
All along the watchtower 

Princes kept the view 

While all the women came and went 
Barefoot servants, too" 


Bob Dylan 


SKIRIU LISEI, GERIAUSIAI DRAUGE!I, GRAŽIAUSIAI ŽMONAI. 
TU - MANO PASAULIS 


Hochenšionhauzenas, Berlynas, 1989 m. liepos 11 d. 


Sargybos bokštą / Saugojo princai / Kol pirmyn atgal vaikštinėjo / Moterys ir basi 
tarnai. 


Tyliai naktyje stūksantį pasagos formos kalėjimą plovė lietus. 
Artimiausiame sargybos bokštelyje, įrengtame kalėjimą supančio- 
je mūro sienoje, pro matinio stiklo langus šmėsčiojo sargybinių silu- 
etai. Apačioje, priešais pagrindinį sargybos postą, stovėjo keturi XIV 
divizijos kareiviai su ant pečių tabaluojančiais karabinais. Naktis ėjo 
ramiai, nepasirodė nė vienas konvojaus automobilis. Dengdami ciga- 
retes nuo lietaus vyrai šnekučiavosi, kaskart užsirūkant nušvisdavo jų 
delnai. 

Sustojęs prie įėjimo į tardymo izoliatorių B kamerų korpuso 
se. Apie trisdešimt penkerių, bet dėl veidą išvagojusių raukšlių atrodė 
daug vyresnis. Apsirengęs civiliškai — lietaus kiaurai permerktu kelius 
siekiančiu paltu jis nekantriai trypčiojo vietoje, juodose odinėse piršti- 
nėse krutindamas pirštus. Kalėjimo tvarką griežtai reguliavo šviesofo- 
ras - prireikus įnamį perkelti iš kameros į tardymo izoliatorių, pakeliui 
šis nesutikdavo nieko, tik izoliatoriaus vadovą. Ši metodiška izoliacija 
buvo kruopščiai suplanuota, ir nors Hauseris tokią tvarką patvirtino 
pats, dabar laukimas erzino. Po akimirkos, kalinį perkėlus toliau, užsi- 
degė žalia. Beveik dviejų metrų ūgio Hauseris pasukęs už kampo pa- 
traukė ilgu, siauru koridoriumi; iš abiejų pusių — uždarytos tardymo 
izoliatorių durys, apmuštos garsą izoliuojančia medžiaga. 

Nepaisant vėlaus meto visos 120 tardymo izoliatoriaus patalpų 
per tris aukštus buvo užimtos. Kita Hochenšionhauzeno institucijos 
taisyklė — niekad neleisti įnamiams ramiai praleisti nakties. 

Atrakinęs patalpą pačiam koridoriaus gale Hauseris uždegė 
šviesą. Viduje griežta spartietiška tvarka: rašomasis stalas, dvi kėdės 
ir dokumentų spinta. Visiškai taip pat, kaip ir kitose 119. Išdirbęs įs- 
taigoje daugiau nei šešerius metus čia dar nieko nebuvo apklausęs. 
Kambarys tebuvo priedanga savitiems jo apklausos metodams. Apėjęs 
tuščią, beveik visą plotą užimantį rašomąjį stalą, nedideliu švytinčiu 
rakteliu atrakino kampe stovinčią dokumentų spintą. Iš apatinio stal- 
čiaus išėmė raktų ryšulį, įsidėjo į kišenę. 


Po kelių minučių ir vėl stovėjo kieme. Pasistatęs apykaklę nu- 
skubėjo per pliaupiantį lietų link buvusio kalėjimo administracijos pas- 
tato, dabar paversto sandėliu. Prie laiptų į rūsį sargyboje stovėjo jau- 
nas kareivis. Pastebėjęs jį išsitiesė, atidavė pagarbą. Hauseris nusileido 
stačiais laipteliais. Tamsoje pasitiko du saviškiai. Hauseris linktelėjo, 
visi trys patraukė koridoriumi, palei ankštas drėgnas, tankiai išdėsty- 
tas kameras. Atsiradus naujam kalėjimo priestatui visos jos virto san- 
dėliais, išskyrus vieną pačiam koridoriaus gale. Ši priklausė Z skyriui, 
Hauserio padaliniui. Apie patalpą ir jos paskirtį žinojo nedaugelis. Net 
vyriausias žvalgybos tarnybos vadovas, draugas Mielkė, ar draugas 
Erikas Honekeris nieko nenutuokė apie šią kamerą. Kartais juos pasiek- 
davo informacija apie kameroje pasiektus rezultatus. Tačiau tik kartais. 

Hauseris išsitraukė raktų ryšulį, atrakino. Sukaupęs jėgas pa- 
traukė sunkias kameros duris, sucypė aprūdiję vyriai. 


Siaurą patalpą nutvieskė gelsva kaitrinės lemputės šviesa. Belangėje, 
nevėdinamoje kameroje kadaise tilpdavo iki dvidešimties kalinių, da- 
bar viduryje stovėjo tik metalinė dėžė iš keturių sulydytų plieninių 
laivo durų su rėmais, kiekviename kampe užplombuotų metalinėmis 
plokštėmis. Hauseris duris savu laiku užsakė Rostoko laivų statyklo- 
je, o lydymo darbus kalviui prisakė atlikti pačioje kameroje visiškai 
slaptai. Viršutinėse duryse, kurios buvo dėžės dangtis, įdėtas stebėjimo 
langelis; dėl blankaus apšvietimo atrodė, lyg pro jį į Hauserį spoksotų 
pavargęs žvilgsnis. Iš dešinės dėžės pusės kyšanti stora guminė žar- 
na buvo prijungta prie vandens čiaupo gretimoje sienoje. Peržengęs 
vandens balutę, susikaupusią dėl nesandarios dėžės ir čiaupo jungties, 
priėjo arčiau. Pasilenkęs virš aprūdijusio dangčio — dideliais gabalais 
nusilaupę juodi dažai - pirštinėta ranka patrynė stebėjimo langelį. Tada 
sugniaužęs kumštį smarkiai pabarbeno į stiklą. Viduje kažkas įnirtingai 
sukrutėjo, į langelį sutekšeno vanduo. Hauseriui pabarbenus dar kartą 
iš tamsos išniro baltas išbrinkęs veidas. Į jį paklaikusiomis, krauju pas- 
ruvusiomis akimis spoksojo vyras. 
— Miega tik nekaltieji, - sumurmėjo Hauseris. 


Kristianshaunas, 2013 m. rugsėjo 12 d. 


Atsukęs virtuvės čiaupą Moensas nuskalavo nuo lėkštės avižinės košės 
likučius. Tol indų plovimo šepečiu grūdo maisto gumulėlius į nuteka- 
mąją angą, kol šie ištirpę pranyko. Be dešimt septintą iš gretimo buto 
girdėjosi kaimynų kivirčai ir vaiko verkšlenimas. Nusišluostęs rankas į 
nių. Tada, atsidaręs šaldytuvą, visą jo turinį ėmė mesti į šiukšlių maišą, 
kurį po to išnešė į laiptinę ir išmetė į šiukšlių konteinerį. Grįžęs į butą 
nuėjo į vonią ir į kosmetinę, kur jau iš vakaro susidėjo būtiniausias prie- 
veidrodyje. Nuo kaktos nusibraukė plonus plaukus, nusiėmęs stiprius 
akinius pasitrynė pavargusias akis. Keturiasdešimt dvejų, bet jautėsi 
nugyvenęs daugiau nei pusę gyvenimo. Sudribęs veidas bylojo apie 
nesveiką gyvenimo būdą - per daug greito maisto, per mažai judėjimo. 
Svėrė bent dvidešimčia kilogramų per mažai, o su per dideliu kostiu- 
mu atrodė dar liesesnis. Bet jau greitai viskas bus baigta - pradės gy- 
vent sveikai, sportuoti. Šiandiena viską pakeis. Apsisukęs patraukė į 
miegamąjį, ten ant lovos gulėjo atviras lagaminas. Pasidėjo kosmetinę 
prie drabužių ir permatomo polietileninio maišelio su šviesių plaukų 
peruku ir tamsiais akiniais - nusipirko juos, kad laikui atėjus galėtų už- 
simaskuoti. Po penkių minučių apsirengęs stovėjo prie laukujų durų, 
vienoje rankoje laikydamas minkštą odinį portfelį, o kitoje - lagaminą. 
Prieš užtrenkdamas duris žvilgtelėjo į butą įsitikinęs, jog, nepaisant to, 
kaip pasibaigs ši diena, čia jau niekad nebegrįš. 

Moensas patraukė Aukštutine kanalo gatve, prieplaukoje priš- 
vartuotus laivus vis dar gaubė ryto rūkas. Erzinantis plastikinių laga- 
mino ratelių dardėjimas išbudino netoliese laivo vairinėje snūduriavusį 
anglų buldogą. Šuo sulojo, niūriai pakėlęs akis į Moensą, kuris staigiai 
perėjo į kitą kelio pusę. Tuo metu praėjo labdaros valgyklą, kur nedide- 
lis būrys benamių gėrė kavą, linktelėjęs lagamino pusėn jį pasveikino 
vyras bedante burna: 


— Bon voyjasse! 

Moensas neatsakė, tik paspartino žingsnį. Netrukus žengė pės- 
čiųjų perėja į Kristianshauno aikštę ir sustojo šilta duona kvepiančio- 
je autobuso stotelėje priešais „Tortų namus“. Mažai kam Žinoma, kad 
kadaise čia stovėjo pataisos darbų kolonija, bet Moensui toliau mintį 
plėtoti nesinorėjo. Nekantriai žvilgtelėjo į laikrodį - dar dvi minutės 
iki 9A atvykimo. Aplinkui besiburiant laukiantiems keleiviams jį ištiko 
klaustrofobijos priepuolis, kaktą išmušė prakaitas. Reikėjo susivaldyti. 
Be to, dėl padidėjusių prakaito liaukų prakaitas pylė dėl menkiausio 
jaudulio, o šiandien privalėjo atrodyti kaip niekad šaltakraujiškas. Tą 
akimirką atriedėjo autobusas, atidarė duris. Į nugarą nekantriai šno- 
puojant kitiems keleiviams įlipo į sausakimšą saloną. 

Prasibrovęs į autobuso vidurį įsitaisė kuo arčiau durų, kad ke- 
lionės metu galėtų įkvėpti gryno oro. Tačiau važiuojant per miestą ke- 
leivių vis daugėjo, jį pamažu nustūmė toliau į galą, kur oras sunkus, 
vos begalėjai įkvėpti. Juto į save ir lagaminą įsmeigtus bendrakeleivių 
žvilgsnius. Atrodė, jo ketinimus visi nuspėjo, tik laiko klausimas, kada 
vienas jų ims šauktis policijos. Vėl ėmė panikuoti, labiausiai troško tik 
prasigrūsti iki durų ir iššokti lauk. Bet galiausiai susiėmė, užsimerkęs 
stengėsi suvaldyti kvėpavimą. 

Autobusui pagaliau pasiekus geležinkelio stotį su palengvėjimu 
išlipo ir su keleivių srautu pasileido link plačių, į atvykimo salę vedan- 
čių laiptų. Pykinimas nuo važiavimo pamažu slūgo, jį keitė kūne vis 
smarkiau kylantis adrenalinas. Moensas nužingsniavo per didelę salę į 
bagažo saugojimo skyrių ties Reventliovės gatve. Praėjo nedidelę budė- 
tojų patalpą - žinojo, darbuotojai pasirodys tik po valandos. Nuo nesu- 
skaičiuojamų eilių aliumininių daiktų saugojimo spintelių atsispindėjo 
blyški neoninė šviesa, bagažo skyrius priminė lavoninę. Ėjo įbedęs akis 
į žemę, nėkart nežvilgtelėdamas į nuo lubų kabančias stebėjimo kame- 
ras. Iš nuotraukų policija jį galbūt ir atpažintų, bet tuomet jau seniau- 
siai bus dingęs. Susiradęs laisvą spintelę įdėjo lagaminą. Sumokėjo 60 
kronų už dvidešimt keturias valandas. Jei viskas gerai klosis, sugrįš dar 
joms nepraėjus. Aišku, jei viskas... klosis gerai. 


Geros kelionės. (Netaisykl. pranc.) 

Autobuso bilietas vis dar galiojo, jis įsitaisė ant vienos iš priekinių sėdy- 
nių. 9A maršruto keleivių beveik nebuvo. Tačiau prasidėjus rytinėms 
kinį laikrodį - be dvidešimt aštuonios. Po šešių minučių ir vėl stovės 
Kristianshauno aikštėje, o nuo ten laiko pakaks įveikti maždaug 800 
metrų iki Brobergo gatvės. 7.59 pasižymės atėjęs į darbą - kaip ir pasta- 
ruosius beveik dvidešimt metų. Kolegos nieko nesuuos. Viskas atrodys 
visiškai įprastai. Apie tai pagalvojęs nusišypsojo... Autobusas sustojo 
Knipelio tilto viduryje. Pažvelgęs per priekinį stiklą pamatė besilei- 
džiantį raudonai ir baltai dryžuotą užkardą, užtveriantį kelią. Staiga 
krūptelėjo nuo įspėjamojo signalo, žiūrėdamas, kaip į viršų kartu su ga- 
tve tarsi tiesioginis kelias į beribį dangų kyla pakeliamojo tilto sparnas. 

Negali būti. Šitaip neturėjo atsitikti. Nesuvokė, kaip galėjo taip 
nepasisekti. Kaip neįtraukė šios detalės į savo taip kruopščiai apgalvo- 
tą planą? Paniškai dėbtelėjo į laikrodį - jau be penkiolikos aštuonios. 
Pro langą nužvelgė uosto baseiną, tilto pusėn slinko tristiebė škuna. 
Tyliai mintyse keikė seną burlaivį. Keikė įgulą ant denio, mojuojančią 
praeiviams ir dviratininkams, prie turėklų sustojusiems pasigrožėti ne- 
tikėtu reginiu. 


8.04 iššoko iš autobuso Kristianshauno aikštės stotelėje. Vienoje rankoje 
laikydamas žemėlapį pasileido Karalienės gatve. Neatsiminė, kada pa- 
skutinį kartą teko bėgti - sprendžiant iš nerangių judesių kūnas buvo 
jau seniausiai pamiršęs, kaip tai daroma. Galų gale pasiekus Brobergo 
gatvę teko sustot atsikvėpti. Prieš įžengdamas pro atvirus „Lauritzen 
Enterprises“ vartus, pasitaisė drabužius, nusišluostė nuo kaktos pra- 
kaitą. Kompanijos darbininkai jau išsiųsti į statybvietes, nedideliame 
kieme nė vienos mašinos. Dirbtuvėse Moensas pastebėjo kelis vaikš- 
tinėjančius kalvius. Laiptais sparčiai užbėgo į buhalterijos skyrių an- 
trame aukšte. Atidaręs duris nuo lentynos prie laikrodžio pasiėmė 
perforuotą kortelę su savo vardu. Dirbo senoje įmonėje, puoselėjan- 
čioje tokias pat senas tradicijas, naudojančioje atgyvenusias sistemas. 
Pasigirdo duslus tarkštelėjimas, laikrodis rodė 8.19. Dar niekada taip 
nevėlavo. 
— Tai ką, šįryt nesugebėjome atsikelti? 


Moensas atsigręžė į Karsteną Holtą, pardavimo vadovą. Apie 
trisdešimt penkerių, įdegęs, trumpakojis, tarsi tik viršutinė jo kūno da- 
lis būtų išaugusi. Karstenas turėjo seną „Camaro“, apie kurį pasakoti 
niekad nepailsdavo. Todėl jį vadindavo Kamaro Karstenu, arba tiesiog 
KK, bet jam tai buvo nė motais. 

Parodė į jį pirštu: 

— Ko toks suprakaitavęs, Moensai, ar susirgai? 

— Suprakaitavęs? — skubiai nusišluostė kaktą, padėjo kortelę į 
vietą. — Visai ne, KK, apie ką čia šneki? 

— Apie virš tavo veido susikaupusius lietaus debesis. 

Papurtęs galvą Moensas nuskubėjo į savo kabinetą, jusdamas į 
nugarą įsmeigtą Karsteno žvilgsnį. 

Ant rašomojo stalo išvydo sumestas krūvas sąskaitų ir čekių. Iš 
tiesų juos registruoti priklausė buhalterijos skyriuje dirbančioms mer- 
ginoms. Jo pareigos buvo rūpintis bendrąja buhalterija - užglaistyti 
visus netikslumus mokesčių inspekcijai. Tad darbas buvo kūrybiškas. 
Sunkiai klestelėjo į nudrengtą kėdę, kuri sugirgždėjo nuo užgulusio 
svorio. 

Dėl pakelto tilto visi planai nuėjo šuniui ant uodegos. Ar taip tik 
nė piktą buldogo žvilgsnį nuo laivo vairinės. Negeras, lyg iš pragaro 
siųstas perspėjimas. Bet reikėjo tęsti. Jei plano neįvykdys šiandien, ne- 
ištrūks niekada. 


Hochenšionhauzenas, Berlynas, 1989 m. liepos 11 d. 


Hauseris pasuko apvalią laivo durų rankeną - atrakinant dėžę sucypė 
durų skląstis. Tada abiem rankomis suėmęs rankeną atplėšė duris, ku- 
rios pakibo prie dėžės šono. Iš vidaus tvokstelėjo aitriu šlapimu. Pusiau 
panirusi prišlapintame vandenyje, išblyškusi, putnoka būtybė pašoko 
į Hauserį. Antkakliu ir odiniais antrankiais sukaustyta žmogysta buvo 
tvirtai prirakinta prie dėžės dugno. Hauseris nužvelgė stambų, beveik 
šešiasdešimties metų vyrą. Šitiek dienų išgulėjus vandenyje jo oda tapo 
permatoma, rodės, tuojau ištirps. Nugarą, rankas ir kojas dengė tarsi 
nugremžti juodi gyvaplaukiai. 

— Meldžiu... paleisk... — išlemeno pamėlynavusiomis lūpomis. 

— Belaisvi, prisistatyk. 

— Numeris 1-6-6... Paleisk, būk geras! 

— Su mielu noru. Manai, man čia patinka laiką leist? 

Vyras papurtė galvą. 

Hauseris iš kišenės išsitraukė raktų ryšulį. Kalinys tarsi užhip- 
notizuotas spoksojo į raktus, tiesdamas į jį vieną antrankiais surakintą 
ranką. 

— Bet pirmiausia turėsi papasakot man tiesą. 

- Jau... jau papasakojau. 

Hauseris palingavo galvą. 

— Tris mėnesius melavai tardytojams. Ne kartą įkliuvai kurpda- 
mas vieną melą po kito. Jie elgės draugiškai, vaišino tave cigaretėm, 
kava, bet tu vis tiek - o gal kaip tik dėl to - pasirinkai meluoti. Todėl 
pas mane ir atsidūrei. 

— Bet aš nekaltas. Net nežinau, kuo esu kaltinamas. Jie man nieko 
nepasakojo. 

— Pats puikiai žinai, kuo esi kaltinamas. Nieko tau neprivalom 
aiškint. Bet, užuot atgailavęs ir prisipažinęs, nusprendei meluot. Tik 
pažiūrėk į save, pažvelk, ką iš to išlošei. 


Vyras pamėgino pakeisti padėtį, ištiesti kojas, bet ankštoje dėžėje 
varžė grandinės. 

— Papasakojau visą tiesą. 

— Tai sakai, aš meluoju? - Hauseris akis nuo raktų ryšulio nukrei- 
pė į vyrą. 

— Ne... aš... juk nežinau, ką tau papasakojo. Bet buvau nuoširdus. 
Viską prisipažinau, garbės žodis. Neturiu ko slėpt. Meldžiu... Daugiau 
nebegaliu... - sukūkčiojus į taktą sukretėjo mažos jo krūtys. 

— Leo! - suriko Hauseris. 

Leo liovėsi žliumbti, akivaizdžiai nustebęs — pirmąkart nuo areš- 
to dienos kažkas į jį kreipėsi vardu, o ne keikdamas numeriu 1-6-6. 

- Šioje situacijoje kaltas tik tu. Nebūtum čia atsidūręs, jei bū- 
tum iškart išklojęs tiesą. Sėdėtum namie, pas Žmoną Gerdą ir sūnus 
— Klausą, Johaną ir mažąjį Stefaną. Žinotumėm, kad galim tavim pa- 
sitikėt ir mums padėsi. Padėsi kovot su klasiniais išdavikais ir fašistų 
šnipais —- visais, keliančiais grėsmę partijai ir tėvynei. Labai paprasta. 
Tik dėl tavęs dabar viskas daug sudėtingiau... 

— Bet aš tikrai noriu padėt... 

— Nepertraukinėk! 

Prikandęs liežuvį Leo nudelbė akis į drumzliną vandenį. 

— Su tavim dabar kalbuos tik dėl to, tik dėl to dar neleidau pa- 
skęst nuosavose išmatose, kad man dar nemelavai. Esu pasiruošęs 
pamiršt, ką esi priskiedęs mano kolegoms, visą sugaištą laiką, visą 
piktnaudžiavimą tau parodytu pasitikėjimu. Todėl dabar labai gerai 
pagalvok, Leo. Kruopščiai pasirink žodžius, - suraukti Hauserio anta- 
kiai sukrito virš nosies tarsi šešėlis. - Melo negaliu pakęst, tiesiog vemt 
verčia. Kiekvienąkart kokį išgirdęs jaučiuos susipurvinęs, - palinkęs į 
priekį Hauseris pasirėmė rankomis į dėžės kraštą. 

Raktų ryšulys dzingtelėjo į metalinį paviršių, Leo vogčiomis 
žvilgtelėjo ton pusėn. Hauseris prislopino balsą. 

— Leo, ar supranti, kas man būna nuo melo. Supranti, kaip man 
nemalonu? 

Žvangindamas grandinėmis šis energingai sulinksėjo ir išmik- 
čiojo: 

— Ką... ką nori žinot? 

— Kiek jie tau moka. Visi tie pabėgėliai? 

Nusuko akis. 

— Aš... aš než... 

— Žiūrėk, kad tai nebūtų paskutinis tavo sakinys. Jei tik meluosi, 
uždarau dėžę ir gali skęst savo myžaluose. 

— 1000 dolerių! - sušuko. - Kartais daugiau, priklausė nuo 
išlaidų. 

— O kur tavo vyrai dabar kasa kitą tunelį? 

Leo dvejodamas sunkiai atsiduso. 

— Leo, kur? — Hauseris sugriebė dėžės dangtį, grasindamas 
užverti. 

— Rupino gatvė, aštuoni, ten yra autoservisas. 

Hauseris linktelėjo, susimąstęs įsmeigė akis į tolį. 

— Atrodo, Žinau. Jie rūpinas Vidaus reikalų ministerijos automo- 
biliais, ar ne? 

Leo skubiai palinksėjo. 

— Kai pradėjome, jis dar veikė, buvo puiki priedanga. Mums 
pagelbėjo nemažai aukštų partijos pareigūnų. Šiandien pabėgt nori 
kiekvienas. 

— Kiek jau iškasėt? 

Gužtelėjo. 

— Nežinau. Bet šis tunelis ilgiausias, kokį tik esam suprojektavę — 
146 metrų, - beveik didžiuodamasis pasakė. - Kai... kai mane pasiėmėt, 
vis dar trūko gero gabalo, apie 40 metrų. Jei vaikinai nepasidavė ar ne- 
paspruko, manyčiau, turėtų artėti prie pabaigos. 

Hauseris pakilo nuo dėžės. 

— Kiek išdavikų ketinai išgabent? 

— Apie penkis šimtus, gal net daugiau. Šiais laikais tai tas pats, 
kas atidaryt požeminį „Interflug“ filialą. Atleisk, bet realybė tokia... 

— Nėra ko atsiprašinėt, nepaisant visko, gerbiu į savo darbą rim- 
tai Žiūrinų Žmogų, net ir Žmonių kontrabandininką. Net tokį kontra- 
bandininką ir pedofilą kaip tu. 

Leo atvipo žandikaulis. 

— Ak, taip, Leo, viską mes žinom. Tarnyba visur turi akis: mie- 
gamuosiuose, vidiniuose kiemuose, tamsiuose parkuose, tuščiuose 

mokyklų stadionuose. Visur, kur tik mėgavaisi jaunaisiais pionie- 
riais. Visais tais vaikais, kuriuos suviliojai saldžiomis pasakomis apie 
Vakarus. 

Įsidėjęs raktų ryšulį į kišenę Hauseris suėmė dėžės dangtį. 

— Ką darai? - sušuko. - Juk tiesą sakau... 

— Tuoj išsiaiškinsim. O iki tol liksi, kur buvęs. 

Užtrenkė dangtį. Sukant rankeną skląsties cypimas užgožė iš vi- 
daus sklindantį Leo verksmą. 


Po trijų valandų, beveik prašvitus ir nurimus lietui Hauseris grįžo į 
Hochenšionhauzeno kalėjimą. Įžengęs į kamerą smarkiai nusižiovavo, 
akivaizdžiai išvargintas nakties darbo. Kartu su VII divizijos padaliniu, 
besirūpinančiu operatyvinėmis žvalgybos užduotimis, stebėjo teritori- 
ją aplink autoservisą Rupino gatvėje. Netrukus paaiškėjo, kad, nepai- 
sant netikėto Leo dingimo, jo vyrai vis dar intensyviai kasė tunelį. Visą 
naktį iš dirbtuvių pirmyn atgal zujo pavieniai žmonės, o paryčiais iš 
ten išvažiavo vilkikas su didele brezentu traukta priekaba, greičiausiai 
slepiančia iškastą žemę. Dėl to nebuvo prasmės versti Leo ilgiau lauk- 
ti. Prisėdęs ant dėžės krašto Hauseris įsmeigė akis į stebėjimo langelį. 
Dėžėje sutiko maldaujamą Leo žvilgsnį, pakėlė balsą: 

— Leo, sakei tiesą. Tokiam kaip tu, nugyvenusiam melu grįstą gy- 
venimą, turėjo akmuo nuo širdies nusirist. Pažadėjau tavęs neskandint 
ir nusprendžiau pažadą ištesėt. Bėda tik ta, kad Miuleriui, - parodė į 
ežiuku kirptą vyrą, stovintį prie vandens čiaupo, - nepatinka, kai kas 
nors iš šitos dėžės išlipa gyvas. 

Tą akimirką Miuleris atsuko čiaupą, stora žarna į dėžę plūstelėjo 
vanduo. Pajutęs į vidų besisunkiantį šaltį Leo sudejavo, traukiodamas 
jį tvirtai laikančias grandines. 

Purtydamas galvą Hauseris jį nutildė: 

— Kitaip negali būti. Dėžė - mūsų paslaptis. Visoje karalystėje la- 
biausiai saugoma. 

Pro stebėjimo langelį Hauseris sekė, kaip dėžėje pamažu kylantis 
vanduo galiausiai panardino Leo galvą. Leo nugara atsitrenkė į dėžės 

dangtį - vis dunkstelėdavo kaskart jam pamėginus pasipriešinti. Tačiau 
kovojant su masyviomis plieninėmis durimis jėgos buvo nelygios - ga- 
liausiai išseko ir kameroje įsivyravo mirtina tyla. Dėžei prisipildžius 
vanduo ėmė sunktis pro nesandariai suvirintus šonus, Miuleris už- 
suko čiaupą. Hauseris pakreipęs galvą žiūrėjo, kaip pro pravirų Leo 
lūpų kraštelį į langelį iškilo paskutiniai oro burbulai. Nuo burbuliuo- 
jančio gelsvo vandens vaizdo Hauseriui prieš akis iškilo šviežiai įpilto 
„Berliner“ pilzeno bokalas, staiga jis pasijuto ištroškęs. Naktis praėjo 
sėkmingai — egzistenciją baigė dar vienas išdavikas, Leo vietą bemat 
užims kitas. 


Kristianshaunas, 2013 m. rugsėjo 12 d. 


Devynios minutės po dvyliktos. Moensas sėdėjo prie rašomojo stalo, 
nekantriai barbendamas pirštais. Pro praviras duris stebėjo koridoriuje 
ant sienos kabant laikrodį romėniškais skaitmenimis. Kai tarsi sulėtinta 
didžioji rodyklė pasislinko ant II, atsistojo. Nuo stalo pasiėmė permato- 
mą plastikinį aplanką, iš stiklinės su rašikliais ištraukė vidutinio dydžio 
sąvaržėlę ir įsidėjo į viršutinę kišenę. Kelio atgal nebebuvo, „Lauritzen 
Enterprises“ perversmas pradėtas. Perversmas, kurį įvykdyti svajojo 
metų metus, praleido šimtus valandų planuodamas menkiausias deta- 
les. Pagaliau atsikeršys savo viršininkui, Akseliui Pondusui Lauricenui, 
šitiek metų išdirbęs kaip šuo, nuolat jo žeminamas. Daugiau nebe- 
bus Dundukas, Idiotas, Asilo galva, Dviejųskaičiųsudėtinesugebantis 
minkštaprotis. Jei ką ir sugebėjo, tai tikrai greitai apsisprendė vykdyti 
planą. 

Išėjęs iš savo kabinėto patraukė koridoriumi — pro šešias, kaip 
ir numatyta, tuščias vietas prie rašomųjų stalų. Trys iš čia sėdinčių 
merginų kiekvieną trečiadienį pietaudavo kavinėje „Virš vandens“ ir 
turėjo grįžti tik po 25 minučių. Ketvirtoji susirgo, o kitos dvi - Karen 
ir jo sekretorė Elen Tiuregod — visuomet pietaudavo valgykloje tre- 
čiame aukšte. Punktualiausioji iš visų Elen tikrai grįš laikrodžiui tik 
išmušus pusę pirmos, todėl nebuvo ko gaišti. Laiptais nusileido į dirb- 
tuves pirmame aukšte. Pro atviras duris matė prie tekinimo staklių 
stovinčio darbų vadovo, lenko Stefaniako nugarą. Tą akimirką kieme 
pasigirdo triukšmas - kažkas į pastato šone įrengtą krovininį liftą ga- 
beno padėklą. Pro lifto duris galėjo matyti, kas dedasi lauke. Geltona 
striuke vilkintis vairuotojas, nukėlęs nuo karučio raštinės reikmenų 
prikrautą padėklą, uždarė laukujes lifto duris. Raštinės reikmenis 
gaudavo kas šeštą savaitę, juos biuro kurjeris Runė užkeldavo liftu į 
sandėlį trečiame aukšte. Bet Moensas žinojo, kad prieš kamuodama- 
sis žemyn uždaryti lifto durų, Runė visuomet pirma papietaudavo. 
Dabar liko sulaukti, kol Stefaniakas eis į tualetą, nes nuo skersvėjų 


kenčiančios šlapimo pūslės vadovas šlapindavosi keletą kartų per va- 
landą. Stebėdamas, kaip šis trypčioja vietoje, spėjo, kad netrukus jį ir 
vėl prispirs. Pakentėjęs dar kelias minutes Stefaniakas nuėjo nuo teki- 
nimo staklių ir Moensas galėjo nepastebėtas pereiti dirbtuves iki lifto. 
Atsargiai patraukęs duris nuspaudė mygtuką. Senas krovininis liftas 
trūktelėjo iš vietos į trečią aukštą, išlaipinęs jį nedidelėje ilgo siauro 
koridoriaus nišoje. Iš valgyklos tolėliau pakvipo maistu, pro praviras 
duris girdėjo besišnekučiuojančius kolegas. Atsargiai iškišęs galvą pa- 
telefonu. Kitos sekretorės, Lizetės, niekur nesimatė - tai jau buvo ap- 
skaičiavęs, nes kaip tik šiuo metu ji turėtų būti užsiėmusi kitoje pastato 
vietoje. 

Koridoriumi perėjo braižytojų dirbtuves, kur sėdėjo tik Lasė — 
vienas iš inžinieriaus asistentų. Lasė kaip visada buvo įsitraukęs į kom- 
piuterinį žaidimą „Counterstrike“ — neatkreipė jokio dėmesio į Moensą, 
prasėlinusį palei didįjį langą. Jis nuėjo paskutinio šiame aukšte buvusio 
kabineto link. Sustojo priešais raudonmedžio duris, ant kurių kabėjo 
žalvarinė lentelė: direktoriaus Akselio Ponduso Lauriceno kabinetas. 
Priglaudęs ausį prie durų pasiklausė, tik tada atsargiai nuspaudė ran- 
keną - užrakintos. Išsitraukęs plastikinį aplanką pasilenkė ir vikriai pa- 
kišo jį po durimis. Tada atsistojo, kišenėje susirado sąvaržėlę. Ištiesinęs 
atsargiai įkišo ją į spyną. Keletą kartų pasukiojus kitapus durų kažkas 
dunkstelėjo. Moensas vėl pasilenkė, apdairiai ištraukė aplanką, ant ku- 
rio gulėjo raktas. Įėjęs vidun užsirakino. 

Ponduso Lauriceno kabinete švelniai dvelkė cigarų dūmais. 
Čia lankėsi daugelį kartų, dažniausiai, kad būtų išbartas, bet dabar, 
stovėdamas niūrioje kontoroje su raudonmedžio rašomuoju stalu, 
„Chesterfield“ foteliais ir ant sienos kabančiais trijų kartų Lauricenų 
portretais — vienas už kitą labiau paniurusiais — jautėsi visai kitaip. 
Minkštu kilimu nebyliai nutipeno prie seifo, stovinčio visai šalia rašo- 
mojo stalo. Priešais durys į konferencijų salę buvo praviros - Moensas 
pamatė prie ilgojo stalo palinkusį Pondusą Lauriceną. Stebėdamas 
viršininką sulaikė kvapą jusdamas, kaip daužosi širdis. Pondusas 
Lauricenas stovėjo į jį atsukęs nugarą - ant kulkšnių nuleistomis kel- 
nėmis ir palaidais mėlynais marškiniais, dengiančiais milžinišką 

išblyškusį užpakalį. Jam iš šonų kyšojo pora liesų kojų. Ant stalo kraš- 
to grakščiai užkeltų pėdų nagai nulakuoti rožine spalva, tačiau dau- 
giau apie kojų savininkę nieko pasakyti negalėjai. Bet Moensas žino- 
jo viską apie intymius Lizetės ir Ponduso Lauriceno susibėgimus per 
pietų pertrauką kiekvieną trečiadienį. Santykiai truko jau pusę metų, 
pagal Moenso skaičiavimus, kaskart jie užtrukdavo nuo aštuonių iki 
devynių minučių. Vylėsi, kad nepaisant šešiasdešimt šešerių metų am- 
žiaus Lauricenas vis dar sugebės išlaikyti įprastą tempą, tad suskubo 
įvesti seifo spynos kodą. 19 kairėn, 47 dešinėn, 12 kairėn, 05 dešinėn. 
Kombinaciją prisiminti buvo ne sunkiau nei Ponduso Lauriceno gimi- 
mo datą. Spyna trakštelėjo, seifo durys lėtai prasivėrė. Moensas sune- 
rimęs žvilgtelėjo į konferencijų salę - Pondusas Lauricenas padidino 
greitį. Dabar privalėjo veikti greitai. Ant viršutinės lentynos gulėjo seg- 
tuvai su metinėmis ataskaitomis - fiktyviomis Mokesčių inspekcijai ir 
tikrosiomis, su įrašais apie vykdomą juodąją buhalteriją. Prie segtuvų 
sudėta krūvelė vertybinių popierių ir trys nedidelės papuošalų dėžu- 
tės. Žemutinės lentynos lūžo nuo banknotų ryšulių - glaudžiai sukrau- 
ti 500 ir 1 000 kronų vertės banknotai. Išvydęs tiek pinigų neteko žado — 
daugiau, nei buvo apskaičiavęs, spėjo, koks pusė milijono. Atsisagstęs 
švarką puolė grūsti banknotus už iš anksto įplėšto pamušalo, kad galė- 
tų suslėpti juos į per didelį kostiumą. 

— Taip! - pasigirdo už nugaros. 

Moensas išsigandęs paleido iš rankų 1 000 kronų banknotų blo- 
ką, apsisuko. 

— Taip! Taip! Taip! - stenėjo Pondusas Lauricenas. 

Greičiausiai — karo šūkis prieš pat patiriant orgazmą. 

Kai už švarko pamušalo nebeliko vietos, Moensas susikišo abi 
kelnių klešnes į kojines ir ėmė grūsti pinigus į kelnes, dabar tapusias 
kimštą paukščių baidyklę. Jusdamas, kaip banknotai kutena kojas iki 
pat šlaunų, akimirką pasigailėjo buvęs toks godus. 

— Taaaaaaip!!! - išstenėjo paskutinį, likusias jėgas atėmusį šūks- 
nį. Valandėlę stovėjo linguodamas, išraudusiais žandais, nuo veido ant 
nuogų Lizetės krūtų varvėjo prakaitas. - Po velnių, Lizete, pribaigsi 
mane. 

Tada pasilenkė, užsitraukęs kelnes suveržė petnešas. Lizetei ne- 
spėjus atsakyti, apsisuko ir nuėjo į kabinetą. Trumpai apsižvalgė, lyg 
jusdamas, kad kažkas ne taip, tačiau tamsi patalpa stūksojo tuščia. 


Moensas stovėjo į pirmą aukštą besileidžiančiame krovininiame lifte. 
Pasirėmė į raštinių reikmenų prikrautą padėklą: pylė prakaitas ne dėl 
jaudulio, o dėl papildomo švarko pamušalo. Išėjęs iš Ponduso Lauriceno 
kabineto raktą vėl įkišo į duris. Deja, nepavyko jų užtrenkti iš lauko 
pusės, tai tik uždarė. Vylėsi, kad Pondusas Lauricenas pamanys pats 
užmiršęs užrakinti duris, tačiau niekada nebūsi tikras. Viršininkas taip 
pat galėjo kažką suuosti ir nedelsdamas patikrinti seifą. 

Atidaręs lifto duris įžengė į dirbtuves. Stefaniakas stovėjo nusisu- 
kęs, greičiausiai taip įnikęs į darbą, kad visai nesidomėjo, kas važiuoja 
liftu. Laiptais užlėkė į savo kabinetą. Labiausiai troško iškart sprukti pro 
vartus, bet reikėjo pasiimti segtuvą, bilietus ir pasą. Eiti buvo sunku dėl 
šitiek pinigų prikimštų kelnių — jautėsi tarsi Čarlis Čaplinas, vis rodės, 
kad kas nors pastebės rubuose sugrūstus banknotus. Laimei, niekas 
dar nebuvo grįžęs po pietų pertraukos. Nuo rašomojo stalo pasiėmęs 
segtuvą po akimirkos jau vėl leidosi žemyn išėjimo, laisvės link. 

— Moensai, - pasigirdo aukštu aukščiau. - Kur tave neša, ką? 

Sustingęs atsigręžė. 

Laiptais leidosi į jį šaltą žvilgsnį įsmeigęs Kamaro Karstenas. 

— Kur išsiruošei? 

Kaktą išpylė prakaitas. 

— Aš... na, žinai. Juk trečiadienis... Einu nunešt lažybų... ku- 
ponų, - pabaksnojo į segtuvą. 

Tada pastebėjo iš švarko rankovės kyšantį tūkstančio kronų ban- 
knotą. Greičiausiai kažkur įplyšo pamušalas, tad tik laiko klausimas, 
kada pradės barstyti pinigus prieš KK akis. Nurijo seiles. 

— Žinau ir pats, - nusišypsojo Karstenas, — tik pirma manuosius 
paimk. 

— Žinoma. Atleisk, pamiršau tave. 

— Tikiuos, dar nepralošei visų turtų? — iš švarko kišenės išsitrau- 
kė keletą. 

— Ne, ne, viskas tvarkoj. 

— Ar irgi viską statei už „Everton“ klubą? 

— Padalijau, - paėmė Karsteno kuponus, atvėrė segtuvą. Kol juos 
įdėjo, į segtuvą nubyrėjo keli tūkstančio kronų banknotai. Karstenas 
nieko nepastebėjo. — Vėliau atsiskaitysim. 

Užvertė segtuvą, jau ketino leistis žemyn, bet Karstenas sugriebė 
jam už rankos. 

— Kaip tau atrodo, kvaila taip statyt? 

— Nieko čia kvailo, KK, - atsakė, atsargiai prisitraukęs ranką. — 
Kaip ten sakoma? Kas nerizikuoja... 

Moensas nužingsniavo Aukštutine kanalo gatve. Šalia kanalu 
plaukė turistinė valtis, gidas kažką pasakojo trimis kalbomis. Nuo uos- 
to baseino pučiantis žvarbus vėjas atvėsino ir nuramino. Iki šiol planas 
pavyko, prieš dingstant liko vienintelė užduotis. 


Berlynas, 2013 m. rugsėjo 12 ir 13 d. 


22.30 į centrinės Berlyno traukinių stoties antrąjį peroną įriedėjo grei- 
tasis traukinys iš Kopenhagos. Vėlavo pusę valandos, tik atsivėrus du- 
rims pasipylęs nekantrių keleivių srautas nuskubėjo eskalatorių link. 
Vienas paskutinių iš galinio vagono išlipo Moensas. Vilkėjo rožinius 
polo marškinėlius, ant galvos buvo užsidėjęs šviesų peruką, akis slėpė 
po dideliais saulės akiniais. Nelygiai savaiminio įdegio kremu išteplio- 
ta veido ir rankų oda atrodė blyškiai oranžinė. 

Žingsniavo peronu, žvalgydamasis į daugybę atvykimo sa- 
lės aukštų. Prie eskalatoriaus stovėjo du policininkai —- šnekučiuoda- 
miesi apžiūrinėjo keleivius. Neįsivaizdavo, ar jo paieška jau paskelb- 
ta, tačiau pats pripažino — maskuotė turbūt buvo silpniausioji plano 
dalis. Planuojant pabėgimą atrodė savaime suprantama persirengti 
turistu, todėl ieškojo įkvėpimo spalvingoje kruiziniais laivais vasarą 
Kristianshauną užplūstančių užsieniečių aprangoje. Tačiau čia, pilko- 
je centrinės stoties bevardžių keleivių minioje, labai išsiskyrė iš kitų ir 
gailėjosi taip apsirėdęs. Vis dėlto pareigūnai į jį nė karto nepažvelgė, 
Moensas vos atsispyrė neatsigręžęs. Pakilęs du aukštus iki viršutinių 
prekybos pasažų, susirado telefono korteles parduodantį kioską, nusi- 
pirko šešias. Savo „iPhone“ telefone pasikeitė SIM kortelę ir patraukė į 
taksi stovėjimo aikštelę priešais milžinišką stoties pastatą. 

— Sohn...tagstrasse 15, - taksi vairuotojui dėl viso pikto parodė 
„iPhone“ įrašytą adresą. 

Sumurmėjęs vairuotojas įjungė taksometrą. Netrukus automobi- 
lis pajudėjo per naktinį miestą. Nepaisant vėlaus vakaro eismas vis dar 
buvo gan intensyvus, Moensą vėl pradėjo pykinti, bet kartu viduje su- 
kirbėjo džiaugsmas. Visada norėjo atvažiuot į Berlyną - jį žavėjo stulbi- 
nama miesto istorija. Ne tik Antrojo pasaulinio karo metu, bet ir Šaltojo, 
kai miestą buvo padalijusi siena, ši šalis jį nuolat traukė. 

Išsitraukęs „iPhone“ pasitikrino „Yahoo“ paštą: jokių naujų Ži- 
nučių. Pervertęs adresatų sąrašą rado „Schumann48“: „Man pavyko. Aš 

čia. Kur susitinkam?“ Pakartojo Žinutę dar angliškai ir vokiškai, pasijuto 
kaip tas gidas, norintis, kad visi jį suprastų. 


Po penkiolikos minučių taksi sustojo priešais Zontagštrasės 15 namą 
Frydrichsaine. Baruose abiejose gatvės pusėse lauke triukšmavo ge- 
riantys lankytojai. Gyva atmosfera gatvėje nustebino - tikėjosi rames- 
nės aplinkos. Tuo metu pasigirdo keletas daniškų balsų, atsisukęs išvy- 
do pro šalį einančią grupelę vidutinio amžiaus turistų. Nuleidęs galvą 
nuskubėjo prie laiptinės durų, telefonspynėje nuspaudė mygtuką su 
pavarde „Schmidt“. Po akimirkos buvo viduje, nešinas lagaminu lipo 
į trečią aukštą. 

— Velkies kaip vėžlys, — vokiškai prabilo tarpduryje stovintis 
vyras. 

Vilkėjo šortus ir berankovius marškinėlius, atidengiančius grei- 
čiausiai intelekto sąskaita išpuoselėtą kūną. 

Moensas pasisveikindamas linktelėjo. Per daug uždusęs ką nors 
pasakyti. 

— Na, dar teks vieną aukštą palypėt, — vyras iš kišenės ištraukė 
raktą. 

Vokiškai suprato ne viską. 

- Su... mokėt? 

— Ryte įmesi, - parodė angą laiškams. - Jumis, norvegais, galima 
pasitikėt, - nusišypsojęs padavė raktą. 

Moensas pastatė lagaminą tamsiame prieškambaryje. Įžengė į 
svetainę, uždegė šviesą. Jo namus Ilgojo tilto gatvėje primenantis bu- 
tas apstatytas tik būtiniausiais baldais, be papuošimų ar niekučių. Jį 
rado vienoje iš daugybės interneto svetainių, kur privatūs nuomoto- 
jai reklamuoja butus atostogoms. Dauguma nuomojo nelegaliai, todėl 
nereikalavo nei paso, nei asmens tapatybę patvirtinančio dokumento, 
jei tik mokama grynaisiais. Išsinuomojo būtent šitą, nes galėjo pasilikti 
ilgesniam laikui. Nuomotojui parašė, kad atvyksta iš Oslo aplankyti 
draugų, bet nežino, kuriam laikui pasiliks. Šmito pavarde prisidengęs 
savininkas su sąlygomis sutiko, jei bus sumokėta 14 dienų į priekį. Net 
ir nežinant, kiek laiko čia teks gyventi, atsižvelgiant į aplinkybes tai 
buvo puiki slaptavietė. 

veik nemiegojo. Vešli medžių laja užstojo barus, bet lankytojų keliamo 
triukšmo nesulaikė. Giedrame danguje švietė saulė, buvo jau gan ši!- 
ta. Per šilta. Iš kišenės išsitraukęs „iPhone“ dar kartą patikrino Žinu- 
tes, vis dar nieko. Tad atsidaręs naršyklę peržvelgė Danijos dienraščių 
puslapius. Bylos neminėjo nei „Politiken“, nei „Berlingske“ nei „Ekstra 
Bladet“ interneto svetainėse. Galbūt nusikaltimas nepakankamai rim- 
tas, 0 gal policija vykstant tyrimui paprasčiausiai nusprendė nieko 
neviešinti. Dingtelėjo, kad galbūt šią akimirką jo bute vykdoma krata. 
Galbūt kalbina kaimynus ar bendradarbius. Su šeima taip pat neabejo- 
tinai susisieks, o tai ilgai neužtruks, nes turėjo tik jaunesniąją seserį, o 
su ja nesimatė daugiau nei metus. Įdomu, ką pagalvos Luizė, kai staiga 
pasibeldusi policija ims apie jį klausinėt. Apie tai pagalvojęs susigėdo. 

Tuo metu sujudėjo telefonas, ekrane pasirodė Žinutė nuo 
Šuman48. Glad that you're finally here.“ 

Sekundei pamiršo visus apgailestavimus dėl sesers. Vis dėlto tai 
nieko nereiškė, nes dabar prasidės naujas gyvenimas. Atplėšęs laišką 
perskaitė. 


* Džiaugiuos, kad pagaliau atvykai. (Angl.) 


Berlynas, 2013 m. rugsėjo 14 d. 


6. 


Šviečiant vėlyvos popietės saulei Šarlotenburgo rajonu tingiai vingiavo 
S7 traukinys į Potsdamą. Moensas sėdėjo pirmame vagone, pro langą 
žvalgydamasis kitos stotelės pavadinimo. Nors elektroniniame laiške 
gauti nurodymai buvo pakankamai aiškūs, vis tiek jaudinosi neišlipsiąs 
reikiamoje stotyje. Traukiniui įriedėjus į Šarlotenburgą, pagal apžvalgi- 
nį žemėlapį buvo likusios dar dvi stotelės iki Berlyno-Griunevaldės, 
kur turėjo išlipti. Palengvėjo sužinojus, jog sutartoji susitikimo vieta pa- 
skirta užmiestyje, kiek įmanoma toliau nuo danų gūžtos Frydrichsaine, 
nors vietovės pavadinimas - Teufelsberg — kiek gąsdino. Buvo beveik 
tikras, kad žodis reiškė „Velnio kalnas“. 

Peruką paliko bute, nusprendęs maskuotis tik akiniais. Danijos 
laikraščiuose vis dar nė žodžio apie jo perversmą. Nieko paminėt ne- 
siteikė net rajono laikraštis „Christianshavner“. Todėl abejojo, ar vi- 
suomenė kada nors sužinos apie jo nusikaltimą, o tai — jam atrodė — 
didelis privalumas pradedant naują gyvenimą. Nors pavogta suma 
ir didelė, puikiai Žinojo, jog pinigų amžiams neužteks, tačiau pradi- 
niam įnašui pakako - turėjo planų, daugybę nuostabių, svaiginamų 
ateities planų. Jei tik kiek įmanydamas vengs susidūrimo su teisėsau- 
ga - tiek danų, tiek vokiečių, bus saugus. 

Po dvylikos minučių išlipo iš traukinio Berlyno-Griunevaldės 
stotyje. Perėjęs stoties pastatą su nedideliu laikrodžio bokštu, patraukė 
Velnio kalną slepiančio miško link. 

Ant spalvoto plakato su nupieštu liepsnojančiu trišakiu buvo už- 
rašyta „Velnių festivalis“. Užrašas pritvirtintas ant medinio ožio prie- 
šais mažytę dviračius nuomojančią kavinę, žyminčią įėjimą į didelę 
miško teritoriją. Po užrašu išvardytos muzikos grupės ir menininkai, 
kurios pasirodys tris dienas truksiančiame šokių ir muzikos festivaly- 
je, kaip tik šiuo metu vykstančiame apleistoje radiolokacinėje stotyje 
Velnio kalno viršūnėje. Moenso nežavėjo mintis susidurti su miniomis 
žmonių ir klausytis muzikos, bet ramiai pasileido ilgu miško taku, sek- 

damas kas kelis šimtus metrų ant medžių kamienų pritvirtintas karto- 
nines rodykles. 

Paėjėjęs penkiolika minučių atsidūrė prie kalvos papėdėje ty- 
vuliuojančio Velnio ežero. Tamsiame vandenyje matėsi nemažai besi- 
maudančiųjų. Blyškūs jų veidai ir pečiai juodumoje švytėjo tarsi baltos 
vandens lelijos. Palei ežerą driekėsi vešli žalia pieva. Apstulbo pamatęs 
tiek daug ant žolės gulinčių nuogalių, besimėgaujančių paskutiniais 
saulės spinduliais. Tolimiausiame pievos pakraštyje, prie miško, ganėsi 
šernų šeimyna. Suaugusi patelė su trimis šerniukais netrukdomi kniso 
minkštą dirvą. Moensas negalėjo nuleisti akių nuo daugybės moterų 
sunkiomis krūtimis, jų tarpkojuose juoduojančių plaukų. Praėjo ant žo- 
lės gulinčią viena kitą apsivijusių lesbiečių porą. Neskaitant kelių ne- 
reikšmingų apsilankymų pas prostitutes, seksualinio gyvenimo beveik 
neturėjo. Tačiau svajodavo nuolat. 

Po kelių minučių takas ėmė staigiai kilti Velnio kalno radioloka- 
cinės stoties link. Netrukus pasigirdo gyvai atliekama muzika. Artėjant 
prie viršūnės ant vingiuotų laiptų vis dar grūdosi nemažai festivalio 
lankytojų. Dauguma buvo smarkiai jaunesni, auskarotais veidais, išsi- 
marginę tatuiruotėmis. 

Pasiekęs į senąją karinę teritoriją vedančius grotuotus vartus pla- 
čiapečiam apsaugos darbuotojui buvo priverstas sumokėti 30 eurų, už 
tai ant riešo gavo raudoną trišakio antspaudą. Jei būtų Žinojęs, kad čia 
vyksta festivalis ir reikės tiek sumokėti už įėjimą, niekad nebūtų sutikęs 
atvažiuot. Buvo per vėlu graužtis, tad pro apleistus bunkerius ėmė slink- 
ti į priekį iki pagrindinio pastato su trimis didžiuliais radarų kupolais ant 
stogo. Pats festivalis vyko priešais tą pastatą: didelė muzikos scena, dau- 
gybė prekystalių, siūlančių viską nuo dešrelių, marškinėlių iki kaljanų. 
Aplinkui tvyrojo rūgštus prakaito, kepsnių ir šlapimo tvaikas. 

Moensas atsistojo ant pagrindinių laiptų, sutartoje vietoje. 
Triukšmaujantys Žmonės, tranki roko muzika vertė jaustis nejaukiai. 
Priešais sceną šoko apsvaigęs jaunimas, pagalvojo, kad palyginus su 
šiuo vaizdeliu mielesnė net Kristianija. Keletas jau ėmė šnairuoti jo pu- 
sėn. Pasirodė, lyg išgirdo jį vadinant Štaziu ar Naciu. Galbūt many- 
dami, kad jis - civiliškai apsirengęs pareigūnas. Susirado telefoną, ne- 

teisingai. Nurodymai buvo aiškūs. Apsidairė. Per tą trumpą laiką, kol 
čia stovėjo, Žmonių padaugėjo. Saulei leidžiantis pamažu temo. Mintis 
čia pasilikti naktį guodė tiek pat, kiek kelionė atgal tamsiu mišku. 
Scenoje stovėjo muzikantai, publika plojo ir švilpavo. Moensas ėmė 
pamažu trauktis. Norėjo nusišlapinti, pasidairė nuorodos į tualetus, ta- 
čiau organizatoriai šią smulkmeną greičiausiai pamiršo. Apėjo pastatą, 
toliau nuo festivalio teritorijos. Išlindus iš užuovėjos pakilo smarkus 
vėjas. Besiplaikstančios drobės atplaišos ant milžiniškų radarų kupolų 
viršuje priminė plevėsuojančias vaiduoklių laivo bures. Vėjas švilpavo 
pro metro aukščio langus, užplombuotas šachtas ir požemius tarsi blo- 
ga nešantis kauksmas. Tą akimirką dingtelėjo, kad Velnio kalnas pui- 
kiai atitiko savo pavadinimą; greitai susirado krūmus, kur galėtų nusi- 
artimiausios šachtos įėjimą. Iš ten vėl sublyksėjo šviesa. Pamanęs, kad 
kažkas iš jo tyčiojasi, pasiskubino užbaigti. Lįsdamas iš krūmų išgirdo 
šaukiant jį vardu iš šachtos. Balsas skambėjo tarsi melodingas, su vėjo 
kauksmu sumišęs šnabždesys. Pamažu prisiartino prie įėjimo. Vėl pa- 
sigirdo tas balsas. 

— Ei? - ištarė į tamsą, pasijuto kiek kvailai. 

— Ateeeeik... - sušnabždėjo balsas ir vėjas. 

Kiek padvejojęs įžengė į šachtą, kur jį prarijo tamsa. 

Virš kalno paskutiniai saulės spinduliai nudažė dangų raudonai, 
senasis fortas stūksojo juodas, didingas. Blėstančioje šviesoje trys į de- 
besis besistiebiantys kupolai priminė dangų pervėrusį šėtono trišakį. 


Kristianshaunas, 2014 m. spalis 


Vandens matuoklis kanale buvo pakilęs aukščiau įprastinės ribos, 
atrodė, lyg kas būtų parklupdęs Kristianshauno tiltus. Dėl pakilu- 
sio lygio nutrauktas visas vandens eismas, prasisprausti po žemais 
skliautais pavykdavo tik baidarininkams. Dvi žiemą praužusios 
audros patvindė uosto baseiną, o paskui nuolatinės liūtys užpildė 
miesto rezervuarą, tik pablogindamos situaciją susijungiančiuose 
kanaluose. 

Raunas su Eduardo sėdėjo šlapioje „Bjankos“ vairinėje valgyda- 
mi plaktą kiaušinienę su kumpiu. Užsikėlęs kojas ant turėklų Raunas 
siurbčiojo šiltą kavą. Buvo žvarbus, bet gražus rytas, nuo kavos ir šiltos 
kiaušinienės kylantys garai maišėsi su jų iškvepiamu oru. 

— Visuotinis atšilimas, —- Eduardo linktelėjo į pakilusį vandens 
matuoklį. - Bus tik blogiau. 

— Bent jau nereikės klausytis tų gidų, kol turistinės valtys negalės 
praplaukt po tiltais. 

— Didelė kaina už krislelį ramybės, amigo“. 

Raunas gužtelėjo, iš lėkštės paėmęs gabalėlį kumpio iškėlė 
Miofei virš galvos. Anglų buldogas nedvejodamas išplėšė mėsą iš ran- 
kos garsiai čiaumodamas, kaukšėdamas žandikauliais. 

— Raunai, paprastai šunį šeri Iberijos kumpiu? Ar bent numanai, 
kiek uŽ jį suplojau? 

— Ne, bet turėjo būt brangokas, jei jam patiko. 

Raunui tapšnojant šuniui per galvą Miofė patenkintas čepsėjo. 

Po kurio laiko atsistojo, odinę striukę užsisegė iki kaklo, ant gal- 
vos užsitraukė gobtuvą. 

Eduardo pažvelgė į jį: 

— Kur eini? 

— Turiu susitikimą už dešimties minučių. 

— Susiradai darbą? - ironiškai paklausė. 


Drauguži. (Isp.) 


— Einu į butą. Agentas rado pirkėją. 

Kilstelėjo antakius. 

— Dar vieną? 

Raunas linktelėjo. 

— Aštuntas per tris mėnesius. Visi laukia eilėje. 

— Tai kodėl butas dar neparduotas? 

Neatsakė. 

— Raunai, reikia gyvent toliau. Kodėl tiesiog neleidi agentui jo 
parduot? 

— Leidžiu, aš tik padedu. Jis neprieštarauja... - Raunas paėmė 
nuo stalo puodelį ir išpylė likučius per turėklą. 

— Nori, kad eičiau kartu? 

— Kodėl, po velnių, turėčiau norėt? 

— Ne, ne, ramiau, tik pagalvojau... 
galėjo priprast dėl pakilusio vandens matyt prieplauką akių lygyje. — 
Pažįstama? 

Eduardo pasisuko kėdėje - kitoje kelio pusėje stovėjo pilkas „Fiat 
500“ kabrioletas vyšniniu stogu. 

— Ne, bet susipažinčiau. 

Prie vairo sėdėjo liekna, elegantiškai apsirengusi apie keturias- 
dešimties metų moteris. Pastebėjusi į ją įsmeigtus žvilgsnius, užvedė 
mašiną. 

- Ilgai jau ji čia sėdi? 

— Neįsivaizduoju, - gūžtelėjo. - Bet prieš kelias dienas mačiau ją 
toj pačioj vietoj. 

Moteris nuspaudė akceleratorių, Eduardo su Raunu nulydėjo 
akimis Žemutine kanalo gatve nuvažiuojantį automobilį. 

— Mento instinktų vis dar neatsikratei. 

— Kai kurie dalykai išlieka amžiams. Eikš, Miofe, - paplekšnojo 
sau per šlaunį. 

Šuo supūkštė tarsi garvežys ir nenoriai pajudėjęs per denį nu- 
krypavo prie jo. 

— Tikrai nenori, jog eičiau kartu? 

— O kas indus suplaus? 


30 


Nepatenkintas Eduardo garsiai burbėjo, kol Raunas su Miofe 
glėbyje užšoko ant prieplaukos, - Raunas buvo beveik įsitikinęs, kad 
draugas netrukus išsinešdins į savo laivą, prišvartuotą priešais 
„Bjanką“, visus indus palikdamas jam. 


Pėdino Karalienės gatve, artėdamas prie laiptinės susirado buto raktą. 
Prie telefonspynės likusi tik skiautelė lipduko su kadaise užrašytais jo 
ir Evos vardais — naujajam savininkui tereikėjo aštriu smiliaus nagu 
nukrapštyt paskutinius jų pėdsakus. 

Miofei užsegė pavadėlį gerai žinodamas, kad teks jį tempti visą 
kelią aukštyn. Trečiame aukšte senoji kaimynė iš apačios atidarė duris. 
Su storais, akis didinančiais akiniais ir mėlynais plaukais Ketė priminė 
vabzdį. Raunas mandagiai pasisveikino. 

Senoji moteriškė santūriai linktelėjo. 

— Nair sambrūzdis čia šiandien. 

— Turbūt mano nekilnojamojo turto agentas su keliais potencia- 
liais pirkėjais. 

— Ir vėl? Jie ten viršuj taip trypia, mano sietynas tuoj nukris. 

— Nė nežinojau, kad turi sietyną. 

Prieš uždarydama duris Ketė tik sumirksėjo. Raunas paki- 
lo į kitą aukštą, jo durys buvo praviros. Giliai įkvėpęs įžengė į butą. 
Prieškambaryje ant grindų stūksojo krūva reklaminių skrajučių. Jau 
seniausiai peradresavo laiškus į „Bjanką“, kur šie paprastai gulėdavo 
vairinėje, tačiau reklamų antplūdžio suvaldyti negalėjo. 

Kažkas šurmuliavo virtuvėje, po akimirkos pro duris galvą iški- 
šo agentas. Pamačius Rauną pardavėjo šypsena bemat pranyko. 

— To... Tomas Raunsholtas, - šiaip ne taip pasisveikino. 

Raunas linktelėjęs peržengė skrajutes. Nekilnojamojo turto agen- 
tas — Kjeldas kažkoks — pasitaisė sidabro spalvos kaklaraištį - tarsi gal- 
vą jam ant pilvo padėjusią nugaišusią gyvatę. Prislopino balsą: 

— Maniau tarėmės, kad butą aprodysiu aš pats. 

— Taip, taip, žinoma. Tik užsukau pažiūrėt, kaip sekas. 

— Iki šiol sekės puikiai, - pašnairavo į Miofę. - Bet jis pardavimui 
tik trukdo. 

Raunas papurtė galvą. 

— Kaip suprast? Miofė visiems patinka. 

Kjeldas mostelėjo kalbėt tyliau. 

- Žinoma, jis labai... mielas. Bet prekyba butais panaši į automo- 
bilių: augintiniai kainos nekelia. 

— Nejaugi? - Raunas žengė virtuvės link. 

Pastojęs kelią Kjeldas atsargiai uždėjo ranką jam ant krūtinės. 

— Tomai, gal vertėtų pamąstyt, ar tikrai esi pasiruošęs parduot. 
Suprantu, gali būt sunku atsisakyt mėgstamo buto, bet... 

Truktelėjo pečiais. 

- Šito ypač nemėgstu, tad... 

— Bet vis tiek, pirkėjui sutikus mokėti siūlomą kainą, atsisakei. 

— Juk reikia tinkamo... 

— „tinkamo pirkėjo, tiek jau supratau. Tik nežinia, ar toks pirkė- 
jas apskritai yra? 

Įtariai jį nužvelgė. 

- Suprantu, ką nori pasakyt, Kjeldai, bet tikrai su mielu noru parduodu... 

Tuo metu iš virtuvės pasirodė jaunas blondinas tamsiai mėlynu 
kostiumu. 

— Čia dar reikia nemažai padirbėt, — manieringai tarė. - Tokiu 
atveju labiau kalbame apie pardavimą remontui. Nenoriu nieko įžeist, 
tačiau nesu tikras, ar siūloma kaina atitinka prekę. 

Tomas įsižiūrėjo į jaunuolį. Priminė advokatą, auditorių, banko 
tarnautoją, o galbūt nekilnojamojo turto agentą, bet sprendžiant iš ap- 
rangos jam sekėsi geriau nei Kjeldui. Bet kokiu atveju - susilaižęs, pini- 
gais šikantis įžūlus šūdžius. 

— Niekas tavęs ir neverčia pirkt, - atkirto Raunas. 

Prieškambaryje jų akims susitikus nuotaika staiga sugedo. 

Kjeldas vėl nutaisė pardavėjo šypseną: 

— Ne, ne, laimei, gyvename laisvoje šalyje, - nervingai nusijuo- 
kė. - Bet gal apžiūrėkime kitą buto dalį. Puikus, šviesus miegamasis, 
nedidelis kambarėlis, puikiai tiksiąs vaikui, - parodęs į prieškambario 
galą pasivedė jaunuolį paskui. 

Raunas nulydėjo juos akimis. Neturėjo nieko prieš įvairaus plau- 
ko Žmones, bet galiausiai įsikelti norėjo per daug kostiumuotų berniu- 
kų. Jei taip ir toliau, Šiaurės Zelandijoje japių visai nebeliks. Jau žinojo, 
Kjeldui aprodžius butą, nusiųs jį pirkėjų kataloge ieškoti naujo kandi- 
dato. 

Stumtelėjęs duris įžengė į svetainę. Apstulbo pamatęs nugara į 
jį stovinčią jauną moterį, žiūrinčią pro langą, už rankos ją nekantriai 
timpčiojo mažas berniukas. Pamatęs Rauną ir Miofę prisiglaudė prie 
motinos kojų. Moteris atsigręžė, nusišypsojo Raunui, - didelis pilvas 
bylojo, kad kitas vaikas jau pakeliui. 

Raunas pasisveikino. 

— Nenorit prisėst? — parodė į šviesią sofą. 

— Ne, ačiū, gerai ir taip. Maniau, būsim vieni. Ar jūs taip pat su- 
sidomėjęs? 

— Priešingai. Aš noriu jo atsikratyt. Beveik trečdalį amžiaus čia 
nugyvenau. Ar amželio, - nusišypsojo. 

Linktelėjusi ji vėl nužvelgė svetainę. 

— Butas būtų puikus, jeigu tik... 

— „jeigu tik kas nors jį sutvarkytų. Žinau, yra trūkumų, bet, kita 
vertus, vieta puiki, - šyptelėjęs skėstelėjo rankomis. - Nenorėjau kalbėt 
kaip pardavėjas. Labai mėgom vaizdą į pylimą. 

Sukaupęs drąsą berniukas ištiesė ranką į Miotę. 

— Magnusai, svetimų šunų liesti negalima. 

— Jis nekanda, tik seilėjasi, - Raunas nusišypsojo berniukui. - Jo 
vardas Miofė. 

— Mio-fė, - pakartojo vaikas. 

Moteris paleido jį iš glėbio, leido glostyti Miofę, besimėgaujantį 
netikėtu dėmesiu. 

— Tai kodėl parduodat butą? 

Netikėtas klausimas Rauną apstulbino. Gūžtelėjo. 

— Nes „mes“ jau nebe mes. 

— Atleiskit už klausimą, - moteris nuraudo. 

— Nereikia atsiprašinėt. Kartu mums čia buvo gera. Puikus ra- 
jonas, tarsi oazė vidury miesto, - tą akimirką lyg užsakyti suskambėjo 
Išganytojo bažnyčios varpai. 

Vėl nusisukusi į langą moteris nužvelgė plikais medžiais apau- 
gusius pylimus ir juos juosiančius vandens griovius. 

— Galvoju, iš čia galima sekti metų laikus, eiti pasivaikščiot ant pylimo. 

— Tikrai. 

Ji staiga jam priminė Evą, tokią puikią ir švelnią, skendinčią švie- 
soje. Pajuto norą prieiti ir apkabinti ją per liemenį, priglausti prie savęs, 
užuosti jos plaukus. 

Tuo metu svetainėje pasirodė Kjeldas su jaunuoliu. Panašu, pa- 
skutinė apžiūros dalis vyro geriau nenuteikė. 

— Na, brangioji, eime? 

Moteris šypsodamasi atsigręžė. 

— Henrikai, man šitas patinka. Jis - tobulas. 

— Bet, brangioji, ar nemanai, dar reikėtų... 

Ji kiek kilstelėjo smakrą, žvelgdama iš aukšto. 

— Mes norim gyvent čia. 

— Gerai, puiku, - prikandęs lūpą nusileido. - Tik kad... 

— Gera žinia, ar ne, Tomai? - Kjeldas nervingai nusišypsojo. 
ties, kad butą teks perduoti jam. 

— Galbūt, - atsisuko į moterį ir berniuką. - Esu tikras, čia būsit 
laimingi. Sveikinu. 

Po dešimties minučių Raunas liko bute vienas su Miofe. Vis dar 
iki galo nesuvokė, kad pardavė. Kjeldas popierius turėtų sutvarkyt Žžai- 
bišku greičiu ne tik norėdamas užsitikrint komisinį, bet ir todėl, kad 
daugiau netektų su juo bendrauti. Žvilgsniu klaidžiojo po didelę švie- 
sią svetainę - kelis ten likusius baldus dengė storas dulkių sluoksnis. 
Kvėpuojant iš burnos virto garai, jautėsi lyg mauzoliejuje. Evos mauzo- 
liejuje. Kita vertus, bent jau neabejojo, kad jaunoji pora čia tikrai susi- 
kurs jaukius namus - išskaitė tai besišypsančiose moters akyse. Tuščiai 
spoksojo į ąžuolines grindis priešais sofą. Kažkada šioje vietoje stovėjo 
stiklinis stalas, kol jo krisdama nesudaužė Eva. Čia rado ją nužudytą, 
įsilaužėlio suknežinta galva. Priešais ir vėl iškilo tamsi jos kraujo dėmė. 
Nesvarbu, kiek šveitė parketą, nesvarbu, kad po jos mirties praėjo dau- 
giau nei dveji metai, tas vaizdas niekad jo neapleis. 

— Eikš, Miofe, — ištempė šunį paskui save iš svetainės. 


Berlynas, Lichtenbergas, 1989 m. liepos 24 d. 


Nuleidęs lados langą, pulkininkas Hauseris pro plyšį iškišo pažymėji- 
mą. Sargas pastvėrė kortelę, permetė akimis šnairuodamas į pro prie- 
kinį stiklą rūsčiai žvelgiantį Hauserį. Po kurio laiko, sunkiai kylant už- 
kardui, sargas pažymėjimą grąžino. Hauseris nuvažiavo keliu, vedan- 
čiu pro tamsius, monumentalius daugiaaukščių blokus, priklausančius 
Valstybės saugumo ministerijai. 22 pastatuose dirbo didžioji dalis žval- 
gybos agentų, padalytų į 20 už skirtingus dalykus atsakingų divizijų. 
Hauseris pastatė mašiną priešais 7-ąjį namą, kur buvo įsikūręs jo sky- 
rius. Išlipęs iš automobilio patraukė prie pagrindinio įėjimo, ten dar 
vienas sargybinis pareikalavo jo tapatybę patvirtinančių dokumentų. 

Tais retais kartais, kai lankydavosi skyriuje, jį nuolat priblokš- 
davo aštrus garstyčių spalvos linoleumo kvapas. Paskutinį kartą čia 
buvo užsukęs beveik prieš penkis mėnesius. Pakilo laiptais į antra- 
me aukšte įsikūrusį Z skyrių. Tai buvo šešėlinė VIII divizijos atšaka, 
besirūpinanti operatyvinėmis užduotimis - šnipinėjimu ir tardymais. 
Apie Z skyriaus egzistavimą žinojo tik keli svarbiausi asmenys, visi 
kiti žvalgybos tarnyboje manė, kad šie kabinetai priklauso III karo 
technikos divizijai. Tačiau iš tikrųjų Hauseris ir kiti Z skyriaus dar- 
buotojai rūpinosi vidaus politinėmis bylomis. Perimdavo bylas prieš 
žvalgybos tarnybos saviškius ar SED partiniams įsipainiojus į valsty- 
bei priešišką veiklą. Per devynerius darbo Z skyriuje metus Hauseris 
išnagrinėjo daugiau nei šimtą įvairiausių bylų. Gera pusė jų baigėsi 
kaltųjų mirtimi. 

— Hauseri, atrodai šūdinai, - nuolat pridususiu astmos išvargin- 
tu balsu tarė Valteris Štrausas. 

Viršininkas nužvelgė jį išplaukusiomis, apvaliame it skritulys 
veide beveik išnykusiomis akimis. Prie rašomojo stalo jis sėdėjo tarsi 
peraugęs kūdikis su per maža generolo uniforma, riebiais pirštais sal- 
daininėje grabaliodamas paskutinį saldainį su brendžio įdaru. 

— Sėskis, — parodė į kėdę priešais. 

Hauseris bemat suprato esąs iškviestas ne draugiškam pokal- 
biui, nes paprastai jam pasiūlytų degtinės ir vietą ant sofos. 

Atsisagstęs švarką pasidėjo portfelį prie vienos kėdės kojų, atsi- 
sėdo. 

— Kur slapsteisi? Neįmanoma buvo susisiekt. 

— Sprendžiau skubų reikalą. 

— Ačiū, tiek ir pats Žinau. Ratalčikas nepatenkintas mirštamumu 
Hochenšionhauzeno skyriuje. 

Hauseris patraukė pečiais. 

- Jei jo paties tardytojai dirbtų bent kiek efektyviau, tokių situa- 
cijų galėtume išvengti. Leo Dancigą jie bergždžiai tardė tris mėnesius, 
tuo metu jo vyrai išsikasė tunelį iki pat Šarlotenburgo, - ironiškai tarė. 

— Jie ten nerimauja. Ratalčikas dėmesio nenori. 

— Dėmesio? Jis vadovauja slaptam kalėjimui, apie kurį visuome- 
nė nė nenutuokia. Manau, galiu jaustis saugiai. 

— Šiais laikais negalime daryti klaidų. Svarbiausia švariai atro- 
dyt, — Štrausas atsilaisvino žalią uniforminį kaklaraištį. 

Nors kabinete buvo karšta, lango atidaryti neketino. 

— Leo mirė nuo plaučių uždegimo, - atsakė Hauseris. Palinkęs 
pakėlė portfelį, iš kurio ištraukė Leo mirties liudijimą. — Pasirašytas 
Pomeranijos kalėjimo gydytojo, kopija išduota Leo artimiesiems, pra- 
nešta, kad laidotuvės jau įvykusios, - liudijimą padėjo Štrausui ant sta- 
lo. 

— Dar vienas plaučių uždegimas? - Štrausas pabarbeno pirštais 
į stalviršį. - Pamažu visą epidemiją pradėjai, po velnių. O kaip jo žmo- 
nės? Ar suėmėt? 

— Byla pasirodė šiek tiek sudėtingesnė nei įprasta. Šnipinėjimas 
parodė, kad tarp sieną kertančiųjų buvo nemažai nusižengėlių iš 
Vidaus reikalų ministerijos bei keli vietiniai SED" partiniai. 

Atrodė, lyg Štrausui tuoj atsikabins žandikaulis, sumišęs jis tuš- 
čiame dubenyje viena ranka ieškojo brendžiu įdarytų saldainių. 

— Po velniais... 

— Taip, vaizdelis nekoks. 


. Sozialistische Einheitspartei Deutchlands (SED) - Vokietijos socialistų vienybės 
partija. 

— Po velniais, - pakartojo, — net nežinau, kas blogiau: dar vienas 
tunelis Berlyno širdyje ar pabėgti trokštantys partiečiai? Kai visa tai 
iškils viešumon, mus nuskalpuos. Tai tas pats, kas pilt benziną į opo- 
zicijos laužą, Hauseri, ar supranti? Supranti, pirmąkart nuo 1953-iųjų 
šalyje atsirado sušikta opozicija? — atsidaręs rašomojo stalo stalčių su- 
sirado pakelį saldainių su brendžiu, karštligiškai atplėšė. - Kai aplink 
mus — Lenkijoje, Vokietijoje ir Tarybų Sąjungoje vyksta tokie dalykai 
kaip glasnost ir perestroika, sėdim ant tiksinčios bombos, - įsidėjo ke- 
letą saldainių į burną, likusius sumetė dubenin. — Visas pasaulis stebi, 
todėl viskas priklauso nuo mūsų... nuo žvalgybos tarnybos. Supranti? 

— Visiškai suprantu, - Hauseris sunkiai atsiduso. - Bet niekas ne- 
išaiškės. 

— Kaip suprast? Tokie dalykai visuomet išlenda į dienos šviesą. 

— Ne. 

— Tikiuosi ne... Juk jūs partinių... nepasmerkėt myriop, ką? - nu- 
rijo saldainius. 

Štrauso nerimas buvo bepersimetantis Hauseriui. 

- Žinoma ne. Žudytis neketinu, po velnių. 

— Tai kas tada? 

— Naktį iš liepos aštuonioliktos į devynioliktą pirmoji pabėgėlių 
grupė mėgino pasprukti per Rupino gatvės tunelį. Iš viso 14 žmonių. 
Praėjus lygiai trims minutėms po to, kai dirbtuvių pastate pradingo 
pirmieji, prie pastato išsirikiavo XX divizijos pasienio sargybinių pada- 
linys, dėl to Leo Dancigo bendrininkai buvo priversti dėtis prie pabė- 
gėlių tunelyje. 

— Tai leidai jiems pasprukt? 

— Taip, tol, kol jie įveikė maždaug pusę 140 metrų ilgio tunelio. 
Tuomet važinėtis pirmyn atgal palei pirmąją apsaugos užtvarą paleido- 
me pasienio sargybos sunkvežimius. 

— O pabėgėliai? 

- Palaidoti. Toną sveriančių sunkvežimių sukelta vibracija tunelį 
sugriovė. 

Nuo pokalbio pradžios Štrausas pirmą kartą nusišypsojo. 

— Supratau. Nuostabu. Gerai padirbėjai, Hauseri. 

— Ačiū. 

— O kaip dėl bylos protokolo? - pašnairavo į Hauserio portfelį. 

— Koks protokolas, jei nebuvo jokios bylos? 

Štrausas linktelėjo. 

— O kas toliau? 

— Toliau? — patraukė pečiais. - Toliau susirasiu naują bylą. Jau 

Sunkiai atsilošė. 

— Galbūt laikas dar nepribrendo naujai bylai. Gal palauk. 

— Ko palaukt? - Hauseris papurtė galvą. - Klasiniai išdavikai ne- 
laukia. 

— Nauji vėjai papūtė. Ne tik iš užsienio, bet ir partijoje - taip, net 
tarp aukščiausiųjų pareigūnų. 

— Tai ką siūlai? 

— Ar kada svarstei dirbt patarėju? 

Hauseris pakeitė kojų padėtį, išsilygino kelnių kantus. 

— Kitoms divizijoms? 

— Turėjau omeny mūsų kolegas užsienyje. 

Priblokštas įsispoksojo į jį: 

— Nežinojau, kad siunčiam Žmones užsienin. 

— Taip, taip, Centrinėj Amerikoj, keliose naujosiose Afrikos vals- 
tybėse ir, žinoma, Kuboje. Daug kas norėtų mūsų Žinių ir patirties. 

— Ačiū, manęs nedomina. Mano darbas - Z. 

Štrausas atsilošė, sunėręs ant pilvo rankas. 

— Pats dirbau Kuboje prieš daugelį metų, prieš įsteigiant Z sky- 
rių. Šią šalį tikrai galiu rekomenduot. Romas - fantastiškas, žasto storio 
cigarai, puikus klimatas ir, be abejo, moterys. Visos itin draugiškos. Ar 
esi kada buvęs su juoduke? 

— Iš kur staiga tas noras išsiųst mane į kitą pasaulio kraštą? 

Nekreipdamas dėmesio į klausimą Štrausas svajingu žvilgsniu 
tęsė: 

— Ten moterys visai kitaip sutvertos. Jų oda šiurkštesnė, gruo- 
blėtesnė. Kūšys juodas, persisunkęs tabako kvapo. O klitoris didžiulis, 
tarsi slyvos kauliukas. Nepakartojama, tikrai... nepakartojama. 

— Ar ketinama uždaryt Z? 

Liūdnai pažvelgė į Hauserį. 

— Nežinau, tikriausiai. Kai reikės rast atpirkimo ožių, galim pa- 
sirodyt įtartini. 

- Atpirkimo ožių? Už ką? Mes juk didvyriai, po velniais. 

- Taip, mes didvyriai, - neužtikrintai pritarė Štrausas. 

- Čia kažkokia klaida. 

— Politika. 

— Kaip ir sakiau, klaida, - troško išdrožt viską, ką manė apie ša- 
lies politikus, bet susitvardė. Giliai įkvėpė pro nosį. - Niekur nesitrauk- 
siu, nebent mane nušalinsi. Rasiu naują bylą. Ką nors didelio. 

— Puiku, - šyptelėjo. - Bet tik atsargiai, Hauseri. 

Linktelėjęs pakilo nuo kėdės. Atidavė Štrausui pagarbą, išėjo 
iš tamsaus kabineto. Nesijaudino. Jau daugelį metų Žvalgėsi per petį. 
Nuolat saugojosi priešo, tiek iš išorės, tiek esančio šalia, žvalgybos tar- 
nyboje. Protokolus visad rašydavo glaustus, niekad nepasirašinėjo jo- 
kių jį kompromituoti galinčių raštų. Juo mažiau įrašų, tuo geriau. Jam 
rodės, jog žvalgybos tarnybos trūkumas buvo manija viską archyvuo- 
ti. Daug svarbiau išlikti šešėlyje. Tai geriausias jų ginklas. Grįžęs prie 
automobilio atsisėdo į vairuotojo vietą. Net pagalvot negalėjo apie Z 
skyriaus uždarymą. Nuo tokios absurdiškos minties tik pakraipė galvą, 
užvedė ladą. Tokiu atveju tegu uždaro ir visą STASI, o to jau niekada 
nebus. Įjungęs pavarą nuriedėjo pro pirmąjį namą, kur buvo įsikūru- 
si aukščiausioji valdžia. Taip, kuo anksčiau ras kitą didelę bylą, tuo 
geriau. 


Kristianshaunas, 2014 m. balandis 


10. 


Pliaupiant lietui Raunas žingsniavo palei prieplauką. Miofė stengėsi 
spėti kartu, bet trumpomis kojomis tik vilkosi iš paskos. Priėję „Uosto 
ūdrą“ pro atdaras duris suskubo vidun. Vis dar buvo rytas, tačiau 
senoji užeiga prikimšta lankytojų, ieškojusių, kur pasislėpti nuo lie- 
taus, o blogas oras pasirodė puikus pretekstas išgerti pirmąjį dienos 
pilzeną. Nusitraukęs gobtuvą Raunas nusišluostė veidą, pasuko prie 
baro. Tarsi ironiškai šaipydamasis iš lauke pilančio lietaus ir žymiosios 
„Uosto ūdros“ prieblandos senasis kampe stovintis „Wūrlitzer“ muzi- 
kos automatas grojo linksmą Kimo Larseno dainą „Siuzana - dangaus 
mėlynė“. 

Tarsi šešėlis iš tarpdurio į tarnybines patalpas išniro Džonsonas, 
didžiule letena suėmęs mažytį kavos puodelį. 

— Raunai, - sumurmėjęs nuslinko prie baro. 

— „Carlsberg“, ačiū, —- prisėdo ant aukštos baro kėdės, atsisegęs 
odinės striukės kišenę išsitraukė krūvą banknotų. - Turbūt reiktų paga- 
liau apmokėt sąskaitą. Kiek skolingas? 

Išvydęs tiek pinigų Džonsonas pakėlė vešlius antakius, bet nie- 
ko nepasakė. Tik nuo stalo paėmė pakelį „Cecil“ cigarečių. Žiebtuvėlio 
liepsna trumpai nušvietė veidą, netrukus pradingusį dūmų debesyje. 

— Mentai tau algos tikrai nebemoka, tai banką apiplėšei? 

— Butą pardaviau. Pinigų, tiesa, dar negavau, bet bankas dėl to 
bent jau padidino kredito limitą. 

Atkimšęs butelį Džonsonas pastatė jį priešais Rauną. 

— Tai sveikint? 

Raunas gurkštelėjo. 

— Nežinau, bet kokiu atveju pinigai krinta tuščion vieton. 

— Susiradai kur gyvent? 

- Juk turiu „Bjanką“. 

Džonsonas pastatė puodelį. 

- Tikiuos, nesiruoši visam laikui persikraustyt į tą seną geldą? 

— Kodėl ne? Visą Žiemą ten kuo puikiausiai pragyvenau. O dabar 
dar gavau šiek tiek pinigų jai sutvarkyt. 

— Mano nuomone, planas nelabai apgalvotas. 

— Tavo nuomonės aš neklausiau. Be to, nusipirkęs „Bjanką“ 
užstačiau butą, kad galėčiau pasiimt paskolą, tad dabar turėsiu ją 
grąžint. 

Į peleninę nukratė cigaretę. 

— Tai rimtai iškeitei puikų butą su vaizdu į pylimą, į senąjį tralerį? 

— Kaip pažiūrėsi. 

— Kiekvienam savo, - Džonsonas tik pakraipė galvą. 

Ištuštinęs butelį Raunas sunkiai pastatė jį ant baro. 

— Kiek skolingas? 

— Na, tu ir greitas. 

— Pažadėjau agentui išgabent iš buto paskutinius daiktus, kad 
jau šiandien galėtų gaut raktą. 

— Laive užteks viskam vietos? 

Nudelbė akis. 

— Ne, daugumą daiktų jau išvežiau. Iš tiesų liko tik... taip, 
Evos daiktai, žinai, drabužiai ir panašiai... tik tiek liko, - skėste- 
lėjęs rankomis atsistojo. Prie kėdės kojos įsitaisęs pavargęs Miofė 
šniurkštelėjo nenorėdamas judėti iš vietos. — Na, tai kiek skolingas? 

— Šitą statau, - Džonsonas paėmė tuščią butelį. - O dėl sąskai- 
tos... tai juk niekur kol kas nesiruoši išplaukt. Sakykim, ir čia tau padi- 
dinsiu kredito limitą. 


Grįžo į butą su ritinėliu juodų šiukšlių maišų. Beveik palengvėjo 
pagaliau išvydus jį tuščią, lyg nuo plikų sienų būtų nušveisti liku- 
čiai prisiminimų apie siaubingą čia įvykdytą nusikaltimą. Baldus 
už 4 500 kronų pardavė „Vežėjui Finui“, naudotų daiktų supirkė- 
jui iš Haslevo, su sąlyga, kad šis pasiims viską, net bevertį šlamštą. 
„Vežėjas Finas“ dėl kainos nė necyptelėjo, vidurio Zelandijoje baldai 
turbūt vis dar kažko verti. Tyčia pasirinko Žmogų, gyvenantį toli nuo 
Kristianshauno, kad nereikėtų matyti Evos ir jo baldų naudotų daiktų 
parduotuvių vitrinose. „Vežėjo Fino“ tik paprašė nejudinti drabužių 
spintos miegamajame. 

Atidaręs spintos duris nužvelgė lentynas ir kabyklas, ant ku- 
rių buvo glaudžiai sukabintos Evos suknelės ir viršutiniai drabužiai. 
Akimirksnį pasigailėjo nepaprašęs Fino išsivežti absoliučiai viską. Kita 
vertus, nepakęstų, jei kažkas svetimas raustųsi po asmeninius jos daik- 
tus. Atkreipė dėmesį į mėlyną suknelę, kabančią tarp kelių striukių. 
Iškėlė prieš save, išorine delno puse glostydamas ploną, švelnią me- 
džiagą. Ja vilkėjo jiems pirmąkart susitikus. Kai pirmąkart praėjo pro 
„Bjanką“. Lyg tai būtų nutikę aname gyvenime. Kruopščiai sulankstė. 
Jau dveji metai praėjo po jos mirties, o jis nė kiek nepasistūmėjo į priekį. 
Iš ritinėlio atplėšęs šiukšlių maišą atsargiai padėjo mėlynąją suknelę ant 
dugno. Paskui nuo lentynų ėmė šluoti marškinėlius, palaidines, apa- 
tinius. Prikimšęs pirmąjį maišą atplėšė antrą, tęsė toliau. Galiausiai nuo 
pakabų plėšė švarkus, striukes, kelnes, sukneles, skubiai kimšo viską į 
maišus. Reikėjo viską baigti vienu mostu, nedvejojant, lyg nuo žaizdos 
plėšiant pleistrą. 

Prie prieškambario durų sustatęs tris maišus grįžo prie pasku- 
tinės spintos. Nors ir būtų buvę paprasčiau tiesiog viską sumesti į 
konteinerius kieme, paskutinę akimirką nusprendė nutempti juos į 
naudotų daiktų parduotuvę Amagerio tilto gatvėje. Paaukoti drabu- 
žius „Liaudies bažnyčiai“ — tikrai Evos stilius. Būdama gyva ji sten- 
gės išgelbėt visą pasaulį, jo nuomone, kartais būdavo per daug gera. 
Žinojo, kaip velniškai skaudės, jei vieną dieną pamatys svetimą moterį 
Evos drabužiais — bent jau bus paaukojęs kilniam tikslui. 

Grūdant į maišą paskutinius švarkelius, iš vieno kišenės ant 
grindų iškrito mobilusis telefonas. Surinko senstelėjusią „Nokia“ su 
antena, bet pamėginus įjungti telefonas pasirodė išsikrovęs. Ne- 
prisiminė, ar teko jį anksčiau matyti, net abejojo, ar jis tikrai Evos. Ji 
turėjo vieną pirmųjų „iPhone“, jam nuolat tekdavo padėti jai juo nau- 
dotis. Nė suskaičiuot negalėjo, kiek kartų atsitiktinai nuspaudusi kaž- 
ką ant ekrano paskambindavo jam ar kitiems. Apie tai galvodamas 
nusišypsojo, kol prisiminė, kad įsibrovėlis ją nužudė, kartu pavogęs 
„iPhone“, jos laikrodį, piniginę ir nešiojamąjį kompiuterį. Nė vienas 
iš daiktų iki šiol neatsirado, o kaltininkas, nepaisant jo ir visų policijos 
pajėgų suorganizuotos intensyvios medžioklės, vis dar liko nenusta- 
tytas. Žinojo apie jį tik tiek, kad priklausė vienai Rytų Europos vagių 

gaujų, tuomet siaubusių šią miesto dalį, ir kad jo seniausiai nebėra 
šalyje. 

Įsikišo telefoną į kišenę. Nesinorėjo daugiau mąstyt apie tą pra- 
keiktą bylą. Karti patirtis parodė: jeigu neišmes minčių iš galvos, jos 
nuvarys jį į tamsą, iš kurios neištrauks joks alkoholis, o gert iki sąmonės 
netekimo, kad užsimirštų, jau nuoširdžiai pavargo. 

Nunešė maišą prie kitų. Gal darbo telefonas, o gal jį turėjo prieš 
įsigydama „iPhone“, tiesiog laikė kažkur nukišusi. Pamėgins gauti kro- 
viklį ir įmint mįslę. Jei telefonas advokatų kontoros, kurioje dirbo iki 
mirties, galės jiems grąžinti. Tada pagaliau bus laisvas. 


Berlynas, 1989 m. rugpjūčio 3 d. 


1. 


Lenkijoje parlamentas sudarė komisiją, tirsiančią, ar žvalgybos policija 
vykdė politines žmogžudystes. Vakaruose tokia Žinia greičiausiai su- 
silaukė didelio žiniasklaidos dėmesio, tad Hauseris apie ją išgirdo iš 
V divizijos, kontroliuojančios visas Žinias iš Vakarų ir propagandą. 
Lenkai nešvaistė laiko vadinamajam demokratizacijos procesui, pagal- 
vojo. Tačiau ši situacija jo itin nejaudino, nes jie visiems laikams liks 
bailių tauta. Nė pagalvot negalėjo, kad kas nors panašaus galėtų nutikti 
čia. Juk čia — Vokietija! Ypač šioje šalies dalyje. Bet taip pat žinojo, jog 
Štrausas, išgirdęs naujieną, iš baimės prisimyš į kelnes ir niurzgės nesi- 
imti naujų tyrimų. Dėl to reikėjo jau šiąnakt rasti kitą bylą. 

Laikrodžio rodyklėms artėjant prie vidurnakčio archyvo rūsyje, 
išskyrus visą parą veikiančių ventiliatorių tinkamai oro drėgmei pa- 
laikyti ūžesį, tvyrojo visiška tyla. Tarsi švytinčios domino plytelės il- 
gomis, tiesiomis eilėmis sustatytos dokumentų spintos slėpė per šimtą 
kilometrų lentynų su visų šnipinėjamų asmenų bylų protokolais. Čia 
surinkti visi išsigimėliai, išsišokėliai, išdavikai. Hauseris įsikūrė viena- 
me tuščiame archyvarų kabinete. Spoksojo į krūvas Miulerio sukrautų 
bylų aplankų. Su kitais agentais atrinko daugiau nei 50. Pavargęs pa- 
sitrynė smilkinius. Visuomenėje tiek daug išdavikų ir tiek mažai laiko 
jiems sugaudyti. Leo Dancigas buvo puikus laimikis dar ir dėl to, kad 
kartu su juo sustabdyta dar daugiau išdavikų, tačiau rezultatui pasiekti 
prireikė mėnesių. Išeikvoti tūkstančiai darbo valandų. Net pačiam teko 
įsikelti į Leo gyvenamą pastatą, kad galėtų jį sekti iš arti. Apsimetęs 
paslaugiu kaimynu kartu kieme gerdavo alų. Visą pavasarį praleido 
šnipinėdamas jį dvidešimt keturias valandas per parą, kol viskas baigė- 
si Leo kelione į dėžę. Po tiek mėnesių sunkaus darbo pamačius Leo nu- 
sibaigusį palengvėjo. Lengviau atsikvėpė ne tik valstybė, bet ir jis pats. 

Atsegęs portfelį Hauseris išsiėmė pusę butelio absento. 
Dekadentinis gėrimas buvo vienintelė jo yda. Vienintelis dalykas, kurį 
pirkdavo vakarietiškų prekių prikimštose „Intershop“ parduotuvėse. 

Įtrūkis nepalaužiamoje socialisto sieloje. Bet gėrimas tuo pat metu jį 
ir gelbėjo. Įsipylęs į taurę žalsvai švytinčio skysčio ant viršaus uždė- 
jo nedidelį sidabrinį piltuvėlį. Į vidų atsargiai įmetė cukraus gabalėlį, 
užpylė vandeniu iš ant stalo stovinčio ąsočio. Pasaldintas vanduo pro 
piltuvėlį ėmė lašėti į taurę. Klausydamasis kliunktelėjimų stebėjo, kaip 
absentas pamažu keitė spalvą, virsdamas pieno baltumo skysčiu. Kai į 
taurę subėgo visas saldintas vanduo, ją keliais godžiais gurkšniais iš- 
tuštino ir prisipylė naują. Aplankus atsivertė tik po trijų taurių. Galva 
užė — negalėjo suprasti, ar šniokštimą kažkur giliai kaukolėje sukėlė 
alkoholis ar tujonas. Skambėjo it Karlo Markso alėją skalaujantis rude- 
ninis lietus ar dėžę užpildantis ledinis vanduo. Reikėjo padorios bylos, 
užčiaupsiančios Štrausą, pagerinsiančios žvalgybos tarnybos dvasinę 
būklę, parodysiančios visiems, jog teisingumas egzistuoja, o išdavi- 
kams, kad ir kokias aukštas pareigas jie eitų, pabėgti neįmanoma. 
Kibo į pirmąsias dvi aplankų krūvas. Visose bylose nagrinėjami 
menki nusikaltimai, ėmė piktintis, kodėl Miuleris apskritai nuspren- 
dė jas atrinkti. Bylos, susijusios su keliais partijos nariais, tačiau juos 
viso labo įdavė pavydūs kolegos, paskatinti vidinių nesutarimų ir tar- 
pusavio kovos dėl valdžios. Šniokštimas galvoje sustiprėjo, pasitrynė 
smilkinius - nepadėjo. Įtarė, jog tokiais pranešimais informatoriai kar- 
tais tiesiog švaistė žvalgybos tarnybos laiką, dėl to tarnyba vis labiau 
klimpo į biurokratiją, darėsi vis mažiau veiksminga. Iš tiesų taip jie tik 
dangstė tikruosius kaltininkus, kuriems surasti agentams tekdavo gaiš- 
ti brangų laiką. 
geltonijusiu aplanku suimta dokumentų šūsnis. Sprendžiant iš proto- 
kolų krūvos, byla tiriama jau daugelį metų. Įtariamasis ne kartą pate- 
kęs į žvalgybos tarnybos akiratį. Prie bylos aktų pridėta vaizdo kasetė. 
Nuėmė popierius laikančią gumelę. Pirmame puslapyje buvo užrašyta 
„Midas“ - įtariamajam suteiktas slapyvardis. Hauseris skubiai perver- 
tė pirmuosius puslapius: 38 metų Valstybės banko skyriaus vadovas, 
be to - tarptautinio sektoriaus. Vedęs, 9 metų mergaitės tėvas. Žmona, 
buvusi manekenė, dirba prašmatnioje „Intershop“ parduotuvėje 
Liepų alėjoje. Skaitė apie pirmuosius šnipinėjimus prieš keletą metų, 
kai Midas įtartas prekyba juodojoje rinkoje Rytų Vokietijos markėmis 

būtent „Intershop“ parduotuvėse. Paskui keli tyrimai banke dėl mani- 
puliavimo valiutų kursais, sukčiavimo su tauriaisiais metalais. Be to, 
nagrinėti atvejai, kai Mido kolegos ir statytiniai valdė Vakarų bendro- 
vių įkurtas antrines įmones. Kaltinimų sąrašas rodėsi neišsenkamas, 
Hauseris nusistebėjo, kodėl jis ne tik kad seniausiai nesuimtas, bet dar 
ir paaukštintas banke. Tai galėjo reikšti tik viena... 

Prisipylė dar vieną taurę absento, šįkart be vandens. Pasimėgaus 
70 procentų stiprumo alkoholiu žiūrėdamas Mido vaizdo įrašus. Įkišus 
sunkią kasetę į grotuvą ekrane pasirodė pirmieji neryškūs vaizdai. 
Gurkšnojant gėrimą prieš akis viena po kitos plaukė vieno šnipinėjimo 
ištraukos. Įrašai fiksavo vyro susitikimus — Mido tinklas šakojosi net į 
finansų sektorių, sunkiąją pramonę ir, žinoma, politinę sistemą, - iki 
pat kongreso. Tik dėl dviejų priežasčių jis vis dar laisvėje. Pirma, veikė 
labai įtakingiems asmenims, o antra, už jo stovėjo visa krūva norinčių 
valdyti savo priešininkus partijos viršūnėje. Dėl šio paradokso byla dar 
prieštaringesnė. Ir Hauseriui dar patrauklesnė. Pagaliau rado didžiąją 
žuvį, padėsiančią atlikti didįjį valymą. Tokia byla kaip ši galbūt net pa- 
keistų jėgos persvarą tarp partijos ir žvalgybos tarnybos. 

Žiūrėjo prastos kokybės paslėptos kameros įrašus iš prabangaus 
viešbučio kambario. Midas kaip reikiant įsilinksminęs su dviem prosti- 
tutėmis. Hauseriui teko pripažinti, kad nepaisant apkūnaus stoto Midas 
gan vikrus. Gurkštelėjo absento, kuris bemaž degino lūpas. Vėl perskaitė 
apžvalgos lapą. Tikrasis Mido vardas - Kristofas Šumanas. Asmeniškai 
pasirūpins, kad pono Šumano pavardę pakeistų Hochenšionhauzeno 
numeris. Numeris, kuriam telemta nuskęsti dėžėje. 

— Šumanai, greit pasimatysim, - apsvaigęs sumurmėjo, kelda- 
mas taurę ekrane mirgančiam vaizdui. 


Kristianshaunas, 2014 m. balandis 

Santechniko raktu suspaudęs sąvaržą Raunas mėgino per mažu atsuk- 
tuvu pasukti surūdijusį varžtą. Po sekundės išslydęs iš rankos įrankis 
tekštelėjo į purvą variklio skyriaus dugne. 

— Šūdas! 

— Kas vyksta? —- Eduardo tupėjo kajutėje prie atviro variklio sky- 
riaus liuko. — Viskas gerai? 

— Taip, po... - iš ankštos patalpos sušuko Raunas. Pro angą tarsi 
atviro variklio bloko švaistikliai kyšojo tik kojos. Atsargiai prašliaužė 
didžiojo „John Deere“ variklio galvutę, kad ištiesęs ranką galėtų pa- 
siekti variklio skyriaus dugną. Įmerkęs ranką į ledinį pasenusio uos- 
to vandens ir dyzelino tepalo mišinį, dviejų pirštų galiukais galiausiai 
užčiuopė atsuktuvą. Netrukus vėl ėmė tvirtinti sąvaržą prie padavimo 
žarnos tarp skysto degiklio ir vieno degalų rezervuarų. 

— Pabandyk dabar tą šūdą įjungt, - šūktelėjo. 

Eduardo nuėjo prie valdymo pulto, kur buvo įrengtas „Webasto“ 
reguliatorius. Įjungė degiklį, šis suūžė. Po kurio laiko dešine koja paju- 
to iš ventiliacijos kanalo atsklidusią šilto oro srovę. 

— Dabar veikia. 

Eduardo padėjo Raunui išsiropšti iš variklio skyriaus, abu drau- 
ge užtraukė sunkų liuką. Susiradęs skudurą Raunas nusišluostė purvi- 
nus pirštus. Kajutėje jau šilo. 

— Apačioje vaizdelis nekoks. Abu degalų rezervuarai visiškai su- 
maitoti. 

— Jokia čia problema, - atlaidžiai išsiviepė. — Labai lengvai gali- 
ma pataisyt. 

— Tikrai? 

— Per „Youtube“ mačiau tokį filmuką: ištempi laivą į sausumą, iš 
išorės prapjauni vieną šoną ir rezervuarus ištempi... 

— „Bjankos“ niekas nepjaus. 

— Bet, Raunai, ten atrodė taip nesudėtinga. 


47 


Nieko neatsakė. Per Eduardo petį kaip tik tuo metu pama- 
tė moterį, į vairinę įkėlusią koją su juodais pusilgiais auliniais. 
Raunas išėjo pro kajutės duris. Atpažino elegantiškąją moterį, — vos 
jam nusišypsojusi nuo veido nusibraukė ilgus šviesius plaukus. Tai 
ji pastaruoju metu stebėdavo jį iš savo „Fiat 500“ kitoje kelio pu- 
sėje. 

— Luizė Slotsholm Nilsen, - prisistatė ir nusimovusi ilgą pirštinę 
ištiesė jam ranką. 

Raunas dar kartą nusišluostė pirštus į skudurą ir paspaudęs ją 
prisistatė: 

— Tomas... Mes pažįstami? 

Moteris papurtė galvą. 

— Dar ne. 

— Okei, kuo galiu padėt? 

Luizė apžvelgė kanalą. 

— Reikalas... šiek tiek sudėtingas... 

Jis nusišypsojo. 

— Tiek jau ir pats supratau, jei užtrukot savaitę įveikt atstumą 
nuo automobilio iki mano laivo. 

Tuoj pat įsmeigė į jį akis. 

— Pastebėjot mane? 

— Kur čia nepastebėsi. 

Tą akimirką iš kajutės išėjo Eduardo, energingai pasisveikino. 
Luizė skubiai atsakė, dėl susidariusios situacijos akivaizdžiai pasijutusi 
nejaukiai. 

— Gal norit prisėst? —- mostelėjo į vieną vairinėje stovinčių baltų 
plastikinių kėdžių. 

— Net nežinau, ar apskritai derėjo į Jus kreiptis. 

— Bet kad jau atėjot, tai verčiau pasakokit, koks reikalas. 

Sudvejojo. 

— Norėčiau kalbėtis prie keturių akių. 

Raunas linktelėjo. 

— Puiku, Eduardo vis tiek kaip tik ėjo... 

— ...daryt kavos, - nutraukė jį Eduardo, aiškiai nusprendęs nieko 
nepraleisti. - Ne per stiprios, kaip danai mėgsta. 

Raunui nespėjus paprieštarauti, jis jau buvo pakeliui į virtuvėlę, 
o duris paliko praviras. 

Raunas vėl pasiūlė kėdę, jie susėdo vienas priešais kitą. At- 
krypavęs Miofė įsitaisė prie jo kojų. Kasydamas jam kailį laukė, kol 
Luizė sukaups drąsą prabilti. 

— Aš... apie jus skaičiau laikraščiuose. 

— Okei... 

— Labai užjaučiu dėl merginos mirties, tikrai labai skaud... 

— Ačiū, Luize, bet apie tai šnekėt nenoriu. 

Ji papurtė galvą. 

— Ne, atleiskit, ne apie tai ir norėjau kalbėtis, aš apie tą kitą 
bylą. 

— Kokią bylą? 

— Skaičiau, kaip radot tą įkalintą prostitutę. Grąžinot ją sveiką 
gyvą motinai. 

— Mariją, o kas dėl jos? 

— Na, man tai tiesiog padarė labai didelį įspūdį, - nudelbė akis į 
batus. — Tikrai puikiai padirbėjot, - sumurmėjo. - Tikrai... 

Raunas staiga pasijuto nepatogiai. Pasigailėjo pasiūlęs jai prisėsti. 

— Ačiū, Luize. Bet jeigu tik tiek, tai... Aš kaip tik buvau šiek tiek 
užsiėmęs, - ištiesęs purvinas rankas jau norėjo kilti iš vietos. 

— Prieš šešis mėnesius dingo mano brolis, - skubiai išbėrė. 

Vėl atsilošė. 

— Okei, aš jį pažįstu? 

— Ne, abejoju, nors jis gyveno visai netoliese, - pasisukusi kėdėje 
pirštu parodė į daugiabutį Apelbiu aikštėje. - Brolis buvo šiek tiek atsi- 
skyrėlis. Pagalvojau, gal galėtumėt man padėt. 

— Kaip? 

— Jį surast. Grąžint jį į gyvenimą. Visai kaip tą Moniką. 

— Mariją. Ją radau visai atsitiktinai. Neketinu daugiau veltis į pa- 
našius dalykus. 

Linktelėjusi apsimovė pirštinę. 

— Atsiprašau, dabar suprantu, naiviai pasielgiau čia atėjusi. 

— Nereikia atsiprašinėt. Tiesiog negaliu Jums padėt. O ką policija, 
ar susisiekėt su jais? 

— Policija... įtraukta. Mano brolis ne tik dingęs, jis dar ir ieškomas. 

— Madre mia", už ką? 

Luizė su Raunu sužiuro į Eduardo, tiesiantį jiems du garuojan- 
čius puodelius kavos. 

— Vis dar norite kavos? 

Neatsakiusi paėmė puodelį iš Eduardo rankų. 

— Už svetimo turto grobstymą. Iki šiol negaliu suvokt, kaip jis 
galėjo taip pasielgt, bet taip sako policija. 

— Ir pabėgo su visais pinigais? — paklausė Eduardo, atsirėmęs į 
planšyrą. 

— Ar nesiruošei grįžt į savo laivą? - sumurmėjo Raunas. 

Gurkštelėjusi kavos pakėlė akis į Eduardo. Lyg dėkodama už 
klausimą Raunui. 

— Kažkas panašaus. Jie bent jau taip teigia. Bet pasigesta visai 
nedidelės sumos. Tik apie 40 000. 

— Bet jei praėjo šeši mėnesiai nuo dingimo, tie pinigai jau seniai 
turėtų būt išleisti. 

Linktelėjo. 

— O ką sako policija? - nesidrovėdamas tęsė Eduardo. 

— Nesikalbėjau su jais nuo to laiko, kai jie prieš gerus keletą mė- 
nesių mane apklausė. Uždavė daug nemalonių klausimų, lyg būčiau jo 
bendrininkė. 

- Jie gal irgi kokie maricones“, ar ne, Raunai? 

Raunas tylėjo. Slapta laukė, kol Eduardo užsičiaups, o ta mote- 
riškė paliks laivą ir denyje pagaliau bus ramybė. 

- Šiaip ar taip, pasijutau labai nemaloniai. Todėl ir tikėjausi... — 
žvilgtelėjo į Rauną. 

— Ko? 

- Iš straipsnių supratau, kad dirbat policijoje. 

— Dirbau. Tas etapas jau seniausiai baigtas. 

— Pagalvojau, galbūt vis tiek dar turite kokių pažinčių, gal ga- 
lėtumėt paklausinėt, ar nėra kokių naujienų apie Moensą, mano 
brolį? 


* Motina švenčiausioji. (Isp.) 


Pederastai. (Isp.) 


*+ 

— Deja, mane nuovadoje nori matyti mažiausiai, — atsistojo. — 
Manau, pati turėtumėt pasiskambint. Tikrai kas nors pagelbės. 

Linktelėjusi Luizė pakilo nuo kėdės. Padėkojusi Eduardo už 
kavą atidavė jam puspilnį puodelį. 

— Apgailestauju už sugaištą laiką, - šyptelėjusi Raunui apsisuko 
eiti. 

Raunas su Eduardo akimis nusekė, kaip moteris užlipo į prie- 
plauką ir dingo automobilyje. 

— Tu gal pakvaišai, ar kas tau yra? — Eduardo įbruko Raunui 
Luizės kavos puodelį. 

— Kaip suprast? 

— Superkaršta senorita savo noru pasirodo šitam išvietę prime- 
nančiam laive ir prašo tavo pagalbos, o tu jai tiesiog atsakai. Net negali 
apsimest bent šiek tiek susidomėjęs jos bėda. 

— O kam man to reikia? — Raunas patraukė pečiais. 

Eduardo papurtė galvą. 

— Kad ją gautum, pakviestum į pasimatymą? Comprende“? Apie 
ką tu mąstai? 

— Akivaizdžiai ne apie tą patį, ką ir tu. 

Nuėjęs į kajutę Raunas sudėjo kavos puodelius į kriauklę. Šalia 
ant virtuvės stalo gulėjo Evos mobilusis. 

— Ar kartais neturi seno kroviklio? 

— Šitam? Nemanau. Iš kur ištraukei? 

— Nesvarbu. 

— Beveik antikvarinis. 

Raunas išskalavo puodelius. Gal Eduardo ir teisus. Galbūt pasi- 
rodė pernelyg atšiaurus, bet, po velnių, visai nenorėjo raustis nei savo, 
nei kieno nors kito praeityje. Praeitis gali būti pražūtinga. 


Moteris. (Isp.) 
kiai Supranti? (Isp.) 


Prenclauer Bergas, Berlynas, 1989 m. rugpjūčio 16 d. 

Pro medžius Greifenhageno gatvėje skverbėsi pirmieji saulės spindu- 
liai. Nors laikrodis rodė tik septynias, jau buvo šilta. Pro pravirus dau- 
giabučio langus grojo radijas, šurmuliavo besikeliantys žmonės. Šeši 
vyrai prakaituodami rūkė nedideliame „Barkas“ furgone. Hauseris 
sėdėjo priekyje, šalia Miulerio. Pro tamsius saulės akinių stiklus nenu- 
leido akių nuo 9 numerio vartų. Jau beveik tris valandas, bet niekas ne- 
sirodė. Visi kiti vyrai tylėjo. Išmokyti iškęsti laukimą taip šnipinėjant. 

Po pusvalandžio gatvė sujudo. Pro šalį žmonės skubėjo į darbą, 
kiek toliau įprastu maršrutu judėjo remontuotojai. Hauseris pašnairavo 
į artėjančią didelę šiukšliavežę, tuoj užblokuosiančią vaizdą į vartus. 

— Reikėjo arčiau sustot, liept jiems pravažiuot? — pasiūlė Miuleris. 

— Nėra reikalo išsiduot, - Hauseris papurtė galvą. 

Tą akimirką pro 9 numerio vartus išėjo Kristofas Šumanas. Vilkėjo 
šviesiu lininiu kostiumu, rankoje laikė diplomato portfelį. Palaikė duris 
žmonai, kuri šalia jo atrodė liekna it silkė. Frau Šuman atsigręžusi pa- 
šaukė dukterį, kaip tik išdygusią prie vartų. Mažoji mergaitė vilkėjo jau- 
nojo pionieriaus uniformą: balta palaidine, segėjo tamsų sijoną ir ryšėjo 
ryškiai raudoną kaklaraištį. Frau paėmė mergaitę už rankos, visi drauge 
perėjo gatvę prie eile sustatytų automobilių. Už Hauserio sėdintis agen- 
tas, sureguliavęs kamerą su teleobjektyvu, ėmė fotografuoti. Kristofas 
Šumanas atidarė duris žmonai ir dukrai, abi susėdo ant galinės sėdynės. 
Lyg nujausdamas netoliese esant agentų prieš užtrenkdamas dureles jis 
skubiai apsižvalgė. Tuo metu pro furgoną prariedėjo didžioji šiukšliave- 
žė. Pro storą jos paliktą išmetamųjų dūmų debesį akimis nulydėjo gatve 
tolstantį šampano spalvos Šumano automobilį. 

— Eik tu sau, BMW, - nusistebėjo Miuleris. - Kiek toks kainuoja? 

— Mažiausiai penkerių šešerių metų atlyginimą, - atsakė už jo 
sėdintis agentas. - Šitas turbūt importuotas tiesiai iš Vakarų. 

Atidaręs dureles Hauseris išlipo iš mašinos. Einantį skersai ga- 
tvę 9-ojo namo link pavymui nusekė penki agentai. Įžengę pro vartus 

pasuko prie antrojo pastato, atsirakino laiptinę, užlipo šešis aukštus 
iki viršutinio - Šumanų šeimos buto. Visrakčiu įveikdamas laukujes 
duris Miuleris neužtruko nė 15 sekundžių, netrukus visi stovėjo prieš- 
kambaryje - čia salsvai dvelkė frau Šuman kvepalais, kuriais pasipurš- 
kė prieš išeidama. Keliais mikliais rankų judesiais Hauseris nukreipė 
agentus į skirtingas buto vietas, penki vyrai pradėjo kratą. 

Hauseris įžengė į svetainę, pro didelį langą atsivėrė nedidelio 
vienuolyno sodo panorama. Šumanų šeima gyveno gražiame rajone. 
Tokius butus gauna nedaugelis. Sienos nukabinėtos meno kūriniais, 
didelis televizorius, muzikos aparatūra su apačioje ant lentynų išdė- 
liota įspūdinga plokštelių kolekcija. Naujutėlaitis sofos komplektas ir 
įspūdingiausias dalykas: bambukinis namų baras su keturiomis aukš- 
tomis kėdėmis, o palei stiklinę sieną už baro sustatyti alkoholio bute- 
liai. Visų rūšių gėrimai importuoti. Net žmonių kontrabandininkas Leo 
Dancigas taip prabangiai ir skoningai negyveno. 

Perėjęs per svetainę pateko į Kristofo Šumano kabinetą. Šalia 
rašomojo stalo stovėjo kelios „Chesterfield“ kėdės aplinkui nedidelį 
raudonmedžio staliuką, o ant jo - humidoras ir grafinas konjako. Palei 
vieną sieną nuo pat grindų iki lubų įrengta knygų lentyna. Permetęs 
nugarėles akimis šalia Bodlero, Šekspyro, Hemingvėjaus rado Rusijos 
ir Vokietijos meistrų, Nyčės, Kanto veikalų. Vienoje lentynoje - vien 
detektyvai, o šiek tiek atokiau pastebėjo kelias senųjų sistemos kritikų 
knygas. Tarp jų ir Vernerį Braunigą, jį ir pats mėgo. Nepaisant įspūdin- 
gos kolekcijos abejojo, ar Šumanas iš tiesų toks apsiskaitęs. Biblioteka 
skirta vien pasipuikuoti, kaip ir humidore sukrauti kubietiški cigarai, 
importuotas konjakas, baras svetainėje. 

Hauseris leido agentams pradėti kratą kabinete, pats patraukė 
į miegamąjį. Apėjęs dvigulę lovą sustojo prie sienoje įrengtos drabu- 
kailiniai, proginės suknelės, kostiumėliai, marškiniai, palaidinės. 
Sprendžiant iš kokybės ir prekių ženklų, dauguma drabužių impor- 
tuoti. Paprastam darbininkui tokią spintą užpildyti prireiktų dirbti de- 
šimtis metų. Bet Šumanų šeima nepaprasta. Atidarė viršutinį stalčių, 
pilną frau Šuman apatinių. Iš ten vėl pasklido salsvų kvepalų aroma- 
tas, nesusilaikęs pauostė keletą ant viršaus gulinčių baltų nėriniuotų 

kelnaičių. Kvapas ir vulgarus, ir malonus, susijaudino pagalvojęs, kad 
frau Šuman šlaksto savo kelnaites kvepalais. Jau norėjo įsikišti porą į 
kišenę, bet susitvardė. 

Uždaręs spintą įkišo galvą į paskutinį kambarį. Šis buvo du- 
kros. Ant sienų kabėjo keli nespalvoti olimpinių gimnastikos čempi- 
onių Nadijos Komaneči ir Karin Janc plakatai. Ant nedidelio sekretero 
stovėjo įrėminta nuotrauka su gimnastikos apranga vilkinčia mergaite 
varžybų metu. Šalia nuotraukos gulėjo keli aukso spalvos plastikiniai 
medaliai su spalvotomis juostomis. 

— Ar apieškot ir mergaitės kambarį? — už nugaros paklausė 
Miuleris. 

— Be abejo, tik su jos daiktais atsargiai. 


Agentams fotografuojant kitą buto dalį, Hauseris nuėjo į virtuvę. Ati- 
Išėmęs atidarytą kondensuoto pieno pakelį keletą kartų gurkštelėjo, 
pastatė į vietą. Pieno nemėgo, bet dar labiau nemėgo Šumano ir deka- 
dentiško jo gyvenimo būdo. 

- Išnaršėm visą butą, - Miuleris pasirodė virtuvėje. 

Hauseris užvėrė šaldytuvo duris. 

— Ir ką? Kokių įrašų? Sąskaitų? 

- Ne, ničnieko. Bet atrodo, Šumanas išleidžia daugiau, nei uždir- 
ba Valstybės banke. 

— Koks tu pastabus, - ironiškai atšovė. 

Miuleris nudelbė akis. 

— Su tuo, ką jau turim, įrodymų pakaks iškelt bylą dėl korupcijos 
ir piktnaudžiavimo tarnyba. 

— Noriu prasiskverbt į pačią jo tinklo gilumą. Noriu rast sąskai- 
tas, jį dengiančius žmones. Noriu pričiupt jį nusikaltimo vietoje. Noriu 
išnarstyt viską po kaulelį, ar aišku? 

— Deja, bute nėra nieko, kas galėtų sukompromituot ką nors, be 
Šumano, o ir jį patį - tik netiesiogiai. 

— Kaip tik dėl to reikia tęst. Susisiek su techniniu skyrium. Noriu 
užtaisyt visą butą, įrengt garso ir vaizdo kameras visuose kambariuose, 
laiptinėje. 

Persibraukęs ranka per viršugalvį Miuleris įsmeigė į Hauserį 
sveikąją kairę akį. 

- O ką sako generolas Štrausas? Ar ne jam sankcionuoti tokio 
masto veiksmus? 

Už Miulerio prieškambaryje susirinkę kiti agentai dvejodami su- 
žiuro į Hauserį. 

— Jei dar kada nors suabejosi mano autoritetu, pasirūpinsiu, kad 
liktum sėdėt 5-ojo pastato rūsy laižyt vokų, - Hauseris pažvelgė pro 
virtuvės langą. Kieme senukas mėlynu kombinezonu darbavosi šluo- 
ta. - Ar tas komendantas pirmam aukšte gyvena? 

— Taip, dešinėje, - atsakė Miuleris. 

— Ką apie jį žinom? 

— Volfgangas Voleris. Viengungis. 68 metų, buvęs autobuso vai- 
ruotojas. Partijos narys nuo 23-ejų. 

— Tegu jį naktį atveža. 

— Kokius jam pateikt kaltinimus? 

Hauseris patraukė pečiais. 

— Miuleri, įsijunk vaizduotę. Tik pasirūpink, kad jis sėdėtų Ho- 
chenšionhauzene, kol baigsis operacija. 

Nusigręžęs nuo lango apėjo Miulerį. 

— Pasirūpink, kad technikai jo bute įrengtų stebėjimo būstinę. 
Operacija vykdysim taip pat, kaip prieš Leo Dancigą: šnipinėsim dvi- 
dešimt keturias valandas per parą, visiškai slaptai. 

— Klausau, pulkininke. Kas įsikrausto? 


Prenclauer Bergas, Berlynas, 1989 m. rugpjūčio 16 d. 

Praėjus kelioms dienoms po žvalgybos tarnybos kratos Greifenhageno 
gatvės 9 name, pro vartus įžengė Kristofas Šumanas. Vidiniame kieme 
girdėjo šluojant. Diena artėjo į pabaigą, atėjo tiesiai iš banko. Sukaitęs 
švarką nešėsi ant rankos, baltus marškinius buvo nusėjusios drėgmės 
dėmės. Pakeliui į laiptinę praėjo pro komendantą, kuris nusisukęs šla- 
vė aplink konteinerius. Susiradęs laiptinės raktą Kristofas atsirakino 
duris. 

- Atsiprašau, — pasigirdo balsas už nugaros. 
komendanto kombinezonu. 

Hauseris nusišypsojo, nusišluostęs į kombinezoną Kristofui iš- 
tiesė ranką: 

— Mano vardas Hauseris, naujasis komendantas. 
veikino. 

— O kur dingo senasis?... Koleris ar Voleris. 

— Neįsivaizduoju, spėju, perkeltas. 

— Na ir gerai, jo vis tiek buvo neįmanoma sugaudyt, - savo mil- 
žinišku kūnu pastūmė duris. - Tikiuos, tu būsi darbštesnis, - nusišyp- 
sojo. 

— Manau, toks ir esu. 

— Pas mus vonioje kažkas negerai su nutekamuoju vamzdžiu. 
Gal galėtum kurią dieną užeit pataisyt? Pas Šumaną... 

— „šeštame aukšte. Būtinai pasirūpinsiu, - pažadėjo Hauseris. Ir 
Kristofui pranykus laiptinėje nusišypsojo. 

Tada apsisukęs iššlavė likusią kiemo dalį. 

Po dešimties minučių Hauseris atsirakino komendanto butą. 
Tvankioje patalpoje buvo karšta kaip orkaitėje, todėl prieškambaryje 
nusimetė kombinezoną ir marškinėlius. Iš svetainės sklido ūžesys, pro 
durų plyšį skverbėsi žalsva šviesa. Nuėjęs į virtuvę iš šaldytuvo išsi- 

traukė butelį absento ir padėklą su ledukais. Tada grįžo į prieškambarį, 
plačiai atvėrė svetainės duris. Žalsvoji šviesa apgaubė jį, pasižiūrėjo į 
sieną, kur technikai sumontavo aštuonis stebėjimo įrenginius. Ūžė nuo- 
lat veikiantys vaizdo grotuvai. Visas prietaisas sujungtas su slaptomis 
kameromis Šumano bute, tad galėjo stebėti visus buto kambarius bei 
atsarginės laiptinės aikštelę. Be to, bute išslapstė daugiau nei 10 mikro- 
fonų. Techninis skyrius pats save pranoko. Atsisėdo ant kėdės priešais 
ekranus. Ne taip, kaip senais laikais, kai tik pradėjo dirbti tarnyboje; 
tuomet naudojo siaurą kino juostą, ją reikėdavo ryškinti. O atsiradus 
pažangesnėms vaizdo kameroms įrašus galėdavo peržiūrėti iškart. 
Metams bėgant aparatai vis mažėjo, mikroskopinio dydžio objektyvą 
galėjai paslėpti šnipinėjimo vietoje, o kabelius sienomis nuvesti iki pat 
stebėjimo būstinės su vaizdo kameromis. 
Kristofas pylėsi išgerti. 

— Lena? Nori martinio? — per garsiakalbius pasigirdo jo balsas. 

— Mielai, Liebchen", - iš virtuvės atsišaukė Lena. 

— Mielai, Liebchen, - prisipylęs stiklinę absento pats sau pakartojo. 


. Mielasis. (Vok.) 


Kristianshaunas, 2014 m. balandis 


15. 


Kvepėjo kava, „Petteroes“ tabaku, Viktorijos antikvariato lentynose 
glaudžiai sustatytų knygų dulkėmis. Iš didžiojo gramofono ant pre- 
kystalio Četas Beikeris pūtė „Moonlight in Vermont“. Šalia stovintis 
Raunas rausėsi kartoninėje dėžėje, prikrautoje elektros prietaisų - nuo 
pailgintuvų, kroviklių, senų telefono atsakiklių iki skaičiavimo mašinė- 
lių, tinkančių Technikos muziejui. 

— Ar tikrai turi tokį? - Raunas šūktelėjo tarnybinių patalpų 
pusėn. 

Viktorija po akimirkos pasirodė tarpduryje su knygų krūva glė- 
byje, iš burnos jai kyšojo cinamoninės bandelės gabalas. Jų parnešė 
Raunas. 

— Mhhm, mhm, - padėjo knygas ant prekystalio, darsyk atsikan- 
dusi bandelės čiaumodama tęsė, - jei ir turiu, tai šitoj dėžėj, - nusibrau- 
kė dulkes nuo tvido švarkelio. - Manai, kad to reikia? 

— Ką turi omeny? - traukdamas laidus Raunas kasėsi į dėžės gi- 
lumą. 

— Ar nederėtų tiesiog išmest tą šūdą ir gyvent toliau? 

Liovęsis ieškojęs pakėlė į ją akis. 

— Aš ir gyvenu toliau, bet juk privalau išsiaiškint, ar čia Evos dar- 
bo telefonas. 

— Kodėl tiesiog nenusiunti į jos senąją darbovietę ir patys tegul 
terliojasi? 

Iš dėžės Raunas ištraukė didoką kroviklį. 

— O kas, jei telefonas ne jų, tai tada turės vėl man atgal siųst? — 
papurtė galvą. - Gal informacija jame visai ne jų reikalas? 

— Taip, arba ne tavo reikalas, - nurijusi paskutinį kąsnį iš lieme- 
nės kišenės ištraukė pakelį tabako. 

— Kas negerai? 

Didysis Brolis. Leisk mirusiems ilsėtis ramybėje. 

— Į vatą niekad nevynioji, ar ne? — iš kišenės ištraukęs mobilųjį 
telefoną pamėgino prijungti kroviklį. - Bet ir nesvarbu, vis tiek šitas 
šūdas netinka, - numetė kroviklio laidą į šalį. 

Viktorija, mikliai viena ranka sukdama cigaretę, laisvąja susira- 
do savo senąjį „Ronson“ žiebtuvėlį. Jį įžiebus į orą pakilusi liepsna vos 
nenudegino sidabriškai pilkos jos ševeliūros. Godžiai įkvėpusi išpūtė 
balkšvų dūmų debesį. 

— Na, jei tikrai taip nori šitą telefoną prikelt... 

— Noriu pagaliau viską užbaigt, tik tiek. 

— Taip, taip, — nustūmė cigaretę į lūpų kamputį. Suspragsėjo 
pirštais prašydama paduoti jai telefoną. — Visa šita kroviklių tironija 
tėra išgalvoti kliedesiai. Iš tikrųjų visi jie veikia taip pat: 220 voltų sro- 
vę konvertuoja į 12. Vienintelis skirtumas tik kištukai, juos gamintojai 
sukuria, kad vartotojai būtų priversti pirkti tik jų šlamštą, — nuo stalo 
paėmusi laiškų peilį perrėžė laidą. - Dėl to šiems seniems telefonams 
galima naudoti bet kokį kroviklį, - atskyrusi dvi mažas gyslas iškėlė 
priešais jį. —- Štai, daugmaž ir viskas. 

— Bet kaip tu juos prijungsi prie telefono? 

— Viskas lengviau, nei įsivaizduoji, - įkišusi siaurą peilio geležtę 
tarp dviejų korpuso dalių smarkiai pasuko. Plonas plastikas neišlaikė, 
ant žemės pabiro telefoną laikę varžtai. 

— Ką darai? Sulaužysi, po velnių. 

— Sulaužysi sušmaužysi, - burbtelėjo padėjusi išardytą telefoną 
ant prekystalio. Atsargiai prijungė plikas gyslas tiesiai prie spausdintos 
schemos. - Dabar gali jungt. 

Pasilenkęs įkišo kroviklį į rozetę, įjungė elektros srovę. 

— Kas nors vyksta? 

Viktorija linktelėjo. 

— Ekranas šviečia. Turės kurį laiką pasikraut. PIN kodą turi? 

— PIN... kodą? Iš kur? 

— O PUK kodą? 

— Net nežinau, kas tai. 

— Nekoks tu technikas, juolab - privatus detektyvas, ką? 

— Niekad taip ir nesivadinau. Tai ką? Vis tik nebeišeis jo ati- 
daryt? 

Užgesino cigaretę peleninėje. Tuo metu prie prekystalio priėjo 
glėbiu knygų nešinas senyvas vyriškis. 

— Telefono neatrakinus visada galima paskambint 112. 

— O kas iš to? 

— Kai kuriuose senuose aparatuose paskui galima prieit prie tele- 
fono atminties. Iš jo skambint negalėsi, bet gausi prieigą prie adresatų 
ir SMS žinučių. Ar ne to ir norėjai? 

Raunas pasiglostė ant smakro styrančius barzdos šerius. 

— Neblogai nusimanai apie telefonų nulaužimą. 

— Iš bendro išsilavinimo. 

— Kur? Vakarų kalėjime? 

Viktorija sausai šyptelėjo, nusigręžė aptarnauti lankytojo. 

Užhipnotizuotas Raunas spoksojo į šviečiantį ekraną. Po aki- 
mirkos mobilusis pyptelėjo, pasirodė žinutė: „Įveskite PIN kodą“. 
Pažvelgęs į Viktoriją, kuri buvo užsiėmusi su lankytoju, klaviatū- 
ra surinko „112“, netrukus pasigirdo balsas iš Bendrosios pagalbos 
centro. Numetęs ragelį nuspaudė „Meniu“ mygtuką. Kaip Viktorija 
ir išpranašavo, dabar prisijungė prie telefono atminties. Peržvelgė 

adresų knygelę, tačiau vardai jam nieko nesakė. Tiesa, ir nepažinojo 
nė vieno jos kliento ar bendradarbių. Prisiminė, viršininkas buvo var- 
du Ričardas kažkoks, taip pat ji kartais minėdavo Piją - ar Lėnę - iš 
advokatų kontoros. Tačiau knygelėje nerado nė vieno iš jų. Dingtelėjo, 
kiek mažai težinojo apie profesionalų Evos - gynybos advokatės - gy- 
venimą. Namie apie darbą niekad nesikalbėdavo ir abu šį susitarimą 
vertino. Namai tapo nedideliu abiejų prieglobsčiu nuo Žiaurumo, su 
kuriuo susidurdavo darbe: ji teisme, o jis — gatvėje. Šventove, kol įsi- 
laužęs vagis vidury svetainės suknežino jos galvą. Nuspaudė mygtu- 
ką su voko simboliu, pasirodė sąrašas SMS žinučių. Iš kelių pirmųjų 
pranešimų paaiškėjo, jog telefonas Evos. Nuorodos į bylų numerius, 
jos vardas, pareigos, laikai, kai reikėjo pasirodyti teisme. Ėmė greitai 
peržvelginėti krūvas žinučių, kol buvo likusios vos kelios savaitės iki 
jos mirties. Atleido mygtuką, kai kažkas prikaustė žvilgsnį. Skubiai 
grįžo, perskaitęs antraštę tarp dviejų bylos aktų nuorodų numerių. 
„Ilgiuosi mūsų trečiadieninių pasimatymų“ su šypsenėle šalia. Atidarė 
pranešimą. 

„pasiilgau, pasiilgau, pasiilgau, pasiilgau, pasiilgau, pasiilgau, 
pasiilgau, pasiilgau, pasiilgau, pasiilgau, pasiilgau, pasiilgau... mylėjau 
tave“ 

Grįžęs į SMS Žinučių sąrašą toliau tęsė paiešką. Pavienės žinutes 
vis išdygdavo tarp visokios su darbu susijusios informacijos. Trumpi 
pranešimai: „Gera buvo tave šiandien pamatyt“. „Smagiai praleidau 
laiką, ačiū už vyną“. „Negalim daugiau taip susitikinėt :-)“. „Skaičiuoju 
valandas iki mūsų pasimatymo“. „Manau, įsimylėjau. Ne, tikrai įsimy- 
lėjau“. „Eva, tu velniškai nuostabi“. 

Susuko vidurius. Pasilenkęs išplėšė kroviklį iš lizdo, apvyniojo 
laidą aplink telefoną, kad nesubyrėtų korpusas. 

— Kur eini? — jam pavymui šūktelėjo Viktorija. 

Bet jis jau stovėjo už durų. Tarsi pakvaišęs nurūko gatve. Negali 
būti. Atrodė, tuoj sprogs galva, Evos telefonas kišenėje degino tarsi na- 
palmas. 


Prenclauer Bergas, Berlynas, 1989 m. rugsėjo 7 d. 


16. 


Nusigręžęs nuo ekranų Hauseris segėsi marškinius. Per pastarąsias ke- 
lias savaites užsiželdino barzdą ir tankius juodus ūsus. Negalėjo paaiš- 
kinti, kodėl, bet tokia išvaizda atrodė labiau tinkanti naujajam komen- 
danto identitetui. 

Atsisukęs abejingai nužvelgė vidurinį ekraną. Per jį buvo trans- 
liuojamas vaizdas iš Šumanų miegamojo - Kristofas ir Lena ką tik at- 
sigulė į lovą. Prisislinkęs prie žmonos Kristofas mėgino glostyti ją po 
šviesiais šilkiniais naktiniais. Hauseris ir anksčiau matė tokių bandy- 
mų, bet Lena neturėjo tokio apetito seksui kaip vyras. Panašu, jog šįva- 
kar Kristofui pasisekė. Pasidavusi glamonėms netrukus pasikėlė nakti- 
nius, leido jam užsilipti. 

Kišdamasis marškinius į kelnes stebėjo lytinį aktą. Kristofas ju- 
dėjo vis greičiau ir greičiau. Lena ėmė jį tildyti, šis panardino veidą 
pagalvėje. Kai nuo kėdės nusiėmė striukę, Kristofas jau buvo nuleidęs. 
Paskui Lena nuėjo į vonią nusišlapinti ir nusiprausti. Grįžusi į miega- 
mąjį rado Kristofą jau snaudžiantį. Laikrodžiui rodant 23.37 užgesino 
šviesą, atsigulė miegoti vyrui atsukusi nugarą. 

Hauseris nuo pakabos prieškambaryje nusiėmė kepuraitę su 
snapeliu, išėjo į laiptinę. Tylomis perėjęs kiemą gatvėje atsirakino dvi- 
ratį ir nuvažiavo Greifenhageno gatve. Paskutinįkart sėdėjo ant dvira- 
čio prieš daugelį metų. Galbūt kariuomenės ar studijų laikais. Keletą 
kartų sumėtė į šalis — ne vien dėl prarastų įgūdžių, bet ir dėl išgerto 
absento ir alaus kiekio. 


Po dvidešimties minučių Bojeno gatvėje riedėjo palei aukštą vidi- 
nį mūrą juosiančią spygliuotos vielos tvorą. Mirties zoną tarp tvoros 
ir išorinės betono sienos naktį apšvietė aukštai įrengti prožektoriai. 
Neabejojo, sargybos bokšte sėdintys pasienio pareigūnai jį jau stebi ir 
neišleidžia iš akių. Minant link juodos lados - vienintelio tamsioje ga- 
tvėje stovinčio automobilio — slogioje tyloje liesdama apsaugą lengvai 

žmogaus siluetą — spėjo, Miuleris jau laukė ilgai. Pastatęs dviratį atida- 
rė automobilio dureles. Akimirką sudvejojo vairuotojo kėdėje pamatęs 
ne Miulerį, o Štrausą. Mėgindamas nuslėpti nuostabą atsisėdo į kelei- 
vio vietą, pasisveikino. 

Štrausas neatsakė, tik spoksojo prieš save. Tada pratrūko: 

— Kodėl po velnių man niekas nepranešta?! - seilių purslai tryško 
ant priekinio stiklo. - Darbuojies jau dvi savaites, o aš apie operaciją 
sužinau tik šįryt. 

— Dėl šnipinėjamo asmens einamų aukštų pareigų privalėjom su- 
siaurint įsitraukusių žmonių ratą. 

— Aš ne žmonės, aš tavo viršininkas. Privalau apie tokius dalykus 
žinot. Be diskusijų. 

— Apgailestauju, jei klaidingai supratau situaciją. Pamaniau, ge- 
riausia bus tau pranešti po visko. Taip pat kaip ir su ankstesnėmis mir- 
timi pasibaigusiomis bylomis. 

Štrausas suprunkštė. 

— Tai laukt dar vieno pranešimo apie plaučių uždegimą 
Hochenšionhauzene? 

Hauseris pasiglostė ūsus. 

— Visko gali būt. Bet kokiu atveju Midas turi ką papasakot. Tik 
jam pačiam spręst, ar jis tą padarys Hochenšionhauzeno tardytojams, 
ar man. 

— Perskaičiau žvalgybos protokolus. Kodėl jo dar nesuėmėm? 

— Nes už jo gali slėptis daugiau asmenų. Tų, kuriuos norime 
pričiupt nusikaltimo vietoj. Partijos nariai, - palinko arčiau Štrauso. — 
Galbūt net iš mūsų gretų. Kalbame apie didįjį valymą, - nusišypsojo. 

— Hauseri, po šimts, — įsispoksojęs Štrausas pastebėjo ūsus. — 
Šitie... tikri? 

Hauseris nusišypsojęs linktelėjo. 

Štrausas papurtė galvą, prisidegė cigaretę. 

— Ar visai nesidomi įvykiais pasaulyje? ZDF kasdien per sieną 
rodo krūvas šlamšto. 


r 


Zweites Deutches Fernsehen (vok. Antroji Vokietijos televizija) - Vokietijos 
visuomeninės televizijos transliuotojas. 

— Šiuo metu kitus kanalus žiūriu. Ką nors praleidau? 

— Viskas griūva, po velnių. Lenkijoje žlugo komunistų partija. 
Baltijos šalyse vyksta atviros demonstracijos. Per milijoną Žmonių susi- 
kibo rankomis į 600 kilometrų ilgio grandinę. 

— Tegul laiko tą grandinę, kol mes turim mus nuo fašistų saugan- 
čią sieną. 

- Ir plyšio nematei? 

Hauseris apsidairė. 

— Ne. Kur? 

Nuleidęs langą Štrausas išmetė nuorūką. 

— Tai kokie šnipinėjimo rezultatai? 

Nusuko akis. Nemėgo atsiskaitinėti už kiekvieną tyrimą ar aiš- 
kinti savo metodus. 

— Vis dar esam pradiniame etape. 

— Dirbi jau dvi savaites. Kokių turi konkrečių įrodymų? 

— Daugiausia smulkūs dalykai, padėsiantys sudėlioti didįjį pa- 
veikslą. Tik tyrėjam suprast, - šaltai pridūrė. 

— Pasakok, ką išsiaiškinai, Hauseri, tuoj pat. 

Hauseris sukryžiavo rankas ant krūtinės. 

— Kitoks elgesio modelis... masės pasikeitimai. Smulkūs daly- 
kai... dalykai, bylojantys apie horizonte šmėkščiojantį didelį laimikį. 

— Prašom be užuolankų. 

Hauseris gūžtelėjo. 

— Prieš kelias dienas Midas pakeitė gėrimo įpročius. Anksčiau 
gerdavo sausą martinį, o dabar perėjo prie viskio su soda. Šįvakar žmo- 
na leidosi jo pamylima, o užvakar su dukra barėsi dėl gimnastikos var- 
žybų Dresdene, į kurias uždraudė važiuoti. Šeima taip pat ėmė valgyt 
daugiau mėsos, rūkyt daugiau tabako. Be to, Midas rečiau maudosi vo- 
nioje, bet gal tai tik atsitiktinumas. 

Apstulbęs Štrausas išsprogdino akis. 

- Gaidini mane? 

— Kaip? 

— Tu... tu gal girtas? 

— Tik truputį. Kaip jau sakiau, norint išaiškinti tokius elgesio po- 
kyčius reikia būt tyrėju. 

— Net nežinau, kas beprotiškiau... pasaulis aplink ar tavo tyrimas? 

Hauseris prikando apatinę lūpą. 

— Vis tiek horizonte kažkas ryškėja. Midas planuoja kažką 
didelio. 

— Gauni dar savaitę. Jei per tą laiką nieko neįvyks, Kristofo 
Šumano ir jo šeimos šnipinėjimą nutraukiu. 

— Padarytum klaidą. Kad kas nors įvyktų, tikrai reikia daugiau 
laiko. 

— Hauseri, savaitę. 


Nusekė akimis gatve palei tvorą tolstančią juodąją ladą. Mėnulis 
kybojo žemai, lyg žvelgdamas į jį pro išorinę sieną. Šūdinoj situacijoj at- 
sidūrė, kai Štrausas toks silpnas ir panikuoja. Senais laikais viršininkas 
būtų pašalintas. Išvalytas, pagalvojo. Norint pradėti didįjį tvaną reikėjo 
pasiskubinti. 


Kristianshaunas, 2014 m. balandis 


17. 


Raunas atsilošė į sofos atkaltę vienoje rankoje laikydamas Evos telefo- 
ną, kitoje - stiklą „Jim Beam“. Telefonas visiškai įsikrovė, o kad nesuby- 
rėtų į dalis, apvyniojo jį gumele. Žiūrėdamas į ekraną siurbčiojo viskį. 
Lauke kanalu pro šalį plaukė ekskursinė turistų valtis, girdėjosi gido 
tauškėjimas, vandens lygis uoste turbūt vėl įprastas. Nelaimės po vieną 
nevaikšto, pagalvojo. 

Per pastarąją parą tiek kartų perskaitė SMS Žinutes, kad dabar 
tereikėjo pažvelgti į antraštę, kad atsimintų kiekvienos turinį. Kartu jas 
sudėjus paaiškėjo apgavystės istorija. ĮŽanginis etapas, nedrąsūs prisi- 
gretinimai, tuomet vis intymesni pasimatymai ir galiausiai atviri meilės 
prisipažinimai. SMS žinutės vis dažnėjo, nutrūko prieš savaitę iki Evos 
mirties. Atsakymų į juos nerado, nes išsiųstieji pranešimai pasirodė iš- 
trinti. Suprast, kas vyko, jų ir nereikėjo — viską atskleidė jai skirtos Žžinu- 
tės. Pastatęs stiklą nuo stalo paėmė savo telefoną. Jau ieškojo numerio 
savininko telefonų knygoje, geltonuosiuose puslapiuose, kad sužinojęs 
vardą ir adresą galėtų jį aplankyt, bet perniek. Dėl to nematė kitos išei- 
ties, kaip tik paskambinus suverst jam visą savo apmaudą. Pagrasintų 
visom pasaulio nelaimėm ir dar šiek tiek, jei kada nors jį pamatytų. 
Surinkęs numerį juto, kaip kyla pyktis, dėl padidėjusio adrenalino pa- 
sidarė kartu burnoje. Skambutį sujungė, po akimirkos kitame ragelio 
gale pasigirdo balsas. Kažkokios mobiliojo ryšio kompanijos automa- 
tinis atsakiklis pranešė: numeris nenaudojamas. Padėjęs ragelį numetė 
telefoną ant sofos. Iš tikrųjų derėjo paklausyt Viktorijos ir nejungt te- 
lefono, bet kadangi žala jau padaryta, taip visko nepaliks. Suko galvą 
stengdamasis suregzti planą, kaip galėtų išsiaiškint, su kokiu šūdžium 
ji susitikinėjo. Turėjo būt kokių kitų pėdsakų. Kokių kitų būdų viską 
sužinot. O butą jau seniausiai išvalė, neradęs nieko įtartino... 

Staiga pašoko iš vietos — net sulojęs pabudo Miofė. Prisiminė 
Evos drabužius, nuneštus į naudotų daiktų parduotuvę. Taip skubėjo 
viską išgabent iš namų, kad nepatikrino drabužių kišenių. Galbūt ten 

rastų ką nors, kas galėtų pagelbėt ieškant — laišką, nuotrauką ar čekį iš 
kokios nors jų susitikimų vietos. 

Ištuštino „Jim Beam“ stiklą net nepajutęs gėrimo skonio. Jau se- 
niai maukė alkoholį tarsi vandenį. Visų šių kančių sūkuryje tai pasirodė 
geras ženklas. Uždėjo Miofei pavadėlį. 


Raunui įėjus į naudotų daiktų parduotuvę Amagerio tilto gatvėje suskam- 
bėjo virš durų pakabintas varpelis. Nuo daugybės ant pakabų sukabintų 
drabužių mažoje patalpoje atsidavė suplėkusia rūsio drėgme. Raunas pri- 
ėjo prie prekystalio, kur senyva moteriškė raudonu golfu lankstė drabu- 
žius. Deja, pardavėja ne ta pati, kuriai atidavė rūbus užvakar - taip būtų 
buvę daug paprasčiau viską sutvarkyti. Skubiai pasisveikinęs iškart paste- 
bėjo už prekystalio sustatytus juodus maišus su Evos drabužiais. Panašu, 
jų niekas nejudino nuo to laiko, kai pats juos ten pastatė. 

— Buvau užėjęs čia užvakar, atnešiau šituos maišus, - parodė. 

Moteris ant nosies galiuko užsidėjo ant virvelės aplink kaklą ka- 
bėjusius akinius. Trumpai nužvelgusį jį nuo galvos iki kojų lėtai atsi- 
gręžė į maišus. 

— Šituos? 

— Būtent. Gal galėčiau juos peržiūrėti? 

— Apgailestauju, turėsite palaukti, kol prekes surūšiuosime ir 
įkainosime. 

— Jūs ne taip supratot. Tiesiog noriu patikrint, ar nieko nėra kiše- 
nėse. Pamiršau prieš atiduodamas. 

— Nejaugi? - kietai susičiaupė pardavėjos lūpos. - Net jei jūs tuos 
drabužius ir atidavėte.... 

— Tikrai aš, prisiekiu. 

— „dabar jie priklauso Liaudies bažnyčios paramos fondui. 
Negaliu Jums tiesiog leisti po juos raustis, - sukryžiavo rankas. 

Giliai įkvėpęs Raunas kaip įmanydamas mėgino nusiraminti. 

— Apskritai mano mirusi mergina, kurios drabužiai guli šiuose 
kišenėse nėra kokių įrodymų apie tai, su kuo ji galėjo susitikinėti. Taigi 
apskritai būčiau labai dėkingas už šiek tiek pagalbos... — nutaisė mal- 
daujančias akis. 

Pardavėja sumirksėjo. 

— Na, matyti, tie maišai tikrai jūsų. Tokiu atveju... 

— Ačiū, - įžengęs už prekystalio Raunas puolė raustis po maišus, 
o senoji moteriškė viską atidžiai stebėjo jam per petį. 


Po penkiolikos minučių vėl žingsniavo Amagerio tilto gatve Kris- 
tianshauno link. Miofė krypavo įkandin. Išvyka į naudotų daiktų par- 
duotuvę vaisių nedavė. Be plaukų segtuko, keturiuose maišuose rado 
SMS žinutes. Nerado beveik jokių užuominų apie tai, su kuo Eva susi- 
tikinėjo. Tačiau kažkas vis tiek kuždėjo, kad jis nebuvo kolega iš advo- 
katų kontoros. Sprendžiant iš pranešimų turinio atrodė, lyg susitikimai 
buvo atsitiktiniai, tad galbūt vienas jos klientų. Visaip Evą iškeikė. Jei 
buvo nepatenkinta jų santykiais, kodėl gi nieko nesakė? Galėjo niurz- 
gėti, rėkt ant jo ar mest į jį kokį daiktą, bet ji niekad nė puse žodžio ne- 
užsiminė esanti kažkuo nepatenkinta. Tad ko po velniais trūko? Tikrai 
ne sekso... Staiga prieš akis iškilo Evos paveikslas su kitu vyru, Raunas 
nutempė Miotę tiesiai link „Bjankos“ - kajutėje ant stalo draugijos ilgė- 
josi „Jim Beam““. 

Pasiekęs kanalą pastebėjo netoliese stovintį pilką „Fiat 500“ su 
vyšniniu atidengiamu stogu -jau žinojo, kam jis priklauso. Visai nenorė- 
jo nieko susitikt, ypač jos. Tad geriau šliaužt į „Uosto ūdros“ prieglobstį, 
kur galės sėdėt pats sau tamsoje. Apsisukęs vos neįsirėžė į Luizę. 

— Labas. 

— Labas... - apstulbęs pasisveikino. - Seki mane? - išspaudė šypseną. 

— Vargu. Buvau užėjusi pasižiūrėt, ar tu namie, - parodė į 
„Bjanką“. — Bet nieko neradusi išėjau pasivaikščioti po prieplauką. 
Puikus oras, ar ne? 

Giliai įkvėpusi užvertė akis į dangų, debesys beveik vėl spėjo 
paslėpti saulę. 

— Gali būt. Ar kažko norėjai? - ir bemat pasigailėjo paklausęs. 

— Tik pasiūlyt išgert taurę vyno. 

— Vyno? Ačiū, ne, vyno negeriu... žinai... rūgštys, iškart duoda 
per skrandį, - kumštelėjo į pilvą, lyg norėdamas aiškiai parodyt, ką turi 
omenyje. 

Nusišypsojo. 

— Tai tada alaus? 

— Luize? - vylėsi teisingai prisiminęs jos vardą. - Esu įsitikinęs, 
atėjai čia ne apie orą kalbėtis... ar siūlyt išgert. Tai ko iš tikrųjų nori? 

— Tu teisus, - ji susikišo rankas į aptemptų firminių džinsų kiše- 
nes. — Paklausiau tavo patarimo ir vėl susisiekiau su policija. 

— Okei. Ir ką policija? 

Ji vėl nusišypsojo, šįkart - kaip Kameron Diaz platumo šypsena, 
atrodė nepaprastai graži. 

— Gal visgi galiu pakviest to alaus? 


Prenclauer Bergas, Berlynas, 1989 m. rugsėjis 


18. 


Palinkęs į priekį Hauseris į unitazą paleido tamsiai geltoną čiurkšlę. 
Šlapimas rūgščiai dvokė, vadinasi, vartojo per mažai skysčių. Nepavyks 
misti vien svaigalais ir cigaretėm. Reikėjo gaut padoraus maisto, net jei 
badaudamas ir įžvelgdavo dalykus, kurių nepastebėdavo niekas kitas. 
Dėl Mido jau tuoj viskas paaiškės. Nuojauta stipresnė nei kada nors 
anksčiau. Vienintelė bėda ta, kad Štrauso jam suteikta savaitė jau se- 
niausiai praėjusi, tik laiko klausimas, kada Miuleris ar kas nors iš Z 
agentų pasibels į dur... 

Sučirškė durų skambutis. Patraukęs bakelio virvelę Hauseris 
išėjo į prieškambarį. Pro garsiakalbius svetainėje girdėjo Šumano 
dukterį traukiant vieną jaunųjų pionierių dainų - „Mažąjį trimi- 
tininką“. Skambutis sučirškė vėl, užvėręs duris į svetainę atidarė 
laukujes. 

— Labas rytas, pone Šumanai. 

Kristofas nužvelgė Hauserį. 

— Rytas. Būčiau labai dėkingas, jei šiandien sutvarkytumėt mūsų 
nutekamąjį vamzdį. 

— Nutekamąjį vamzdį? Nesuprantu, - kišdamasis marškinius į 
kelnes atsakė Hauseris. 

— Nutekamasis vamzdis vonioje. Užsikimšęs. Jau daug kartų mi- 
nėjau. 

Apsimetęs, jog atsimena, Hauseris linktelėjo. 

— Užsuksiu vėliau. 

— Geriausia iki pietų, kol žmona namie. O dar geriau - kuo grei- 
čiau, — nesulaukęs atsakymo Kristofas dingo pro duris. 

Segdamasis kelnes Hauseris stebėjo jį žingsniuojant per kiemą. 

Po pusvalandžio pasibeldė į Šumanų šeimos duris. Norėjo pa- 
sirodyti anksčiau, bet užtruko ieškodamas komendanto diržo su įran- 
kiais, kurį dabar buvo apsijuosęs apie liemenį. Lena atidarė vilkėdama 
juodu šilkiniu kimono, išmargintu raudonais japoniškais hieroglifais. 

Kvepėjo saldžiai, bet apkartusiu žvilgsniu. Palikusi atviras duris nuėjo 
į buto gilumą. 

— Tiesiai ir į dešinę, - šūktelėjo. 

Hauseris nužingsniavo vonios durų link. Žinoma, ji turėjo tar- 
naitę, kuri užją viską tvarkė. Taip pat gerai žinojo, ką ji išnaudojo - pir- 
majame pastate gyvenančią Klarą. Matė ją čia tvarkant, kai jie būdavo 
darbe, o dukra mokykloje. Klara iš butelių nuolat nugėrinėdavo alko- 
holį, trukumą užpildydama vandeniu. Taipogi matė ją šokančią apsi- 
siautus Lenos kailiniais, rūkančią jos cigaretes. Stebėti ją ekrane būdavo 
visai smagu, tarsi klounadą. 

Vanduo užsikimšusioje vonioje praustuvėje dvokė supuvusiais 
kiaušiniais. Net nebūdamas komendantas manė su bėda susidorosiąs. 
Nuo diržo nusisegė tualeto pompą, prispaudė prie nutekamosios angos. 
Pumpuojant aukštyn žemyn aplinkui patvino vanduo. Patraukęs pom- 
pą išvydo purviname vandenyje besisukančius plaukus. Išsitraukęs at- 
suktuvą ėmėsi žvejoti iš praustuvės. Muilo ir juodų Lenos plaukų gniu- 
tulus mėtė ant grindų. Pamažu vandens lygis ėmė kristi. Nusišluostė 
nešvarius pirštus į rožinį prie veidrodžio kabėjusį rankšluostį. Paskui 
išėjo į koridorių, žvilgtelėjo pro miegamojo durų plyšį. 

— Reikia verdančio vandens. 

Lena sušuko pasiimti iš virtuvės elektrinį virdulį. 

Arbatinį rado prie kriauklės. Pripylė vandens, šiam verdant greit 
apsižvalgė. Tolėliau ant stalo gulėjo ranka rašytas raštelis, kurį priėjęs 
perskaitė. Pirkinių sąrašas — kaip dekadentiška. Atkreipė dėmesį į są- 
raše paminėtus šešis butelius vyno ir prierašą nepamiršti nupirkti ką 
nors desertui. Nors artimiausiu metu jokių gimtadienių nebuvo, pana- 
šu, Šumanų šeima ketina kažką atšvęst - vargu, ar artėjantį 40-ąjį res- 
publikos jubiliejų. Šaižiai sucypęs virdulys išspjovė garų debesį. Priėjęs 
išjungė ir nusinešęs į vonią verdančiu vandeniu užpylė kriauklę. 

Pro praviras miegamojo duris matė, kaip juodą liemenuką ir 
šilkines kelnaites vilkinti Lena prie drabužių spintos maunasi nailoni- 
nes pėdkelnes. Apstulbo, kad ji nesistengė pasislėpti, kaip tik stovėjo 
ten, kur geriausiai galėjo matytis. Apsimovusi pėdkelnes ėmė nuo pa- 
kabų rinktis drabužius. Į strypą besibrūžinančios plieninės pakabos 

judėjo į taktą su jos linguojančiomis krūtimis — nuo tokio vaizdo susi- 
jaudino. 

Tą akimirką vaizdą užstojo prieškambaryje pasirodžiusi dukra. 
Vilkėjo pionierės uniforma, baltų marškinėlių fone švytėjo raudonas 

— Labas, mano drauge, kuo tu vardu? 

Mergaitė neatsakė, tik spoksojo toliau. 

— Kokia graži uniforma. Kokiam skyriui priklausai? 

Mergaitė ištiesė ranką, bet Hauseris tik po kurio laiko suprato, 
kad ji tenori atgaut virdulį. Išplėšė jam iš rankų. 

— Viso gero, - tarė. 


Tą patį vakarą Hauseris sėdėjo priešais aštuonis monitorius valgydamas 
dešrelę su duona, užsigerdamas „Berliner“ pilzenu. Nesąmoningai įga- 
vo įprotį valgyti vakarienę ar gerti kartu su Šumanų šeima. Galiausiai 
taip pasidarė visai jauku. 

Šeima sėdėjo virtuvėje aplink nedidelį mėlyna klijuote apdengtą 
stalą. Lena pasakojo apie nutikimą „Intershop“ parduotuvėje. Senyvi 
amerikiečių turistai labai stebėjosi didele prekių pasiūla ir galimybe at- 
siskaityti doleriais. Nugirdusi juos šnibždantis, kad galbūt socializmas 
ne toks jau ir nuskurdęs. Kristofas nusijuokęs pareiškė mielai būtų pa- 
Šionhauzerio alėjoje. 

Nuo stalo pirmoji pakilo duktė. Hauseris nusekė ją akimis į 
ekraną šalimais — mergaitė savo kambaryje atsisėdo prie rašomojo sta- 
lo ruošti pamokų. Po kurio laiko Kristofas nunešė lėkštę į kriauklę ir 
užsidarė savo kabinete. Miegamajame Lena nusirengė maudytis. Buvo 
sunku atplėšti nuo jos akis. Lyg kas būtų atgal atsukęs vakarykštį nu- 
tikimą, o dėl to susijaudinimas tik stiprėjo. Priėjęs prie knygų lentynos 
kabinete Kristofas iš vidurinės ištraukė knygą. Atsisėdęs prie rašomo- 
jo stalo atsivertė. Iškrito keli tarp lapų buvę popieriaus lapai, kuriuos 
pasidėjo priešais. Hauseris bemat prilipo prie ekrano, sutelkęs dėmesį 
į Kristofą, nebekreipdamas dėmesio į visiškai nuogą Leną miegamaja- 
me. Svajojo, kad stebėjimo kamera būtų galėjusi priartinti, kas parašyta 
ant lapo. Kristofas paėmė telefoną - bemat įsijungė Hauseriui padėtas 

magnetofonas. Žiūrėdamas į lapą surinko numerį. Kitame laido gale 
pasigirdo niūrus balsas — Kiosterio. Tokios pavardės Kristofo bylos 
dokumentuose nebuvo radęs. Kristofas pakvietė Kiosterį vakarienės 
kitos dienos septintą valandą, šis sutiko. Pokalbis tyčia buvo trumpas 
ir formalus. Per kitas penkiolika minučių paskambino dar penkiems 
žmonėms, kuriuos taip pat pakvietė vakarienės. Visi sutiko atvykti. 
Trijų asmenų pavardes Hauseris buvo girdėjęs. Vienas iš jų, žinojo, ėjo 
aukštas pareigas Užsienio reikalų ministerijoje. Jo kantrybė atsipirko. 
Šito jis ir laukė. 

Tąnakt nuėjęs į Rozentalerio aikštę Hauseris susirado telefono 
būdelę. Norėjo paskambinti Štrausui pranešti gerą naujieną apie artė- 
jantį susitikimą, tačiau susisiekė su Miuleriu. 

— Greit sulauksim svečių, - tarė, paprašęs Miulerio paruošti dėžę 
Hochenšionhauzene. 

Nebuvo ko švaistyti tardytojų laiko. Šia byla rūpinsis iki pat pa- 
baigos. 


Kristianshaunas, 2014 m. balandis 


19. 


„Vailderio“ kavinėje Raunas jau seniai buvo. Vieta jam patiko, bet kie- 
kvienąkart ten išsiruošęs dėl nežinomų priežasčių atsidurdavo „Uosto 
ūdroje“. Jie prisėdo patalpos gilumoje, po didžiuliu aliejiniais dažais 
tapytu paveikslu, vaizduojančiu nuogą moterį, skendėjančią tuščių bu- 
telių jūroje. Luizė užsisakė taurę „Sancerre“ vyno, Raunas - „Jacobsen“ 
alaus sau ir dubenį vandens Miofei. 

— Koks šuns vardas? - pasiteiravo Luizė. 

- Miotė. 

— Jam tinka, - nervingai šyptelėjo. 

— Ką apie jį papasakojo policija? Apie brolį? 

— Nieko itin naujo... - akimirką patylėjusi gurkštelėjo vyno. — 
Nelabai Žinau, nuo ko pradėt. 

— Gal nuo pradžios, - Raunas nusišypsojo. 

Linktelėjusi giliai įkvėpė. 

— Kaip jau minėjau, sukaupusi drąsą nuėjau į policijos nuovadą. 
Suprantu, tau tai neatrodo ypač drąsus poelgis, bet kai tokioj vietoj nesi 
buvus ir reikia su jais kalbėtis apie... apie skaudžius dalykus, tai... 

— Skamba gan drąsiai, į kurią nuovadą? Centrinę? Halmo aikštėje? 

Palinksėjo. 

— Neitin jauki vietelė. 

— Esu ten dirbęs - jaukia tikrai nepavadinčiau. Į kurį skyrių nu- 
siuntė? 

— Skyrių? Kalbėjausi su dviem pareigūnais priėmimo kambary- 
je. Vienas uniformuotas, kuris vėliau atvedė kitą, turbūt jo viršininką. 
Peterseną, kriminalistinių tyrimų asistentą Trolsą Peterseną - jaunas 
vyrukas, bet labai rimtas. 

Raunas papurtė galvą. 

— Nepažįstu. Ir ką jis? 

- Iš jo kalbos užteko suprasti, jog Moensas iš tiesų kaltas dėl tur- 
to vagystės. 

— Turi kokių nors konkrečių įrodymų? Pėdsakų? 

— Nieko panašaus neminėjo, bet yra liudininkų - jo bendradar- 
bių — parodymai, be to, Moensas pabėgo tuo pat metu, kai dingo pi- 
nigai iš jo šefo seifo. Lygiai 45 300 kronų grynaisiais, - vėl gurkštelėjo 
vyno. - Kas, po velniais, viską mestų dėl 45 tūkstančių? 

Patraukė pečiais. 

— Sunku įsivaizduot, bet turbūt daug kas. Esu matęs žmones da- 
rant kraupius dalykus dėl daug mažesnių sumų. 

— Bet mano brolis ne toks. Visai į jį nepanašu. 

Atsigėrė alaus. 

— Ne, mes tik įsivaizduojam pažįstantys Žmones, o tada staiga... 
tada tenka smarkiai nustebti. 

Ji vos šyptelėjo. 

— Iš patirties kalbi? 

Neatsakė. 

Luizė pasigrąžė rankas. 

— Kriminalinių tyrimų asistentas sakė, tokio pobūdžio bylose yra 
tik laiko klausimas - kai žmonėms baigiasi pinigai, jie patys atsiranda. 
Kitaip tariant, neverta tikėtis, kad policija staiga imsis intensyviai ieš- 
koti Moenso. 

— Kada jį paskutinįkart matei? 

— Daugiau nei prieš metus. Per mamos laidotuves. 

— Nesutarėt? 

— Anaiptol, mes... nežinau, kodėl dažniau nesimatydavom... — 
nudelbė akis į stalą. Raunas suprato, kad Luizė kažką slepia, kažko 
nenori sakyti. 

— Ir nė nenumanai, kur jis galėjo išvykt? 

Ji papurtė galvą. 

— Gal slepiasi pas draugą ar draugę? Gal pas merginą? 

— Tokių nepažinojau. Nesu jo mačiusi moterų draugijoje. 

— Gal turi kokį vasarnamį ar laivą, kur galėjo pabėgt? 

— Pramogos gamtoje jam ne prie širdies. 

— Kurjis leisdavo laiką? 

— Čia, manau, - parodė į langą, lyg turėdama omenyje aplink 
esantį rajoną. 

— Panašu, nelabai ką apie jį težinai? 

— Žinau užtektinai, - atrėžė. - Užtektinai, todėl sunku suprast, 
kam jam reikėjo tuos pinigus vogti. 

Raunas linktelėjo. 

— Nežinai, gal jis turėjo kokių skolų? 

— Ne, jis... 

— Gal lošė? Priklausė nuo azartinių lošimų? 

— Ne, jis... nemanau. Jis... 

— Gėrė? 

— Ne. 

— Tai gal narkotikai? Kokainas? 

— Tikrai ne, - persigandusi dėbtelėjo į jį. 

— Gal kas nors jį šantažavo? Spaudė jį? 

Sėdėjo apstulbusi. 

— Nieko negirdėjau, tai irgi ne... 

— Bet, Luize, juk nežinai. Nieko tiksliai nežinai? 

Žiūrėjo į jį, lyg ką tik per pirštus gavusi. 

Pasigailėjo buvęs toks griežtas. Gailėjosi, kad iš niekur nieko įsi- 
jautęs į mento vaidmenį sėdėjo ir - dėl dievo meilės - ją tardė, turbūt iš 
seno įpročio. Apgailestaudamas skėstelėjo rankomis. 

— Gal dar taurę? - parodė į jos pustuštę. 

Luizė papurtė galvą. 

- Ne, ačiū, - tyliai atsisakė. - Žinau, Moensas yra tylus ir padorus 
žmogus, atsakingai dirbo, tik buvo šiek tiek vienišas. Mėgo skaityti is- 
torines knygas apie karą ir panašiai. Taip pat mėgo klausytis muzikos, 
Vagnerio. Tiek žinau, - Luizės akyse pasirodė ašaros, - ...jau taip ilgai 
nieko iš jo negirdėt, bijau blogiausio. 

Raunas ištuštino alaus bokalą. Niekad nesugebėdavo elgtis su 
verkiančiom moterim, daugiausia todėl, kad jos galėdavo įkalbėt jį bet 
kam. Ir nors Luizei skruostais ašaros dar neriedėjo, vis tiek išgirdo save 
sakant: 

— Na, jei padėtų, galiu užbėgt į nuovadą pasiklausinėt buvusių 
bendradarbių. 

Pažvelgė į jį ašarotomis akimis. 

— Rimtai? 

— Pažadu, tikrai ką nors išsiaiškinsim. 
— Labai ačiū. Aš tikrai labai dėkinga. 
Jis gūžtelėjo. 

— Kaip su tavim susisiekt? 


Po pusvalandžio stovėjo atsirėmęs į planšyrą „Bjankos“ vairinėje, apžiū- 
rinėdamas Luizės vizitinę kortelę. Luizė Slotsholm Nilsen. Architektė 
(Architektų sąjunga). Architektūros mokyklos dėstytoja. Pc mokyklos 
adresu Holmene buvo užrašytas mobilusis telefonas. Jos darbo telefonas. 
Turbūt likimo ironija ar Dievo spyris į kiaušius, ir tikrai pelnytas. Nes 
galiausiai padėjo jis jai ne dėl mėlynų akių, kurios iš tiesų buvo žalios. 
Turėjo savų motyvų aplankyti senąją darbovietę. Tačiau prieš grįžtant į 
centrinę nuovadą reikėjo įsitikinti dėl vieno dalyko. 


Prenclauer Bergas, Berlynas, 1989 m. rugsėjo 17 d. 


20. 


18.45 atidariusi duris Lena su dukra išėjo į kiemą. Kitoje pusėje Hauseris 
darbavosi šluota. Lena ištiestoje rankoje nešė dubenį, lyg nenorėdama 
apsidrabstyti šviesaus sportinio kostiumo. Paragino tyčia lėtai slenkan- 
čią dukterį. 

— Kodėl turiu eit pas Klarą tik dėl svečių? 

— Todėl, kad vaikams ne visada galima dalyvaut suaugusiųjų po- 
būviuose. 

— Bet aš juk ne mažas vaikas. 

— Tai ir nesielk kaip toks. Su Klara šauniai pasibūsit, pagaminau 
jums skanią vakarienę. Nagi, paskubėk. 
gyveno Klara. Kieme įsitaisė poste, leisiančiame stebėti atvykstančius 
Kristofo svečius. Ryte susitiko su Miuleriu Kolvic aikštėje, kur šis jam 
perdavė informaciją apie šešis Kristofo svečius. Visi priklausė visuo- 
menės elitui. Be trijų jau seniau Hauseriui ir žvalgybos tarnybai Žžino- 
mų iš ankstesnių bylų, kiti į akiratį nebuvo patekę. Trys naujieji vei- 
dai - Finansų ministerijos skyriaus vadovas Ernstas Koleris, Viljamas 
Braunas iš Statybos direktorato ir pulkininkas Heincas Šrioderis iš žval- 
gybos tarnybos O divizijos. Šis departamentas daugiausia rūpinosi pa- 
dirbtų dokumentų gamyba slaptiesiems tarnybos agentams Vakaruose. 
Hauseris nė nenumanė, ką jie rezgė, tik kad kažką labai svarbaus ir 
ypač skubaus. 

Nuo vartų skliautų ataidėjo Lenos aukštakulnių kaukšėjimas, po 
akimirkos ji nuskubėjo per kiemą jo net nepastebėjusi. 

Per pusvalandį šiek tiek pavėlavę ėmė rinktis Kristofo svečiai. 
Nė vienas neatkreipė dėmesio į vis tirštėjančioje tamsoje kiemą šluo- 
jantį Hauserį. Atvykus paskutiniam, jis pastatė šluotą prie konteinerių 
pašiūrėje ir nuėjo į komendanto butą. 

Pas Midą aplink stalą svetainėje susėdę svečiai jau gėrė vyną. 
Prisipylęs taurę absento Hauseris taip pat prisidėjo prie draugijos prie 

valdymo pulto. Valgydami Lenos patiektą vakarienę vyrai laisvai 
kalbėjosi apie jų konsorciumo veiklą sunkinančią įtemptą situaciją. Po 
kelių butelių prasidėjo diskusija apie daugybę atsiradusių galimybių 
užsidirbti kaimyninėse šalyse, kur buvo prasidėjęs demokratizacijos 
procesas. Braunas pasakojo, jog; dėl to galiausiai būtų privatizuotas 
visas statybos ir energetikos sektorius. Tinkamu laiku atsidūrus tin- 
kamoje vietoje bus galima susišluoti milžiniškas sumas. Po vakarie- 
nės, rūkstant cigarams ir liejantis konjakui aptarta įtempta situacija 
šalyje. Neaišku, ar Leipcige besimezgantis opozicijos judėjimas galė- 
tų privesti prie režimo pokyčių kaip kaimyninėse šalyse. Ypač dabar, 
kai tankais išvaliusi Tiananmenio aikštę Kinijos komunistų valdžia 
parodė pasauliui, kaip tildomi kritiški balsai. Visi aplink stalą suti- 
ko, kad Honekeris sugalvotų panašų atkirtį. Jei liaudies judėjimas 
1953-iaisiais privertė Rytų Vokietijos režimą pastatyti sieną, vyrai nė 
pagalvoti nedrįso, kam ryžtųsi partija, jei opozicija staiga per daug 
įsigalėtų. Praeitų vos kelios savaitės, o gal dienos, kol sulauktų atsa- 
komojo smūgio. 

Tik po pastarojo pokalbio pagaliau prabilta apie tikrąją susitiki- 
mo priežastį. Kalbėjo Kiosteris. Jei konsorciumas trokšta ir toliau kles- 
tėti, jeigu apskritai nori išgyventi, neliko nieko kito, tik bėgti. 

Išgirdęs šį žodį Hauseris vos neišmetė iš rankų taurės. Tuojau 
pat užsidėjo ausines, kad geriau girdėtų. 

Susirinkusieji sprendimui pritarė, ėmėsi aptarinėti tokio plano 
detales. Bėgti reikėjo iš Berlyno. 

— Tikiuos, ne per tunelį, nes niekaip nepralįsiu, - Braunas pa- 
sitapšnojo milžinišką pilvą. - Taip pat girdėjau gandų, kad paskutinį 
kartą bandžiusiems nelabai pasisekė. Sako, tunelis sugriuvo ir palaido- 
jo visus gyvus. 

— Nebėgsim nei per tunelį, nei oro balionu, - linksmai atsakė 
Kiosteris. - Tiesiog išvažiuosim tiesiai per pasienio kontrolės punktą. 

— O kaip tai padarysim be vizos? - paklausė Kristofas. 

Kiosteris kurį laiką dramatiškai patylėjo. Ištuštino konjako taurę, 
nusišypsojo visiems aplinkui. 

— Padedant Prancūzijos ambasadai. Atsieis nemažai, bet didžioji 
darbo dalis jau padaryta. 

— Manau, reikėtų šiek tiek nuodugniau paaiškinti, - tarė Kristofas. 

— Būtent, - spoksodamas į monitorių sumurmėjo Hauseris. 

— Gerai pažįstu prancūzų kultūros atašė, - Kiosteris patrynė pirš- 
tus vieną į kitą, vaizduodamas pinigus, - pažadėjo gauti mums tris di- 
plomatinius automobilius. 

— Paruoščiau reikalingus išvykimo dokumentus ir padirbtus di- 
plomatinius pasus greičiau nei per savaitę, — pareiškė Šrioderis. 

— Sakai, nemažai atsieis, tai kiek? - pasiteiravo Braunas. 

— Dabar svarbesnis klausimas, kiek kainuos nepabėgt dabar pat, - 
Kristofas atsilošė. - Balsuoju už, - kiti pritariamai sulinksėjo. 


Po pusvalandžio Hauseris išgirdo vyrus leidžiantis laiptais. Kilstelėjęs 
svetainės langą į kiemą dengiančią naktinę užuolaidą stebėjo po aki- 
mirkos į tamsą išėjusius vyrus. Schūdlinge. Kenkėjai, kurių reikia atsi- 
kratyt. Kitų sąskaita lobstantys netikėliai. 

Vakaras praėjo geriau nei tikėjosi. Atskleisti pabėgimo iš respu- 
blikos nusikaltimą daug geriau nei visokios per biurokratinę teisės sis- 
temą besisukančios korupcijos ir turto grobstymo bylos, galiausiai vis 
tiek pasibaigiančios išteisinimu. Ne, pabėgimas - tai šis tas lemiamo. O 
padedant Vakarams byla staiga tapo tarptautinė. Atskleista šnipų byla. 
Ištuštinęs absento taurę užsimerkė. Sukosi galva, jautėsi visiškai girtas. 
Tokia byla išgelbėtų tautą, apimtas euforijos pagalvojo. Ausyse jaunų- 
jų pionierių choras užtraukė „Mažąjį trimitininką“, prieš akis stojo jo 
garbei Karlo Markso alėjoje surengtas karinis paradas. Stovėjo balkone 
kartu su Štrausu, ne, kartu su pačiu jam plojančiu Eriku Honekeriu, ap- 
kabinančiu ir bučiuojančiu jį skambant visos tautos aplodismentams. 
Herojiška akimirka. 

Nuvirtęs nuo kėdės Hauseris, apsvaigęs nuo laimės ir absento, 
liko gulėti paslikas priešais mirguliuojančius ekranus. 


Kristianshaunas, 2014 m. balandis 


2. 


Rauną pažadino iš kečo skambantis juokas. Nuo vakar vakaro klau- 
sėsi Eduardo ir jo aukos šūksnių. Puikiai žinojo rutininę tvarką. 
Pirmiausia muzika, paskui - vynas, o po vienos ar dviejų suktinių 
didžiąją nakties dalį girdėdavai juos duodantis. Ryte mergina gauda- 
vo kavos ir švelnų plekštelėjimą per užpakalį. Jau seniausiai nustojo 
jas skaičiuot. 

Atsikėlęs iš lovos laivo priekyje nuėjo į nedidelį tualetą nusišla- 
pinti. Per kajutės langą matė, kaip vien trumpikėmis apsimovęs Eduar- 
do atsisveikindamas mojuoja dviratį nuo prieplaukos rakinančiai švie- 
siaplaukei. Prieš dingdamas kajutėje pasiuntė jai oro bučinį. Raunas 
pripumpavo vandens į klozetą, jau norėjo gultis atgal į lovą, kai akys 
pagavo įsižeidusio Miofės žvilgsnį. Puikiai žinojo: jeigu šuns neišves 
tuoj pat, šis pats susiras vietelę pridaryt kur nors ant denio. 

— Jei tu nieko prieš, tik susirasiu kelnes. 


Su Miofe slinko Aukštutine kanalo gatve. Saulė jau kybojo aukštai, 
nepaisydami žvarbaus vėjo žmonės sėdėjo palei prieplauką mėgauda- 
Vibės gatvėje, Viktorija priešais antikvariatą iš savo senstelėjusio vyšni- 
nio „Volvo“ universalo PV 544 bagažinės bandė išgabenti dėžę. Raunas 
priėjo prie jos. 

— Reik pagalbos? - sušuko. 

Viktorija grįžtelėjo jo pusėn. 

— Taip, ačiū, paimk paskutinę. 

Pakėlė knygų prikrautą kartoninę dėžę, nusekė Viktoriją į anti- 
kvariatą. Pastatė dėžę šalia kitų ant prekystalio. 

— Buvai blusų turguj? 

— Parduotuvės uždarymo išpardavimas. Verslas nelengvas, bet, 
žinoma, vieno mirtis kitam reiškia poezijos rinkinį, — iš dėžės ištraukė 
Strungės „Ateities prisiminimus“, nušluostė dulkiną viršelį. - Kai kurie 


dalykai per daug vertingi parduoti, - eilėraščių rinkinį atidėjo į šalį. - 
Atnešei mano kroviklį? Nesitarėm, kad su juo pabėgsi. 

— Dar kuriam laikui skolinuos. 

Viktorija ėmė traukti knygas iš artimiausios dėžės. 

— Kol prisimeni adresą ir neši man bandeles su cinamonu už nuomą. 

Iš kišenės išsitraukė „Tortų namų“ maišelį. Nusviedė priešais 
Viktoriją, kuri nusišypsojo, išvydusi maišelio turinį. 

— Gali jį ir pasilikt. Nori kavos? 

— Ne, ačiū. 

— Nustebau ir vėl tave pamačiusi. Tuoj pradėsi dažniau čia lan- 
kytis nei „Uosto ūdroj“. 

— Galbūt, - Raunas apžiūrinėjo dėžę su knygomis. 

- Jei planuoji pradėt skaityt, galiu parekomenduot Vitgenšteiną 
ir Kantą, - patapšnojo knygų krūvą. - Bet vaikų skyriuje yra ir Fanto- 
mo, ir Laimingojo Luko komiksų, - dėbtelėjo į dėžes tolimiausiame 
kampe. 

— Gal apsieisiu. Iš tiesų atėjau dėl to mobiliojo, pameni... 

— ..tą, kurį nagrinėjai, taip, o kas? Ar jis buvo Evos? 

— Taip... panašu, kad taip, - susikišo rankas į kišenes. 

Viktorija nustojo traukti knygas iš dėžės, įsmeigė į jį akis. 

— Panašu? Kaip suprast? Tai arba jos, arba... 

Juto, Viktorija kiaurai jį mato. 

— Kodėl tiesiog neatiduodi to telefono buvusiai jos darbovietei? 

Linktelėjęs nudelbė akis į knygų krūvą. 

— Taip, galiausiai taip ir padarysiu. 

— Tikrai nenori kavos? 

Papurtęs galvą peržvelgė knygų pavadinimus. Ištraukė kelias iš 
kruvos. Viena buvo apie jogą pažengusiems, kitą - apie koučingą. 

— Kognityvusis koučingas, - perskaitė priešlapyje. - Eva iš proto 
kraustėsi dėl tokių knygų, nežinau, kiek jų turėjom sukaupę namie. Iš 
tavęs taip pat nemažai jų nusipirko, ar ne? 

Viktorija linktelėjo. 

— Kalbėdavotės apie tokius dalykus, kai ji čia užeidavo? 

— Kokius dalykus? 

Jis patraukė pečiais: 

— Apie ugdymąsi, asmeninius dalykus ir panašiai... 

— Jei jau klausi, tai kalbėdavomės apie visokiausius dalykus. 

— Tai ji tau pasipasakodavo? 

— Nepasakyčiau. 

— Visai ne? 

Viktorija išpūtė akis. 

— Nuo kada vėl pradėjai dirbt policijoj? 

— Kodėl klausi? 

— Kodėl mane tardai? 

Raunas skėstelėjo rankomis: 

— Nesąmonė. Tik kad kažko paklausiau?.. 

— Ne, ne tik dėl to. Pirmiausia tas telefonas, o dabar visi tiek klau- 
simai, Raunai, kas vyksta? 

Giliai atsidusęs papasakojo Viktorijai apie SMS žinutes. Ir kaip 
bergždžiai stengėsi ką nors išsiaiškinti skambindamas į informaciją, 
rausdamasis po maišus naudotų daiktų parduotuvėje. 

Viktorija pastatė tuščią dėžę ant grindų. 

— Juk sakiau nekišt nosies. Iš to niekada nieko gero neišeina. 

— Kalbi taip, lyg čia aš būčiau kaltas. Nieko nebūtų nutikę, jei Eva 
nebūtų mylavusis su kažkokiu pašlemėku. 

Pasitraukusi languotų tvido kelnių kantus Viktorija prisėdo ant 
prekystalio krašto. Iš liemenės kišenės išsitraukė pakelį „Peterges“. 

— Raunai, po velnių. Eva mylėjo tave, tuo gali neabejot. 

Apstulbęs pažvelgė į ją. 

— Kaip galiu neabejot? 

— Tik todėl, kad radai kažkokių žinučių jos telefone? 

— O, taip. Juk visiškai aišku, kad ji susitikinėjo su kitu! 

Jautė, kaip viduje užvirė pyktis. 

— Negali būt įsitikinęs. Jei neradai jos atsakymų, tai net nenutuo- 
ki, kiek laiko visa tai truko. Evos meilė tau buvo tikra, nepaisant visko. 
O ką tu čia dabar darai, tai... - prisidegė susuktą cigaretę, išpūtė dūmų 
debesį, - ...žema. 

— Galbūt, - prisitraukė kėdę. Sunkiai klestelėjo, persibraukė ran- 
ka plaukus. - Nebent tas idiotas kaip nors susijęs su jos mirtim. 

Papurčiusi galvą nusišypsojo. 

— Kažkas man kužda, kad šią versiją jau atmetei. Kad tai neįmanoma. 

— Viskas įmanoma! Iš tiesų svarsčiau aplankyti tyrėjus centrinėje 
nuovadoje ir įtraukti telefoną į įrodymų sąrašą. 

— Kad susektum numerio savininką? 

— Būtent. Kad tas šūdžius niekur nepabėgtų nuo didžiausio 
šunsnukio. 

Sukandusi dantis Viktorija sumaigė cigaretę peleninėje, net žie- 
žirbos pabiro. 

— Puiku, Raunai, tikrai labai kilnu. Dabar dėl kažkokių mačisti- 
nių kliedesių terši Evos atminimą? 

— Ką čia šneki? 

— Patikėk, žinau, ko gali pridirbt gandai. 

Nors apie Viktorijos praeitį beveik nieko nenutuokė, aiškiai su- 
prato, jog ji kalba iš karčios patirties. Jam visada buvo tik Viktorija, gera 
draugė, bet puikiai žinojo, kad Žmonės visaip ją vadindavo - ir lesbe, ir 
psichopate. Tąja dėl vyriškų drabužių, o psichopate dėl gan tiesmuko 
ir konfliktiško būdo. 

— Klysti, Viktorija, nesiekiu nieko panašaus. 

— Tai ko tada? Negi nematai, kaip griauni viską aplinkui? Eva 
buvo nuostabiausias žmogus, kokį tik kada nors esu sutikusi, tau labai 
pasisekė, kad ji apskritai nusprendė su tavim prasidėt. Kodėl negali 
tiesiog gerbt tokio jos atminimo? 

Pakilo nuo kėdės, ši nuvažiavo atbulom ir dunkstelėjo į sieną. 

— Nes nebežinau, ar ją pažinojau. Dvejus metus vaikščiojau 
žliumbdamas - praradęs žmogų, kurį besąlygiškai mylėjau, kuriuo vi- 
sapusiškai pasitikėjau. Ir kam? Tik tam, kad išsiaiškinčiau, jog mane 
išdavė, iš manęs pasityčiojo. 

— Privalai gyvent toliau, Raunai. Rimtai, privalai gyvent toliau. 

— Nieko kito ir nenorėjau. Bet štai ir vėl viskas iš naujo, - užsisegė 
striukę. 

Viktorija sielvartingai pažvelgė į jį. Papurtė galvą - žiluose jos 
plaukuose atsispindėjo pro parduotuvės langą besiskverbianti saulė. 

— Nieko iš to nebus, Raunai. 

Gūžtelėjo. 

— Sužinosiu jį sučiupęs ir parklupdęs. 


Pankovas, Berlynas, 1989 m. rugsėjo 22 d. 


21. 


Į nakties dangų besistiebiančių daugiabučių stovėjimo aikštelėje iš juo- 
dos lados išvirto Hauseris su Miuleriu, Štrausu ir trimis jaunomis mo- 
terimis. Automobilio radijas plyšojo šlagerius, pro atviras dureles jie 
aidėjo tarp namo mūrų. Vairuodamas Štrausas grabaliojo nedidukę apva- 
lainą merginą vardu Helga - visą kelią nuo restorano Mitėje iki betoninių 
blokų Pankove, kur ji gyveno. Butą jai parūpino Štrausas. Užtrenkusi du- 
reles Helga netyčia išmetusi ant žemės sudaužė degtinės butelį. 

— Liebchen, vėpla tu mano, - tarė Štrausas. 

Nuo alkoholio išraudusi Helga nusijuokė: 

— Bute turiu daugiau, tėveli. 

Visi kartu susikibę į ilgą grandinę šūkaudami patraukė artimiau- 
sio daugiabučio link. 

Tik spėjęs prieiti prie laiptinės Hauseris artimiausiuose krūmuo- 
se apsivėmė. Ne tiek nuo alkoholio, kiek nuo riebaus restorano maisto 
dabar viskas keliavo atgal. Paprastai sunkiai virškindavo kietą maistą. 

— Hauseri, daugiau nebepakeli? — Štrausas pliaukštelėjo jam per 
pasturgalį, šis vos nenuvirto į krūmus. 

Atgavęs pusiausvyrą nusišluostė burną. 

— Manau, trauksiu namo. 

— Namo? Namo pas ką? Laimei, neturi šeimos, apie kurią turė- 
tum galvot. Mėgaukis laisve, tai, po velnių, ir švenčiam. 

— Turėjau omeny namo... prie darbo. 

— Komendantą dar spėsi pažaist. Kristofas Šumanas pas Brauną, 
kurį stebim. Tiedu niekur nepabėgs. 

Paėmęs Hauserį už parankės kartu nuėjo iki laiptinės, kur jų lau- 
kė kiti. 

Helga gyveno devintame aukšte. Užbėgo laiptais kartu su liftu, nors 


jai ir draugėms turbūt jau buvo apie trisdešimt. Įžengus į sujauktą, 
rūgščiai kopūstais ir cigarečių dūmais atsiduodantį butą merginos 

puolė ieškoti taurių, degti žvakes. Hauseris sunkiai klestelėjo ant žemos 
sofos — vienintelio, be kelių pagalvėmis uždengtų pieno dėžių, svetai- 
nėje buvusio baldo. Prisipildęs taurę prie jo prisidėjo Štrausas. Helga 
uždėjo „Slade“ plokštelę „Run Runaway“. Merginos užsigeidė šokti — 
prikalbino tik Miulerį. 

Štrausas susidaužė su Hauseriu. Šis gurkštelėjo prastos degtinės. 

— O kas stebi kitus? 

— Dabar tuo rūpinuosi, bet visa tarnyba patiria didelį spaudimą 
iš naujų politinių judėjimų, kuriuos vis tenka suvaldyti. Galiausiai, 
mūsų ištekliai labai riboti, — prisislinko arčiau Hauserio. - Iš tiesų šiuo 
metu geriausia būtų tuoj pat kibt į Šumano grupę. 

— Ką nori pasakyt? 

— Areštuot visą šutvę. Vien už tokius pabėgimo planus visi ne- 
tektų brangių savo pareigų, gautų nemažai metų kalėjimo. 

— Jei tik norėčiau juos visus atleist, seniausiai būčiau ėmęsis 
veiksmų. Juk čia pabėgimas iš respublikos, po velniais, įsipainioję 
aukštas pareigas einantys bendrininkai Vakaruose. Iš tokios bylos daug 
išloštumėm. 

— Arba tiek pat praloštumėm, Hauseri, jei nepavyks. 

— Viskas pavyks. 

Štrausas patraukė pečiais - neatrodė įtikintas. 

- Pulkininkas Šrioderis iš O skyriaus taip pat gali sukliudyt. Jei 
vadovybė suuos, kad tuoj pat nesiėmėm veiksmų ir nelikvidavom jo 
keliamo pavojaus saugumui, pasekmės gali būt lemtingos. Milžiniškos 
politinės pasekmės. 

— Velniop tą politiką. Tarnyba turėtų spręsti pati. 

Uždėjęs ranką jam ant peties Štrausas prislopino balsą. 

— Sutinku su tavim. Bet atmink, mes kareiviai, o kareiviai paklūs- 
ta įsakymams. 

Hauseris gurkštelėjo degtinės. 

— Pričiupsiu Midą nusikaltimo vietoj. 

— Nepriimk bylos asmeniškai, Hauseri. 

— Aš dar ne toks kvailas. Jis išdavikas, toks pat kaip kiti, kuriuos 
sunaikinau. Eilinė žiurkė. 

Ištuštinęs taurę Štrausas juokdamasis purtė galvą. 

— Tik pamanyk, susiruošė bėgt per sieną diplomatiniais automo- 
biliais. Turi kiaušius, reik pripažint. 

— Kuriuos jiems tuoj nurėšim. 

Uždususi Helga uždėjo naują plokštelę. Štrausą nuo sofos be- 
mat pakėlė išderintų „Procol Harum“ vargonų skambesys „A Whiter 
Shade of Pale“. Prisigretino prie Helgos, sulipę pradėjo šokt. Su Helgos 
drauge stovintis Miuleris jau buvo užkišęs ranką aukštai po suknele, 
o liežuvį sugrūdęs giliai jai į gerklę. Paskutinė mergina nerado sau 
vietos, tad apsižergė Hauserį. Apstulbęs pažvelgė į jos smėlio spalvos 
plaukus, platų tarpdantį. 

— Atrodai kaip ūsuotas trolis, — įsisiurbė jam į ūsus. - Bet visai 
mielas. 

Hauseris susierzinęs patraukė galvą. 

— Manęs nedomina, - pabandė nustumt ją į šalį. 

Bet mergina suspaudusi kojas nesitraukė. 

— Ar trolis užsigavo? - patempė lūpą. 

Dėbtelėjo į ją apsiblaususiu žvilgsniu. 

— Niekad nepisau kekšių, nuo tavęs tikrai nepradėsiu. 

Skėlusi jam antausį mergina nuslydo šalimais ant sofos. 

- Jokia aš ne kekšė, - sukryžiavo rankas ant krūtinės. - Štrausai! - 
bandė perrėkti muziką. - Pasakyk savo draugui, kad aš ne kekšė. 

Štrauso veidas išniro iš Helgos plaukų. 

— Ką? Ne, ne... žinoma, ne. Jūs esat talentingiausios šokėjos, 
kokias tik man teko sutikti. Puikiausia trupė visoje respublikoje. 
Ateisime į jūsų premjerą. Kai tik rasiu, kur galit pasirodyt, — vėl atsi- 
suko į Helgą. Abiem rankom suėmęs įkaitusius jos skruostus godžiai 
įsisiurbė. 

Hauseris pašnairavo į merginą šalia, ištiesė tuščią taurę. Radusi 
ant grindų gulintį degtinės butelį, pripylė jam. Tada iki kraštų pripildė 
savąją. 

-— Atleisk, - atsiprašė. - Tiesiog gimiau šunsnukis. 

Mergina gužtelėjo, jie susidaužė. 

— Kiekvienam savas vaidmuo. 

— Tai ką statot? 

— „Salomėją“, žinai, tą su Jonu Krikštytoju, kuriam... 

— „nukirto galvą, ačiū, pabaigą žinau, — Hauseris pašnairavo 
Štrauso pusėn. — Ar tokius dalykus rodyt apskritai legalu? — sušukęs 
nusišypsojo. 

- Iš tikrųjų priklauso nuo to, kas vaizduojamas Jonu Krikštytoju. 
Pasiūliau Helmuto Kolio galvą ant padėklo. 

Abu nusikvatojo. Hauseris atsisuko į merginą. 

— Kuo tu vardu? 

— Vadink mane kaip nori, - ir vėl jį apsižergė. 

Hauseris ėmė glostyti jai šlaunis, akimis rydamas sunkias po nai- 
lonine suknele pūpsančias krūtis. 

— Tu panaši į Leną, - pamelavo. 

Bučiuojamas užsimerkė ir vis tiek įsivaizdavo, kad tai tiesa. 
Pergalė jau čia pat, pagalvojo. Liaudies pergalė. 


Kristianshaunas, 2014 m. balandis 


23. 


Praėjus kelioms dienoms po susitikimo su Viktorija, Raunas ir Mikelis 
sėdėjo „Carlton“ kavinėje Halmo aikštėje. Visai šalia policijos nuova- 
dos — baisaus betoninio bloko, piktai dėbsančio į aikštę jiems už nu- 
garos. Jaunasis padavėjas pasirodė nešinas gėrimais — latė Mikeliui, 
„Carls Special“ alus Raunui. 

— Nustebau sulaukęs tavo skambučio, - ištęstu Šiaurės Jutlandijos 
dialektu tarė Mikelis, susikišęs rankas į pūkinės striukės kišenes. — 
Senokai matėmės... 

Nors ir mėgino neišsiduot, Raunas jautė, jog draugas kiek užsi- 
gavęs dėl pastaruoju metu nutrūkusio bendravimo. 

— Atleisk, kad neatskambinau. Tiek visko įvyko. 

— Gal naują darbą susiradai? 

Raunas papurtė galvą. 

— Bet pardaviau butą, o jį tvarkydamas.... 

— Pasiilgom tavęs, - Mikelis mostelėjo nuovados pusėn. — 
Linkėjimai nuo visų. 

— Turbūt ne nuo Brasko? 

Mikelis gurkštelėjo latės. 

— Ne, inspektorius atrodo patenkintas tavęs atsikratęs. Bet užsuk 
kurią dieną. Negi visai mūsų nepasiilgai? 

— Mmjo... - sumurmėjo į alaus bokalą. 

Pro langą nužvelgė Halmo aikštę. 

— Dieve, kiek kartų ten teko sniegą kast. 

Raunas linktelėjo. „Sniego kasimu“ specialiųjų tarnybų pareigū- 
nai vadino reidus gaudant apylinkės narkotikų platintojus. Šūdinas, 
nieko vertas darbas, daugiausia dėl akių, paprastai kokiam nors vieti- 
niam politikui pakėlus triukšmą žiniasklaidoje dėl vis didėjančio nar- 
kotinių nusikaltimų skaičiaus. 

Mikelis pasikasė ežiuku kirptą galvą: 

— Pameni, kaip jie sprukdavo mus pamatę? Kai kurie būtų galėję 
olimpinėse žaidynėse rungtis. 

— Atsimenu, - burbtelėjo. Kaip ir kitas jų išdaigas. Visus susišau- 
dymus. Visus gaujų narių sulaikymus. Visas automobilių medžiokles, 
kai Kopenhagos centras virsdavo „Formulės 1“ trasa. Viską, ką kartu 
išgyveno. Bet apie senus laikus plepėt nesinorėjo. Tai viena priežasčių, 
kodėl nusprendė susitikt kavinėje, ne nuovadoje. — Tai radai kokios in- 
formacijos apie tą Moensą Slotsholmą? 

Linktelėjo. 

— Nors protokolo teko gerai paieškot. Byla ne pati įspūdingiau- 
sia. Kodėl būtent ja susidomėjai? 

— Ne aš, dėl jo nerimauja sesuo. Tai pažadėjau pasiklausinėt, ar 
neišaiškinta kas nors nauja. 

— Graži? 

— Kas? 

— Sesuo, kas daugiau. 

— Taip, graži, bet jos išvaizda čia niekuo dėta, - atsigėrė alaus. 
Norėjos užsiverst bokalą iki dugno, bet susilaikė. — Tai ką išsiaiš- 
kinai? 

— Aišku kaip dieną. Klasikinis nusikaltimas: ištuštinęs seifą 
buhalteris pasipustė padus. 

- Ir jūs įsitikinę, kad čia jo darbas? 

— Dėl to nėra jokių abejonių. Vaikinas visą gyvenimą dirbo mirti- 
nai nuobodų darbą, kol galiausiai priėjęs liepto galą nusprendė išsineš- 
dint su visais pinigais. 

— Kaip jam tai pavyko? 

— Tikras Olseno gaujos stilius, - šyptelėjo Mikelis. - Nutaikęs 
progą, kol visi pietavo, įsmuko į šefo kabinetą. O šis tuo metu dalyvavo 
susitikime - visai šalia... 

— Ar nesakei, kad visi buvo išėję pietų? 

— Visi, išskyrus šefą ir sekretorę, - Mikelis abejingai truktelėjo pe- 
čiais. - Tai, kol jie buvo susitikime, buhalteris apšvarino čia pat stovintį 
seifą, - nusijuokė. 

— Ir turėjo seifo raktą? 

— Tikrai ne. Žinojo kodą, - smiliumi pabaksnojo ore. - Ir paskui 
dingo su 45 tūkstančiais grynųjų. Vienas bendradarbis sutiko jį išeinan- 
tį iš pastato. Nuo to laiko niekas jo akyse neregėjo. 

— O ką parodė krata jo namuose? 

— Nada. Iš artimųjų ir kaimynų taip pat nieko nepešėm. Vyrukas 
tarsi skradžiai žemę prasmego. Banko sąskaita nepaliesta. Jokio mokė- 
jimo kortele nuo jo dingimo dienos nebuvo. 

— Tai kam tiek pastangų dėl kelių tūkstančių? 

Gužtelėjo. 

— Iš kur man žinot? Gal manė, kad seife bus daugiau pinigų. 
Subtiekėjams įmonė iš dalies mokėdavo grynaisiais. Kaip suprantu, 
sena rangovų firma su krūva darbininkų iš Rytų Europos. 

— Juodi pinigai? 

— Klausk Mokesčių inspekcijos, - patraukė pečiais Mikelis. 

— Tai byla stovi vietoj? 

— Kol Moensas neatsiras - taip. Ką apie jį pasakojo sesuo? 

- Jie nebuvo labai artimi. Sakė, kad vienišius, daug skaitė, mėgo 
Vagnerį. 

— Tai gal išvažiavo į Bairoitą pasiklausyt „Nibelungo žiedo“? — 
pajuokavo. 

— Kad jie pradeda tik lapkritį. 

— Aišku, net ir didžiausiam gerbėjui ilgoka tiek sėdėt priešais bi- 
lietų kasą. 

— Taip, net ir didžiausiam gerbėjui. Ačiū už pagalbą. 

Mikelis papurtė galvą: 

— Nėr už ką. Sesei gal to nepasakok, bet dingęs jis jau seniai, tad 
jeigu ir pasirodys, turbūt tik negyvas. 

— Tiek ir pats supratau, - linktelėjo. 

Mikelis užbaigė latę: 

— Manjjau laikas. 

— Dar vienas dalykas... 

— Taip? — Mikelis pažvelgė į jį taip, lyg, bijotų artėjančio klausi- 
mo. - Kas? 


ki Nieko. (Isp.) 

— Evos byla. 

— Svarsčiau, kiek laiko praeis, kol paklausi, - atsargiai nusišyp- 
sojo. - Nieko naujo, pats Žinai, kaip ten būna, jei neatsiranda naujų įro- 
dymų, kokių pėdsakų iš įsilaužimo vietos, ar kas nors kaliūzėj staiga 
neprabyla, tai... 

— Žinau, - iš kišenės išsitraukęs padėjo ant stalo seną Evos mobi- 
lųjį. - Tvarkydamas butą radau šitą. 

— Kieno jis? 

— Evos darbinis telefonas, - Raunas nuleido galvą. 

Nė nenumanė, kad pasirodys taip sunku papasakot apie ras- 
tas SMS žinutes ir tai, jog Eva greičiausiai buvo jam neištikima. 
Pasakodamas Mikeliui visas smulkmenas jautėsi taip, lyg kas po stalu 
būtų pjovęs jam kiaušius. Kai baigė, Mikelis tarsi vilkelį pasuko tele- 
foną. 

— Aš... tikrai labai apgailestauju. Nenusipelnei to. 

— Net nežinau, ar apskritai kas nors to nusipelnė, - nutaisė grima- 
są. Mikelio gailesčio jam nereikėjo. - Norėčiau, kad tai liktų tarp mūsų. 

- Žinoma, niekam neprasitarsiu... 

— Net jei tai taps tyrimo dalimi? 

— Kas? - išpūtė akis. - Tikiuosi, nesugalvojai šito priduot? 

— Norėčiau, kad sužinotum, kam priklauso tas numeris. 

Mikelis giliai atsiduso, akivaizdžiai mėgino rasti tinkamų 
žodžių. 

— Puikiai suprantu, kad pyksti, ir pats pykčiau, bet... Abu žinom, 
jog tai niekaip nesusiję su Evos nužudymu. Įsilaužimo būdas, faktas, kad 
nužudymas ne iš anksto suplanuotas, o tik smūgio į galvą rezultatas... 

— Primint man nereikia, vis dėlto aš pats ją radau. 

— Atleisk, nenorėjau pilt druskos ant žaizdos. Bet tokiu atveju 
puikiai suvoki, 99 procentų tikimybė, jog nusikaltėlis - vienas iš tuomet 
čia karaliavusių Rytų Europos gaujų narių ir jo jau seniai nebėra šalyje. 

— Bet vis tiek... 

— Noriu pasakyt, nėra reikalo sukt tyrimą neteisinga linkme tik 
norint sužinot, su kuo ji susitikinėjo. 

— Kokį dar tyrimą? Juk nieko nebevyksta... Nuo to niekas nepa- 
sikeis. 

— Raunai, gerai pagalvok. Tikrai nori, kad visa tai išvystų dienos 
šviesą? 

— Ne. Kaip tik todėl kreipiuos į seną savo kolegą. 

— Kaip ir kiekvienąkart, kai prireikia pagalbos? 

Valandėlę patylėjęs pakėlė į Mikelį akis: 

- Užtektų tik vieno skambučio į mobiliojo ryšio kompaniją ir 
būtų aišku, kas jis toks. Dėl tavęs padaryčiau tą patį, juk Žinai? 

Mikelis prislopino balsą: 

— Po velnių, Raunai, dėl to galiu iš darbo išlėkt. O aš, priešingai 
nei tu, nesu pasiruošęs sprukt į medinį laivą Kopenhagos kanale, su- 
pranti? 

— „Bjanka“ joks ne medinis laivas, o aš gyvenu ne Kopenhagos, o 
Kristianshauno kanale, - šyptelėjo Raunas. 

— Atleisk, —- Mikelis nebegalėjo sulaikyti šypsenos. - Juk puikiai 
supranti, kad Braskas išsiaiškinęs išspirs mane pro duris? 

— Tai bus pirmas kartas, kai jis apskritai ką nors išsiaiškins. 

— Aš rimtai, po velnių. Be to, niekaip nesuprantu, kodėl tau taip 
rūpi sužinot. Kodėl tiesiog neišmeti velniop to telefono ir negyveni 
toliau? 

— Nes nesugebu gyvent toliau ir dar todėl, kad noriu išspardyt 
tam vyrukui šikną. 

Pakilęs nuo kėdės Mikelis paėmė telefoną ir ironiškai ištarė: 

- Švelnus ir draugiškas, kaip visada. 

Raunas patraukė pečiais. 


Prenclauer Bergas, Berlynas, 1989 m. spalio 1 d. 


14. 


Pabudęs komendanto miegamajame Hauseris gulėjo įsmeigęs akis į 
rudą dėmę lubose, atsiradusią užpylus butą. Pamėgino pasirąžyti, bet 
kojos įsirėmė į per trumpos lovos atlošą. Sekmadienio rytas — plyšo 
galva, skaudėjo nugarą nuo nepatogios padėties, kai nuvirtęs užmigo. 
Laiptinėje pasigirdo sunkiai per laiptus velkamų kojų šlepsėjimas, kurį 
galiausiai užgožė aukštai viršuje atidaromų durų bildesys. Reikėjo at- 
sikelt ir išsiaiškint, kas tokiu ankstyvu metu atėjo aplankyti Šumanų. 
Pakeliui į svetainę peleninėje susirado nuorūką, prisidegė. 

Kankino pagirios, todėl sunkiai sekėsi sukaupti dėmesį į prieš 
akis mirgančius ekranus. Atsisėdęs ant kėdės ėmė stebėti tiesioginę 
transliaciją iš Šumano svetainės. Į svečius užsuko Braunas - įvykis vien 
dėl to įsidėmėtinas. Kiek žinojo, jokių Kristofo ir Brauno susitikimų nei 
telefonu namuose, nei Kristofo kabinete banke neplanuota. Tai reiškė, 
kad stebėjimas sustojo, arba susitikimas buvo spontaniškas... 

— Džiugu, kad galėjai ateit, - per garsiakalbį pasigirdo Kristofo 
balsas. 

Reikės vėliau susisiekt su Miuleriu, kad sugriežtintų Brauno se- 
kimą. Tokiu svarbiu tyrimo momentu negalima daryti klaidų. 

Tuo metu svetainėje pasirodė Lena su dukra. Braunas abi apka- 
bino. Mandagiai paklausė, kaip mergaitei sekasi gimnastika, o ji taip 
pat mandagiai atsakė, jog sekasi puikiai. 

— Kuklinasi, - Lena paglostė mergaitei plaukus. - Ji geriausia 
savo kategorijoje. 

Droviai priėmusi pagyrimus mergaitė išėjo į savo kambarį. 

— Gal atneštum mums išgert? —- paprašė Žmonos, jau sukusios 
prie baro. 

— Man gal kiek per anksti, - atsisakė Braunas. 

— O man atrodo, tau netrukus reikės pasistiprint. 

Hauseris nuorūka prisidegė kitą cigaretę, pasigarsino. 

— Skamba dramatiškai, - tarė Braunas. 

Kol Lena ruošė gėrimus, vyrai prisėdo ant baro kėdžių. 

— Laikai dabar pavojingi, reikia priimt sunkius sprendimus, — 
pradėjo Kristofas. 

— Maniau, sudėtingiausią jau priėmėm. Turiu omeny artėjantį 
pabėgimą, tad... - Braunas pašnairavo į Lenos pripiltą taurę. 

— Situacija nebe tokia paprasta. Viena vertus, partija su Honekeriu 
priešakyje teigia, kad respublika išliks ir, reikia manyt, jie šneka ne 
šiaip sau... 

Braunas linktelėjo: 

— Praeitis tai jau parodė. 

— Būtent. Tačiau, kita vertus, mūsų tautiečių pilnos ambasados 
Prahoje ir Varšuvoje. Kad ir kaip STASI stengiasi sutramdyti demokra- 
tinius judėjimus, jie kasdien vis stiprėja. 

— Kur link suki? 

— Situacija darosi panaši į tas tarptautinėse biržose. Visos tautos 
likimas pamažu ima priklausyti nuo tikėjimo. Reikia jausti susidariusią 
situaciją. Atlikti reikiamus sandorius. O kiek man žinoma, kai visi kiti 
parduoda, reikia pirkti daug, - akimirką nutilęs pakėlė taures su viskiu 
ir sodos vandeniu. - Tad, kai visi kiti bėga... taip, tada galbūt geriausia 
pasilikti. 

— Nebenori bėgt? 

Kristofas papurtė galvą. 

— Tarp mūsų kalbant, niekad ir nenorėjau, - ištiesė vieną taurę 
Braunui, šis pagriebęs godžiai atsigėrė. 

— Turiu pripažint, toks pareiškimas mane stebina, bet tarsi ir 
akmuo nuo širdies nusirito. Asmeniškai neįsivaizduoju savęs sprun- 
kančio prisilipdžius dirbtinius ūsus, su tamsiais akiniais. Taip, dar net 
Verai nieko nesakiau. Tai ką darysim?.. 

— Visuomet maniau, jeigu pavyktų patekt į Vakarus, į vieną iš 
naujųjų demokratinių šalių, būtumėm priversti viską pradėt iš naujo. 
Nesvarbu, kokių visi turim gerų pažinčių, mūsų konsorciumo likimas 
toli gražu nėra užtikrintas. Nuolat teks konkuruoti su geriau rinką iš- 
manančiais. Vien todėl, kad esam atvykėliai. Tačiau jei liksim čia ir iš- 
kęsim visą šią beprotišką situaciją iki žlugimo, kuris jau ne už kalnų... 
Apie tiek galimybių užsidirbt dar nė nesvajojom. 

— Aišku, jeigu viskas tikrai žlugs. 

— Žinoma, rizikos visada yra. Bet tik įsivaizduok, Braunai, priva- 
tizuojamas visas pramonės ir finansų sektorius. Galėtume įkurti nuosa- 
vą banką, tarpininkaujantį finansuojant vieną statybų projektą po kito. 
Tik pagalvok, jei, be viso to, dar įvyktų ir suvienijimas... 

— To tai jau tikrai nebus, - nusijuokė. 

— Vis tiek, leisk pabaigt mintį... Kur bus sostinė? -— Kristofas pa- 
rodė į grindis. - Žinoma, čia, Berlyne. Įsivaizduok, prasidės statybų 
bumas, - koks staiga po kojomis atsivers ekonominis traukos centras. 
Kiek atsiras rizikos kapitalo. Užsienio investuotojai maldaus mūsų 
administruoti jų turtą, kalbame apie milijardus ir dar daugiau. Bėgame 
nuo galimybių. Paleidžiam jas iš rankų, nes apleidžiam tvirtas savo po- 
zicijas. 

— Panašu, apie tai galvoji jau senokai. 

— Dieną naktį. Toks šansas atsiranda tik kartą gyvenime. Kolega 
iš banko pusiau juokais pasakojo, kad į Rusiją grįš oligarchai, bet jo 
žodžiuose turbūt daugiau tiesos, nei jam pačiam atrodo. Tad kodėl tas 
pats negalėtų nutikt ir čia? Taptume naujaisiais suvienytos Didžiosios 
Prūsijos fiurstais. Gerbėjai naujoje sostinėje mojuos mums iš kiekvieno 
statybinio krano, ir tai bus tik pradžia, - Kristofas plačiai išsišiepė. 

Braunas pastatė ant stalo ištuštintą taurę: 

— O kaip kiti konsorciumo nariai? 

— Jei viskas pavyks taip, kaip tikiuosi, jie nebebus mūsų sąjungi- 
ninkai, greičiau - aršiausi konkurentai. Teismo proceso atveju pavojin- 
ga turėt savo komandoje tokius kaip pulkininkas Šrioderis. 

— Atrodai toks užtikrintas, po velnių. 

Kristofas nudelbė akis, pirmąkart nuo pokalbio pradžios pasiro- 
dė sunerimęs: 

— Manau, tikimybė, kad pasiseks, kokie 60 procentų. Esu tikras 
tik dėl vieno: jei ši šalis pereis prie rinkos ekonomikos, pasidalysim į 
tuos, kurie griebia jautį už ragų, ir tuos... - įsmeigė žvilgsnį į Brauną. — 
Pirmiausia žmonės krykštaus atgavę laisvę, kol supras, kad, be jos, 
daugiau nieko negavo. Nieko neturintys taps naujosios eros vergais. 
Sau ir savo šeimai netrokštu tokios ateities. Dar išgert? 

Braunas linktelėjo. 

— O ką pasakysim savo... savo bendrininkams? 

— Nieko. Toliau tęsim pabėgimo planus, o atėjus lemtingajai die- 
nai, kuri jau ne už kalnų, dingsim. Esu tikras, kiti bus per daug užsiė- 
mę plano vykdymu, kad mūsų lauktų. Visai nesvarbu, ar jiems pavyks 
kirsti sieną, ar ne, mes bet kokiu atveju nuo jų išsilaisvinsim. 

Kristofas pakėlė taurę, visi trys susidaužė. Braunas pagyrė Lenos 
vyro talentą. Vadino jį genijumi, tikru strategu. 

Hauserį tas pokalbis tiesiog pritrenkė, labiausiai troško iš miega- 
mojo atsinešti tarnybinį ginklą ir Kristofui į kaktą suvaryti kulką. Visą 
tą laiką įsivaizdavo, kaip baigsis byla, o dabar šitie reakcionieriai viską 
suardė. Jautėsi, lyg Kristofas būtų suvaręs jam peilį į nugarą, išdavė jį 
taip pat, kaip ir konspiracijos bendrininkus. Tą akimirką jo jausmus 
Kristofui išreiškė vienintelis žodis... NEAPYKANTA. 


Kristianshaunas, 2014 m. balandis 


25. 


Skambant „Un-Break My Heart“ Džonsonas vaikštinėjo aplink staliu- 
kus ir nuo padėklo dalijo taureles su burbonu. Neaišku, kas iš nuo- 
latinių lankytojų į muzikinį automatą įmetė penkiakronę, norėdamas 
šią lietingą trečiadienio popietę išgirstų krauju srūvantį Toni Brekston 
hitą. Išdalijęs paskutines taures Džonsonas grįžo prie baro, kur ant 
aukštų kėdžių sėdėjo Raunas su Eduardo. Eduardo tarškėjo nešiojamo- 
jo kompiuterio klavišais skubėdamas baigti straipsnį į „Informaciją“. 
čiosiose pasaulio šalyse. 

— Ką švenčiam? - pasigirdo iš kitame baro gale sėdinčio Nilso 
Mėlyndančio, kuris, nepaisant pravardės, nelabai ką burnoj teturėjo. 

— Raunas išsipirko „Bjanką“, tad ta gelda pagaliau priklauso 
jam, - atsakė Džonsonas. 

Nilsas pakėlė taurelę. 

— Na, tai sveikinu, škiperi. Tai gal ir man kokį gabalą paskolinsi? 

Raunas sumirksėjęs ištuštino taurelę, duodamas suprasti, jog to 
tikrai nebus. 

— Tai viskas jau sutvarkyta? — Džonsonas siurbtelėjo kavos. — 
Gavai pinigus ir visa kita? 

— Butas tikrai parduotas, taip, ir „Bjanka“ mano. 

— Ar kas liko pragyvenimui? 

— Lašelis, na ir kredito kortelė, tai viskas gerai, - pabarbeno į tuš- 
čią alaus butelį - Džonsonas pastatė priešais pilną „Carlsberg“. 

Iš kito baro galo padavėjo ėmė šauktis Nilsas, tad Džonsonas nu- 
kiūtino jo pusėn. 

Raunas rankose vartė iš kišenės ištrauktą Luizės vizitinę kortelę. 
Pastarąsias kelias dienas vis ketino paskambinti, bet nežinojo, ką jai pa- 
pasakoti. Iš Mikelio nesužinojo nieko naujo. Norėjo jai kaip nors pagel- 
bėti, bet neįsivaizdavo kaip. Turbūt nieko kito neliko, tik išklot viską, 
kaip yra. 

Pastebėjęs kortelę Eduardo nustojo spausdint: 

— Ką čia gniaužai? 

— Nieko, - jau norėjo įsidėt kortelę atgal. 

Bet Eduardo pasirodė miklesnis, ištraukė ją jam iš rankos. Pakišo 
kortelę po barą apšviečiančia lempa. Veide pasirodė šypsena. 

— Čia ji. Ta, kur buvo anądien užsukusi, — perskaitė. - O lia lia, 
Luizė Slotsholm Nilsen, architektė. 

— Taip, na ir kas? - pamėgino atgaut kortelę, bet Eduardo patrau- 
kė ją iš akių, tad teko pasiduot. - Koks tu subrendęs. 

— Susitikinėji su ja? 

— Ką čia šneki. Aš jai tik padedu, ir tiek. 

Grįžo Džonsonas. 

— O čia kas? - linktelėjo kortelės pusėn. 

— Nauja Rauno draugė. Architektė, gražuolė. 

— Tik kad susipažinau, - papurtė galvą Raunas. 

— Okei, jei nesusitikinėjat, tai gal aš galiu jai paskambint? 

Šikart Raunas buvo greitesnis, griebęs kortelę įsigrūdo į kišenę. 

— O tau vis dar negana? 

Šelmiškai nusišypsojęs Eduardo palinko prie klaviatūros. 

— Ar čia to dingusio buhalterio sesuo? 

Neturėjo nustebt, kad Džonsonas jau apie viską žino, bet vis tiek 
pašnairavo į Eduardą norėdamas patvirtinti spėjimą. 

— Šiaip jau visi girdėję apie tą bylą, - nepakeldamas akių nuo 
ekrano sumurmėjo Eduardo. 

— Pažįsti jį? - Raunas pažvelgė į Džonsoną. - Ar jis čia kada lan- 
kėsi? 

— Nieko apie tai nežinau. Laimei, - iš kriauklės paėmęs šluostę 
ėmė sausinti barą. - Koks begalvis asilas vagia iš savo darbovietės, ypač 
išdirbęs ten daug metų. 

— Arba Robinas Hudas. Paiima iš kapitalistų ir atiduoda varg- 
šams. Galjis taip ir padarė? - tarškindamas klaviatūra įsiterpė Eduardo. 

Džonsonas susiraukęs dėbtelėjo jo pusėn. 

— Tai - labai garsus šeimos verslas. 

— Nori pasakyt, apsigimusių kapitalistų valdomas feodalinis re- 
žimas - dar blogiau. Gerai, kad jam pavyko pasprukt laiku. 

— Pažįsti juos? — Raunas paklausė Džonsono. 

Šis papurtė galvą: 

— Asmeniškai — ne, bet Lauricenų šeima buvo pavyzdys visiems 
Kristianshaune užaugusiems, - tada pridūrė žiūrėdamas į Eduardo. — 
Trys tos šeimos kartos prisidėjo prie šios miesto dalies atstatymo. Čia 
sukūrė daugybę darbo vietų. 

Eduardo prunkštelėjo. 

— Pas juos daugiausiai dirba apgailėtiną atlygį gaunantys Rytų 
europiečiai. Teko rašyt straipsnį apie tą įmonę prieš kelerius metus. 
Turėjo didelių bėdų su profsąjunga. 

— Tai, jei nesi suknistas komunistas, esi vertas tik spyrio į šikną, 
ar tą nori pasakyt? - užsigulęs barą Džonsonas metė ant Eduardo grės- 
mingą šešėlį. 

— Nieko aš nenoriu pasakyt, amigo", - susigėdęs nusišypsojo tas. 

Nusukęs akis nuo Eduardo Džonsonas pažvelgė į Rauną: 

— Po šito epizodo Lauricenas buvo priverstas atleist Žmonių. 
Net girdėjau gandų, kad subtiekėjams neapmokėta nemažai sąskaitų. 
Sakau taip ne tik norėdamas paliežuvaut. 

— Keista, — atsakė Raunas, — kai pagalvoji, kad pavogti tik 45 
tukstančiai. Juk tokios įmonės apyvarta turėtų siekt milijonus? 

Džonsonas tik skėstelėjo rankomis. 

— Tik sakau, ką girdėjau, čia ne pletkai. 

— Supratom, bet vis tiek... - mauktelėjo alaus, - kažkas čia ne taip. 

— Ką mąstai? 

Paėmęs vis dar pilną Eduardo taurelę Raunas užsivertė iki du- 
gno. Eduardo tik burbtelėjo. 

— Koks Moenso motyvas? Kodėl jis tuos pinigus vogė? - retoriš- 
kai klausė Raunas. 

— Nes parazitas buvo, - paaiškino Džonsonas. 

Raunas papurtė galvą. 

— Tai tik jo charakterio bruožas, ne motyvas. Kodėl jis nusprendė 
pabėgt su pinigais? 

— Gal jį kas nors spaudė? - įsiterpė Eduardo. 


Drauguži. (Isp.) 

— Grasinimai turi būt proporcingi pasekmėms. Suma tam per 
maža. 

— Gal jis, kaip ir visi Danijos gyventojai, svajojo apie kitokį gyve- 
nimą, — Džonsonas linktelėjo baro lankytojų pusėn. 

- Jei jis troško nuo visko pabėgt, pradėt iš naujo kur nors kitur, 
pinigų būtų reikėję daugiau. Moensas nekvailas, žinojo, kiek tam seife 
buvo. O pridėjus informaciją apie atleidimus, neapmokėtas sąskaitas, 
galėtų reikšti tik viena... 

— Nenorėjau liežuvaut... 

— Moensas išsinešė daugiau, nei pranešta policijai. 

Eduardo pakėlė akis nuo ekrano: 

— Juodi pinigai? Velniškai gera istorija. 

— Apie kurią nieko nerašysi, - įspėjo Raunas. 

— Nes tau iki gyvenimo galo uždrausta cituoti čia išgirstus daly- 
kus, - pridūrė Džonsonas. 

— Žinoma, tik nežiūrėkit į mane taip... 

Tuo metu pro duris įėjo jauna šviesiaplaukė. Patraukė tiesiai prie 
Eduardo ir jį apsikabino. Šis išsigandęs atsisuko. 

— Tai va, kur tu slepiesi? - tarė mergina. 

Ji priminė aną rytą matytąją keče, tačiau nebuvo tikras, o Eduardo 
jų nesupažindino. Tik suskubo susidėti kompiuterį. 

— Eikim paieškot kur pavalgyt? Kur nors romantico". 

Nesulaukęs atsakymo greitai linktelėjo Raunui ir apkabino ją per 
liemenį. Netrukus jie jau žengė pro duris. 

— Ar tokių patinų paprastai nekastruoja? - tarė Džonsonas. 

Raunas linktelėjo: 

— Eduardo moterų kvota artėjant pavasariui proporcingai didėja. 

Po kelių valandų Raunas stovėjo koridoriuje tarp biliardo kam- 
bario ir tualetų. „Uosto ūdroje“ įsisiūbavo veiksmas - biliardo kambarį 
užėmė grupė studentų. Juto, kaip linksta kojos, atsirėmė į plieno spal- 
vos cigarečių automatą. Kišenėje susiradęs mobilųjį ir Luizės vizitinę 
kortelę paskambino. 

— Luizė Slotsholm... - pasigirdo po akimirkos. 


Romantiškai. (Isp.) 

— Labas. Čia Tomas. Netrukdau? - kitame ragelio gale stojo tyla, 
Raunas pamėgino dar kartą, šįkart aiškiau, prisistatė pilnu vardu. 

— Sveikas, Tomai, - skambėjo taip, lyg ji šypsotųsi. - Linksmi- 
niesi?.. 

— Kalbėjau su... keliais buvusiais kolegomis, - mėgino suvaldyti 
balsą, kad neužsikirtinėtų. 

— Okei, ačiū. Ar kas nors naujo? 

- Ir taip, ir ne. Pagalvojau, gal susitikim? 

— Mielai, o kur? 

Pažvelgė į rankinį laikrodį. Sufokusavo vaizdą ties rodyklėmis — 
beveik pusė devynių. 

— Jau v-valgei? 


Berlynas, Prenclauer Bergas, 1989 m. spalio 1 d. 


26. 


Lietui skandinant Šionhauzerio alėją Hauseris žingsniavo skiriamąja 
juosta po geležinkelio estakada. Pliaupė taip stipriai, kad aplink jį su- 
sidarė vandens siena, o viršuje pralekiant traukiniui nuaidėdavo pra- 
gariškas griausmas. Šiek tiek tolėliau, už kelių šimtų metrų, sankryžoje 
su Gneisto gatve driekėsi eilė prie ryškiai geltonos telefono būdelės. 
Paspartino žingsnį, priėjęs būdelę atsistojo į eilę už pirmojo laukiančiojo. 

- Atsiprašau, man labai skubu. 

Griebęs už peties jį atgal atitraukė stambus, juoda odine striuke 
vilkintis vyras. 

— Visiems mums šitoj sušiktoj šaly skubu, drauge, į eilės galą. 

Iš kišenės išsitraukęs pažymėjimą Hauseris iškėlė jį vyrukui 
prieš akis. Išvydęs laminuotą žvalgybos tarnybos ženklą, vyras atsi- 
traukė atbulas. 

— Dink iš akių, - suurzgė. 

Eilė po estakada išsisklaidė, žmonės išsibėgiojo pilančiame lie- 
tuje. 

Hauseris atplėšė telefono būdelės duris. Su rageliu rankoje stovė- 
jęs spuoguotas jaunuolis jau Žiojosi prieštarauti, bet pamatęs Hauserio 
pažymėjimą užsičiaupė. 

— Tuoj pat nešdinkis! 

Vaikinas bemat padėjo ragelį, išslinko pro Hauserį laukan. Radęs 
keletą monetų Hauseris surinko numerį: 

— Reikia susitikt, - uždusęs pranešė. 

- Hauseri? Kas atsitiko? - paklausė Štrausas. 

— Byla pasisuko kita linkme. 

— Tikiuos, nieko rimto. O aš tau gerų naujienų turiu... 

— Nejaugi? Gal galim susitikt... šįvakar... Įprastoj vietoj, Bojeno 
gatvėje? 

— Ten negaliu. Užsuk į Ilgąją gatvę prie Rytų geležinkelio stoties, 
11 numeris. 

— Kodėl net ten? 

- Tik pasirodyk aštuntą, - Štrausas atsijungė, Hauseris liko sto- 
vėti su rageliu rankoje. 

Žūtbūt reikėjo papasakot Štrausui apie dvigubą Kristofo žaidi- 
mą. Apie jo pasitraukimą iš pabėgimo plano. Viskas pavirto į kažkokį 
prakeiktą mėšlyną. Buvo toks užtikrintas dėl šios bylos. Taip pasiruo- 
šęs pričiupti Kristofą, arba Midą, nusikaltimo vietoje. Dabar tegalėjo 
galvoti apie žodį Midas, kad galėtų išnaudoti susidariusią situaciją. 
Midas, arba prūsų fiurstas. 


Vakare Rytų geležinkelio alėjoje vis dar lijo. 

Visą dieną nedrįso grįžti į komendanto butą. Užuot per šviečian- 
čius ekranus stebėjęs idealų Mido gyvenimą viršutiniame aukšte, įli- 
pęs į traukinį važinėjosi po miesto pilkumą. Daugiau nebegalėjo žiūrėt 
į tarsi povą po kambarius vaikštinėjantį Midą, garbinamą gražiosios 
žmonos ir kukliosios, stropiosios dukters. Nebegalėjo klausytis pro 
nosį košiamo balso, kudakuojančio juoko. 

Patraukė Ilgąja gatve, priėjus 11 numerį laikrodis rodė beveik 
aštuonias. Priešais fabriko sporto halę būriavosi jaunimas. Minioje ap- 
sidairė Štrauso, bet jo niekur nesimatė. Tada atsivėrė vartai, žmonės 
suplūdo į pastatą. Atkreipė dėmesį į ant sienos pritvirtintą savadarbį 
užrašą: šokių grupės „Plukės“ spektaklio „Salomėja“ premjera. 

Ant peties pajutęs kažkieno ranką staigiai atsigręžė. Jam šypso- 
josi Štrausas. 

— Labas vakaras, eime vidun? 

— Tu gal tyčiojies? 

— Anaiptol, valstybės žvalgybos tarnybos atstovams labai svarbu 
visur dalyvauti, - nusijuokė. - Šią užduotį pats sau pasiskyriau, - stum- 
telėjo Hauserį pro vartus į nedidelę halę - Žmonės užėmė vietas ant 
sulankstomų kėdžių. 

Kitame halės gale buvo pastatyta laikina scena - nuo lubų kabėjo 
keli galingi prožektoriai, o foną dengė rožinė drobė. 

— Labai reik pasikalbėt, - taurė Hauseris. 

Susiradę dvi laisvas kėdes paskutinėje eilėje atsisėdo. 

Skiauterėtas jaunuolis odine striuke publikai dalijo kopijuokliu 
padaugintus lapelius: 

— Nepraleiskit pasirodymo ketvirtadienį, - šūkčiojo. - Jūsų daly- 
vavimas svarbus priešinantis valdžiai. 

Štrausas padėjo skrajutę ant tuščios kėdės šalia, palinko prie 
Hauserio. 

— 1-ajame name apie operaciją Midas atsiliepta teigiamai. Pas- 
taruoju metu mūsų skyrius sulaukė daug pagyrų, ypač tu. 

— Ką tai reiškia? 

— Kad vadovybė susidomėjusi seka bylos eigą. Tokiais laikais jie 
tik ir trokšta prikalt ką nors prie gėdos stulpo. Džiūgauja, kad byla taip 
pat kompromituoja Prancūzijos ambasados darbuotojus. Vadovybė 
laukia nesulaukia, kol prigriebsime visą gaują kertant sieną diploma- 
tiniais automobiliais, — išsitraukęs pakelį saldainių su brendžiu įniko 
šlamšti. — Telefonu sakei, yra naujienų. Ar jau Žinomas tikslus pabėgi- 
mo laikas? Ką sako pats Šumanas? 

- Jis... Kalbant apie Šumaną... - Hauseris sudvejojo, niekaip ne- 
galėjo prisiverst pasakyt, kad nepavyks jo sučiupt nusikaltimo vietoje. 

Ar kad Midas vienintelis, jei šioje salėje susirinkę kvailiai pasiek- 
tų savo, - kuriam bus lemta švęsti pergalę? Tą akimirką prasidėjo pasi- 
rodymas, pro garsiakalbius pasigirdus elektroninei industrial muzikai 
į sceną įžengė šokėjos. Vilkėjo tik siauromis kelnaitėmis, rankose laikė 
aplink kūną plevenančius permatomus nuometus. Štrausas visą dėme- 
sį sutelkė į jas. 

— Helga atsakinga už choreografiją, tik pažvelk, kokia žavinga, — 
parodė į vieną iš šokėjų. 

Nepaisant nedidelio ūgio ir apvalainos figūros ji judėjo nepa- 
prastai grakščiai. Elektroninė muzika ūžė Hauserio galvoje, žiūrint į 
ant scenos besisukančias šokėjas jam vis labiau ir labiau svaigo galva. 

— Aš... man reikia eit. 

- Tai kas tokio svarbaus? - prisiminė Štrausas. 

— Vis tik nieko, išsprendžiau, - pamelavo. 

— Tai viskas vyksta pagal planą? 

— Geriau ir būt negali. 


Tuo metu, laikydama uždengtą padėklą, scenoje pasirodė nuoga 
moteris vešliais gaktos plaukais. Priėjusi scenos kraštą sustojo priešais 
publiką, nukėlė dangtį. Salėje pasipylė šūksniai, plojimai. Ant jo gulė- 
jo kiaulės galva su dideliais akiniais - tokius pat nuolat nešiojo Erikas 
Honekeris. Net Štrausas nesusilaikęs šyptelėjo. Pasisukęs į šoną pama- 
tė, kad Hauserio kėdė tuščia. 


Hauseris kiūtino per lietų nejusdamas, kad jį merkia kiaurai. Viskas, 
ką žinojo, kuo tikėjo, subyrėjo į šipulius. Tik tą akimirką suprato, kodėl 
jį taip smarkiai paveikė Mido žodžiai. Kankino ne vien neapykanta ar 
pavydas, nors ir pripažino jaučiąs ir tą, ir tą. Kankino kažkas svarbes- 
nio. Pirmąkart pasijuto išsigandęs. Bijojo Mido žodžių išsipildymo — 
kapitalistinio košmaro, kuriuo visus gąsdino nuo mažų dienų. Kaip tik 
tai Midas ir išpranašavo. Jei jis teisus, Hauseris tokiu atveju netektų 
visų savo privilegijų. Pareigų tarnyboje, teisių, o ypač tos tik kareiviams 
pažįstamos pagarbos. Atvirkščiai — rizikavo kalėjimu. Jo pavaldiniai Z 
divizijoje parduos jį naujiesiems teisėjams, kad tik patys išsigelbėtų. O 
galiausiai, išėjęs į laisvę, užbaigs gyvenimą kaip tie Žmonės, kuriais ap- 
simetinėdavo šnipinėjimų metu: komendantai, laikraščių pardavėjai, 
šiukšlininkai, gal net bedarbiai - kaip tingūs vakarietiški šunys. 

Be žvalgybos tarnybos, be Z divizijos ir savo pulkininko rango 
buvo niekas. Daugiau nieko nemokėjo. Jo toks darbas. Sustojęs ir apsi- 
dairęs suprato atsidūręs Aleksandro aikštėje. Baimingai atsigręžė - jį 
tarsi budrioji valstybės akis stebėjo televizijos bokštas. Privalėjo susi- 
imti. Jis — vienas iš tautos sūnų. Savo tėvynės dabar apleisti negalėjo. 
Pasileidus per aikštę galvoje ėmė regztis planas. Visiškai beprotiškas 
planas. Netgi desperatiškas, absurdiškas. Bet kitokios išeities nematė. 
Nesvarbu, kurlink traukė kita tautos dalis. 


Kristhianshaunas, 2014 m. balandis 

Raunas, apsuptas vienas kito draugijose paskendusių porelių, sėdėjo 
ant vienos eile sustatytų sofų restorane „Virš vandens“. Luizė vėlavo, 
tad išnaudodamas laukimui skirtą laiką mėgino išsiblaivyti ištuštinęs 
duonos krepšelį ir pusę ąsočio vandens. Šiandien sunkiai sekėsi švęs- 
ti laivo išpirkimą, apgirto smarkiau, nei norėjo. Tuo metu pro duris 
įžengė Luizė. Aplink kaklą apsivyniojusi didelį, prabangiai atrodantį 
šalį, lenktyniaujantį su skersvėjyje plevenančiais jos plaukais. Raunas 
pamojavo - pamačiusi jį nusileido nedideliais laipteliais į restoraną. 
Trumpai pasisveikino. Nuo jos švelniai dvelkė kvepalais ir gaiviu oru. 
Pasiūlė jai vietą ant sofos, bet Luizė atsisėdo ant kėdės priešais. 

— Greitai atvažiavai. 

- Atleisk, jei teko laukt, prieš išeinant reikėjo viską užrakint. 

— Taip vėlai dirbi. 

Linktelėjo. 

— Mokykloje skaitysiu pranešimą, dar ne viskas paruošta. 

Tuoj pat užsakymo priimti pasirodė padavėjas. 

— Rekomenduoju avieną, - patarė Raunas. 

Luizė papurtė galvą. 

— Pavalgiau anksčiau, tad man užteks gazuoto vandens, bet tu 
valgyk... 

Raunas nustebęs pakėlė į ją akis. 

— Net taurės vyno neišgersi? 

Mandagiai atsisakė. Grąžinęs padavėjui meniu Raunas užsakė 
Luizei „Ramlosa“ mineralinio vandens, 0 sau - pilstomo alaus. 

— Nekantrauju sužinot, ką išsiaiškinai. 

— Ne kažin ką, - atsilošė į sofos atkaltę. - Kalbėjau su buvusiu 
kolega, jis perskaitė policijos protokolą. Panašu, tavo brolis tikrai supla- 
navo ir įvykdė vagystę įmonėje. 

Atrodė apstulbusi. 

— Tiek ir pati Žinau, o nieko naujo apie tyrimą? 

— Dedamos visos pastangos, bet... 

Padavėjas atnešęs gėrimus pastatė juos ant stalo. Raunas pripylė 
vandens Luizei, tuščiu žvilgsniu ji stebėjo paviršiun kylančius burbu- 
liukus. 

— Tai jie vis dar nieko nežino? 

— Taip jau yra su tokiom bylom, tenka apsiginkluot kantrybe. 

— Ačiū už pastangas, - nusišypsojusi linktelėjo, atsistumdama 
kėdę. 

— Palauk truputį, - privertė ją vėl prisėst. 

— Kas? 

- Jei nori išgirst mano nuomonę, manau, tavo brolis pradėjo gy- 
venimą iš naujo kažkur Europoj. 

— Betjuk jis neturi pinigų, nuo jo dingimo praėjo daug mėnesių... 

— Spėju, kad pavogė jis šiek tiek daugiau, nei pranešta policijai. 
Gal net gerokai daugiau. 

Ji gurkštelėjo vandens. 

— Ar galėtum paaiškint plačiau? 

Neminėdamas vietos, draugijos ar šaltinių, Raunas bendrais 
bruožais nupasakojo, ką sužinojo „Uosto ūdroje“. Tik prasitarė gavęs 
patikimos informacijos iš bendradarbių aplinkos, kad įmonė greičiau- 
siai samdė nelegalius darbuotojus, o Moensui dingus susidūrė su fi- 
nansiniais sunkumais. 

— Dėl to panašu, kad Moensas galėjo nemažai pavogt. 

Nudelbė akis į stalą. 

— Bet kaip galima būt įsitikinus, kad viskas iš tiesų taip įvyko? 

Raunas atsigėrė alaus. 

— Negalima. Nebent susisiektum su įmone ir pasikalbėtum su 
direktorium. Aš taip daryčiau. 

— Galėtum? - Luizės veidą nušvietė šypsena. - Man labai palen- 
gvėtų. 

— Nesupratai, turėjau omeny tavim dėtas susisiekčiau su direk- 
torium. 

— Ak, šitaip, — sugniaužė servetėlę. - Man būtų baisiai gėda susi- 
durt akis į akį su žmogum, kurį Moensas apvogė. 

— Aš ir nesakiau, kad apsilankymas būtų labai malonus. 

— Bet kodėl jis turėtų man ką nors pasakot? Jis turbūt nelabai 
norėtų pripažint, jog pavogti nelegalūs pinigai? 

— Nebent įžvelgtų galimybę dalį pinigų atgaut, - Raunas nusi- 
šypsojo. — Tau juk tik įdomu, kas nutiko broliui, o pinigus jis gali atsi- 
imt... Gali jam taip ir pasakyt. 

— Bet kaip galiu jam pažadėt? 

— Negali. Bet ne tai ir esmė. Esmė jį įtikinti, kad pamėginsi, 0 jis 
prisipažintų, kiek iš tikrųjų pinigų pavogta. Taip sužinosi, ar Moensas 
bent jau turi iš ko gyvent, - Raunas suprato galiausiai ją nustebinęs. 

— Neblogai viską apgalvojai, - šyptelėjo. - Net nežinau, ar išdrį- 
siu, tačiau iš tiesų turėčiau rytoj paskambint į įmonę susitart dėl susi- 
tikimo. 

— Ne, geriausia nuvykt nesusitarus. Niekada nenuvertink nuos- 
tabos galios. 

Padėjo servetėlę į šalį. 

— Gal tu nuvažiuotum su manim? 

— Luize, čia ne mano byla. 

— Man tai labai daug reikštų, - ištiesusi ranką per stalą uždėjo 
delną jam ant rankos. 

Prisilietimas maloniai apstulbino. 

— Tau sunku atsakyt. 

— Tu rimtai? 

Jam patiko jos šypsena ir tai, kad šypsojosi žinodama sulauk- 
sianti teigiamo atsakymo. Priminė gerus laikus, apie, atrodė, po tiek 
laiko pagaliau jam skirtą kitos moters šypseną. 

— Ką? - Luizė pabudino jį iš susimąstymo suspaudusi ranką. 

— Klausiau, ar norėtum pasidalint desertu? Čia puikus degintas 
kremas. 

— O, ir tu žinai? - nusišypsojo. 


Prenclauer Bergas, Berlynas, 1989 m. spalio 2 d. 


28. 


Hauseris užgesino cigaretę virtuvės kriauklėje, išpūtė dūmus. Gurkš- 
telėjo iš ant stalo stovinčio degtinės butelio, pagargaliavęs nurijo spi- 
ritą, išdeginusį iki skrandžio visą kelią, pažadinusį kūną. Iš stalčiaus 
ištraukė vidutinio dydžio peilį, nusispjovė ant plačios geležtės. Ėmė jį 
lėtai aštrinti į plieninės kriauklės kraštą. Garsas vėrė iki kaulų smege- 
nų, bet netrikdė ties suplanuota užduotimi susitelkusio Hauserio. 

Be garso užlipo laiptais iki Šumano buto. Stovėdamas priešais 
duris akimirką klausėsi tylos prieškambaryje, tada išsitraukė visraktį, 
įveikė spyną. Po sekundės jau stovėjo viduje, uosdamas Lenos Šuman 
kvepalų aromatą. Iš mėlynojo kombinezono kišenės išsiėmė peilį, ra- 
miai patraukė į svetainę. Apsidairė. Keista buvo čia stovėti tiek ilgai 
stebėjus patalpas per monitorius, lyg būtų atsidūręs filmavimo aikšte- 
lėje. Perėjęs svetainę pasuko uždarų miegamojo durų link. Pastūmus 
durys girgždėdamos atsidarė. Tuščia sujaukta lova. Ant žemės voliojosi 
Lenos naktiniai ir apatiniai. Akimirką įsivaizdavo kitame koridoriaus 
gale girdintis vonioje bėgant dušą, 0 ją - stovinčią nuogą po tekančiu 
vandeniu. Atsigręžė į kištukinį lizdą ant durų staktos. Peiliu atkrapštė 
apsauginį dėklą, dviem pirštais atsargiai patraukė mažyčio mikrofono 
laidą, kad šis liktų karoti. 

Po kelių minučių grįžo į komendanto butą, padėjo peilį į stalčių. 
Pirma plano dalis įvykdyta. Įkišęs ranką į kišenę išsitraukė nuo mie- 
gamojo grindų paimtus apatinius, panardino veidą į šilko minkštumo 
medžiagą. 


Laikrodžiui rodant 15.45 pro buto duris įžengė Kristofas. Jis pirma- 
sis grįžo namo. Lena kiekvieną trečiadienį dirbo vėlyvoje pamainoje 
„Intershop“ parduotuvėje, o duktė, kaip įprasta, buvo gimnastikos 
treniruotėje. Hauseris per monitorių stebėjo Kristofą, prieškambaryje 
statantį diplomato portfelį, atsilaisvinantį kaklaraištį. Šitiek laiko pra- 
leidęs jį šnipinėdamas žinojo, jog paskui Kristofas patrauks svetainėn 

įsipilti taurės viskio ir ją nusinešęs į miegamąjį atsisės lovos kojūgalyje. 
Tada vienu mauku ištuštinęs taurę atbulomis pasislinks ant lovos ir snū- 
duriuos, kol grįžusi namo Žmona jį po pusantros valandos pažadins. 
maukia viskį. Spoksodamas priešais save tuoj pat pastebėjo išardytą 
lizdą ir iš jos kyšantį laidą su mažuoju mikrofonu. Pastatęs taurę į šalį 
atsistojo, priėjo artyn. Atsargiai patraukė už laido, Hauserio garsia- 
kalbiai šaižiai sutraškėjo. Išplėšė laidą, garsas nutrūko. Ėmė beviltiš- 
kai žvalgytis po miegamąjį, persigandęs prisidengė rankomis burną. 
Hauseris atsilošęs kėdėje mėgavosi nebyliojo kino įrašais iš miegamojo. 
Tarsi stebėtų nuo kokaino apsvaigusį Basterį Kitoną. 


Lygiai po pusantros valandos prieškambarį transliuojančiame moni- 
toriuje pro duris įžengė Lena. Išmetusi iš rankų pirkinių krepšį tarsi 
suakmenėjusi sustojo priešais nusiaubtus namus. Nuplėštos miegamo- 
jo, virtuvės ir svetainės durų staktos, nudrėkstų juos juosusių tapetų 
skiautės voliojosi ant grindų. 

— Kristofai! - sušuko įbėgusi į svetainę. 

Hauseris nusekė ją per šalia stovintį monitorių. Svetainėje vis- 
kas atrodė dar baisiau. Kampe gulėjo suskaldytas baras. Lentynos su 
plokštelėmis ir knygomis apverstos, viskas mėtėsi ant grindų. Durų 
staktos karojo atplėštos kartu su elektros lizdais. Viduryje suprakaita- 
vęs, su laužtuvu rankoje stovėjo Kristofas. 

— Tu... tu gal išprotėjai? 

Pridėjęs pirštą prie lūpų parodė jai tylėti. Lenos tai nesustabdė. 

— Kodėl... kodėl nuniokojai mūsų namus? 

Numetęs laužtuvą Kristofas paėmė ją už parankės ir nutempė 
per svetainę į miegamąjį. Hauseris jų sekti nebegalėjo, nes Kristofas 
rado kameras miegamajame, virtuvėje, darbo kambaryje ir jas išmon- 
tavo. Hauseriui paliko įspūdį Kristofo atkaklumas, neabejojo - ras ki- 
tas kameras ir mikrofonus. Galbūt išskyrus įrangą atsarginėje laipti- 
nėje. Daugiametė patirtis parodė, kad išdavikai ten visuomet jautėsi 
saugūs. Lyg atsarginė laiptinė būtų šventa patalpa neutralioje žemėje. 
Klaidingesnio požiūrio ir būti negalėjo. Per lempoje įmontuotus prie- 
taisus matė ir girdėjo kiekvieną Kristofo ir Lenos žodį. 

— Mus šnipinėja, - sušnibždėjo Lenai, iškėlęs keletą iš po durų 
staktos išplėštų mikrofonų. 

Lena nužvelgė juos pasibaisėjusi. 

- Ką čia šneki? Šnipinėja? Kas mus šnipinėja? 

— O kaip tau atrodo? STASI, kas daugiau? 

Jai bejėgiškai atvipo žandikaulis. 

— Ką... ką darysim? 

— Surasim visus bute įrengtus mikrofonus ir kameras, išmesim 
juos velniop. 

— Kameras? Jie mus ir filmavo? - pravirko. 

Kristofas suėmė ją už pečių. 

— Ne dabar, Lenute, man tavęs reikia, čia labai rimta, mums gali 
labai blogai baigtis. 

— Tai kas dabar? Mus areštuos? Ar jie ką nors Žino apie... apie 
pabėgimą? 

Nutildė ją, persisvėręs per turėklą apsižvalgė norėdamas įsiti- 
kinti, ar, be jų, laiptinėje daugiau nieko nėra. 

— Geras klausimas, bet nė nenutuokiam, kada viskas įrengta. 

— Gal jie girdėjo mus kalbantis su Braunu, kad bėgti visgi nesi- 
ruošiame. Gal tai mus išgelbės? 

— Kaip tik priešingai. Vien dėl to pokalbio galim būt nuteisti už 
valstybės išdavimą. 

- Bet kas galėjo mus įduot? Sakei, Šrioderis patikimas. 

— Ir aš taip maniau. 

Lena atsargiai nusišluostė veidą, nenorėdama išsitepti akių 
tušu. 

— Gal perėjo į kitą stovyklą. Juk jis STASI dalis? 

Kristofas papurtė galvą. 

- Jis rizikuoja labiausiai iš visų. Mes su Braunu visiškai jį finan- 
suojame. Jei ne mes, jis nieko neturėtų. Be to, laikom jį tvirtai prie savęs. 
Šrioderis — užsislaptinęs gėjus, laisvalaikiu Pankove krušantis jaunus 
berniukus, pats mačiau nuotraukas. 

Ji ir vėl pravirko. 

— Kaip... viskas baisu. Tik pagalvok, mus šnipinėjo kažkokie sve- 
timi Žmonės. Žiūrėjo į Mūsų dukterį. Į mus, kai, kai... - atrodė, net ne- 

gali ištart tų žodžių. - Kodėl pasikvietei juos į namus? - ėmė daužyti 
jam į krūtinę, jis žengė keletą žingsnių atatupstas. 

— Ką nori pasakyt? 

— Galėjot kur nors kitur susitikt, kodėl čia, MANO namuose? 

— Juk negalėjau žinot... 

— Tai galvok! Daryk ką nors! 

— Lena, aš bandau, kaip įmanydamas. 

Nusukusi akis atsirėmė į sieną. 

— Šūdas... po velnių. Gal mus įdavė Klara? Įtariu, kad ji iš mūsų 
vagia. Apsivelka mano drabužius, kai nieko nėra namie. Po jos apsilan- 
kymų viskas būna sukabinta ant netinkamų pakabų. 

— Klara čia niekuo dėta, esu beveik įsitikinęs. Bet kažkas šiame 
pastate mus stebi, tiek tikrai Žinau. Laidai veda į elektros perdavimo 
liniją laiptinėje. 

— Manai, mus greitai... išsiveš? 

— Nežinau, Lena. Nemanau. Dėl manęs ir anksčiau buvo pradėti 
tyrimai, juos sustabdžiau. Pažįstu įtakingų žmonių. Žmonių, priklau- 
sančių nuo manęs, mano pažinčių Valstybės banke. Bet spėju, dėl vis 
aktyvėjančių politinių judėjimų žvalgybos tarnybai darbo ir taip per 
akis. Manau, turime nemažai šansų išsisukti, išduodami kitus arba iš- 
sipirkdami. 

— O kaip dėl Brauno? Ar jam pranešim? 

Papurtė galvą. 

— Nėra jokio reikalo. 


Hauseriui šluojant kiemą tamsoje aidėjo žeme braukiamų kietų šerių 
brūžavimas. Išskubėjo čia per virtuvėje už radiatoriaus įrengtą mi- 
krofoną išgirdęs, kaip Lena paprašė Kristofo tuoj pat išmest stebėjimo 
įrangą į šiukšliadėžę. Prieš tai klausėsi pokalbio prie vakarienės stalo, 
dukteriai skirto melo. Įtikino ją, jog namai taip sugadinti dėl to, kad 
tėtis sienose išgirdo žiurkę, kurią, laimei, radęs užmušė. Istorija apie 
žiurkę dukters labai nesujaudino, toji labiausiai troško papasakoti apie 
gimnastikos treniruotę ir artėjančias varžybas. 

— Vėloka šluot, ar apskritai ką nors matai? — paklausė Kristofas, 
mesdamas šiukšlių maišus į tolimiausią konteinerį. Kruopščiai juos su- 
grūdo tarp kitų atliekų. 

— Nieko tokio, - Hauseris nusišypsojo. - Juk reikia palaikyt švarą 
dėl žiurkių, ar ne? 

Kristofas nieko neatsakė, tik dėbtelėjo į jį. 

— Na, turbūt daugiau nėra užsilikusių, bet juk niekad nebusi 
tikras? 


Po kelių minučių Hauseris vėl stovėjo komendanto bute prie 
monitoriaus, transliuojančio vaizdą iš atsarginės laiptinės aikštelės. 
Siurbčiodamas absentą stebėjo Kristofą ir jo jauną gražią žmoną. 

— Komendantas, - sušnibždėjo Kristofas. - Man atrodo, jis mus 
šnipinėjo. 

— Tas pabaisa? Ar jis apskritai ką nors tokio sugebėtų? 

Kristofas gūžtelėjo pečiais. 


Prenclauer Bergas, Berlynas, 1989 m. spalio 4 d. 


29. 


Greifenhageno gatve žmonės skubėjo į darbą. Pasislėpęs nuo žvarbaus 
vėjo 9 namo tarpuvartėje Hauseris rūkydamas cigaretę stebėjo, kaip 
vėjas taršo ką tik sušluotų lapų ir šiukšlių krūvą. Laukė, kol Šumanų 
šeima išeis pro vartus, kaip ir kiekvieną rytą nuo to laiko, kai Kristofas 
bute rado stebėjimo įrangą. Tiek jis, tiek Lena praeidami apstulbę nuž- 
velgė jį, bet nepratarė nė žodžio. Lyg bijodami patvirtinti didžiausią 
savo baimę; Hauseris taip pat girdėjo juos atsarginėje laiptinėje disku- 
tuojant, ar komendantas buvo agentas, ar tik, kaip jį pavadino Midas, 
sukruštas STASI informatorius. Vartai už Hauserio atsivėrė, jis atsisu- 
ko. Kristofas palaikė Lenai ir dukrai duris. 

— Labas rytas, - nuspriegęs nuorūką ant šaligatvio pasisveikino 
Hauseris. 

Lena nekreipdama dėmesio praėjo pro šalį, Kristofas trumpai 
linktelėjo jo pusėn. 

— Pone Šumanai, - Hauseris šūktelėjo Kristofą, kertantį gatvę 
prie savo automobilio kitoje pusėje. Šis atsigręžė. — Ar nutekamasis 
vamzdis vonioje gerai veikia? 

— Taip... atrodo. 

— Galiu užeit dar sykį patikrint? 

— Ačiū, nebutina. 

— Taip, juk mažoji dukrelė ir gražioji žmona turbūt mėgsta maudytis. 

Lena atsisuko, jos akys sužaibavo. Jau norėjo kažką sakyti, bet 
Kristofas rankos mostu parodė tylėti. Kišenėje susiradęs automobilio 
raktelį ištiesė jai. 

— Lena, sėskitės į mašiną. 

Dėbtelėjusi į Hauserį išplėšė raktelį Kristofui iš rankos, su dukra 
nuskuodė per gatvę. 

— Ar ką ne taip pasakiau? — Hauseris šypsodamas atsirėmė į 
muro sieną. 

Kristofas ramiai priėjo prie jo. 

— Tokie kaip tu, Erhartai, turbūt nieko pro akis nepraleidžia, ar 
galiu tave vadint Erhartu? 

— Vadinkite mane kaip tik norite, pone Šumanai. 

— Ačiū, o tu gali vadint mane Kristofu. Kam tie formalumai, juk 
mes kaimynai. Ar neklystu sakydamas, kad šiame pastate nieko nepra- 
leidi pro akis? 

- Pone Šumanai... Kristofai, nesuprantu, apie ką jūs. Esu komen- 

Žengė žingsnį artyn. 

— Erhartai... iš kur tu iš tiesų esi? 

— Aš? Iš Graupos, nedidelio miestelio šalia Dresdeno, turbūt ne- 
žinosite. 

— Ir kiek jau laiko gyveni Berlyne? 

— Užtekintai, kad žinočiau, jog Karlo Markso alėjoje po trijų die- 
nų vyks paradas, - plačiai nusišypsojo. — Ateisite į jubiliejaus šventę? 
Mūsų respublika išgyveno jau 40 metų, ar ne fantastiška? 

Kristofas neatsakė į klausimą. 

— Kur dirbai iki šiol? 

Hauseris pavartė akis: 

— Na... gan daug kur. Dirbu ten, kur manęs reikia. 

- Ir kiek jau laiko dirbi komendantu? 

— Jau nemažai. 

— Kas tave priėmė į darbą? 

— Administracija, - pasitrynė ūsus. - Jaučiu, esat kažkuo nepa- 
tenkintas, pone Šumanai. Ar ką nors ne taip pasakiau ar padariau? 

— Pažįstu visus pastato administracijos darbuotojus, kas tave pa- 
samdė? 

Hauseris nusijuokė. 

— Tai štai kodėl gavot tą didelį butą. Jūs - protingas žmogus, tu- 
rite daug pažinčių, ar ne tiesa? 

— Ar gali pasakyt, kas tave pasamdė, ar reiks man pačiam išsi- 
aiškint? 

— Elkitės taip, kaip Jums atrodo tinkamiausia, noriu tik pastebėti, 
kokį gražų turit būstą. Tikrai įstabus, - Hauseris išsitraukęs cigarečių 

pakelį pasiūlė Kristofui, šis papurtė galvą. - Ne jūsų skonio? Rūkot 
užsienietiškas, ar klystu? Jūs panašus į tokį, kuris rūko... „Marlboro“. 
„Marlboro“ mensch'. Gal jankis? - mirktelėjo Kristofui. 

Šis šaltai nusišypsojo. 


Hauseris nusekė akimis Kristofą: jis skuodė per gatvę prie švytinčio 
automobilio, kuriame už blizgančių langų sėdėjo švytinti žmona ir švy- 
tinti duktė demonstratyviai žiūrėdamos tik į priekį, - lyg vien žvilgs- 
nis jo pusėn suterštų jų nuostabų, švytintį pasaulį. Kristofui užvedus 
automobilį Hauseris užsimerkė, mėgaudamasis BMW motoro ūžesiu. 
Puikus, galingas garsas, riaumojantis tikslumo ir technologinės pažan- 
gos šuolis nuo barškančių dvitakčių trabantų variklių. Bet net ir gražioji 
šampano spalvos BMW neišgelbės Mido nuo kelionės tiesiai pragaran. 
Tuo galima buvo neabejoti, kaip ir tuo, kad po trijų dienų, nepaisant de- 
monstracijų Leipcige, kareiviai jubiliejaus proga vis tiek žygiuos Karlo 
Markso alėja. 


+ 


Žmogus. (Vok.) 


Kristianshaunas, 2014 m. balandis 

Ant geltono mūro fasado kabėjo vario spalvos užrašas „Lauritzen“. 
Nors ir su nedideliu bokšteliu, trijų aukštų fabriko pastatas neatrodė 
prašmatniai, net baugino. Raunas su Luize žvilgtelėjo pro atvirus var- 
tus į kiemą, kur septyni ar aštuoni vyrai darbo drabužiais krovė du 
furgonus. Kieme ir dirbtuvėse virė darbas, tad gandai apie Lauriceno 
įmonės bankrotą turbūt smarkiai persūdyti. Įėję pro vartus patrau- 
kė prie pagrindinio įėjimo, užlipo laiptais į priimamąjį trečiame 
aukšte. 

— Viskas gerai? - paklausė jis. 

Ji skubiai linktelėjo. 

— Taip... Bet labai džiaugiuos, kad atėjai kartu. 

Priimamajame prie stalo sėdėjo jauna, apie dvidešimt penkerių 
metų raudonplaukė milžiniška krūtine ir per ausines kalbėjo telefonu. 
Baigusi pokalbį šaltai juos nužvelgė. Raunas trumpai abu pristatė, pa- 
reiškė norintis pasikalbėti su direktoriumi Akseliu Pondusu Lauricenu. 

— Ar esat iš anksto susitarę? 

— Ne. 

— Tuomet apgailestauju, direktorius Lauricenas susitikime... Pa- 
tarčiau paskambinti ir susitarti iš anksto. 

— Norim pasikalbėt su direktorium šiandien apie buvusį dar- 
buotoją Moensą Slotsholmą, tad gal galėtume palaukti? - nusišypsojęs 
mostelėjo į netoliese stovinčią odinę sofą. 

— Minutėlę, - maloniai parodė sofos link. 

Nusiėmusi laisvų rankų įrangą padėjo ją ant stalo. Luizė ir 
Raunas, atsisėdę ant sofos, stebėjo, kaip sekretorė išsmuko iš už stalo ir 
pranyko koridoriaus gilumoje. 

Direktorius Akselis Pondusas Lauricenas sėdėjo atsilošęs į kėdės 
atkaltę prie rašomojo stalo, milžiniškas jo kūnas užstojo beveik visą 
langą. Luizė ir Raunas sėdėjo priešais, ant žemų „Chesterfield“ kėdžių. 
Pondusas Lauricenas paėmė Luizės vizitinę kortelę, ši bemat prany- 

ko tarp riebių jo pirštų. Apžiūrinėdamas kortelę čeptelėjo. Raunui jis 
priminę Miofę. Ne tik dėl čepsėjimo, stambaus kūno sudėjimo, bet ir 
dėl atvipusio apatinio žandikaulio, didelių žabtų, kreivų ausų ir iš jų 
kuokštais kyšančių plaukų. 

— Tai jūs ne tik Moenso sesuo, bet dar ir architektė? - suniurnėjo. 

— Taip... dėstau Holmene. 

Padėjo kortelę į šalį. 

— Dėl tokių kaip jūs mes ir gyvenam. Jūs - mūsų duona. 

— Malonu girdėt. 

- Jei dirbtumėt atsakingiau, mums nebūtų ko renovuot. Bet bent 
jau atrodot daranti teigiamą įtaką studentams, - ėmė ryti ją akimis, 
Luizė nudelbė žvilgsnį į batus. Tada nusuko akis į Rauną. - O jūs? - 
nužvelgęs nuo galvos iki kojų akivaizdžiai liko nepatenkintas. - Į archi- 
tektą nepanašus, tai kuo užsiimate? 

— Aš, kaip sakoma, šiuo metu ieškau savęs, - gūžtelėjo. - Atvykau 
tik palaikyt Luizę. 

— Taip taip taip, bedarbis, - Pondusas žvilgčiojo tai į Rauną, tai į 
Luizę lyg stengdamasis nustatyt, ar juodu sieja koks fizinis ryšys. - Tad 
ko gi čia atėjot? Praėjus tiek mėnesių po... aferos? 

— Mes... Atėjau atsiprašyt brolio vardu. 

— Ką nors iš jo girdėjot? 

— Deja, visiškai nieko, - papurtė galvą. - Niekaip nesuvokiu, 
kaip jis galėjo ką nors tokio padaryt... 

— Bet padarė, patikėkit, — nutraukė ją Lauricenas. - Jūsų brolis 
iš manęs ir įmonės išplėšė krūvą pinigų, - mostelėjo į kampe stovintį 
seifą. - Piktnaudžiaudamas mūsų pasitikėjimu apdūmė visus, net ma- 
ne, - pasibaksnojo į krūtinę. 

- Tikrai labai gaila... Nė nežinau, kas jam susišvietė. 

— Ar Moensui buvo patikėtas seifo kodas? - įsiterpė Raunas. 

Pondusas Lauricenas įsispoksojo į jį. 

— Tikrai ne, kodą žinom tik aš ir mano sekretorė. Turbūt kažkaip 
kitaip jį atidarė, kaip ir mano kabinetą. Durys buvo užrakintos, o jam 
vis dėlto pavyko įsilaužt. Tai bent cinikas. Kaip kruopščiai viskas ap- 
galvota. 

— Jam tik nepavyko pagrobt daugiau? 

Ponduso Lauriceno antakiai susiliejo į vieną žaibo blyksnį. 

— Penkiasdešimt tūkstančių yra labai daug pinigų! 

— 45 300, jei tiksliau, tiek buvo pranešta, ar ne? Kas apie tai pra- 
nešė? Turiu omeny, kas nustatė, kad pinigai dingę? 

— Mano sekretorė. Kodėl klausiat? 

Raunas sudvejojo. Kažkas kuždėjo, jog pranešta be Ponduso su- 
tikimo. Gal sekretorė viską sutvarkė be jo žinios. Jei, kaip įtarė, iš seifo 
pavogti nelegaliai uždirbti pinigai, Pondusas mieliau būtų pats viską 
sutvarkęs, nepainiodamas policijos ir Moenso ieškoti išsiuntęs vieną 
savo slavų darbininkų. Gūžtelėjo. 

— Tik mėginu susidaryt aiškesnį vaizdą, kad sužinotumėm, kur 
Moensas pabėgo. 

— Dėl manęs galėjo nors ir pragaran prasmegt, — Pondusas 
Lauricenas skėstelėjo rankomis. 

— Pikta, suprantu, - Raunas ištiesino nugarą. - Mane stebina 
tik viena, pone Lauricenai, - supratingai nusišypsojo. — Jei Moensas 
taip kruopščiai viską suplanavo, taip nuodugniai apgalvojo kiekvieną 
žingsnį, man labai keista, jei jis tik tiek tepavogė. Net jei keturiasdešimt 
ar penkiasdešimt tūkstančių yra dideli pinigai. 

— Vagimi netampama pavogus tam tikrą sumą pinigų, užtenka 
paties veiksmo. 

— Žinoma, bet juk Moensas turėjo numanyt, kad jam greičiausiai 
teks slėptis visą likusį gyvenimą, o tam reikia daug didesnės sumos. 

— Gal to neapgalvojo arba gal manė, kad seife pinigų daugiau, - 
papurtė galvą tarsi nukriošęs bokseris. - Ar man čia dabar reikia sėdėt 
ir aiškint, kodėl vagis nusitaikė būtent į mane? 

— Tai jūs kartais laikot daug grynųjų? 

— O koks jums galų gale skirtumas? 

Raunas nuleido klausimą negirdom. 

— Nes tai labai daug ką paaiškintų, jei Moensas manė, kad pinigų 
seife daugiau. Ar jis turėjo kokių priežasčių taip manyt? 

— Kas jūs apskritai toks? Atrodot man kažkur matytas. 

— Mes beveik kaimynai. Gyvenu šiek tiek tolėliau, prie kanalo, — 
nusišypsojo. — Kaip jau sakiau, aš čia tik morališkai palaikau Luizę. 
Apgailestauju, jei jus kaip nors užgavau. 

Pondusas Lauricenas sučepsėjo nenuleisdamas nuo jo akių. Ir 
vėl priminė Miofę - kaip tik artėjant šėrimo valandai, kai šis atrodyda- 
vo ypač piktas. 

— Tai kas būtų, jei jis manė, jog pinigų seife daugiau? 

— Tai paaiškintų visas tas pastangas. Bet tai, kita vertus, nepaaiš- 
kina, kaip jis sugebėjo tiek laiko slėptis. Tuos keturiasdešimt tūkstančių 
jau seniai būtų išleidęs. 

— Ką norit pasakyt? Kad pranešėm, jog pavogta mažiau nei iš 
tikrųjų? Juk tai absurdiška. 

- Pinigų būna įvairių. 

— Manau, mūsų susitikimas baigtas, - mostelėjo į duris. Luizė 
pakilusi padavė jam ranką. 

— Dar kartą atsiprašau brolio vardu. 

Pondusas Lauricenas pakilo nuo kėdės, suėmęs jos ranką švel- 
niai suspaudė. 

— Tikiuosi, galiausiai jį rasite, kad tokia prislėgta nevaikščiotu- 
mėt. Esu įsitikinęs, atrodot daug gražesnė, kai šypsotės. 

Luizė prisitraukė ranką, nusisuko į duris. Nuo kėdės pakilęs 
Raunas stebėjo milžinišką vyrą. 

— Juk kuo greičiau rasim Moensą, tuo daugiau šansų, jog grą- 
žinsime jo pavogtus pinigus tikrajam jų savininkui, - atsisveikinęs su 
Lauricenu nusekė paskui Luizę durų link. 

— Palaukit, - Pondusas Lauricenas pamojo grįžt. - Reik suprast, 
norėtumėt kokio nors apdovanojimo? Atlygio už rastus pinigus? 

— Ne. Norim tik sužinot, kas nutiko Moensui. Grąžint jį į doros 
kelią, kaip sakoma. Atlygis mums neįdomus. 

Lauricenas sunėrė riebius pirštus. 

— Moensas pavogė daugiau, nei pranešė mano nevykėlė sekreto- 
rė. Niekas apskritai neturėjo iškilt viešumon. 

— Kiek daugiau? 

— 870 000 grynais. 

— Aštuoni šimtai... - išsprūdo apstulbusiai Luizei. 

— Ir ne tik tai. Kartu pasiėmė ir sąskaitų Žurnalą. Vieną tų, ku- 
rių nenorim rodyti Mokesčių inspekcijai. Norėčiau atgauti kiek įma- 
noma daugiau, ypač tą Žurnalą. Jei tai pavyktų, esu pasiryžęs viską 

pamiršt ir atsiimt pareiškimą. Paaiškint teisėsaugai, jog įvykęs nesu- 
sipratimas. 


Raunas ir Luizė ėjo tylėdami palei kanalą link Jūrų muziejaus, kur sto- 
vėjo jos „Fiat 500“. Netoli automobilio Luizė sustojo, pažvelgė į Rauną. 
Šiek tiek nustebo jos akyse išvydęs susikaupusias ašaras. 

— Puikiai susitvarkei, — tarė ji. 

— Niekis. Juk sužinojom, kiek pinigų iš tiesų pavogė tavo brolis. 

— Noriu pasakyt, labai žaviuos tavo sugebėjimais. 

Raunas nebuvo pratęs prie komplimentų, tik linktelėjo. 

— Pabuvęs su Lauricenu beveik suprantu, kodėl jis taip pasiel- 
gė, - nusišypsojo. 

Luizės skruostais ėmė riedėti ašaros. 

— Atleisk, nenorėjau... 

— Tu čia niekuo dėtas, tik... Tik maniau, man palengvės sužino- 
jus, jog jis pavogė užtektinai, kad išgyventų... bet visi tie pinigai tik dar 
labiau mane glumina. Dabar galvoju tik apie blogiausia... kažkas jį ten 
priviliojo, ir jis... - nusigręžusi atsirakino mašiną. - Atleisk. 

— Luize? — Raunas jau norėjo atidaryt dureles, bet ji bemat užve- 
dusi mašiną nuvažiavo. 

Raunas giliai atsiduso. Prieš susitikdamas su Lauricenu manė, 
jog viskas tuo ir užsibaigs, dabar nebebuvo toks tikras. Išsitraukęs tele- 
foną patikrino, ar Mikelis neatsiuntė kokios Žinutės, bet laimė nenusi- 
šypsojo. Pasijuto ištroškęs, tad nužingsniavo „Uosto ūdros“ link. 


Prenclauer Bergas, Berlynas, 1989 m. spalio 7 d. 

Televizoriaus ekrane plazdėjo raudonos vėliavos. Paskui - paradas: 
važiuojantys rusiški tankai, mobiliosios raketų baterijos, grojant kari- 
niam orkestrui į taktą Žygiavo kareiviai. Aukščiausieji SED vadovai su 
Eriku Honekeriu priešakyje ir garbės svečiai stovėdami plojo iš tribū- 
nos. Švęsti 40-ojo respublikos jubiliejaus susirinko šalių vadovai iš viso 
pasaulio. Šiaurės Korėjos, Kubos, Rumunijos atstovai. Net komunisti- 
nių Vakarų partijų lyderiai atvykę stovėjo šalia Kim Ir Seno, Čiaušesku, 
Arafato ir kitų. Galinėje tribūnos eilėje įsitaisė svarbiausieji ministerijų 
pareigūnai bei žvalgybos tarnybos lyderiai. Minioje Hauseris jau pa- 
stebėjo Štrausą. Jei būtų sužaidęs kitaip, jei jį būtų labiau dominusi po- 
litika, dabar pats ten stovėtų, užuot sėdėjęs priešais televizorių šitoje 
skylėje. Bet politika jam nerūpėjo, netikėjo tokiais dalykais. Tikėjo viską 
varančiu aparatu. Tikėjo tvirta tarnyba be politinių apribojimų. Iš tiesų 
Hauseris gerbė tik vieną politiką —- senąjį Honekerį. Ne tiek dėl jo, kaip 
šalies tėvo, padėties, bet tik todėl, jog šis buvo senas užsispyręs šėtonas. 

Sučirškė durų skambutis. Nė neįsivaizdavo, kas tai galėtų būti. 
Pažvelgė į monitorių, Lena grąžė rankas sėdėdama svetainėje ant sofos. 
Skambutis sučirškė vėl, Hauseris nuėjo atidaryti durų. Laiptinėje sto- 
vėjo Kristofas, — nors ir stengėsi atrodyti galingas, šypsojosi, Hauseris 
juto, jog jis čia atėjo sukaupęs visą drąsą. 

- Pone Šumanai, tai bent staigmena. Maniau, jūs būsite išvykęs į 
šiandienos šventę. 

— Ar galiu užeit? 

— Aš pats beišeinąs. Tad, jei kuo galiu pagelbėt, teks pasiskubint. 
Ar vėl kas negerai su nutekamuoju vamzdžiu? 

— Neprivalai daugiau vaidint. Žinau, kad nesi komendantas. 

— Bet juk turiu darbui tinkamą kombinezoną. 

— Susisiekiau su pastato administracija. Ten niekas nežinojo apie 
senojo komendanto perkėlimą. Netgi priešingai — susirūpinta dėl jo, jie 
ketina skambinti į policiją. 

- Ir kas juos sustabdė? 

— Aš. Tai kas jam nutiko? Kur jis? 

— Nemanau, kad kam nors tai turėtų rūpėt, bet turėjo bėdų, — 
Hauseris gūžtelėjo. - Su saugumu susijusių bėdų. Bet kaip galėčiau tau 
padėt? 

Kristofas sunkiai įkvėpė. 

— Šįryt virtuvėje už radiatoriaus radau štai ką, - išėmęs iš kišenės 
atkišo nedidelį mikrofoną su kyšančiu laidu. - Toli gražu ne pirmas 
mano rastas mikrofonas. 

Hauseris jau tiesė ranką į mikrofoną, bet Kristofas patraukė jį į 
šalį. 

— Be paslėptų vaizdo kamerų. 

— Tau ir tavo gražiajai žmonai turbūt nemalonu būt taip šnipinė- 
jamiems. Bet kodėl man visa tai pasakoji? 

— Nes esu beveik įsitikinęs, kad tu mus ir seki, - mostelėjo svetai- 
nės pusėn. - Kad dirbi STASI. 

Hauseris nusikvatojo: 

— Paranoja? 

- Bet nieko ir neneigi. 

— Kodėl žvalgybos tarnyba turėtų jus šnipinėt? Ar kuo nors nu- 
sikaltai? 

— Užteks čia įsivaizdint. Nežinau, kokiam skyriui dirbi ar kokias 
eini pareigas. Bet Žinok... — ilgai žiūrėjo į Hauserį. - Aš ne šiaip sau po- 
nas. Turiu įtakos ir galios partijoje bei toje pačioje tavo tarnyboje. Daug 
didesnės nei tu. O šiais laikais niekas negali būt tikras, kaip viskas susi- 
klostys. Šiais laikais svarbu kruopščiai atsirinkt sąjungininkus. 

Hauseris tyčia nudelbė akis į grindis. 

— Ar norėjai ko paklaust, ar jau baigėm? 

— Kaip visa tai veikia? Nieko kito bute nemačiau, tad spėju, seki 
tik tu vienas? - prisimerkė. - Spėju, iš pradžių šnipinėt žmones turėtų 
būt įdomu, bent jau man taip atrodo. Stebėt intymiausias gyvenimo 
detales, sekt barnius, tykoti besimaudančių moterų, žiūrėt, kaip žmo- 
nės mylisi. Tikra pramoga. Bet galiausiai tai tampa kasdienybe, rutina. 
Supranti, jog žmonių gyvenimas visur toks pats. Diena iš dienos ta pati 
dainelė. Pagaliau nė pažvelgt nebesinori į tuos įrašus. Rūpi tik atiduot 

įrašytas juostas, pakeist jas naujomis. Kaltinamaisiais aktais juk vis tiek 
užsiims kiti, aukštesnes nei tu pareigas einantys žmonės. Manau, lai- 
kui bėgant galiausiai susimąstai apie savo paties gyvenimą. Kokia jo 
prasmė. Ar jis tikrai daugiau nieko, be šios izoliacijos, negali pasiūlyt. 
Tik žiūrėt, kaip gyvenimas tiesiogine to žodžio prasme bėga pro šalį. 
Ar aš neteisus? 

Hauseris gūžtelėjo: 

— Na ir laki vaizduotė, reikėjo tapt rašytoju. 

— Man ir banke puikiai sekasi. Ar pats esi vedęs? Ar kur nors 
tavęs laukia šeima? Ar tam trukdo tarnyba? - Kristofas lyg ir mėgino 
supratingai nusišypsoti, bet jam tik iš dalies pavyko. - Ar aš nė kiek 
neteisus? 

— O kas, jei ir taip? 

— Kas bus, jei tų įrašų neatiduosi? Kas bus, jei įrašai dėl vienos ar 
kitos priežasties bus sugadinti ar įvyks kokia klaida? Suvalgytos juostos, 
ar ne taip jos vadinamos? 

— Nelabai suprantu, - Hauseris kreivai išsiviepė, lyg norėdamas 
parodyt, jog galbūt jie vis dėlto vienas kitą suprato. 

— Galėtume ką nors sugalvot. Jei tam tikri įrašai, tavo manymu, 
mane domintų - nesakau, kad pas mus vyko kažkas neteisėto, bet gal- 
būt kai kuriuos dalykus galima klaidingai suprast, gal pas mus lankėsi 
svečių, apie kuriuos niekas neturi sužinot, mūsų gyvenimo epizodai, 
kuriuos norėtume nuo svetimų žvilgsnių nuslėpti, tokio pobūdžio 
įrašai. 

— Suvalgytos juostos - geras pavadinimas. 

— Džiugu, kad tau patiko. Galėčiau gerokai prašviesint tavo gyve- 
nimą suteikdamas prieigą prie „Intershop“ parduotuvių. Atsiskaitymas 
tavo patogumui — doleriais. Manau, tikrai ką nors padoraus sugal- 
votume. 

Hauseris pasikrapštė galvą: 

— Skamba tarsi papirkinėjimas? 

— Veikiau atlygis komendantui už gerai atliktą darbą. Ar už už- 
sikimšusį nutekėjimo vamzdį, ar... suvalgytas juostas, - Kristofas nu- 
sišypsojęs ištiesė ranką susitarimui patvirtinti. —- Esu geras ir dosnus 
draugas. Greit pamatysi. 

Pažvelgė į ištiestą ranką. Šypseną jo veide pakeitė šaltas žvilgsnis. 

— Man visad buvo įdomu, kaip tokie galingi asmenys kaip tu 
mano galintys viską kontroliuot vien todėl, kad yra sėkmingai įsitvir- 
tinę vienoje ar kitoje aplinkoje. Sakei, nesąs tikras, kokiam skyriui pri- 
klausau ir kad pats turi pažinčių žvalgybos tarnyboje, - įžūliai išsivie- 
pė. - Paskambink savo gerajam draugui ponui Braunui ir paklausk, 
kaip jam sekasi, - sužinosi visus atsakymus į savo klausimus. Geros 
dienos, pone Šumanai, perduokit linkėjimų savo jaunajai gražiajai 
žmonai ir talentingajai dukteriai. 

Uždaręs duris Hauseris sunkiai klestelėjo į fotelį. Nuo stalo pa- 
ėmęs bokalą gurkštelėjo išsivadėjusio alaus - dėl to neapykanta Midui 
tik sustiprėjo. Dar kurį laiką pažiūrėjęs paradą per televizorių, susiieš- 
kojo kišenėje kelias monetas, kad galėtų paskambint Miuleriui. 


Prenclauer Bergas, Berlynas, 1989 m. spalio 8 d. 

Atsarginėje laiptinėje užsidegė šviesa, plikos lemputės apšvietė siau- 
ras laiptų aikšteles visuose aukštuose, išryškindamos apačioje tvyran- 
čią juodą gelmę. Kristofas ir Lena pro virtuvės duris įžengė į viršutinę 
aikštelę. Kristofas vis dar vilkėjo viršutinius darbužius, - Hauseris lau- 
kė, kada jis grįš, nekantraudamas išvysti jo reakciją. Į neviltį puolusio 
vyro vaizdas ekrane jo nenuvylė. 

— Siaubinga... tai siaubinga, - tarė Kristofas. 

— Kas? Pasakok tuoj pat... man baisu. 

Giliai įkvėpęs Kristofas sulaikė orą. Kelis kartus nurijo seiles, lyg, 
stengdamasis suvaldyti balsą. 

— Braunas... 

— Kas jam? 

— Nelaimė... 

— Suprantu, bet kas atsitiko? 

— Ką tik kalbėjau su Vera, ji visiškai sugniuždyta. Vakar Braunas 
išvedė pasivaikščiot Laiką, jų šunį. Dažniausiai jis užtrukdavo dvi- 
dešimt minučių, tad praėjus pusantros valandos Vera ėmė nerimauti. 
Išėjusi laukan leidosi jo ieškoti. Priėjusi Šprė upę sutiko jauną porą su- 
tuoktinių, už pavadėlio laikančių Laiką. Šie papasakojo pastebėję šunį, 
unkščiantį ir bėgiojantį palei krantą. Visi kartu ieškojo Brauno, galiau- 
siai paskambino policijai. Tačiau po kelių valandų teko liautis, Vera grį- 
žo namo laukti. 

Lena baimingai prisidengė burną. 

— Kaip baisu. Ar jo vis dar ieško? 

Kristofas papurtė galvą. 

— Policija pranešė radusi šiek tiek tolėliau ant kranto išmestą Brauno 
kūną. Artimiausiomis dienomis bus atliktas skrodimas, bet smurto žymių 
nėra, tad jie teigia, jog jis paprasčiausiai nuskendo įkritęs į upę. 

— Kaip siaubinga, - apsikabinusi jį Lena smarkiai prisiglaudė. - 
Gal jis pats įšoko? Nusižudė? 

— Nežinau, bet atrodo neįtikinamai. 

Ji pakėlė akis. 

— Kas tada... kažką slepi nuo manęs... Matau iš tavo akių. 

— Vakar kalbėjau su Hauseriu... 

— Taip? Ir ką? 

— Pokalbio pabaigoje liepė paskambinti Braunui, kad įsitikinčiau, 
koks jis galingas. Manau, tai jo... atsakymas. 

Lena išsilaisvino iš Kristofo glėbio. 

— Sakei, viską sutarėt, o jis kaip ir kiti nori tik pinigų. 

— Nenorėjau tavęs jaudint. 

— Tai melavai? 

— Ne, po velnių, bandžiau tave apsaugot, kad be reikalo neišsi- 
gąstum. Galbūt tai tik atsitiktinumas. 

— Sakai ir pats tuo netiki. Ką darysim? 

— Nustosim panikavę. Nors pats labiausiai noriu tiesiog nuo vis- 
ko pasprukti. 

— Juk negalim. Pabėgimo planai jau atskleisti. Be to, tu niekad 
nenorėjai bėgt. 

- Ne, po velnių. Žinau, žinau. Tik garsiai mąstau. Bet yra ir kitų 
būdų pabėgt. Nors mums ir reikštų katastrofą. 

Hauseris nusišypsojo. Nepaisant chaotiškos padėties šalyje ope- 
racija „Midas“ pasisuko teigiama linkme. Jie bandė vienas kitą drąsinti, 
bet iš balsų suprato, jog nė vienas niekuo nebetiki. Midas kalbėjo, kad 
reikia tikėtis geriausio, laikai greitai pasikeis. Jei toks jo didysis planas, 
geriausia, ką galėjo sugalvoti, tuomet jis tapo dar lengvesne auka, nei 
atrodė anksčiau. Laikas pradėti kitą etapą. 


Kristianshaunas, 2014 m. balandis 
33, 


— Ne, nežinau, kada jis grįš, - kitame gale pasigirdo švelnus kriminalis- 
tinių tyrimų asistento balsas, bet galite palikt žinutę, kuo jūs ten vardu? 
— Pamėginsiu vėliau, - sumurmėjo Raunas, padėjo ragelį. 

Kadaise nuovadoje visi jį pažinojo, bet tie laikai jau seniai praė- 
ję. Dabar atrodė, lyg ikiteisminių tyrimų skyrių būtų pakeitęs Danijos 
skautų būrys. Įsikišęs telefoną į kišenę nuėjo į vairinę. Jau kokį dvi- 
dešimtą kartą bandė susisiekt su Mikeliu, bet tas tarsi skradžiai žemę 
prasmegęs. Įtarė, šis išsigando jam paprašius susekti abonentą, siuntu- 
sį Evai tas Žinutes. Mikelis visuomet buvo dorumo įsikūnijimas, taip 
pat geras ir ištikimas draugas tiek darbe, tiek asmeniniame gyvenime. 
Nors apie pastarąjį mažai tesikalbėdavo, lyg nenorėdami painioti bran- 
giausių dalykų su visu tuo darbe matomu purvu. Pagalvojo, jeigu vie- 
toj to kvailio Brasko pajėgoms vadovautų Mikelis, bent jau pasvarstytų 
grįžt į darbą. Bet tik pasvarstytų. 

— Turi kavos? 

Raunas atsigręžė krantinės pusėn, ten stovėjo Luizė. Nedrąsiai 
šypsojosi. 

- Žinoma, jei pakenti „Nescafe“. 

Įžengė į vairinę. Nudžiugo pamatęs, jog ji nebeatrodo tokia nusi- 
minus kaip kad paskutinį kartą. 

Nuo sofos nuėmė laikraščius ir rūbus, tada jie susėdo vienas ša- 
lia kito, gurkšnodami plikinamai karštą kavą. Nė vienas nepratarė nė 
žodžio, kajutėje aidėjo tik į korpusą teliūskuojančio vandens garsas ir 
rišamojo lyno šiugždesys. 

— Turbūt niekad nepažinojau žmogaus, kuris būtų turėjęs laivą, - 
apsidairė ankštoje patalpoje. - Tikrai puikus. 

— Reikia dar šiek tiek prie jo padirbėt. Bet vieną dieną viską su- 
tvarkysiu. 

- Čia taip ramu. Tau labai pasisekė. 

Pažvelgė į ją darkart, lyg norėdamas įsitikinti, jog ji nejuo- 
kauja. Tikriausia dėl to, kad šiek tiek pažinęs manė ją pratus prie 

prabangesnių dalykų nei seno tralerio kajutė. Bet atrodė, Luizei čia 
patiko. 

- Atleisk, kad anąkart taip staiga pabėgau. 

— Nekvaršink sau galvos. Mes juk kaip ir viską užbaigėm. 

— Tiesiog taip susijaudinau. Tiek dėl pinigų, tiek ir dėl to, jog 
atsidūriau vietoje, kur Moensas praleido šitiek savo gyvenimo metų. 
Dirbdamas tam bjauriam vyrui. Ne dėl jo pasakytų žodžių, labiau... jo 
laikysenos, tos aplinkos. 

Raunas šyptelėjo. 

— Taip, jis šiek tiek trenktas. Bet bent jau gavom, ko norėjom, ir 
tau neteks jo daugiau matyt. 

Luizė linktelėjo. 

— Tiesiog taip skaudu pagalvot, Moensas niekad nieko apie dar- 
bą nepasakojo, o aš nieko ir neklausinėjau. Jaučiuos dėl to kalta. 

— Nėra ko savęs kaltint. Jis pats pasirinko jį apvogt, nuo visko 
pabėgt. 

Suėmusi puodelį Luizė šildėsi rankas. 

— Nors brolis iš mūsų vyriausias, vaikystėje visada juo rūpinaus. 
Saugojau jį mokykloj, neleidau niekam jo skriausti. 

— Spėju, jis ir tais laikais buvo vienišius? 

— Taip. Moensas buvo klasės moksliukas. Visada gaudavo ge- 
riausius pažymius, niekas jo nekviesdavo į gimtadienius. 

— O tu? 

— Aš neturėjau bėdų nei dėl pažymių, nei dėl gimtadienių. 

— Kažkodėl taip ir maniau, - nusišypsojo, bet Luizė jam tuo pačiu 
neatsakė. 

— Apžavėdavau visus Moensą terorizavusius chuliganus, saugo- 
jau jį nieko nepaisydama. 

— Pasisekė jam turėt tokią seserį. O kas nutiko, kai suaugot? 

— Moensas turbūt niekad nesuaugo. 

— O tu suaugai? 

Jos veidą iškreipė grimasa. 

— Susiradau vyrą, profesorių architektą, susituokėm, susilaukėm 
sūnaus, kuris pernelyg greitai užaugo, jau mokosi vidurinėje, - papurtė 
galvą. - Kažkaip Moensas ir netapo mūsų šeimos dalimi. 

— Sakei, jog nesimatėt nuo mamos laidotuvių. 

— Taip, mes... mano vyras, buvęs vyras, nelabai sutarė su Moensu. 
Jie niekad nesibardavo, ne, necivilizuotai nė vienas iš jų nemokėjo elgtis. 
Kai galiausiai prisiruošėm susitikt, didžiąją laiko dalį tarp mūsų tvyro- 
jo nejauki tyla. Bekraštė tylos jūra. 

— Man atrodo, įprasta šeima. 

— Ačiū. Tai išgirdus palengvėjo, - nusijuokė Luizė. 

Raunas ištuštino kavos puodelį, pažvelgė į ją. 

- Jei nori gero patarimo, tai siūlyčiau brolį paleist. 

Linktelėjusi nudelbė akis į kavą. 

- Žinau. Visi kiti irgi taip sako. Bet negaliu nustot nerimavusi. Jo 
pavogta suma mane tik dar labiau išgąsdino. Manau, kažkas jį privertė 
tuos pinigus pavogt. Pagrasino jam. 

— Bet policija apklausė jo kolegas, jokių bendrininkų nejtarė. 

Luizė pakėlė į jį akis. 

— Ar galiu paprašyt paskutinės paslaugos? 

Raunas atsilošė. 

— Kokios? 

— Nueik su manim į Moenso butą. Jis visai netoliese, - mostelėjo 
link Apelbiu aikštės kitoje kanalo pusėje. - Užtruksim pusvalandį. 

Jis sunkiai atsiduso. 

— Kodėl? 

— Jei bute yra kokių Moenso dingimo pėdsakų, esu tikra, tau pa- 
vyks juos rasti. 

— Bet policija jau ten viską apieškojo. Ar pati nebuvai nuėjusi? 

Ji linktelėjo. 

— Bet tu gali, ko niekas kitas... 

Raunas droviai nusišypsojo: 

— Ačiū už komplimentą, bet tu manęs nepažįsti, Luize, labiausiai 
dabar nenoriu į visa tai įsipainiot. 

— Dvidešimt minučių ir grįžtam, ir daugiau tavęs netrukdysiu. 
Daugiau manęs nepamatysi. 

— To neturėjau omeny. 

Luizė nutaisė skausmingą žvilgsnį, kuris praeityje turbūt daug 
kartų padėjo užstoti brolį. Teko pripažint, suveikė ir jam. 


Prenclauer Bergas, Berlynas, 1989 m. spalio 13 d. 

Tą popietę ištuštėjusioje Greifenhageno gatvėje ore tvyrojo ašarinės du- 
jos. Grįžę iš darbo žmonės užsibarikadavo langus ir duris. Gatvėje liko 
tik Hauseris. Tolumoje girdėjosi iš Šionhauzerio alėjos sklindantys de- 
monstrantų šūkiai. Aštrus ašarinių dujų tvaikas visad priminė jam šla- 
pio grindinio, kuriuo grįstos jo gimtosios Graupos gatvės, kvapą. Dabar 
vilkėdamas tamsiu lietpalčiu stovėjo atsirėmęs į medį, laukdamas iš 
darbo Valstybės banke išeinančio Kristofo. Šis buvo pakeitęs dienotvar- 
kę, kelias pastarąsias dienas Hauserio jam pavyko išvengti. Išeidavo 
iš buto ir grįždavo atsarginiais laiptais nepastebėtas. Keldavosi dar 
anksčiau, tad Hauseris nespėdavo jo pagaut prieš jam išeinant į darbą. 
Žinoma, puiku, kad Kristofą taip išgąsdino Brauno mirtis, bet jau buvo 
pats laikas su juo pasikalbėt. Jei Kristofui skirtas planas pavyks, laikas 
negali stovėt vietoj, procesas privalo nuolat judėti į priekį. 

Tą akimirką kiek tolėliau iš už kampo išniro Kristofo šampano 
spalvos BMW. Priartėjęs pastatė automobilį tiesiai prieš 9-0jo namo 
vartus. Nuo keleivio sėdynės pasiėmęs portfelį išlipo iš automobilio, 
užrakino dureles. Hauseris šovė per gatvę. Šionhauzerio alėjoje de- 
monstrantų keliamas triukšmas privertė Kristofą atsigręžti, išsigandęs 
pastebėjo priešais išdygusį giliai į kišenes susikišusį rankas Hauserį. 

— Na... ir išgąsdinai, - stengėsi atgaut pusiausvyrą. 

— Kodėl gi? 

Gužtelėjo, pamėgino Hauserį apeiti. 

— Ar susisiekei su savo draugu Braunu? 

Išgirdęs šiuos žodžius sustojo. 

— Ko tu nori?.. 

— Ko aš noriu? - Hauseris patraukė pečiais. - Abstraktokas klau- 
simas. Taikos pasaulyje. Poros naujų batų. Pasivažinėt tavo bemsu. 

Kristofas pamėgino išspaust šypseną. 

— Aš rimtai. 

— Aš irgi. Sėskis, pavėžinsiu. 

— Kur?.. 

Užuot atsakęs Hauseris išsitraukė vieną ranką iš kišenės, sprag- 
telėjo pirštais. 

— Raktelius. 


Su Hauseriu prie vairo ir Kristofu keleivio vietoje didžioji BMW nurie- 
dėjo Greifenhageno gatve. Atsargiai nuspaudęs akceleratorių Hauseris 
atleido sankabą. Mėgavosi, kaip švelniai automobilis persijungė į trečią 
pavarą, pritariamai linktelėjo. 

— Nuostabią turi mašiną, Kristofai. Jei turėčiau pinigų, irgi tokią 
nusipirkčiau. Kiekgi tokia kainuoja - 20, 30, 40 tūkstančių? 

— Aš... man paskolino draugas, jo įmonė. 

— Eik tu sau, aš irgi tokio draugo norėčiau. Jis turbūt gyvena ki- 
toje sienos pusėje, ar ne? 

— Automobilis visiškai teisėtai įregistruotas. Visi popieriai tvar- 
kingi. Galiu garantuot... 

— Velniop tuos popierizmus... Kristofai, manęs nekaso, kaip ga- 
vai šitą mašiną. 

— Manęs turbūt... manęs laukia žmona, tad... gal apsisukim... jei 
tu nieko prieš? 

— Tu nepanašus į tokį, kuriam nurodinėtų Žmona, kad ir kokia 
graži būtų. Atsilošk, pasimėgauk pasivažinėjimu. Įjunk radiją. Parodyk 
man, ko klausai važiuodamas namo iš darbo. 

Kristofas sudvejojo, Hauseris nekantriai mostelėjo ranka, tad jis 
prisivertė nuspaust mygtuką. 

- Aruba, Jamaica, ooh I wanna take ya"... tylą nutraukė Karlo Vilsono 
balsas, tuomet įstojo kiti „Beach Boys“ ir užniūniavo „Kokomo““. 

— Į DDR 1 nepanašu, - rimtai pastebėjo Hauseris. 

— Atsiprašau... aš nežinau... turbūt automatiškai peršoko... - pa- 
mėgino pakeisti stotį. 

Hauseris nusijuokė. 

— Taigi šaipaus. Skamba gerai. Turbūt Geriausiųjų dainų topas. Ir 
pats pasiklausau. Duokš tą cigaretę, kur čia pas tave voliojasi, - parodė 


. Aruba, Jamaika, ooch norėčiau ten nusivežt tave... (Angl.) 

į ant skydelio gulintį „Marlboro“ pakelį. Kristofas ištiesė ranką cigare- 
čių. Hauseris įjungė cigarečių degiklį, ištraukė cigaretę. — Taip ir žino- 
jau, kad tu - Marlboro Mensch. 

— Maniau, jis vadinas „Marlboro Man“, nors turbūt jokio skirtumo. 

Giliai įtraukė dūmus į plaučius, patenkintas išpūtė. 

— Turiu pripažint, Kristofai, gyveni patogiai. 

Kristofas droviai nudelbė akis į batus. 

Hauseris pasuko link Šionhauserio alėjos. Sustabdė automobilį 
artimiausioje sankryžoje. Priešais nusidriekusią gatvę tarsi šydas den- 
gė policijos ašarinės dujos, apgaubdamos ir geležinkelio estakadą, kur 
iš miglos tuo metu išniro traukinys. Akompanuojant „The Beach Boys“ 
abu stebėjo atsitraukiančius demonstrantus. 

— Down to Kokomo“... - su ryškiu akcentu suniūniavo Hauseris. 

Paspartinę žingsnį demonstrantai prabėgo pro šalį. Nemažai 
jų sužeisti, smarkiai kraujavo. Tarsi per kryžiaus Žygį ant pečių tem- 
pė iškabas ir vėliavas. Ant kelių buvo parašyta: „Wir sind das Volk“". 
Hauseris parodė į vieną. 

- Jauties vienas iš jų? Jauties „tautos“ dalis? 

— Aš... nežinau, ką atsakyt. 

— Nes nežinai, ar jiems pritari, ar?.. 

— Nes nujaučiu, kad ir ką beatsakyčiau, vis tiek ne tai nori išgirsti. 

— Juk viskas gan paprasta. Mane domina tiesa ir tik tiesa, - už- 
gesino cigaretę peleninėje. - Dabar puikus metas papasakot viską, kas 
įvyko jūsų bute. 

— Aš... kiek Žinai apie aptartus planus? Turiu omeny, kiek jau 
laiko mus šnipinėjot? 

— Kristofai, tikrai ne taip derėtų pradėti. 

- Atleisk... tik nenoriu kartot, ką galbūt jau ir taip Žinai. 

— Turėtum mažiausiai jaudintis dėl to, ar man bus nuobodu 
klausytis. 

Kristofas pradėjo pasakot, kaip konsorciumas, kuriam pats 
priklausė, kylant neramumams šalyje, vykstant pokyčiams slaptojo- 
je VDR suuodė naujai atsiradusias galimybes. Dėl to ir prasidėjo pir- 
, Į Kokomą... (Angl.) 
kid Mes - tauta. (Vok.) 

mosios kalbos apie pabėgimą. Netrukus išsivystė konkretūs planai. 
Hauseris klausėsi sustingusiu veidu. Beveik viską jau buvo anksčiau 
girdėjęs, nieko naujo Kristofas neprisipažino, bet malonu buvo girdė- 
ti jį lemenant savo nuodėmes. Galiausiai paaiškino, kad niekad bėgti 
nenorėjo, tik užsikrėtęs kitų entuziazmu apsimetė esąs lojalus konsor- 
ciumui. Dėl to lojalumo karčiai gailėjosi. Kaip tik dėl to su Braunu nu- 
tarė nedalyvauti pabėgime. Hauseriui pasirodė įdomu, kaip Kristofas 
gynė savo veiksmus, nors ir suvokdamas, jog Hauseris žinojo tikruo- 
sius motyvus pasilikti. Bet nieko nesakė, leido jam išlieti širdį. Tokia 
buvo plano dalis. 

Šionhauzerio alėja pro šalį pravažiavo policijos furgonai su ant 
stogo pritvirtintais vandensvaidžiais. Pamatę BMW keli civiliškai apsi- 
rengę pareigūnai su lazdomis pasileido automobilio pusėn. Atsisegęs 
lietpaltį Hauseris išsitraukė pažymėjimą ir priplojo jį prie šoninio stiklo. 
Žvilgtelėję į kortelę ir Hauserį tiedu atidavė pagarbą, apsisuko atgal. 

— Kas dabar? - paklausė Kristofas. - Ar aš suimtas? 

Hauseris pakelyje sužvejojo dar vieną cigaretę. Kristofas susku- 
bo išsitraukti auksinį „Dunhill“ žiebtuvėlį jam pridegti. Hauseris išpū- 
tė dūmus. 

— Kada planuojama bėgti? 

— Dar nenuspręsta. Bet greitai. Šrioderiui kilo sunkumų gaut rei- 
kiamus dokumentus. Visa kita turėtų būt sutvarkyta. 

— Tai per artimiausias kelias savaites? 

Kristofas linktelėjo. 

— Ar man dar reikia pabrėžt, kad tavo situacija visiškai priklauso 
nuo to, ar sučiupsime išdavikus? 

— Tikrai padėsiu. Garbės žodis. 

— Nuo šiol dirbsi man. Tavo slapyvardis - Midas. 

Palinksėjo. 

— Suprantu, kaip tas mitinis karalius, žvilgsniu viską paversda- 
vęs auksu? 

— Ne, Midas, kaip Tas-vyras-kurio-laukia-tik-tamsi-kalėjimo- 
skylė-jei-nedarys-kaip-lieptas. 

— Atsiprašau. Ir dar kartą labai apgailestauju. Žinoma, turėjau 
kreiptis iš karto, pranešt teisėsaugai tik apie viską sužinojęs... 

Nebegalėdamas daugiau klausytis Hauseris išlipo iš automobi- 
lio. Atsistojęs priešais kapotą apžvelgė vokiečių aviganiais vedinų uni- 
formuotų pareigūnų būrį. Šunys paleido gerkles, nekantraudami už- 
baigti darbą su demonstrantais. Hauseris įsivaizdavo šunų kraujo troš- 
kimą. Giliai glūdintį instinktą, pažadintą tokią dieną kaip ši. Jausmas 
turėjo būti svaiginantis, tokią akimirką suvoki gyvenimo prasmę. Net 
ir šuo troško tą pajusti. Atsigręžęs pamojo Kristofui dingti. 


Prenclauer Bergas, Berlynas, 1989 m. spalio 13 d. 

Lašas po lašo ledas tirpo į stiprų absentą pro nedidelį, ant taurės kraštų 
pastatytą sidabrinį piltuvėlį. Stengdamasis nesujudinti taurės Hauseris 
vartė Kristofo bylos aplankus. Ekrane Kristofas su Lena sėdėjo atsargi- 
nėje laiptinėje, kiekvienas su alumi rankoje. Jiems geriant alų tiesiai iš 
butelių, dalijantis cigarete tvyrojo kažkokia draugiška atmosfera. 

Per pastarąsias dešimt minučių Kristofas atpasakojo Lenai siau- 
bingą ankstesnį pasimatymą su Hauseriu: kaip jis paprašė automobilio 
raktelių, o jiems pajudėjus iš vietos manė, jog atėjo paskutinioji. 

— Bet nepaisant visko puikiai susitvarkei su situacija. Tas pra- 
keiktas kiaulė. 

Kristofas linktelėjo. 

— STASI atgrasūs ir negailestingi, bet kvaili ir nuspėjami. Kol 
jiems paklūsti, vaidini nuolankų, tol jie tavo rankose. Iškart tai perpra- 
tau. Todėl ir išgyvenau. 

Hauseris pašnairavo į ekraną, suprunkštė. Kristofas akivaizdžiai 
atgavo drąsą, neįtikėtinai greitai, turint omenyje, kad prieš dvi valan- 
das iš baimės vos nepridarė į kelnes. 

— Man taip baisu, kad dabar tapai jų informatorium. Tik pagal- 
vok, jei tai vieną dieną iškils viešumon. Ką Žmonės pagalvos? 

— Iškils viešumon? Neįsivaizduoju, kaip tai galėtų nutikti, — 
gurkštelėjo alaus. - Iš tiesų, ne tokioj ir blogoj situacijoj atsidūrėm. 

— Ką? Galėjo dar blogiau būt? 

— Bent jau turim šiokią tokią apsaugą. 

— O kaip kiti? 

— Jiems ne kažką tegalime padėti. Juk mes jų iškart neįdavėm. 
Jie būtų ir taip bėgę. O jei viskas pasisuks teigiama linkme ir režimas 
pasikeis, kalėjime jie daug laiko nepraleis. 

— Bet ar nereiktų jų bent jau įspėt? 

— Lena, nebūk naivi. Taip pasirašytume sau mirties nuosprendį. 
Jų pabėgimas mums galėtų būt vertingas, dėl jo atsidursime palankioje 

padėtyje derybose su STASI ir su tuo Hauseriu. Ties tuo ir privalome 
sutelkti dėmesį, kaip nepaisant liūdnos Brauno mirties galime išnaudo- 
ti jo pažintis. Manau, reiktų čia pasikviesti Verą, galbūt ji mums pasitar- 
nautų kaip statytinė. 

Lena pabučiavo jį į lūpas. 

— Esi protingiausias, kokį tik pažįstu. Visada mąstai dešimt žings- 
nių į priekį, - pakilusi nuo laiptelio nuėjo atvirų virtuvės durų link. 

— Ar pasakojau, kad mokykloje buvau šachmatų meistras? 

- Jau kokį šimtą kartų, - nusišypsojusi pranyko virtuvėje. 

Kristofas liko sėdėti ant laiptų, baigė rūkyti. Laiptinėje išsijungė švie- 
sa, tamsoje švytėjo tik jo cigaretė. Ekrane ji atrodė tarsi monitoriaus defektas. 

— Schachmeister , - pats sau sumurmėjo. 

Tuo metu Hauseris rado ko ieškojęs — iš krūvos ištraukė geltoną 
abakos voką. Nuo taurės nukėlęs tuščią piltuvėlį siurbtelėjo šalto at- 
skiesto absento. Tada atplėšė voką, iš jo ištraukė nespalvotas nuotrau- 
kas. Greit pervertė dešimtį fotografijų. Jose - Kristofas dvigulėje lovoje 
su dviem prostitutėmis. Darytos tuo pat metu, kaip ir tie vaizdo įra- 
konferencijoje Leipcige, kai į Kristofą dar nebuvo atkreiptas dėmesys. 
Tik atsižvelgiant į galimus veiksmus ateityje. Žvalgybos tarnyba tokias 
„Mmiegančias bylas“ prieš partijos ir administracijos narius skaičiavo 
tūkstančiais. Slaptas aplankas buvo net prieš Honekerį. Nieko ypatin- 
go, šiek tiek nesantuokinių romanų, bet pamačius jo žmoną, Margo, 
mažai kas galėjo jam dėl to prikišti. 

Įkišo nuotraukas atgal į voką. Rytoj pasirūpins, kad jos būtų nu- 
siųstos Lenai į „Intershop“ parduotuvę. Darbe bus daug labiau šokiruo- 
ta, nei namie. Hauseris spėjo, jog, dėl savo tvirto charakterio bendradar- 
bių akyse ji nepalūš, bet kitos moterys parduotuvėje suuos, kad nutiko 
kažkas baisaus. Kad tobula jų bendradarbė, sėkmingai ištekėjusi buvusi 
VDR manekenė pagaliau patyrė pralaimėjimą. Gėdą, pasikeitusį kolegų 
požiūrį įją Lenai bus daug sunkiau išgyventi, nei seksualinius vyro išsišo- 
kimus su dviem prostitutėm. Numanė, būtent tai jam bus sunkiausia at- 
leisti. Tai Midą izoliuos, lyg jau dabar sėdėtų dėžėje Hochenšionhauzene. 


bi Šachmatų meistras. (Vok.) 


Kristianshaunas, 2014 m. balandis 

Luizė pastūmė Moenso buto duris. Prieškambaris skendo nuo rekla- 
minių brošiūrų, susikaupusių per mėnesius nuo jo dingimo. Elektra 
seniausiai atjungta, butas stūksojo tamsus, šaltas, o dėl priplėkusio oro 
pasijuto tarsi įžengę į mauzoliejų. Raunui ši vieta nemaloniai priminė 
jo paties senąjį būstą. 

— Iš kur turi raktą? 

— Moensas davė tik čia įsikraustęs. Turėjom tradiciją nuolat keis- 
tis raktais. Darydavom taip nuo pat bendrabučio laikų. 

— Tai jis irgi turi tavo buto raktą? 

— Ne, jis... - susigraudinusi nusuko akis. — Taip ir nespėjau jam 
jo duot... Mano buvusiam vyrui, Andrėjui, niekad ta mintis nepatiko, o 
Moensas pats niekad nepaprašė, tad... 

— Tai gal pasidairykim? - nelaukęs Luizės atsakymo įžengė į sve- 
tainę. Kelis baldus dengė storas dulkių sluoksnis. Priėjęs prie lentynos 
atidarė stalčius. - Viską peržiūrėjai? 

Ji linktelėjo. 

— Viršutiniuose stalčiuose rasi tik senų čekių, visi kiti tušti. 

Raunas peržvelgė viršutinio stalčiaus turinį, panašu, Luizė ne- 
klydo. Priėjęs prie sofos nukėlė visas pagalves tikrindamas, ar nieko 
tarp jų nepaslėpta. 

— O kaip dėl buto? Parduosi? 

— Priverstinis aukcionas. 

Pasilenkęs pačiupinėjo po sofa, ar kas neįsprausta tarp spyruo- 
klių, bet nieko nerado. 

Toliau abu patraukė į miegamąjį, apžvelgė Moenso lovą su futonu. 

— Kokia tvarka, lyg būtų tarnavęs kariuomenėje, - linktelėjo 1o- 
vos pusėn. 

— Tik ne Moensas. Jo nepriėmė, - Luizė atsargiai prisėdo ant krašto, 
lyg nenorėdama sujaukti patalynės. - Atleisk, be reikalo čia tave atsitempiau. 

— Mes juk dar nebaigėm. 

— Kartais padeda ieškoti dalykų, kurių nėra. 

— Nesuprantu. 

Užlipęs ant lovos Raunas iš kišenės ištraukė nedidelį „Maglite“ 
žibintuvėlį. 

— Kalbu apie tai, ką jis bėgdamas galbūt pasiėmė, kas galėtų ką 
nors pasufleruot apie jo buvimo vietą, — pasistiebęs pažibino ant spintos. 

— Ką darai? - Luizė pakėlė akis. 

— Moensas niekuo nesiskiria nuo vidutinio gyventojo, devynias- 
dešimt devyniais procentais atvejų laikančio lagaminus po lova arba 
ant spintos. Moenso atveju futonas per žemas, kad įkištum lagaminą 
po lova, tad turbūt naudojosi spinta. Aiškiai matosi mažesnis dulkių 
sluoksnis. 

Raunas parodė viršun, Luizė nepakildama nuo lovos ištempė 
kaklą. 

— Greičiausiai pasiėmė vidutinio dydžio lagaminą, apie 60-70 
litrų talpos, - nušokęs nuo lovos priėjo prie spintos, plačiai atvėrė ke- 
tverias duris. Perbraukė ranka per pakabas su pigiai atrodančiais kos- 
tiumais ir mėlynais poliesterio marškiniais. Rado kelias tuščias. - Be 
kostiumo, kuriuo vilkėjo dingimo rytą, dar vieno turbūt nepasiėmė. 
nas. - Vidutinio amžiaus vyras vidutiniškai turi šešias poras apatinių ir 
atitinkamą skaičių kojinių su keliomis besimėtančiomis be poros, - iš- 
kėlęs prieš Luizę vieną kojinę nusišypsojo. - Apatinių nėra, tad galima 
daryt prielaidą, jog Moensas susikrovė beveik viską, - pasilenkęs apieš- 
kojo apatines lentynas, kur mėtėsi tik dveji marškinėliai, megztinis ir 
kelios suglamžytos flanelinės kelnės. - Turbūt susidėjo praktiškus ir 
lengvus drabužius. 

— Ir ką tai rodo? 

— Kad Moenso kelionė taip pat kruopščiai suplanuota, kaip ir va- 
gystė iš Lauriceno. Prieškambaryje vis dar kabo pūkinė striukė ir Žie- 
miniai batai. Tai galbūt išvyko, kur šilčiau. 

— Moensas labiau už viską nekentė šilumos. 

Raunas gūžtelėjo. 

— Okei, ar turėjo vairuotojo pažymėjimą? 

Ji papurtė galvą. Raunas prisėdo šalia ant lovos. Pasikasė barz- 
dos šerius. 

— Žinom, kad pasiėmė pasą, bet dėl vizos nesikreipė. Tai reikštų, 
kad jis kažkur Europoj. Bet kokiu atveju turėjo krūvą galimybių pa- 
sprukt, nes vidines sienas nelabai kas kontroliuoja. 

Luizė linktelėjo. 

— O su šitiek Lauriceno grynųjų jam nė nereikėjo naudotis banko 
kortele, galinčia išduot jo buvimo vietą. 

— Gal iš šalies išvyko autobusu ar traukiniu? 

— Važiuojant Moensą lengvai supykina. Neišgyventų ilgesnės ke- 
lionės autobusu neapvėmęs bendrakeleivių. 

— Tarkime, Moensas paspruko tiesiai iš darbo su 900 000 grynųjų 
traukiniu į švelnesnio klimato Europos šalį. Jei yra pakankamai gudrus, 
apsistojo tokiam mieste, kur nesunku pasislėpti. 

— Vadinasi, gali būt bet kur: nuo Amsterdamo, Paryžiaus, Ham- 
burgo iki kitų didmiesčių. 

Raunas linktelėjo. 

— Ar, be danų, gerai moka kokią kitą kalbą? 

— Jam sekės matematika, tad ne. 

— Sakei, mėgo Vagnerį? 

— Ne tiek, kad nuo visko pabėgęs apsigyventų Vokietijoje, - paki- 
lusi nuo lovos uždarė drabužių spintos duris. Atsigręžė į Rauną. 

— Ne ką teišsiaiškinom? 

Raunas patraukė pečiais. 

Luizė pasuko prie durų, jis nusekė iš paskos. 

— Kišenes patikrinai? —- mostelėjo į švarką ant pakabos. 

— Tuščios. 

Panoro nusišlapint, suknista „Nescafe“. 

— Tu nieko prieš, jei pasinaudosiu tualetu? 

Ji linktelėjo, jis nuėjo į tualetą kitame koridoriaus gale. Tamsoje 
grabaliodamas jungiklio prisiminė, kad išjungta elektra. Tad išsitraukęs 
kišeninį žibintuvėlį padėjo jį ant lentynos prie kriauklės. Nusišlapinęs 
nusiprausė rankas ir veidą, pažvelgė į save virš kriauklės pakabintame 
veidrodyje. Dėmesį patraukė kažkas ant sienos už nugaros, atsisukęs 
palubėje pamatė skydelio dureles. Aplink vieną varžtą nusilupę dažai 

bylojo, jog šis pastaruoju metu buvo atidarinėjamas. Išsiėmęs savo dau- 
giafunkcį „Leatherman“ peilį atsuktuvu atlaisvino du varžtus. 

— Ar kas atsitiko? —- prieškambaryje pasigirdo Luizės balsas. 

— Minutėlę, - sušuko. — Tuoj išeinu. 

Įkišęs atsuktuvą tarp durelių ir sienos, išlaužė dangtelį. Iš angos 
į veidą padvelkė šaltas vėjas, nuo kriauklės paėmęs žibintuvėlį pašvie- 
tė į tamsą. Gilumoje, oranžinių ir raudonų kabelių tankmėje pastebėjo 
išblukusią batų dėžę. Įkišęs ranką sugriebė. Atsargiai nukėlęs dangtį 
apstulbęs nužvelgė turinį. 

— Luize, atrodo, radau kai ką... svarbaus. 


Prenclauer Bergas, Berlynas, 1989 m. spalio 19 d. 


37. 


Virš Kolvic aikštės kybojo sunki tamsos skraistė, pro aukštus, nuogus 
medžius, supančius nedidelį parką viduryje, monotoniškai švilpavo vė- 
jas. Girtas Kristofas svyruodamas šlapinosi ant parko tvoros. Užbaigęs 
užsisegė kelnes, rankas nusišluostė į švarką. Tada nušlitiniavo skersai 
aikštės į Husemano gatvę. 

Laikydamasis atstumo jį sekė Hauseris. Žinojo, Kristofas eina 
į tą pačią vietą nuo to laiko, kai Leną pasiekė jo ir dviejų prostitučių 
nuotraukos. Beprotnamiu pavirtę namai Kristofą nuo sulaužyto baro 
nuvijo į aplinkines užeigas. Hauseris Šumanų šeimos konfliktą ste- 
bėjo pro svetainėje įrengtas kameras ir, kaip ir kiti gyventojai, klau- 
sėsi per visą daugiabutį skambančių barnių. Lena tik rėkė, verkė ir 
mėtė daiktus vyrui pavymui. Tuo tarpu Kristofas iš gėdos tylėjo. Visą 
savaitę kiekvieną dieną reikalavo skyrybų, o Kristofas mėgino ją per- 
kalbėti. Tokia situacija Hauseriui pasirodė kažkokia ironiška. Dabar, 
kai visi diskutavo apie galimą dviejų Vokietijų susivienijimą, Kristofo 
išsižadėjo Žmona, be to, tuo pat metu, kai SED išsižadėjo Honekerio. 
Dėl pastarojo Hauseris sunerimo. Pasauliui aplinkui svyruojant senu- 
kas stovėjo tvirtai. Už tai jį atleido, pakeitę snargliu, buvusiu Jaunųjų 
pionierių judėjimo lyderiu Egonu Krencu. Šaliai šiuo metu reikėjo 
ne skautų vado su pedofilo praeitimi, bet energingo kareivio. Kie- 
to mento. 

Stovėdamas kitoje gatvės pusėje stebėjo, kaip Kristofas įsvir- 
duliavo pro „Budike 15“ užeigos duris. Prisidegęs cigaretę Hauseris 
atsirėmė į mūrą. Jam patiko senais Veimaro laikų statybos namais 
apstatyti rajonai, kuriuos netikėtai pagražino sąjungininkų bombar- 
davimai. Čia nebuvo taip gražu, kaip Karlo Markso alėjoje, bet vie- 
tovė atrodė kažkuo didinga. Surūkęs cigaretę perėjo gatvę, įžengė 
vidun. 

Pustuštės patalpos gilumoje, prie medinio stalo įsikniaubęs į 
„Urguell“ alaus bokalą Kristofas tuščiai spoksojo į stalą. Hauseris iš 

barmeno užsisakė „Echt Berliner“, gavęs alų prisėdo priešais Kristofą. 
Šis lėtai pakėlė galvą. 

— Tu... 

— Į sveikatą, Midai, - pakėlė bokalą. 

Kristofas nesusidaužė. 

— Kodėl išsiuntei tas nuotraukas? Juk pažadėjau padėt. 

— Visų pirma: kokias nuotraukas? 

Papurtė galvą. 

— Norėjai mane nubaust? 

- Jauties nusipelnęs bausmės, Midai? 

Nuleido klausimą negirdom. 

— Ar dėl to? Pasakyk. Kodėl? - tvojo kumščiu į stalą, net iš bokalo 
suteliūskavęs ištiško alus. 

Hauseris sunkiai atsiduso. 

— Gal tu man tiesiog nepatinki. Gal tave išsirinkau, kaip plėšrū- 
nas išsirenka auką. Juk niekas vilko neklausia, kodėl sotus būdamas jis 
nužudo avelę. Jam tai - natūralu. Gal jam nepatinka silpnumas, todėl 
avelės silpnumas - didžiausias jo priešas, — skėstelėjęs rankomis nusi- 
šypsojo. — Bet joks aš ne vilkas ir jokių nuotraukų nesiunčiau, - sume- 
lavo ir tęsė. - Kam gi manjas siųsti? Dabar dirbi man. Tai tik sugriautų 
gerus mūsų santykius, ar ne tiesa? 

Užuot atsakęs Kristofas tik gurkštelėjo alaus. 

- Žinau, kas iš tiesų tave slegia. Esi baisiai išsigandęs, nes nebe- 
kontroliuoji situacijos. Be puikybės, tai didžiausia tavo silpnybė. 

— Kalbi kaip koks suknistas kunigas. 

— Atsiprašau. Verčiau laikyk mane purvinu tiesos įrankiu. 

— Ir kokia ta tiesa? 

— Kad valstybė išliks amžiams. Kad ji stipresnė už individą. Ir 
kad tu, mano drauge, dabar tapai aparato dalimi. Kad pirmąkart savo 
beverčiame gyvenime darai kažką naudingo. Veiki tik valstybės labui, 
nebe vien savo paties. Turėtum gerai jaustis. 

Kristofas nudelbęs akis prislopino balsą. 

— Neturiu jokių Žinių apie pabėgimą. Jei atvirai, manau, viskas 
bus atšaukta. 

— Kodėl? Juk tiek jau suplanavot? 

— Berlyne per daug veiksmo. Pernelyg, sustiprintas saugumas. 

- Šit kaip. Pastebėjau, pamėgai čekišką alų, — linktelėjo į „Urguell“ 
butelį. - O kokie tavo planai šiuo klausimu? 

— Seki mane 24 valandas per parą, tad pats puikiai žinai - į Čekiją 
nesiruošiu. 

Trindamasis ūsus nužvelgė Kristofą. 

- Jei būtų mano valia, reiktų leist visiem šunsnukiam pasprukt, 
visiem demonstrantams, visiems besiskundžiantiems. Šaliai nereikia 
reformų, jai reikia lojalumo. Valstybei reikia idealistų. Stiprios, veiklios 
tautos. Ar ne? 

Kristofas kažką sumurmėjo į alų. Hauseris, iš kišenės išsitraukęs 
sulankstytą popieriaus lapą, padėjo jį ant stalo. 

— Kas čia? 

— Banko sąskaitų, kurias turėsi patikrint, sąrašas. Kokios atliktos 
operacijos, kada, kiek pinigų pervesta. 

Paėmęs lapą peržvelgė stulpeliu surašytus numerius. 

— Kamijos priklauso? 

— Nesvarbu. Tik gauk man informaciją. 

Kristofas nusviedė popierių ant stalo. 

— Negaliu, čia ne mano skyrius. Be to, tokio pobūdžio prisijungi- 
mus be leidimo susekt labai nesunku. 

Hauseris tyliai nusijuokė. 

— Mielas Midai, tu jau susektas. Kaip tik dėl to mes čia ir sėdim. 
Štai kokia mūsų santykių esmė: aš prašau tavęs duomenų, o tu man 
juos gauni. 

— Bet mane gali nušalint. 

— Anksčiau trokšdamas praturtėt nuolat tuo rizikuodavai. O da- 
bar taip elgsies dėl tautos saugumo. Laikyk tai herojišku poelgiu. 

— Po velnių, - suniurzgėjęs atsistojo. - Tai niekad ir nesibaigs? 

Hauseris gurkštelėjo alaus. 


Gulėdamas lovoje per ausines klausėsi, kaip Kristofas eilinį kartą mal- 
davo Lenos jo nepalikti. Malda prie šventosios gražuolės, nekaltosios 

mergelės altoriaus. Bet geležinė mergelė nenusileido, užsispyrusi rei- 
kalavo neišvengiamų skyrybų. 

— Tai įvyko prieš daugiau nei dešimt metų, Lena. Tąnakt buvau 
tarsi nesavas, - raudojo. - STASI mane apnuodijo. Prigirdė narkotikų no- 
rėdami viską surežisuot. Jie tik tą ir daro, nuodija mus. Bando mus su- 
priešint, - klausydamasis jo pasiteisinimų Hauseris nenulaikė šypsenos. 

Lenos balsas jį nutraukė: 

— Daugiau tai negali pasikartot, supratai? Tokios silpnybės tavy- 
je nepakęsiu. Tai purvina, primityvu. 

Pašokęs iš lovos Hauseris nuėjo į svetainę. Per monitorių išvydo 
juos ant sofos susikabinusius. Dingtelėjo, kad Lena taip ir nenusiėmė 
vestuvinio žiedo, - jis turbūt dėjo per daug vilčių į jos grasinimus. 

- Jei tik suteiksi man šansą, pažadu, niekada nepasigailėsi, - tarė 
Kristofas. 

— Pažadėk, kad gyvensim taip, kaip visad svajojom. Kuo toliau 
nuo viso šito, - su pasibjaurėjimu nužvelgė svetainę. 

— Pažadu. Iš tiesų svarstau, ar mums vis dėlto nepabėgus. 

- Turi omeny, ar nereiktų sprukt su Šrioderiu ir kitais? 

— Ne, iš to greičiausiai nieko neišeis. Galvoju, galbūt galėtume 
pamėginti išvykt į Varšuvą, o tada toliau... 

Nusišypsojęs ekranui Hauseris triumfuodamas sugniaužė kumš- 
tį. Paskutinis spaudimas Midui nenuėjo perniek. 

— Esu tikras, atsidūrę toli nuo čia pradėsim vėl gerai gyvent... 

Lena paleido jo ranką. 

- Ir baigsim tuščiomis, kaip kiti pabėgėliai? 

— Vis dar turiu pažinčių Vakaruose. Ten galėsime pradėt iš naujo. 

— Nuo dugno? Tokios prošvaistės, pats sakei. Ar ne dėl to ir tu- 
rėjom likt? Laukt sistemos pasikeitimo. Laukt atstatymo. Kol tapsim 
turtingi? 

— Taip, Lena, bet dabar viskas šiek tiek sudėtingiau. 

— Tai supaprastink, Kristofai. Jei nori dar vieno šanso, pamiršk 
visus pabėgimo planus ir pasirūpink mūsų ateitim čia, - pakilusi nuo 
sofos paliko Kristofą vieną svetainėje. 

Hauseris vožė kumščiu į valdymo pultą. Beveik pavyko. Tiek su- 
knistai nedaug trūko. 


Kristianshaunas, 2014 m. balandis 


38. 


Stovėdama prie stalo „Bjankos“ kajutėje Luizė žvelgė į atvirą apipelijusią 
batų dėžę. Lauke pradėjo lašnoti, netikėtai atsėlinęs į stogą barbeno lietus. 

— Pasirodo, apie brolį labai daug ko nežinau. 

— Visi turim savų paslapčių, - atsakė už nugaros stovintis Raunas. 
tik lašelį karčiosios „Gammel dansk“, bet Luizė atsisakė. 

— Niekaip nesuprantu, kodėl jis visa tai slėpė. 

— Manau, dėžė yra jo trofėjus. Nors ir žinojo niekada negrįšiąs, 
nesugebėjo jos išmesti. Turinys per daug jam reiškė. Todėl nusprendė 
palaidoti lobį saugioje vietoje, kur niekas nesugalvotų ieškot. 

- Išskyrus tave, - Luizė prisėdo. 

Raunas atsisuko į ją. 

— Man rodos žinau, kur rast vyno, jei vis dar nori? 

— Labiau nei kada nors. 

Išlipęs iš kajutės patraukė į laivo priekį. Po kelių minučių grįžo 
nešinas varvančiu baltojo vyno buteliu be etiketės. 

— Greit susisukai. 

Raunas linktelėjo, suradęs kamščiatraukį atkimšo. Vynas turėjo 
būt geras, Eduardo skonis neprastas. Taip pat žinojo, kad teks aiškintis 
Eduardo dėl dingusio butelio vyno, kurį jis, pririšęs prie virvės, per 
bortą nuleido į kanalą atšaldyti. Iš kriauklės paėmęs dvi taures atsisėdo 
šalia Luizės. 

— Moenso tvarka geležinė, - įpylė vyno. 

Dėžėje buvo tūkstančiai laiškų ir atspausdintų elektroninių žinu- 
čių iš norinčių susipažinti moterų, su kuriomis per pastaruosius kele- 
rius metus Moensas susirašinėjo. Prie abėcėlės tvarka surūšiuotų laiškų 
sąvaržėlėmis prisegti atsakymai. Korespondencija, kaip ir likęs Moenso 
gyvenimas buvo nepriekaištingai sutvarkyta. 

— Nepatinka man raustis po jo daiktus, — siurbtelėjo vyno. — 
Nesijaučiu gerai jį šnipinėdama. 

Raunas nejučiomis prisiminė, kaip jis pats rausėsi po Evos praei- 
tį, - tą Mintį tuoj pat nuvijo. 

— Kita vertus, iš laiškų galbūt sužinosim, su kuo jis paskutinį kar- 
tą bendravo? 

Gūžtelėjusi pervertė krūvą. Kai kurios moterys atsiųstose nuo- 
traukose buvo pusnuogės. Ištraukė atsitiktinį, prieš kelerius metus gau- 
tą laišką. 

— Vivi iš Brandės rašo esanti patraukli Ožiaragė, keturių vaikų 
motina, - perskaičiusi Moenso atsakymą tik pakraipė galvą. - Jis ap- 
simetė SAS lėktuvo kapitonu. Rašo apie vieną iš daugelio aplankytų 
vietovių, kiek daug uždirbo pinigų. 

Laiškus su Vivi padėjo į šalį, paėmė naują laišką kitai moteriai. 

— Su šita akivaizdžiai užlipo keliais laipteliais aukščiau, vadi- 
na save vyriausiuoju širdies chirurgijos skyriaus gydytoju. Ir uždirba 
daugiau. 

— Įspūdinga, - ironizavo Raunas. — Ar galiu ir aš skaityt? - paro- 
dė į didelę krūvą laiškų dėžėje. 

— Labai prašom. 

Ėmė skaityti kartu. Neilgai trukus paaiškėjo, kad Moensui fan- 
tazijos tikrai netrūko. Visus atsakymus į skelbimus vienijo toks pat ša- 
blonas. Pasakodavo ilgas ir spalvingas istorijas apie savo pasiekimus, 
turtus. Sudėjus visus laiškus pasirodė, jog dažniau rinkosi civilių parei- 
gas nei daktaro ar karinius laipsnius, o susikrovęs tiek milijonų iš įvai- 
riausių verslų galėjo būt vienas turtingiausių šalyje. Tuo pat metu buvo 
informacinių technologijų milijonierius, biržos brokeris, kelių skirtingų 
sričių verslininkas. 

— Neįtikėtina, kiek daug moterų užkibo ant tokio kabliuko, - ste- 
bėjosi Luizė. - Lyg pačios mielai tikėtų ta iliuzija. 

— Iki kol nebuvo atstumtos. Kol kas nė viename laiške neužsi- 
minta apie susitikimą, o tu ką nors tokio randi? 

Luizė papurtė galvą. Atrodė, kad Moensas, kai tik kalba pa- 
sisukdavo apie pirmąjį susitikimą, visais atvejais nutraukdavo ben- 
dravimą. Susitikimą, atskleisiantį, kas jis toks iš tikrųjų. Keliuose 
pykčio persmelktuose laiškuose atstumtosios keikė jį bjauriausiais 
vardais. 

— Man nepatinka, kaip jis jas apgaudinėjo. Niekas to nenusipelno. 

— Bent jau nemėgino išviliot iš jų pinigų. Ne taip, kaip šitie, — iš 
krūvos ištraukė elektroninį laišką. - Tipiškas laiškas iš Nigerijos. 

— Kas yra „laiškas iš Nigerijos“? 

— Parašęs tokį laišką sukčius, kartais apsimesdamas jauna, ištekė- 
ti norinčia moterimi, kuriai reikia finansinės paramos lėktuvo bilietui 
arba sergančiam šeimos nariui, mėgina priverst auką atsiųst pinigų. 
Kai kurie apsimeta aukso gyslą radusiais verslininkais arba kad turi už- 
šaldytą milijoninę banko sąskaitą, kurią pasiekti ir pasidalyti pinigais 
tereikia nedidelio honoraro. Tokie laiškai taip vadinami, nes dauguma 
siunčiami iš Nigerijos Afrikoje. 

— Manai, Moensas galėjo pakliūt į tokias pinkles? 

Raunas patraukė pečiais. 

— Į juos atsakymų nerandu. Pabandykim rasti vieną iš tų moterų, 
kurioms rašė vėliausiai. 

Pervertė pastaruosius laiškus. Dauguma užsieniečių, su kurio- 
mis turbūt susisiekė per tarptautinį pažinčių biurą. Moterų būta iš viso 
pasaulio, o Moenso pagražinimai beveik tiesiogiai proporcingi atstu- 
mui iki jų. 

— Atrodo, ji viena iš paskutiniųjų, - Luizė išskleidė pirmąjį lapą iš 
krūvos atspausdintų elektroninių laiškų. - Pasirašo „Berlynietė“, visai 
kaip Marlena Dytrich. 

Raunas šyptelėjo. 

— O kaip šįkart prisistatė Moensas? Frenku Sinatra? 

Papurtė galvą. 

- Šįkart atrodo gan nuoširdus, galbūt atsižvelgdamas į jos prašy- 
mą: Berlynietė teigia esanti pavargusi nuo žmonių melo, - žvilgtelėjusi 
į Rauną ėmė versti angliškai parašytą laišką. - Nenoriu pažinti apsime- 
tančių jaunesniais, turtingesniais ar geresniais, nei iš tikrųjų yra. Visi 
mes žmonės iš kūno ir kraujo, nepaisant amžiaus, ūgio ar sudėjimo. 
Visus mus masina geresnės ateities svajonės ir troškimai, kad rytojaus 
diena bus šviesesnė už išgyventą šiandien. Kad laimė mūsų laukia už 
kampo. Ar mano laimė laukia pas tave? Ar tavo laimė laukia pas mane? 

— Ką atrašo Moensas? 

Nusišypsojo. 

— Tiesą. Kad gyvena Kristianshaune, dirba nereikšmingą darbą, 
tačiau kiekvieną rytą mėgsta į jį kulniuoti palei kanalą. 

Raunas pasislinko į priekį. 

— Kokių nors užuominų apie susitikimą? 

Greitai pervertė daugybę lapų. 

— Iš pirmo žvilgsnio — ne. Viskas gan netikėtai pasibaigia likus 
mėnesiui iki Moenso dingimo, - parodė į datą puslapio viršuje. - Rašo, 
kad šiuo metų laiku Berlynas gražus, apie ką tik buvusį koncertą. Bet 
Moensas nieko neatsakė ar bent jau atsakymo neatspausdino. 

— Gal kur nors mini savo tikrąjį vardą ar adresą? 

Peržvelgė kelis laiškus. 

— Atrodo, ne, bet yra elektroninio pašto adresas: Schumann480 
yahoo.com. 

Raunas ištuštino taurę. 

— O Moenso adresas? - parodė į lapą. 

- Taip pat „Yahoo“. Turbūt specialiai jį susikūrė. Šiaip ar taip ne 
tas, kurį aš turiu. 

— Galėtum jam šituo parašyt. Labai gali būt, kad jį vis dar tikrina. 

— Žinoma, galėčiau, — padėjusi laiškus į šalį gurkštelėjo vyno. — 
Bet ką rašyt, net neįsivaizduoju. 

— Kad pasiilgai, kad nori jam padėt. Parašyk, jeigu grįš su pini- 
gais ir Lauriceno sąskaitų žurnalu, šis atsiims kaltinimus. Net jei poli- 
cija vis dar jį persekios, kalbama apie minimalią bausmę. Pasakyk, kad 
nėra taip jau blogai, kaip jam galbūt atrodo. 

Luizė linktelėjusi sukrovė laiškus atgal į dėžę. 


Raunas palydėjo ją iki kitoje gatvės pusėje stovinčio automobilio, padė- 
jo dėžę ir jos daiktus ant keleivio sėdynės. 

— Labai ačiū už pagalbą, Tomai. Nežinau, ką be tavęs daryčiau. 

Susikišęs rankas į kišenes Raunas patraukė pečiais. 

— Nėr už ką. Tikiuos, su juo susisieksi ir pasikalbėsi. 

Pasistiebusi pabučiavo Rauną į lūpas. Apstulbęs, vis dar lai- 
kydamas rankas kišenėse, atsakė į bučinį, pajuto jos liežuvio galiuką 
savuoju. Ji atsitraukė, šyptelėjo. Tada nuėjusi prie automobilio įsėdo 
vidun. 

Styrodamas tarsi žolė tarp grindinio akmenų nusekė, kaip jos 
fiatas pamažu nuvažiavo Kristianshauno aikštės link. 

— Kas, po velnių, nukniso mano vyną? — tamsoje pasigirdo iš 
Eduardo laivo. 


Prieš septynis mėnesius. 


2013 m. rugsėjo 19 d., Berlynas 


39. 


Nuo šalčio atgavęs sąmonę Moensas atsimerkė, bet aklinoje tamsoje 
nieko nesimatė. Apsemtas ledinio, iki kaulų smegenų geliančio vandens 
kūnas spazmiškai drebėjo. Pamėgino pakilti iš gilios vonios, bet prira- 
kintus prie dugno riešus ir kulkšnis laikė sunkios grandinės. Išsitiesus 
viena užveržė kaklą, leisdama tik šiek tiek iškelt burną virš vandens. 
Apimtas panikos jas trūktelėjo — dėl staigių judesių grandinės suveržė 
dar tvirčiau. Vanduo teliūskuodamas išsiliejo per kraštus, tamsoje nu- 
aidėjo jo pagalbos šauksmas. Grandinė ant kaklo vos nepasmaugė, tad 
liovėsi bandyt ištrūkti. Burna gaudydamas orą pamėgino nusiramin- 
ti, tačiau nelabai tepavyko. Baimė paskęsti nugalėjo, tyliai suunkštęs 
vėl paniro. Nė neįsivaizdavo, kaip ir juo labiau kur atsidūrė. Iš siaubo 
sutelkti dėmesį pavykdavo tik probėgšmais. Lauricenas... Pabėgimas... 
Berlynas... Centrinė geležinkelio stotis... Laukimas... Elektroniniai laiš- 
kai... Schumann48... Berlynietė... Velnio kalnas... Švilpiantis vėjas... 
Tamsa... Tamsa. 

Išgirdo žingsnius. Tada cementinėmis grindimis tempiamos kė- 
dės braškėjimą. 

— Padėkit, - sušuko. - Padėkit. 

Ir vėl tamsoje stojo tyla. 

Užuodė saldžių kvepalų aromatą, besimaišantį su purvino van- 
dens ir priplėkusio oro dvoku. Vėl pašaukė pagalbos. 

Atsakė tik sucypusi durų rankena. Po akimirkos ant galvos plūs- 
telėjo ledinis vanduo. Persigandęs suriko gaudydamas orą per tekantį 
vandenį. Mėgino pasitraukti į šoną, bet grandinė ant kaklo negailes- 
tingai jį laikė vietoje. Vandens lygis pakilo, apsemdamas apatinę vei- 
do dalį. Sunkiai kvėpdamas per nosį daugiau rėkti nebedrįso. Visiškai 
paniręs sulaikė kvapą kiek įmanydamas ilgiau. Krūtinėje pašėlusiai 
daužėsi širdis, svaigo galva. Galiausiai rijimo refleksas nugalėjo, jis nu- 
slydo į vonios dugną, kol viskas aplinkui išnyko. 

Dar kartą atsipeikėjęs pabudo tamsoje, vis dar prirakintas prie jau tuš- 
čios vonios. Iš čiaupo virš galvos lašančio vandens kapsėjimas skam- 
bėjo tarsi pašaipa. Tarsi įspėjimas, jog tuoj ir vėl ims plūsti, paskandin- 
damas jį tarsi Žiurkę statinėje. Ir vėl aplinkui pasklido salsvas kvepalų 
aromatas. 


Berlynas, 1989 m. spalio 24 d. 


40. 


Stori Štrauso pirštai paniro į nedidelį saldainių pilną stiklinį dubenį, 
pakėlė saują link ir taip jau pilnos burnos. Tamsiame kabinete užtrauk- 
tomis žaliuzėmis nuaidėjo garsus čepsėjimas. Kėdėje priešais sėdėjo 
Hauseris, nervingai grauždamas odeles aplink nagus. Tamsūs paakių 
ratilai, kelių milimetrų ilgio barzdos šeriai pasmakrėje liudijo apie mie- 
go trūkumą ir apgailėtiną jo būklę. 

— Gal galiu tiesiog užsakyt prožektorių, - klausė spoksodamas į 
tuštumą, - vieną tų, kuriuos naudoja kariuomenėje? Manai, Nacionalinė 
liaudies armija galėtų man tokį paskolint? 

— Kam tau prožektorius? 

— Pažadint Midą iš miegų. Galėtume pastatyt jį ant Žemės neto- 
liese, mažajame vienuolyno sode. Pastatytume pastolius, išdėliotume 
dažų skardinių, atrodytų, lyg vyksta intensyvūs remonto darbai. 

— Panašu, tau ne pro šalį būtų gerai pailsėt. Esu tikras, Liaudies 
armija tikrai turi kur panaudot savo išteklius. 

- Šit kaip, — išspjovė odelę. - Tai gal tada apsinuodijimas maistu? 
Pasinaudodami prieiga prie buto galėtume kasdien jiems į maistą berti 
šiek tiek strichnino, taip Midą susilpnintume. 

— Gal tau visai protas pasimaišė. Nori visą šeimą nunuodyt? Argi 
jie neturi vaiko? 

— Dukterį, devynerių metų Renatą, - gužtelėjo. - Niekuo nesi- 
skirtų nuo to, ką jie daro Hochenšionhauzene. Ten dar ir su rentgeno 
spinduliais eksperimentuoja. Daugumai kalinių po to diagnozuojama 
leukemija. Aš asmeniškai manau, kad toks procesas per ilgai užsitęsia. 

Nustojęs kramtyti Štrausas sunerimęs pažvelgė į Hauserį. 

— Mes ne Hochenšionhauzene. Mes Berlyno širdyje, paprastoje 
šeimoje. Vokietijos Demokratinės Respublikos piliečiai. 

— Būtent! Tuo ši byla ir išskirtinė. 

— Kuo? 


Hauseris išsitiesė. 

— Kokie trys pagrindiniai kiekvieno valstybės priešų internavi- 
mo ir tardymo elementai? — Štrauso atsakymo nelaukė. - Pirma, sunai- 
kinti sulaikytojo tapatybę. Antra, jį dezorientuoti ir, svarbiausia, tre- 
čia - atimti visas galias. Tą Žino kiekvienas žvalgybos pareigūnas. Mido 
atveju greitai įrodžiau, kad valstybės priešų šnipinėjimui kalėjimas ne- 
bereikalingas. Pasiekiame tokių pat rezultatų sulaikytojo namuose. 

Štrausas sunėrė rankas. 

— Hauseri, man dėl tavęs neramu. Ši byla tave... užvaldė. 

- Trūksta tik suduot paskutinį smūgį ir jis mano rankose, Štrausai. 

— Miuleris teigia, kad nepanašu, jog Kristofas Šumanas ar kas 
nors kitas iš jo grupės dar nori bėgti. Net pranešama, kad atšauktas į 
visa tai įsivėlęs Prancūzijos ambasados atašė. 

— Miuleris nieko nežino. Midas vis dar planuoja pasprukt. Ir visi 
kiti, - suskubo pridurti, - nedaug trūksta. 

Iš stalčiaus ištraukęs naują pakelį saldainių, Štrausas supylė juos 
į dubenį. 

— Tik pakartoju tau gautą informaciją. Be to, kaip reikalai su tom 
banko sąskaitom, kurias tikrina Šumanas? XVIII divizija skambinėja 
kaip išprotėjusi. Jau norėjo jį suimti, bet suprato, kad Šumanas - vienas 
mūsų informatorių. 

— Nesvarbios tos sąskaitos. Įsakiau gaut tuos duomenis vien no- 
rėdamas jį paspaust ir užvaldyt. Atimti galias, nuginkluoti. Trečiasis 
pagrindinis elementas, supranti? 

— Hauseri, po velnių. Nuėjai per toli. Esu priverstas bylą nu- 
traukt. Nėra jokios prasmės veikt toliau. 

— Kaip suprast? Vyras metų metus veikė valstybės nenaudai. Be 
to, planuoja pabėgimą iš respublikos. 

— Šiais laikais kiekvienas gyventojas planuoja pabėgimą iš res- 
publikos. Gatvėse pilna valstybės priešų. Dienos šviesą išvydo pirmoji 
laisva profesinė sąjunga. Turim krūvas kitų bylų... 

- Profesinė sąjunga? Čia? 

— Taip, po velniais, pasivadino „Reforma“. Hauseri, man tavęs 
reikia. Nutrauk operaciją „Midas“, išsimiegok, jei tai padės — išsiblai- 
vyk ar išgerk kokių tablečių, tik grįžk atgal į realybę. 

Hauseris pavargęs pasitrynė veidą. 

— Tu teisus, - tarė. - Gal visa tai ir veltui. Nežinau... 

— Saldainiuko su brendžiu? - ištiesė jam dubenį. 

— Ačiu, ne. 

Štrausas įsimetė kelis burnon, pakraipė galvą. 

— Sklando gandai, kad Krencas ruošiasi amnestuot visus pabėgu- 
siuosius ir demonstrantus. Ką manai? 

— Taip ir būna, kai prie šalies vairo stoja skautų berniukas. 

— Reikėjo jiems tiesiogine vyro įpėdine paskirt Margo, - tarė Štrausas. 

— Paskirtum Margo Honeker tautos vadove? 

— Kodėl ne? Savo laiku, būdama švietimo ministrė, ji mokyklose 
įvedė privalomus karinius mokymus. Kaip tik tokios jėgos ir aiškaus 
mąstymo mums ir trūksta. 

- Tu teisus, - Hauserio akys rėkte rėkė, jis atsistojo. - Žinoma. 

— Kas dabar? 

— Procesas čia niekuo dėtas. Trys pagrindiniai elementai vis dar 
yra. Netinkamas buvo tik jo objektas. 

— Ką čia, po velnių, šneki? 

Neatsakė, apsisukęs nuėjo durų link. 

— Kur eini? Mes dar nebaigėm... 


Hauseris nuskubėjo per skyrių. Tolėliau išgirdo gergždžiant smulkin- 
tuvą. Du bendradarbiai šėrė aparatą dokumentais taip pat greitai, kaip 
Štrausas dorojo saldainius. Vaizdas ne per gražiausias. Kvepėjo atsitrau- 
kimu. Bet kad ir kaip kritikavo dabartinę situaciją respublikoje, Mido 
bylai sužlugti neleis. Tik ne dabar, Štrausui užvedus jį ant teisingo kelio. 

Suklydo susitelkęs tik ties Midu, nesekdamas Lenos. Kaip ir 
Honekerių poroje, ji buvo stipresnioji. Jei teks priverst visus bėgt, pa- 
laužt reikia būtent ją. Pabėgimas galbūt nuvestų juos tiesiai į mirties 
zoną priešais Sieną. Nepaisant suknistų politikų dvejonių, pasienio sar- 
gybinių ginklai tikriausiai vis dar veikia. 

Įžengė į stovėjimo aikštelę, kur į dangų tarsi sargybos bokštai 
stiebėsi tamsūs žvalgybos tarnybos pastatai. Juos pamačius užplūdo 
vidinė ramybė, atleido sau už kvailumą. Žinojo, kad Lenos aistra — pi- 
nigų teikiama valdžia, tad ten pat glūdi ir jos baimė. Pagalvojus, kas 
dabar turės nutikti, jį apėmė savotiška euforija. 


Kopenhaga, 2014 m. balandis 

Raunas stovėjo atsirėmęs į namo sieną Viktorijos gatvės ir Halmo aikš- 
tės sankryžoje. Miofė gulėjo prie kojų, akivaizdžiai pavargęs laukti. 
Netoliese, ant aikštės suolelių, šalia vietinių alkoholikų sėdėjo jauni 
tėvai su vežimėliais, mėgaudamiesi galiausiai atkeliavusiu pavasariu. 
Raunas nenuleido akių nuo civiliams policijos automobiliams rezer- 
vuotų stovėjimo vietų priešais centrinę nuovadą. Širyt dar kartą bergž- 
džiai bandė prisiskambinti Mikeliui, galiausiai paskambino į skyrių. 
Ten pranešė, kad Mikelis išėjęs, ruošiasi grįžti tik pavakare. Tad nu- 
sprendė laukti čia. Tykot pasaloje, kol jis pasirodys, - visai kaip senais 
laikais, kai sekdavo baikerius. 

Belaukiant nejučiomis užsigalvojo apie Luizę. Nieko iš jos ne- 
girdėjo nuo tada, kai prieš keletą dienų išsiskyrė prie jos automobilio. 
Norėjo paskambint, bet nesugalvojo preteksto. Daugiausia dėl to, kad 
bučinys vis dar nedavė jam ramybės. Nežinojo, kiek reikšmės jam su- 
teikti: ar tai tik dėkingumo išraiška, ar kažkas daugiau iš jos pusės. Bet 
kokiu atveju jautėsi nusikaltęs Evai. Tai iš esmės visiškai absurdiška, 
ypač stovint ir laukiant duomenų apie vyrą, su kuriuo ji jam buvo ne- 
ištikima. 

Tą akimirką prie nuovados atriedėjęs tamsiai mėlynas golfas su- 
stojo paskutinėje vietoje — tiesiai priešais jį. Prie vairo pažino Mikelį. 
Mikeliui ir Denisui Melbiu lipant iš automobilio Raunas šovė per gatvę, 
paskui save tempdamas Miotę. 

— Mikeli! - sušuko. 

Abu pareigūnai atsigręžė: 

— Šitas nukriošęs sargis vis dar gyvas? — nusijuokė Denisas. 

Nekreipdamas dėmesio į Denisą Raunas pažvelgė į Mikelį: 

— Kokį milijoną kartų bandžiau su tavim susisiekt. 

Mikelis užrakino automobilį. 

— Juk žinai, kaip būna, suknistai daug darbo su ta nauja refor- 
ma ir... 

— Sužinojai ką nors? 

Mikelis atsigręžė į Denisą: 

— Eik vienas, pasivysiu po penkių minučių. 

— Aukščiau nosį, Raunai. Tuoj supanašėsit, - Denisas linktelėjo į 
lekuojantį Miofę. 

Raunas neatsakė, tik spoksojo, kol Denisas it gorila nušlepsėjo 
prie įėjimo į nuovadą. Niekad nevirškino to besmegenio šikniaus, ku- 
ris, panašu, vis dar pumpavosi anabolinius steroidus. 

— Tai ar susekei man abonementą? - Raunas atsigręžė į Mikelį. 

— Dar ne. 

— Okei, kodėl? Be to, kad buvai užsiėmęs... su reforma? 

Atsirėmė į mašiną. 

— Maniau, padariau tau paslaugą? 

— Kaip? 

— Daviau laiko viską apgalvot. Kad apsvarstytum, ar tai visgi 
gera mintis. 

- Ačiū už rūpestį, pakankamai prisigalvojau, kaip tik todėl į tave 
ir kreipiausi, nes maniau, kad galėsi padėt. 

— Negi nesuvoki, kaip tai kvaila? Kiek rūpesčių tai sukels? 

— Nebus jokių bėdų. 

— Ne? - Mikelis skeptiškai į jį dėbtelėjo. - Tai papasakok, kas nu- 
tiks, jei sužinosiu tau tą vardą? Po dešimties minučių kam nors galva 
dauši veidan. Tada tas asmuo pareikš tau kaltinimus dėl smurto ir kai 
prokurorai turės išsiaiškint, kas tau tuos duomenis suteikė, viskas atsi- 
suks į mane. Ir galas mano karjerai. 

— Nedaužysiu aš niekam į jokį veidą. Prastas iš manęs daužyto- 
jas, tik pats susižeidžiu, - nusišypsojo, bet Mikelis neatsakė tuo pačiu. 

— Raunai, pažįstu tave. Negali nieko tiesiog taip palikt. Melbis 
teisus, tu kaip tas šuo. 

— Sendami mes abu sušvelnėjom. Be to, su kai kuo susipažinau. 

— Rimtai? - atsitraukė nuo mašinos. - Su kuo? 

— Nepažįsti, - sumelavęs nudelbė akis. - Viskas dar labai šviežia. 
Dėl to norėčiau užbaigt šitą reikalą. 

— Būsi namie vakare? 

— Namie arba „Uosto ūdroj“. 

— Ką nors išsiaiškinsiu, —- pabarbenęs į golfo stogą dingo nuo- 
vadoje. 

Raunui nepatiko jį spausti, pasižadėjo nuo šiol duoti Mikeliui 
ramybę. 

— Einam gi, po velnių, - patraukė už pavadėlio, šuo nesiteikė at- 
sistoti. 

Galų gale nei jis, nei Miofė su amžium nesušvelnėjo. Kaip tik 
priešingai. 


Prenclauer Bergas, Berlynas, 1989 m. spalio 26 d. 


TA 


Smarkiai belsdamas į duris Hauseris klausėsi prieškambaryje sukelto 
aido. Šiek tiek pasitrumpino ūsus, o pusryčiams išgėrus stiklinę degti- 
nės į skruostus vėl grįžo raudonis. Jautėsi atrodąs beveik padoriai. 

Prie durų pasigirdo šnopavimas, po sekundės pro plyšį išlindo 
Klaros galva. Apsimiegojusiu žvilgsniu nužvelgė Hauserį. 

— Labas... rytas. Pone Hauseri, kuo galiu Jums padėt? 

— Žinau, kad tvarkai Šumanų šeimos butą, skalbi jų drabužius, 
kartais prižiūri jų dukrą, tiesa? 

Ji atvėrė duris plačiau - stovėjo apsirengusi taškuotą chalatą, 
įsispyrusi nudrengtas šlepetes. 

— Na, ir kas? 

— Noriu tavęs paprašyt daugiau to nedaryt. 

— Kodėl gi? 

Nuleidęs klausimą negirdom žengė žingsnį artyn. 

— Kiek tau moka? 

— Tai asmeninis mano ir ponios Šuman reikalas, komendanto tai 
neliečia, - kilstelėjo smakrą. 

— Žinau, kad už darbą tau mokėdavo užsienio valiuta, pinigais, 
kuriuos Šumanų šeima įgijo nesąžiningais būdais, dėl to gali būti pa- 
traukta baudžiamojon atsakomybėn kaip šių pinigų gavėja. 

Jai atvipo žandikaulis. Norėjo kažką pasakyti, bet Hauseris jai 
prieš akis iškėlė žvalgybos tarnybos pažymėjimą. 

— Klara, stebėjom tave, - nužvelgęs ją įsispoksojo į sunkias, po 
chalatu išsipūtusias krūtis. — Šiaip jau buvai aktyvi partijos narė, anks- 
čiau padėdavai žvalgybos tarnybai. Vis dar prisimename tavo indėlį 
Leipcigo baldų fabrike, kai nurodei mums netinkamus bendradarbius. 

- Todėl spėju, visa ši byla su Šumanais — nesusipratimas, ar ne tie- 
sa? — pirštu kilstelėjo Klaros smakrą, priversdamas pažvelgt į jį. - Ar ne tiesa? 

— Aš... aš labai atsiprašau. 

— Tai kiek jie tau moka? 

— Visaip būna, paprastai markę už valandą. Tai yra Vokietijos 
markę. Galiu atnešt, ką esu susitaupiusi. Visai man tų pinigų nereikia. 

— Klara, kad jau paėmei, tai pasilik. 

Ji buvo bepravirkstanti. Lūpos virpėjo, žibėjo akys. Hauseriui 
pasirodė panaši į skerdyklon vedamą karvę. 

— Aš... daugiau pas tuos žmones nebeisiu... Pažadu. 

— Nuostabu, Klara. Aš pasižymėsiu. Kitaip teks labai tavimi 
nusivilti. 

Paplekšnojo jai per žandą. Pirma atsargiai, tada nestipriais, ap- 
skaičiuotais antausiais, kuriuos ji iškentėjo. Žandui vis labiau raustant 
jos akyse ieškojo ašarų. Kai jos galiausiai nuriedėjo skruostais, liovėsi. 

— Na, atrodo, pakaks. Klara, eik vidun, nusišluostyk veidą. 


Mitė, Berlynas, 1989 m. spalio 26 d. 

Vidurdienį Hauseris žingsniavo Liepų alėja, abiejose gatvės pusė- 
se susirinkę Žmonės spaudėsi prie „Intershop“ parduotuvių vitrinų. 
Atsiskaityti galima buvo tik Vakarų valiuta, tad nedaugelis galėdavo ką 
nors nusipirkti. Abejojo, ar už darbą pas Šumanus gautomis Vokietijos 
markėmis Klara galėjo tose parduotuvėse įpirkti ką nors daugiau nei 
pėdkelnes. 

Perėjo trabių ir kitų, madingesnių automobilių su Vakarų regis- 
tracijos numeriais prigrūstą gatvę. Pasuko į madingą drabužių parduo- 
tuvę „Madlena“ Frydricho gatvės ir Liepų alėjos sankryžoje. Gatvėje 
prie parduotuvės buvo nusidriekusi ilga eilė, parodęs savo pažymėji- 
mą duris saugančiam liesam berniokui greitai įsmuko vidun. 

Tarp pastelinių spalvų sienų tvyrojo prieblanda, dvelkė kvepa- 
lais, čia jauteisi išskirtinis. Pirkėjos — vidutinio amžiaus moterys ir su- 
augusios jų dukros - sustingusiomis ir pasitikėjimo savimi kupinomis 
veido išraiškomis tarsi mėgino pasirodyti priklausančios išrinktajai ra- 
sei, dėl to jos beveik neklydo. Hauseris ėmė apžiūrinėti sukneles, pirma 
išvydęs kainų etiketes pamanė, kad įsivėlė kažkokia klaida. Kiekviena 
suknelė kainavo per kelis šimtus Vokietijos markių. Vienos kaina virši- 
jo net kelis tūkstančius. 

— Gal galėčiau kuo pagelbėti? - už nugaros pasigirdo gerai pa- 
Žįstamas balsas. 

Atsigręžęs Hauseris nusišypsojo Lenai. 

- Jūs?.. — tarė priblokšta, akivaizdžiai susinervinusi jam pasiro- 
džius. 

— Visad norėjau pamatyt vieną šių krautuvių iš vidaus. Labai... 
žavu čia, nepaisant visko. 

— Ar nusprendėte apsipirkti? 

— Nereikia tų formalumų, Lena. Vadink mane Erhartu. Mes juk 
šiaip ar taip kaimynai. Ir aš ne apsipirkinėt išsiruošiau. Kainos man čia 
neįkandamos. 

— Tai čia formalus vizitas? 

— Jokiu būdu, Lena, atrodai labai susijaudinusi, - uždėjo ranką 
jai ant riešo, ji sustingo. — Tam visai nėra jokio pagrindo. Čia visi esate 
gerose rankose, - nusijuokęs mostelėjo aplinkui. - Neabejoju, ši par- 
duotuvė perkelia jus į Vakarus, į Kurfiurstendamą. 

— Nežinau, bet mes kaip įmanydami stengiamės dirbti valsty- 
bės labui. Jei daugiau niekuo negaliu pagelbėti, turiu pasirūpinti kitais 
pirkėjais. 

- Žinoma, nenoriu tavęs užlaikyt ilgiau, nei būtina, — atsisegęs 
striukę ištraukė didelį abakos voką. - Atėjau tik perduot šitą. 

Ištiesė voką, bet ji nesiruošė imti. 

— Kas... kas čia? 

Pamačiusi voką sunerimo, be abejonės, jis Lenai priminė anks- 
čiau parduotuvę pasiekusį siuntinį su vyro ir prostitučių nuotrauko- 
mis. Vos susilaikė nenusišypsojęs. 

— Nuotraukos, fotografijos, kurias man pavyko gauti. 

— Kokios dar nuotraukos? 

— Na, kaip jos ten vadinamos - portretai, meninės nuotraukos, 
mados nuotraukos, aš tų dalykų neišmanau, - nusijuokė. - Atplėšk. 

Nenoromis paėmė. 

— Ačiū, pasižiūrėsiu vėliau, per pertrauką. Dabar man tikrai rei- 
kia eit. 

— Labai prašau. 

Sunkiai atsidususi nervingai apsidairė aplinkui, atplėšė voką. 
Atsargiai žvilgtelėjo į nuotraukas. 

— Kaip jas gavote? 

Jis skėstelėjo rankomis. 

— Turiu pažinčių. 

Pakračiusi voką išėmė visas. Negalėjo nulaikyti šypsenos. 

— Kaip seniai visa tai buvo... 

— 1978-ais. Tavo pirmoji bandomoji fotosesija. Taip pat kelios iš 
Aleksandro aikštės. Matai, gerų drabužių galima gaut ir vietinėse krau- 
tuvėse, ne tik Vakaruose, aišku, jei tik turi figūrą, - nusišypsojo. 

- Šios nuotraukos skirtos „Sibilei“, - fotografijose Lena stovėjo 
su dviem kitom manekenėmis. 

— Tu tikrai iš jų trijų gražiausia. 19 viršelių — nuo „Sibilės“ iki 
„Madingosios mezgėjos“. 

— Kitos šalies manekenės man neprilygo, - Lena ėmė vartyti vi- 
sos savo karjeros nuotraukas. 

— Tu gražesnė už bet kokią mano matytą aktorę. 

— Net nežinau, ką pasakyti, - sudėjo nuotraukas atgal į voką, įta- 
riai jį nužvelgė. - Kodėl man jas rodote? 

— Atsitiktinai radau, pamaniau, tau gal būtų įdomu, - Hauseris 
pasiglostė ūsus. - Juokinga, kad galiausiai atsidūrei čia. 

— Nesiskundžiu. 

— Tikrai? Gal man tik pasirodė, bet maniau, esi ambicingesnė. 

— Nesuprantu, kurlink sukate. 

— Naa, aš ir pats nežinau, - ištiesė ranką atsisveikindamas. Lena 
ją paspaudusi suskubo paleisti, bet jis laikė tvirtai įsikibęs. — Palauk, 
dabar žinau. Man pasirodė, kad grožis ir juo labiau jaunystė tavo srityje 
yra išskirtinė, trumpą galiojimo laiką turinti prekė. Dėl to, jei sieki gero 
gyvenimo, svarbu parduoti save kuo brangiau, galbūt net kuo greičiau. 
Paskui telieka sėdėt laikant špygas ir tikėtis, kad teisingai pasirinkai. 
Kad esi su Žmogumi, galinčiu išpildyt tavo lūkesčius apie amžinai sau- 
lės nušviestą gyvenimą. Tiek ir tenorėjau. Geros dienos, Lena. 

Hauseris vėl pasuko į Liepų alėją - Rotušės aikštės link. Jau 
temo. Radęs telefono būdelę iškart paskambins į „Inter“ biurą ir pasi- 
rūpins, kad Lenai kvepalais dvelkiančioje „Madlenos“ parduotuvėje, 
kur pildosi visos svajonės, ši diena būtų paskutinė. 


Kristianshaunas, 2014 m. balandžio 14 d. 


44. 


„Uosto ūdroje“ nuskardėjo veriantis raudonplaukės Eduardo draugės 
juokas. Keli prie baro snūduriavę nuolatiniai lankytojai piktai dėb- 
čiojo su mergina pirštais susikabinusio Eduardo pusėn. Juokdamasis 
ir tuo pat metu pildamas alų jos taurėn mėgino ją nutildyti. Raunas, 
priėjęs prie baro, užsisakė išgert. Ką tik žaidžiant pulą jį sutriuškino 
Viktorija, prie biliardo stalo jau dorojanti kitą jai iššūkį metusį Žaidėją. 
Gurkštelėjęs alaus pašnairavo į Eduardo ir iki šiol nematytą moterį. Tą 
akimirką į „Uosto ūdrą“ įžengė Mikelis. Prietemoje apsižvalgė, akims 
užkliuvus už Rauno pasuko prie baro. 

— Atleisk, kad vėluoju. 

— Ką gersi? 

— Tą patį, ką ir tu, - parodė į „Carlsberg“ butelį. 

Raunas pristatė jį Džonsonui, iš dėžės traukiančiam alų. 

— Tai tu tas Mikelis? Kai šitas, - linktelėjo Rauno pusėn, - nebe- 
dirba teisėsaugoj, mentai čia retai teužsuka. 

Mikelis patraukė pečiais. 

— Gal kur prisėsim? 

Pasirinko staliuką šalia vitražinio lango su vaizdu į kanalą. 

— Pagalvojau, gal norėsi pasiimt? — atsisegęs striukę Mikelis iš- 
traukė Evos mobilųjį, padėjo ant stalo. Raunas tik pažvelgė į telefoną, 
nė neketindamas imti. 

— Ką sužinojai? 

— Man nepavykojo rasti. Telefono kompanija nebeturi duomenų, 
tyrimas čia baigiasi. 

— Bet? 

— Bet nenoriu tau meluot. 

— Tai radai jį, ar ne? 

Tuo metu vėl suskambėjo skardus Eduardo merginos juokas. Ji 
susiėmė už burnos, sumostagavo rankomis atsiprašinėdama lankytojų, 
Eduardo ją tik prispaudė prie savęs. Mikelis atsigręžė į Rauną: 

- Žinia tau nepatiks. 

— Pažįstu jį? 

Mikelis nuleido klausimą negirdom: 

— Ir, atvirai pasakius, niekam nuo to nebus geriau. Kad ir ką be- 
galvotum, Eva tave mylėjo. 

— Ar pažįstu jį? - pakartojo, šįkart garsiau. 

— Taip. 

— Kas toks? 

Mikelis nudelbė akis į ant stalo gulintį telefoną. 

— Tos žinutės ištrauktos iš konteksto. 

— Kaip suprast? 

— Ne taip viskas vyko. 

Papurtė galvą. 

— Iš kur tu, po velnių, gali Žinot... - įsispoksojo į Mikelį, įsmeigusį 
akis į stalą. Tik dabar viską suprato. 

— Tu?.. - užsikirto. 

— Bet nieko tarp mūsų nebuvo... Nieko rimto. 

— Tu... ir Eva? - net kvėpuoti pamiršo. 

— Tūkstančius kartų norėjau tau viską papasakot... atsiprašyt. 

— Tu... ir Eva? - pakartojo. 

— Žinok, tarp mūsų niekad nieko nebuvo. 

— Tu... Tu prirašei jai viso to šlamšto? 

— Man baisingai gaila, visa tai neturėjo iškilt, anaiptol. Jaučiaus 
velniškai kaltas... ypač po jos mirties. 

— Apgailestauju, - sugniaužė kumščius ant stalo. - Turbūt tiek 
iškentėjai. 

— Patikėk, jaučiuos kaip paskutinis šūdžius. 

Viena vertus, aiškiai girdėjo, ką sakė Mikelis, bet tuo pat metu 
kažkas viduje kuždėjo, kad visa tai netiesa. Jis tuoj pabus „Bjankoje“ 
mėgindamas pamiršt visą šitą košmarą. 

— Kaip? 

— Tikrai nori žinot? 

— Kaip viskas prasidėjo? 

Mikelis nurijo seiles. 

— Prieš ketverius ar penkerius metus rimtai susirgo mama. 
Silpnaprotystė, liga sparčiai vystėsi. Mes, brolis ir aš, paguldėm ją į 
ligoninę, bet padėtis tik blogėjo, galiausiai ji mūsų visai nebeatpažin- 
davo... 

— Prasuk iki susipažinimo su Eva. 

— Mano brolis, Andersas, susiginčijom dėl globos teisių. 
Nenorėdamas dalytis su svetimais nei mamos liga, nei šeimos nesuta- 
rimais, paskambinau vienintelei pažįstamai advokatei. Taip viskas ir 
prasidėjo. 

— Net nežinojau, kad brolį turi, po velnių. 

- Juk niekad apie asmeninius dalykus nesikalbėdavom. 

Prunkštelėjo. 

— Ne, tam pasinaudojai mano mergina. O kaip tavo žmona? Ji ką 
nors žino? 

— Ne, niekas nieko nežino. Nieko daugiau... be tų nevykėliškų 
žinučių ir nenutiko. 

Raunas pajuto, kaip viduje ėmė kauptis pyktis: 

— Nemeluok, jūs susitikinėjot, tiek sugebėjau perskaityt. 

— Du kartus, taurei vyno... Eva nenustojo kalbėjusi apie tave... 
Tik aš buvau penkta koja, pasielgiau neatleistinai. Tai aš ją įsimylėjau, 
ne atvirkščiai. 

— Manau, tau jau laikas eit. 

— Raunai, tikrai labai atsiprašau. Nežinau, ką pasakyt be... at- 
leisk, - pakilęs atsargiai pristūmė kėdę. 

Akimirką dvejojo, lyg tikėdamasis ką nors iš Rauno išgirst. Bet jis 
tylėjo sugniaužęs kumščius, nudelbęs akis į stalą. 

— Paskambink, jei... - nebaigęs sakinio Mikelis apsigręžė eiti. 

Ištuštinęs alų Raunas pastatė butelį ant stalo. Atsuko jį taip, 
kad matytų etiketę. Visaip mėgino išvengt to, kas neišvengiamai artė- 
jo, bet blaiviai mąstyt jau nebesugebėjo. Kūne tvinkčiojo adrenalinas. 
Krutinėje sunkiai daužėsi širdis - tuk, tuk, tuk - aidėjo, kraujui plūstant 
į kiekvieną raumenį. Liko tik instinktai, vidinis akstinas, išsiveržęs iki 
raudonumo įkaitusiu įtūžiu. 

Pašokęs nuvertė ant grindų kėdę. Išgirdęs triukšmą Mikelis atsi- 
suko. Raunas puolė ant jo užgriūdamas visu svoriu, abu krito ant sta- 

lo, kuriam neišlaikius atsidūrė ant grindų, Raunas liko užgulęs Mikelį. 
Kumščiu skėlė jam į žandikaulį. Paskui į nosį — iš abiejų šnervių pa- 
plūdo kraujas. Norėjo viską užbaigti voždamas galva jam į veidą, bet 
Mikelis spėjo patraukti savąją, tad Raunas tik kaktomuša trenkėsi į ant 
grindų gulintį stalviršį. Akyse aptemo. Mikelio smūgis prie dešiniosios 
akies. Tada pajuto, kaip jis mėgina išsilaisvint. Raunas tuščiai mostaga- 
vo kumščiais į orą. Po sekundės už nugaros išgirdo riksmus. Dvi tvirtos 
rankos griebė jį už apykaklės, nutempė į šalį. 

— Ir baigtas balius, —- sugriaudėjo Džonsonas, laikydamas jį savo 
geležiniame glėbyje. 

Grįžo į realybę. Išvydo „Uosto ūdrą“. Matė, kaip Mikelis lėtai 
keliasi nuo žemės. Kraujuojantis, sumuštas. 

— Tu gal geriau eik, kol aš jį laikau, - patarė jam Džonsonas. 

Supratęs užuominą Mikelis patraukė durų link. Raunas pamė- 
gino išsilaisvinti, bet iš meškino Džonsono glėbio niekam nelemta iš- 
trūkti. 

— Madre mia, Raunai, kas vyksta? - išsprogdinęs akis priešais iš- 
dygo Eduardo. 

— Dabar jau viskas gerai, - sumurmėjo. - Gali paleist. 

Džonsonas atleidęs rankas pažvelgė į Rauną. 

— Kas, po velnių, atsitiko? Maniau, jūs draugai? 

— Kartais žmogus apsirinki. 


Prenclauer Bergas, Berlynas, 1989 m. spalio 29 d. 


45. 


Aikštėje priešais senąjį raudoną rotušės pastatą būriavosi kelių tūks- 
tančių minia. Stovėdami ant pagrindinių laiptų policijos komisaras ir 
miesto meras kalbėjosi su demonstrantais ir aplinkui zujančiais žurna- 
listais. Visų policijos pajėgų vardu atsiprašė už šiurkštų policijos elgesį 
pastarųjų demonstracijų metu. Paskui buvo mero ir kelių įtakingų SED 
politikų eilė kalbėti apie reformas ir Žmogaus teises. Hauseriui, vaiz- 
dą stebėjusiam per televizorių, plojantys į taktą susirinkusieji priminė 
būrį pingvinų. Žmonės tribūnoje jam atrodė net didesni išdavikai nei 
tie aikštėje. Stebėjosi tik tuo, kad demonstrantai nesuvokė, jog norėda- 
mi išgyventi tie banditai pasakys bet ką. Išjungęs televizorių išėjo pro 
duris. 

Pusė trijų popiet. Daugiau nei prieš valandą matė, kaip Lena iš- 
ėjo iš buto kartu su dukterimi, tempdama paskui save kelis didelius 
skalbinių maišus. Uždraudus Klarai bendrauti su Šumanų šeima, Lenai 
teko pačiai rūpintis namų ruoša ir skalbimu. Manė esant teisinga, kad 
Lena dabar turėjo naudotis bendra skalbykla rūsyje, nes, užuot nusipir- 
kusi savo skalbimo mašiną, turtingoji šeima mokėjo Klarai už rūpini- 
mąsi purvinais jų drabužiais. 


Hauseris patraukė siauru, tamsiu rūsio koridoriumi. Pelėsių dvokas, 
sumišęs su sintetiniu „Fewa“ skalbimo miltelių kvapu. Pro praviras 
skalbyklos duris tolumoje veržėsi gilus skalbimo mašinų būgnų gaus- 
mas. Sustojęs tarpduryje pasirėmė į staktą. Už keturių skalbimo ma- 
šinų buvo džiovykla su palubėje tarsi telegrafo linijos ištiestomis vir- 
vėmis. Lena ruošėsi ant vieno kabinti sunkius, šlapius drabužius. Jos 
marškinių pažastyse ryškėjo dvi tamsios prakaito dėmės. Paprašė prie 
raudono ratukinio skalbinių krepšio stovinčios dukters paduoti dau- 
giau skalbinių spaustukų. 

— Darbas verda, - Hauseris įžengė į žemą patalpą. 

Lena persigandusi atsigręžė. 

— Atsiprašau, jei išgąsdinau, - nusišypsojęs ramiai apėjo skalbi- 
mo mašinas. - Jūs dirbkit, aš netrukdysiu. 

Paėmusi iš krepšio marškinius Lena ėmė kabinti juos ant virvės. 

— Lyg ir nesu jūsų čia anksčiau matęs. Drabužiais juk rūpinasi 
Klara, ar ne? 

— Klara serga, - pranešė mergaitė. 

— Renata... — griežtai paliepė Lena, ištiesusi ranką dar vieno 
spaustuko. 

Hauseris paglostė mergaitei plaukus. 

— Puiku, kad galit patys išsiskalbti. Taip netgi geriau. Ar ne sma- 
gu padėt mamai? 

Mergaitė linktelėjo. 

— Visai smagu. 

— Taip ir turėtų kalbėt jaunasis pionierius. Kiek tau metų? 

— Devyni. 

— Geras amžius. Ar gerai sekas mokykloje? 

Linktelėjo. 

— O kaip gimnastika? Žinau, esi laimėjusi daug puikių meda- 
lių, ar ne? 

— Taip, - nustebusi atsakė. 

— Renata, būk gera, nueik į butą atnešt daugiau spaustukų. 

Mergaitė pažvelgė į krūvą spaustukų rankoje, tada - į motiną. 

— Bet dar daug yra... 

— Ar negirdėjai, ką sakiau? 

Padėjusi spaustukus ant skalbimo mašinos pasileido per rūsį. 

Lena paėmė dar vieną drabužį, pakabino. 

— Nair prakaituoji, Lena. 

Ji akivaizdžiai vengė jo žvilgsnio. 

— Darbas šiek tiek kitoks, nei „Madlenoje“? Tai ne pozuot prieš 
kameras Aleksandro aikštėje? 

— Puikiai Žinau, ko siekiate, Hauseri, —- pakraipiusi galvą 
paėmė kitą skalbinį. — Puikiai susitvarkysiu be darbo parduotu- 
vėje. 

Pažvelgęs į skalbinių krepšį Hauseris perbraukė ranka šlapius 
drabužius. 

— Jūsų net skalbiniai dekadentiški, - nusijuokęs papurtė galvą. — 
Visi tie užsienietiški prekių ženklai. 

— Tai ir drabužius tikrinsit? Labai prašom, - pastūmė krepšį, šis 
atsidūrė prie jo. 

— Ne, ne tai turėjau galvoje. Bet žinok, kad ir ką bedarytumėt, 
viską sužinosiu. Tik jūsų labui, žinoma. Nes nesugebat padoriai elg- 
tis, - padavė iš krepšio kelnaites, Lena tuoj pat jas ištraukė iš jo rankos. 

Stebėjo, kaip pakabino jas ant virvės. 

— Nemanau, ar kada nors prisitaikysi prie mūsų bendruomenės. 
Vakaruose gyventum daug geriau. Beveik norėčiau, kad būtum pabė- 
gusi, — padavė dar vieną skalbinį, ji tuoj pat jį prisiglaudė. - Reikėjo 
jums laikytis savo pirmojo plano ir pabėgt, užuot čia žaidus dvigubą 
žaidimą. Tik pažiūrėk, kaip pasisekė kitiems pabėgusiems išdavikams. 
Jiems ką tik suteikta amnestija. Tik pagalvok, tau čia stovint tarp skal- 
binių krūvių, jie iki nukritimo apsipirkinėja Kurfiurstendame, - šyptelė- 
jo. - Jaučiu, kaip tau dėl to skaudu. Kaip, tavo manymu, visa tai netei- 
singa. 

— Tikrai manote, kad man tik tiek terūpi? - pakraipė galvą. 

— Lena turbūt pamiršo, kiek daug apie ją žinau. Kiekvieną mažy- 
tę detalę, - nužvelgė ją nuo galvos iki kojų. 

— Ko gijūs iš tikrųjų norite, Hauseri? 

- Įsitikint, kad supranti savo situaciją. 

— Savo situaciją? — nutraukusi darbą pažvelgė į jį. Už nugaros 
vis greičiau sukosi skalbimo mašinos centrifuga. - O kaip jūsiškė? Ar 
tikrai esate toks aklas, kad nesuprantate, kas tuoj atsitiks? Nuolat tik ir 
kalbate apie Vakarus. Negi nesuvokiate - greitai nebus nei Vakarų, nei 
Rytų. Tai, apie ką čia kalbate, yra Ateitis. 

— Žinau, čia apgailėtinas tavo vyro požiūris, paremtas jūsų sva- 
jonėmis apie išdavikus ir parazitus glaudžiančią kapitalistinę pastogę. 
Bet jūs nusivilsit. Taip pat kaip tie Žžiopliai gatvėse. 

— Turi omeny 300 000 demonstrantų vakar Leipcige? 

— Iš kur staiga tas solidarumas masėms? - sarkastiškai atšovė. 

- Šiaip ar taip tuoj galėsim keliauti laisvai. Kaip tada kalbėsite, 
ponas STASI? 

Hauseris nebesišypsojo. 

— Kokioj skylėj tada slėpsitės? 

— Manau, Lenai jau laikas liautis. 

— Kodėl? Jūsų laikas greitai pasibaigs. Tokių menkų Žmogelių, 
neturinčių gyvenimo kaip jūs, tokių, kurie be STASI pažymėjimo yra 
niekas, - įrėmė rankas į šonus. — Leiskit, atspėsiu, kur iš tikrųjų gyve- 
nat... Betoniniuose bokštuose kartu su kitais, tokiais pat nuskurusiais ir 
vienišais štazininkais. Iš tikrųjų man jūsų tik gaila, supranti? 

Jis žengė žingsnį artyn, plėšdamas pakeliui pasitaikančius skal- 
binius. 

— Labai norėčiau žavėtis tokia drąsa, bet Žinau, ji kyla tik iš neži- 
nojimo. Kaip ir kitus mano sutiktus klasinius išdavikus, tave apakinusi 
tavo pačios arogancija. Jie, kaip ir tu, manė, kad pasaulis, kuriame gy- 
veno su savo šeima, kaimynais, bendradarbiais, buvo vienintelis toks. 
Net utopiškiausios jų svajonės apie gyvenimą Vakaruose nuolat rėmėsi 
materialiais dalykais. Jie neturėjo fantazijos įsivaizduoti, kas dedasi po 
kojomis Žiojinčioje bedugnėje. Niekad nesuprato, kaip arti jos stovėjo, 
kol patys nebuvo įtraukti į tamsą. Žemyn, Lena, į mano pasaulį. 

Lena iškėlė galvą, bet jis pajuto ją išgąsdinęs, tad tęsė: 

— Kadangi niekad mūsų nematot, nesuprantat, kas jus gali ištikt, 
kai jau bus per vėlu. Dėl to mes nekreipsim dėmesio į jūsų atgailos 
tą, šaliname krumpliaračiuose įstrigusius akmenukus, - nusišypso- 
jęs smiliumi nubraukė jai prie kaktos prilipusią prakaituotų plaukų 
sruogą. 

Jai nervingai virpėjo lūpos, bet žvilgsnio nenuleido. 

— Kad ir ką begalvotum, jūs niekad nelaimėsit... Jums galas... 
Visiems jums galas. 

Tą akimirką centrifuga nustojo sukusis, rūsyje girdėjosi tik Lenos 
alsavimas. Hauseris stovėjo taip arti, kad jautė į save įremtą jos krūti- 
nę. Jos prakaito dvokas maišėsi su šlapių skalbinių kvapu. Nemalonus 
dvokas, toli gražu ne tas, su kuriuo ją paprastai siejo. Klaros dvokas, 
šlykštėdamasis galvojo, vis labiau trokšdamas pasmaugt ją skalbinių 
virve, pakabint tarp marškinių ir apatinių. 

— Mama... - Renata stovėjo šalia skalbimo mašinos rankoje laiky- 
dama pakelį spaustukų. 

Lena apėjo Hauserį. Griebusi mergaitės ranką išskubėjo iš skal- 
byklos. 

Žengęs keletą žingsnių atatupstas Hauseris ant sprando tarsi 
drėgną ranką pajuto iškabintus skalbinius. Atsisuko ir, apimtas klai- 
kaus įtūžio, ėmė plėšti juos nuo virvės. 

Po kelių minučių uždusęs stovėjo atsirėmęs į skalbimo mašiną, 
gaudydamas orą. Blogiausia, kad ji teisi. Net tokiai kvailai ožkai kaip 
Lena tautos padėtis buvo aiški. Kaip greit viskas sugrius. Bet iki tol jis 
visgi turėjo galios ir įtakos. Ir, kol dar nevėlu, parodys tą savo triuški- 
namą galią, paragaus jos baimės. Išsimaudys joje. 


Prenclauer Bergas, Berlynas, 1989 m. lapkričio 1 d. 

Helmholco aikštėje, plikų medžių apsuptoje žaidimų aikštelėje sup- 
damiesi ant sūpynių, čiuoždami nuo čiuožyklos triukšmavo vaikai. 
Renata ir dvi jos draugės, nekreipdamos dėmesio į dulksną, rungėsi 
dėl gražiausio meninio pasirodymo, stengdamosi išlaikyti pusiausvyrą 
ant žaidimų aikštelę supančių medinių stulpų. 

Atlikusi piruetą Renata ėmė žvalgytis mamos, kuri, jai atsukusi 
nugarą, kalbėjosi su kitomis mamomis. 

— Mama, žiūrėk, - sušuko Renata. 

Lena atsigręžusi skubiai linktelėjo: 

— Renata, mamytė tik nueis pasiimt degtukų, - pamojavo cigare- 
čių pakeliu. 

Žaidimu užsiėmusi Renata nieko neatsakė. 

Lena atsisveikino su moterimi su vežimėliu, kuri nuėjo į šalį, 
o pati pasuko Žvyruotu takeliu, vedančiu į Plačiąją gatvę. Jai priėjus 
šaligatvį atsivėrė šoninės nedidelio balto furgono durys. Iš jo išlipo 
Hauseris su Miuleriu. Juos išvydusi Lena apstulbusi sustojo. Sugriebę 
ją už rankų nutempė iki furgono, įstūmė pro praviras duris. Ji pasiprie- 
šino tik tarpduryje. 

— Gelbėkit!.. Gelbėkit! 

Moteris su vežimėliu, apsidairiusi gatvėje, pamatė tik užsitren- 
kiančias balto furgono duris. Miuleris atsisuko į ją. Išvydusi jo žvilgsnį 
moteris nuskubėjo tolyn. 

Furgone aštriai tvoskė šlapimu, grindis buvo išmarginusios 
kraujo dėmės. Hauseris užsegė Lenai ant riešų antrankius, prirakinęs 
juos prie grandinės, pakabintos ant metalinio palubėje įtaisyto turėklo, 
kad rankos liktų ištiestos. Ji bergždžiai mėgino išsilaisvinti. 

— Tai... Neturi jokios teisės... - persigandusi žiūrėjo į ant suoliuko 
priešais sėdintį Hauserį. 

Pažvelgęs į rankinį laikrodį išsiėmė nedidelį diktofoną, įjungė: 

— 13.34. 1989 metų lapkričio pirma diena. Sulaikėme Leną Šu- 
man, gimusią 1957 metų liepos antrąją Fiurstenvaldėje. Ar JUS - Lena 
Šuman? - prikišo diktofoną jai prie burnos. 

— Mano... duktė... ji ten viena... - Lena linktelėjo grotuoto lange- 
lio pusėn, pro kurį matėsi Žaidimų aikštelė. 

- Atsakykite! Ar Jūs - Lena Šuman? 

— Ir pats gerai Žinai... maldauju... paleisk mane. 

- Sulaikytasis save identifikavo, - delnu paplekšnojo į automobi- 
lio šoną, šis sužvangėjo. 

Tą akimirką buvo nuspaustas akceleratoriaus pedalas, automo- 
bilis pajudėjo. Lenos akyse pasirodė panika. 

— Mano dukra... ji... ji... maldauju, sustok. Ji viena... 

Jis šaltai nužvelgė ją. 

— Ar nederėjo anksčiau apie tai pagalvot? 

— Maldauju... paleisk mane. 

Hauseris ir vėl paplekšnojo per šoną, furgonas staigiai sustojo. 
Stabdant Lena ūžtelėjo į priekį, trenkdama galvą į plieninę sieną, ski- 
riančią juos nuo vairuotojo kabinos. Sumišusi, kraujuojančia kakta nu- 
šliaužė atgal prie nedidelio grotuoto langelio, apimta nevilties apsidairė: 

— Pažadu, pateiksiu paaiškinimą... ar ką tik nori... bet man reikia 
įsitikint, kad dukra grįš namo. 

— Kodėl gi seniau tuo nepasirūpinai? Prieš jums su vyru užsi- 
imant nelegaliais dalykais. Dar tais laikais, kai ėmėtės klastoti doku- 
mentus ir vogti „Inter“ čekius? 

— Atsiprašau, dėl visko prisipažįstu. Tik prašau, leisk mane pas 
dukterį. 

Hauseris papurtė galvą. 

— Lena, dabar jau per vėlu. Gali pati sau padėkot. Sėdi čia tik to- 
dėl, kad visada manei esant svarbiau prikimšt namus šlamšto, atsiduot 
neregėtam godumui, nei rūpintis nuosava dukra. 

— Maldauju, - kūkčiojo. 

— Maldauji? Nejau nepameni, ką tau anądien sakiau rūsyje? Kad 
jūsų riksmų pasigailėti nebeišgirsime. Ir ką tu man į tai atsakei? Kad 
manęs nebijai, kad mano laikas baigėsi. Ar tikrai taip dabar atrodo, 
Lena, atsakyk nuoširdžiai? 

Ji papurtė galvą. 

— Pažvelk pro langą, - sugriebęs už grandinės nutempė ją prie 
pat grotų. - Ką ten matai, Lena? Paviršių, kaip tik tokį tau ir apibu- 
dinau. Žaidimų aikštelėje žaidžianti dukra, motinos su vaikais, į dar 
vieną demonstraciją traukiantys žmonės, - parodė į grupelę namie pa- 
sidarytais plakatais nešinų jaunų vyrų, kaip tik tuo metu einančių per 
gatvę. - Pažvelk į paviršių. 

Paleido grandinę, ji raudodama prigludo veidu prie lango. 

— Pasakyk, ką turiu padaryt... pasakyk... 

— Tau jau kojomis teka myžalai, - linktelėjo į vilnones jos pėdkel- 
nes — vidinėje šlaunų pusėje ryškėjo tamsi dėmė. — O dar net nematei 
mūsų kamerų. Galbūt sugalvosiu įkišt tave į vieną iš guminių, sutvertų 
ir pasmerktų amžinai tamsai, kad negalėtum susižalot. 

— Meldžiu... paleisk mane, dėl Renatos. 

Papurtė galvą. 

— Renatai pasisekė, yra specialių namų nusikaltėlių tėvų apleis- 
tiems vaikams. Laimei, mūsų valstybė gailestinga, tokiais pamestinu- 
kais rūpinasi. 

— Negali jos išsiųst... 

— Aš pats tokiuose užaugau, tik pažiūrėk, ką jie man padarė, - 
skėstelėjo rankomis. — Tokiose vietose sustiprėji. Norėdamas išgyvent 
privalai toks tapt. Vaikai būna labai žiaurūs. 

— Negali leist, kad jai taip nutiktų. 

— Tujai ir pasirašei šitokį nuosprendį, - atsirėmęs į langą Hauseris 


pų balansuojančią Renatą. - Laimei, ji dar labai jauna, tad galbūt pa- 
mirš savo tėvus. Ją apleidusią motiną. 

Lena susivėmė - smakru ant jos šviesios striukės varvėjo nedide- 
li, pusiau suvirškinto maisto gumulėliai. 

— Tik pažiūrėk į save. Tik pažiūrėk, kokia tu silpna. 

Hauseris atrakino jos riešą, ji susmuko ant grindų savo pačios 
purve. 

— Maldauju, darysiu viską, ko tik panorėsi, - ištiesusi ranką už- 
dėjo jam ant šlaunies. 


»-w.L-— e 

- Ar tapsi valstybės liudytoja prieš savo vyrą Kristofą Šumaną? 

— Taip... 

— Ar padėsi gauti duomenų, išaiškinančių jo nusikaltimus vals- 
tybei? 

- Taip... 

— Ar liudysi prieš konspiratorius, kartu su juo planavusius nusi- 
kaltimą valstybei? 

— Taip... 

— Lena, kodėl turėčiau tikėti, kad nemeluoji? Pažvelk į mane. Ar 
galiu būt tikras, kad sakai taip ne tik todėl, kad nori iš čia ištrūkt ir su 
dukra pabėgt? 

— Pažadu padėt, prisiekiu, prisiekiu savo ir jos gyvybe. 

— Kaip galiu būti tikras... dėl tavo lojalumo? 

Žvilgtelėjo į jos ranką, — to pakako, - ji ėmė glostyti vidinę jo 
šlaunų pusę. 

— Aš... lojali. 

— Pamenu, kaip vadinai mane purvinu, vienišu. 

— Atleisk... Iš tikrųjų taip negalvoju... Buvau pikta, išsigandus... 

— O kas, jei pasakysiu, kad dėl vienišumo neklydai? Kas ateityje 
tuo pasirūpins? Kas atlygins man už didžiadvasiškumą šioje sudėtin- 
goje situacijoje, į kurią patekai? 

Nusišluosčiusi burną prišliaužė arčiau. 

- Aš... Pažadu tau atsilyginti. 

— Būsi mano širdele? Vadinsi mane tėveliu, kai tave pisiu? 

— Taip, pažadu... tėveli, — linktelėjusi čiupo kelnių užtrauktuką, 
įkišo ranką į antuką. 

Prieš patraukdamas ranką Hauseris leido jai pajust jo susijau- 
dinimą. Atidarė duris, kartu su šviežiu oru įsiveržė gatvės ir žaidimų 
aikštelės triukšmas. 

— Iki pasimatymo, Lena. Iki labai greito. 

Lena iššliaužė pro duris Hauseriui pavymui. Žvelgė, kaip ji ne- 
rangiai kopia į kalnelį žaidimų aikštelės link, galiausiai pranykdama 
už plikų medžių. 

Į telefono būdelės stogą barbeno lietus, pro aprasojusius langus skver- 
bėsi Šionhauzerio alėja važiuojančių automobilių šviesos. Palinkęs į 
šoną Hauseris susirado keletą monetų, įmetė jas į aparatą, surinko nu- 
merį. Buvo šiek tiek apsvaigęs, bet ne daugiau nei įprastai. Visą popietę 
ir vakarą sekė Šumanų šeimą svetainėje. Gėrė kartu su Lena, pylusia 
sau vermutą iki pat tol, kol Kristofas grįžo namo. Išliko rami, nė neuž- 
siminė apie dienos įvykius, o Kristofas nieko blogo nepastebėjo, tačiau 
greičiausiai tai kažką bylojo ne apie jos aktorinius gebėjimus, o apie jo 
pastabumą. 

— Šumanai... — atsiliepė Kristofas. 

Hauseris pridėjo prie ragelio nedidelį diktofoną, nuspaudė pra- 
džios mygtuką. 

— Alio... - nekantriai pakartojo Kristofas. 

Tamsioje telefono būdelėje pasigirdo dieną įrašytas pokalbis, 
Kristofas tylėdamas klausėsi, kaip Lena sutiko jį įduoti... Vadinsi mane 
tėveliu, kai tave pisiu?.. — Taip, pažadu... tėveli. 


2014 m. balandis, Kristianshaunas 

Raunas su Evos telefonu rankoje sėdėjo kapitono vietoje, užsikėlęs ko- 
jas ant keleivio kėdės. Buvo jau gerokai po vidurnakčio, Kristianshauno 
kanalas plytėjo tylus. Pažvelgė į žaliąjį ekraną. Mobilusis buvo beiš- 
sikraunąs, prieš akis mirgėjo nedidelis baterijos Ženklelis. Sužinojus, 
kad žinutes išsiuntė Mikelis, pasidarė tik dar skaudžiau. Kai kurios jų 
turbūt rašytos jiems budint kartu, dėl to išdavystė Raunui rodėsi tik 
dar baisesnė. Susiėmė už velniškai skaudančios akies. Nors iškart po 
smūgio Džonsonas įdavė jam maišą su ledukais, rodės, smarkiai ištino. 
Vylėsi, kad bent jau Mikelis irgi raitėsi iš skausmo. 

Tuo metu vairinėje pasigirdo žingsniai, bet ten gulinčiam Mio- 
fei niekaip nesureagavus, kopėčiomis į kapitono tiltelį turbūt kopė 
draugas. 

— Tai va, kur tu įsitaisęs. 

Atsigręžęs ant denio išvydo Eduardo. 

— Kam dėkot už garbę? Nori ką nors pasiskolint? 

— No, - Eduardo prisėdo ant dvivietės sėdynės jam už nugaros. — 
Kaip tu? - tik dabar pastebėjo pamuštą Rauno akį. - Eik tu sau, skauda? 

— Tik kai mirksiu. 

— Ir tu neblogai pasišvaistei kumščiais. Nesu matęs tavęs tokio 
įtužusio, — išsitraukė iš kišenės saują pistacijų. Pasiūlė Raunui, bet šis 
mostelėjęs ranka atsisakė. 

- Ir pats nežinau, ar kada buvau toks pasiutęs. 

— Pabudo senasis riaušių policininkas? 

Raunas papurtė galvą: 

— Kaip tik priešingai, anais laikais reikėjo laikytis šaltai. Po tokio 
išsišokimo iškart lėktum iš darbo. 

Eduardo dantimis išlukšteno riešutą. 

— Visiškai tave suprantu. Nors aš ir pacifistas, Džonsonui nerei- 
kėjo tavęs sulaikyt. 

— Tada būčiau jį užmušęs. 

Eduardo gūžtelėjo. 

- Tada, žinoma, nebūtų labai pasisekę, —- prislopinęs balsą pa- 
linko artyn prie Rauno. - Tai ar Žinai, kiek laiko jie su Eva buvo kartu? 

— Nėra ko šnabždėt, manau, vis tiek tuoj visas Kristianshaunas 
žinos. Bet ne, nė nenutuokiu, nors ir penkios minutės būtų buvę per 
ilgai. 

— Net ir sekundė neatleistina, amigo, — išspjovęs lukštą suleido 
dantis į naują riešutą. - Man tiesiog sunku tuo patikėt, dėl Evos. 

Raunas patraukė pečiais. 

— Sakė, jis pats primygtinai siūlęsis... Ar tau kas kita būtų šovę į 
galvą? 

— Kuo mane laikai? - atrodė nuoširdžiai įsižeidęs. 

— Tik susimąsčiau, tiek jau esi moterų sutikęs, negi nebuvo nė 
vienos ištekėjusios? 

— Krūvos! - šūktelėjo. - Bet jų vyrų aš nepažįstu. Čia jau jų bėda. 
Žinai, danai nemėgsta... - mėgino surast tinkamą žodį. 

— Krušt? 

— No, no, - Eduardo energingai papurtė galvą. - Klausytis! Tai la- 
bai labai svarbu. Visuomet klausytis moterų. Jei nori pagriebt tą Luizę, 
klausykis, kol ausys nukris. 

Raunas šyptelėjo. 

— Griebt nesiruošiu, tai tikiuos, ir ausys vietoj liks. 

Linktelėjęs Eduardo iš kišenės ištraukė dar riešutų. 

— Kaip dėl to kiaulės Mikelio, el porco? 

— Apie ką tu? 

— Kas, jei ją nužudė ne įsilaužėlis? Kas, jei ją nužudė pavydo ap- 
akintas Mikelis? Gal jis manė, kad Eva tave paliks, jie susiginčijo ir... ji 
žuvo? Ar apie tokią versiją pagalvojai? 

Raunas linktelėjo. 

— Mikelis niekaip nesusijęs su Evos mirtim. 

— Tu tikras? 

- Šimtu procentų. Kai tai nutiko, kartu su Mikeliu buvau darbe, - 
šviesa, bet buvo tamsu. — O kur tavo mergina? Tikiuos, neguli ir 
nešąla? 

— Simonai prireikė namo, - gūžtelėjo. — Tikriau, aš ją ten išsiun- 
čiau. Kad galėčiau palaikyt geriausią savo draugą, - skėstelėjo rankomis. 

— Kaip gražu. Bet dabar tavo geriausias draugas sako, kad yra 
pavargęs ir prieš išeinant liepia susirinkt visas šiukšles nuo denio, - pa- 
rodė į krūvą lukštų Eduardo po kojomis. 

Šis nusijuokęs surinko šiukšles ir švystelėjo jas per bortą. 

— Matau, mano draugui vėl viskas gerai, puiku. 


Netrukus Eduardo nuėjo į savo laivą, o Raunas liko sėdėt ant kapi- 
tono tiltelio. Žvelgė į kanalą, naktyje vanduo švytėjo tarsi aksomas. 
Išsitraukęs iš kišenės telefoną paskutinįkart žvilgtelėjo į jį ir sviedė į 
vandenį. Neįtikėtina, kiek bėdų gali pridaryt sena „Nokia“ prieš nu- 
grimzdama į dugną. 


Prenclauer Bergas, Berlynas, 1989 m. lapkričio 2 d. 

Ryte, šiek tiek po dešimtos, Kristofas svetainėje rado paskutinę paslėp- 
tą kamerą. Iš visų jėgų išplėšė ją iš lubų su visu tinku, pas Hauserį ry- 
šys nutrūko, ekranas užtemo. Tačiau iš įtūužio nepastebėjo sietyno lizde 
vis dar paslėpto mikrofono, Hauseris klausėsi, kaip Kristofas keikė jį 
visokiausiais vardais. Lyg nutikimas furgone būtų pažeminęs jį daug, 
labiau nei Leną. Kelias dienas po to jie beveik nesikalbėjo. Kristofas 
paskambino į darbą, apsimetęs sergančiu užsibarikadavo savo kabi- 
nete, o Lena didžiąją laiko dalį verkdama pragulėjo ant sofos. Tik kai 
namuose būdavo Renata, stengėsi elgtis bent šiek tiek normaliai. Bet 
viskas atrodė dirbtinai, dėl to Renata stengėsi tik kuo greičiau pabėgt 
į savo kambarį. Tačiau trečiąją dieną po užpuolimo, Renatą paguldę į 
lovą, Kristofas ir Lena sėdėjo laiptų aikštelėje - po gelsvai šviečiančioje 
lempoje įrengta paskutine Hauserio kamera. Dalijosi alumi ir cigarete. 
Iš pradžių nė vienas netarė nė žodžio, o galiausiai prabilo taip tyliai, jog 
Hauseriui teko prisukti stiprintuvą, kad ką nors išgirstų. 

— Visa tai jam sakiau tik tam, kad išgelbėčiau Renatą. 

— Ar būtum ir padarius viską, ką jam Žadėjai? 

Ji nudelbė akis. 

— Jis pagrasino ją iš manęs atimt. Išsiųst į vaikų namus. 

— Ir tujjuo patikėjai. Kaip patogu, - gurkštelėjo alaus. 

— Prirakino mane. Sėdėjau įkalinta, kol Renata buvo viena aikš- 
telėje. 

— Atleisk... aš tik... Tas kiaulė, prakeiktas kiaulė. Galėčiau jį už- 
mušt už viską, ko mums pridarė. 

Ji papurtė galvą. 

— Dabar privalom racionaliai mąstyt. Reikia sprukt. 

- Ir leist jam laimėt? 

— Nejau nesupranti, jau pralaimėjom. Pasisekė, kad dar esam 
laisvėje, o ne seniausiai suimti. 

Jis paėmė jos ranką. 

- Vakar kalbėjau su Šrioderiu. Jis pasakojo, kad viduje viskas 
griūva, žvalgybos tarnyba ėmė naikinti bylų protokolus. Jie puikiai 
žino, kad reikia skubėt. Daugelis jų vadovų jau pabėgę. Daugiau bylų 
nepradedama, niekas nebeareštuojamas. Sklando gandai, jog palei- 
džiami pirmieji politiniai kaliniai. 

— Bet... kodėl tuomet visa tai vyksta? 

— Dėl Hauserio. Visa tai - jo darbas. 

— Dėl to tik dar baisiau. Tik pagalvok, jei kas nors nutiktų Renatai? 

— Būtinai ką nors sugalvosiu, - bato kulnu užgesino ant grindų 
numestą nuorūką. 

— Ką? 

— Ką nors. 

— Man baisu čia ilgiau būt. 

- Žinau. 


Prenclauer Bergas, Berlynas, 1989 m. lapkričio 3 d. 

Užsidėjęs ausines Hauseris mėgino išgirsti, kas vyksta viršuje pas 
Šumanus. Girdėjo tik nuotrupas, nors ir visu galingumu atsuko sve- 
tainėje paslėptą mikrofoną. Įtarė, kad bute vyko nemenkas sambrūz- 
dis — stumdomi baldai, išimami stalčiai, slaptai šnabždamasi. Dabar 
susierzino, kad Kristofas rado paskutinę kamerą, atimdamas iš jo gali- 
mybę padoriai viską sekti. 

Šiek tiek po vidurdienio Kristofas išėjo iš buto pasikišęs po 
pažastimi portfelį. Hauseris svarstė, ar nederėtų pasinaudot situ- 
acija ir prirėmus Leną prie sienos išsiaiškint, ką jie ten veikia, ta- 
čiau, kita vertus, nenorėjo trukdyt, jei jie vis dėlto planuoja pabėgi- 
mą. Todėl Greifenhageno gatve nužingsniavusį Kristofą nusekė iki 
Štargarderio gatvės, kur jis susirado telefono būdelę. Vien jau tai, 
kad nepasinaudojo namų telefonu, bylojo, kad vyksta kažkas įdo- 
maus. Būdelėje praleido beveik penkiolika minučių, tada vėl pasiro- 
dė. Užsukęs į gėlių parduotuvę nupirko puokštę oranžinių gerberų 
ir grįžo į butą. 

Vakare, kai Šumanų šeima pavalgė ir Renata atsigulė į lovą, 
Hauseris nustebo monitoriuje pamatęs atsarginėje laiptinėje stovintį 
Kristofą, vilkintį švarku su viršutinėje sagos skylutėje įkišta gerbera. 
Atsisveikinimui pabučiavęs Leną nulipo laiptais žemyn. 

— Saugokis, - pamojavo jam. 

Susiradęs striukę Hauseris išvirto į virtuvę kaip tik Kristofui da- 
rant duris į vidinį kiemą. Akimirką palaukęs nusekė iš paskos. Išėjęs į 
lauką išgirdo užsitrenkiant vartus į Tuopų alėją. Perbėgęs tamsų kie- 
mą iššoko į gatvę, kur tuo metu pro šalį prabirzgė trabis. Kol Hauseris 
žvalgėsi, Kristofas jau buvo spėjęs prieiti iki Štargarderio gatvės san- 
kryžos, kur dingo už kampo. Pribėgęs prie sankryžos išvydo jį einant 
Getsemano bažnyčios link, netoliese stoviniavo didelis būrys aktyvis- 
tų. Prasigrūdęs pro Žmonių minią nuėjo į bažnyčią. 

Hauseris įžengė į sausakimšą bažnyčią. Nors ir žinojo, kad joje renka- 
si demokratinių judėjimų Žmonės, jų skaičius vis tiek nustebino. Prieš 
altorių stovintis žilabarzdis vyras kalbėjo apie ryte vykusią demonstra- 
ciją, ją pavadinęs istoriniu posūkiu kovoje už laisvę. Hauseriui jis buvo 
kažkur matytas, o kur - neprisiminė. Spėjo jį esant rašytoją, aktorių, 
gal dainininką. Bet kokiu atveju - dekadentas. Pirmojoje eilėje, prie pat 
krikštytuvės, sukryžiavęs rankas ir niūriai dėbsodamas priešais save 
sėdėjo Kristofas. Po dvidešimties minučių jis atsistojo ir dingo už durų 
bažnyčios gilumoje. Hauseris pro suolų eiles nuskubėjo ton pusėn. 
Įžengė į nedidelį kiemą už bažnyčios, patraukė gatvės link vedančiu 
žvyruotu takeliu. Už penkiasdešimties metrų per nedidelę aikštę tolu- 
moje matomų gyvenamųjų blokų link žingsniavo Kristofas. 

Hauseriui pribėgus jau buvo dingęs iš akių. Siauras takelis prie- 
šais pro eilę laiptinių vedė iki vartų arkos tolumoje. Patraukė juo prie 
tuščių vartų. Keikė save, kad paleido Kristofą iš akių, pasuko aikštės 
link. Tą akimirką pastebėjo tiesiai į jį artėjančius du vyrus. Atkreipė 
dėmesį į lazdas primenančius įnagius jų rankose. Jau norėjo apsisukti, 
tačiau alėjoje už nugaros išgirdo kažką atbėgant. Po akimirkos iš tam- 
sos išniro dar dvi figūros. Vienas siūbavo sunkia motociklo grandine, 
kitas - dygliuota medine lazda. Apsupo keturi vyrai. Be abejo, šituos 
banditus pasamdė Kristofas. Sprendžiant iš ginkluotės - pigūs, bet dėl 
to ne mažiau pavojingi. 

— Jums tikrai nederėtų tęst. 

- Įsitikinęs? —- pasigirdo balsas už nugaros. 

Vyras įsiūbavo grandinę virš Hauserio, bet šis spėjo pasilenkt. Iš 
kišenės išplėšė pažymėjimą tik stengdamasis laimėti laiko: 

- Žvalgybos tarnyba! Dinkit iš akių! 

— Tavo STASI ženkliukas čia nepadės. 

— Paskutinis įspėjimas. Dinkit, arba areštuosiu. 

Kažkas sušvilpė, Hauseris pajuto aštrų skausmą lazdos spygliui 
susmigus į šlaunį. Vos nesuklupo, bet pusiausvyrą išlaikė. Numušė 
galvos link atskriejančią grandinę, tačiau ši apsivyniojo jam apie dil- 
bį, vyras patraukė ją į save, sukaustydamas ranką. Trečiasis gumine 
lazda kalė jam į inkstus. Virš galvos išvydo dar vieną, grasinantį laz- 
da. Sustabdė jį trenkdamas kumščiu į gerklas. Žioptelėjęs šis išmetė 

ginklą. Griebdamas lazdą Hauseris beveik nejuto pasipylusių smūgių. 
Smogė vyrui su grandine - sutraiškė žandikaulį. Vyras paleido grandi- 
nę, Hauseris ją prisitraukė. Dabar persvara jo naudai. Verdantis adre- 
nalinas slopino skausmą. Paguldyti du vyrai — pusė kelio iki pergalės. 
Grandine nusitaikė į vyrą už nugaros. Šis apsigynė, Hauseris jau norėjo 
smogti vėl, kai kažkas driokstelėjo į sprandą. Jam susvirduliavus puolė 
vyras iš priekio. Pajuto, kaip lazda įsmigo į ranką, - jis paleido grandinę. 
Po kito kirčio į veidą viską aptraukė migla. Po sekundės jau gulėjo ant 
asfalto. Keturi vyrai stūksojo virš jo. Girdėjo jų kvėpavimą. Keikdamiesi 
ir spjaudydami ėmė jį metodiškai spardyti. Pasikeisdami dalijo smūgį po 
smūgio. Tarsi medkirčiai bendromis jėgomis skaldydami rąstus. 


Kristofas stebėjo monotonišką vyrų darbą. Kandžiojo krumplius, aki- 
vaizdžiai stengdamasis nuslopinti pykinimą. 

Galiausiai vyrai apvertė gyvybės ženklų neberodantį Hauserio 
kūną. Veidas buvo visiškai sutalžytas, striukė ir marškiniai kruvini, 
kitam linktelėję vyrai priėjo prie Kristofo. 

— Pinigus. Turi likusius? — paklausė vyras su lazda. 

Kristofas skubiai išsitraukė pluoštą dvidešimties dolerių ban- 
knotų. 

Vyras kraujuotais pirštais ėmė skaičiuoti pinigus, nė nesibaimin- 
damas jų sutepti. Suskaičiavęs susikišo į kišenę. 

Kristofas nurijo seiles. 

— Ar... ar jis negyvas? 

Vyras per petį pašnairavo į Hauserio kūną be gyvybės ženklų. 

- Jei atrodo negyvas, vadinasi, negyvas. 

— Tik noriu būt tikras. 

— Gali pats patikrint, — ištiesė jam lazdą. 

Tada mostelėjo kitiems, vyrai dingo tamsiame kelyje. 

Atsargiai prisiartino prie Hauserio, pažvelgė į kruviną masę. 
Pasilenkęs pabaksnojo lazda, Hauseris nesujudėjo. Nusviedęs ją ant že- 
mės pasileido bėgti. 


Prenclauer Bergas, Berlynas, 1989 m. lapkričio 4 d. 

Hauseris snaudė. Hauseris pabudo. Hauseris girdėjo sirenas, atrodė, 
kad kažkas nori jį pasmaugti. Pamėgino pasipriešinti, bet greitosios pa- 
galbos medikas liepė gulėt ir nejudėt. Hauseris nebenorėjo priešintis. 
Jam uždėjo kaklo įtvarą. Į įtvarą įdėjo ir ranką. Gavo morfijaus ampulę, 
nugrimzdo į tamsą. Skausmas įsuko į audringą sapną, kol jį pažadino 
pro praskeltą voką prasiskverbusi šviesa. Burnoje siautė sausra. Kūnas 
neklausė. Tik po kurio laiko suprato gulįs ligoninės lovoje. Prie lango 
stovintis daktaras atidengė žaliuzes. Hauseris pamėgino atsistoti, bet 
skausmas sulaikė. Juto kaklo įtvarą, tvarsčius apie krūtinę, šlaunį, deši- 
nę ranką, galvą. Atrodė tarsi mumija. 

— Kur aš? 

Gydytojas atsigręžė. Barzdos šeriai, pavargęs žvilgsnis — turbūt 
pamainos pabaiga. 

— Pabudai. Įspūdinga, pagalvojus apie tau suleisto morfijaus 
kiekį. 

— Kiek valandų? 

— Pusė pirmos. 

— Padėk man atsikelt. 

Gydytojas priėjo prie lovos turėklo. 

— Ramiai. Tau atviras kaukolės lūžis, dėl to prasidėjo edema. Visą 
rytą iš kaukolės šalinome skysčius. Esu matęs traukinio pervažiuo- 
tų Žmonių su menkesniais sužalojimais. Stebuklas, kad apskritai esi 
gyvas. 

- Stebuklas bus, jei nepadėjęs man atsikelt apskritai dar galėsi čia 
dirbt. Ar bent Žinai, kas aš toks? 

— Pulkininkas Erhartas Hauseris, žvalgybos tarnyba, mačiau 
tavo pažymėjimą, — palinkęs sušnibždėjo, — ir jei ne duota Hipokrato 
priesaika, būčiau leidęs skysčiams tavo smegenyse kauptis tol, kol tap- 
tum daržove. Linkiu pasveikt, - gydytojas dingo už durų. 

Hauseris užsimerkė. Reikėjo susisiekti su Miuleriu. Priverst jį 
areštuoti Midą. Nusiųst jį tiesiai į dėžę. Reikėjo tuoj pat rast telefoną. 
Būtina susikaupti. Žingsnis po žingsnio. Jei tik atsikels iš lovos, galės ir 
apsirengt. O kai jau tiek bus padaręs, nusigaus ir iki budinčiojo perso- 
nalo patalpos paskambinti. 


Apsirengti užtruko pusantros valandos. Ligoninės marškinius pasiliko. 
Nepaisant suvartoto morfijaus, kūnas vis dar buvo šoko būsenos, tarsi 
krečiamas karščio nevaldomai drebėjo. 

— Paskambink... šituo numeriu... žvalgybos tarnyba. 

Jauna seselė prie stalo išsigandusi pažvelgė į jį. Jis numetė popie- 
riaus lapelį ir savo pažymėjimą. Jį išvydusi seselė nurijo seiles. Skubiai 
griebė telefoną, surinko numerį. 

— Ne... niekas neatsako. 

— Juk skambini į žvalgybos tarnybą... žinoma, kas nors atsakys... 
bandyk dar kartą. 

Seselė pamėgino dar kartą, bet ir vėl niekas neatsiliepė. 

— Visas miestas kitoje pusėje dėl demonstracijų, gal todėl. Ar 
jums padėti grįžti į palatą? 

— .„iškviesk man taksi. 


Nors traumatologijos skyriaus gydytojai ir labai priešinosi, Hauseriui 
galiausiai pavyko gaut leidimą išeit iš ligoninės, jį nugabeno iki senste- 
lėjusios „Volga 24“ - taksi, laukiančios prie pagrindinio įėjimo. 

Pakeliui į Mitę vairuotojas visą kelią žvilgčiojo į galinio vaizdo 
veidrodėlį norėdamas įsitikint, ar jo keleivis vis dar gyvas. Privažiavus 
Aleksandro aikštės prieigas eismas sustojo. Hauseris pažvelgė pro šoninį 
langą. Žmonės aplinkui vaikščiojo važiuojamąja dalimi tarp automobilių. 

— Kas vyksta? - sumurmėjo Hauseris. 

— Demonstracijos. Visi nori patekt į Aleksandro aikštę. Tikras 
pragaras. Sako, ten jau koks milijonas dalyvių ir vis daugėja. Susirinko 
visi partijų vadovai. Manau, mėgina numalšint sujudimą. 

— Tegul bando... - galvos skausmas sustiprėjo, pasigirdo išderin- 
to pianino skambesys, Lu Rydas uždainavo „A Perfect Day“. Suabejojo, 
ar muzika sklinda iš automobilio radijo, ar iš sumuštos galvos. 

Pagrindinę būstinę galiausiai pasiekė tik vakarėjant. Sunkūs gro- 
tuoti vartai buvo uždaryti, už jų stovėjo keturi sargybiniai su iškeltais 
pistoletais-kulkosvaidžiais. Taksi vairuotojas padėjo Hauseriui išlipti, 
šis, priėjęs prie vartų, parodė pažymėjimą sargybiniams, šie atidarė jam 
vartus. Tada nuvežė iki 7-0jo namo, palydėję iki pat Z skyriaus antra- 
me aukšte. Įžengęs į patalpą tuoj pat išgirdo dokumentų naikiklių dže- 
ržgesį. Tolėliau būrys bendradarbių popieriais šėrė keturis naikiklius. 
Hauseris įsispoksojo į aplink juos susidariusį milžinišką kalną konfe- 
ti. Priminė Paskutiniojo teismo dieną. Nuklibikščiavęs per skyrių iki 
Štrauso kabineto pasibeldė, atidarė duris. 

Viduje stovintis Miuleris iš spintos į vežimėlį mėtė Štrauso doku- 
mentus. Paties Štrauso niekur nesimatė. 

— Kas tau atsitiko? Viskas gerai? — paklausė Miuleris. 

— Ar gerai atrodau? Ką veiki Štrauso kabinete? 

— Tvarkausi. Turim tapt nematomi, įsakymas iš Pirmojo namo. 

— Nes miesto centre susirinko būrelis demonstrantų? 

— Demonstrantai čia niekuo dėti. Visa valdžia ten, net Volfas. 
Mačiau per televizorių jį, kalbantį apie skaidrumą, susirinkimų lais- 
vę, - Miuleris nenustojo šypsojęsis. 

Hauseris atsirėmė į sieną. 

— Markusas Volfas? Mūsų Volfas? Bestija? 

Miuleris linktelėjo. Hauseris prisėdo ant sofos. 

— Ar Štrausas irgi ten? 

— Štrausas išėjo atostogų. Neribotam laikui. 

— Areštuotas? 

Miuleris nusijuokė: 

— Ne, pabėgo į Vengriją, iš ten, manau, dar toliau. Be to, kartu su 
Šrioderiu ir kažkokiom šokėjom. Senas ožys, paliko žmoną ir vaikus. 
Saldainių? - paėmęs nuo stalo ištiesė Hauseriui dubenį saldainių su 
brendžiu. 

Hauseris papurtė galvą, bemat pajusdamas visus sumušimus. 

— Reikia areštuot Midą. Jis šituo pasirūpino, - pabaksnojo į save. 

— Maniau, norėjai, kad jis pabėgtų. 

— Norėjau, bet panašu, tam laikas beveik praėjo. Dabar nesulau- 
kiu, kol galėsiu jį įkišt į Hochenšionhauzeną. 

— Deja, visi suėmimai sustabdyti. Pirmojo namo direktyva. 

— Ką tai, po velnių, reiškia? Jis turi būt įgrūstas į dėžę jau šiąnakt. 

Miuleris nudelbė akis į grindis, nieko neatsakė. 

— Miuleri. Ar girdi, ką sakau? 

— Taip, be tai neįmanoma. Su kalviu buvom nuvykę į 
Hochenšionhauzeną ir dėžę išardėm. 

— Ką padarėt? 

— Tada jis nupjovė duris ir išvežė į laužyną. 

— Liepei kalviui sunaikint mano skrynią? 

- Jis geriausiai tokius dalykus moka, tai taip. Hauseri, negalim 
palikt jokių įrodymų. Juo labiau, šitokių. Mus nuversti gali bet kurią 
akimirką — pro langą parodė į sargybinę, lyg kalbėtų tiesiogine pras- 
me. — O aš čia nenoriu būt, kai tai įvyks, — atsargiai nusišypsojo 
Hauseriui, kuris, atrodė, skendo niūriose mintyse. - Žinau, kur slepi 
savo absentą. Atnešt? 

— Taip, Miuleri, ačiū, — ir vėl galvoje suskambo pianinas ir Lu 
Rydas. 

Po kelių minučių prie lūpų glaudė absento taurę. Pro vieną lūpų 
kamputį sunkėsi kraujas, maišydamasis su skaidriu skysčiu į purpurinį 
debesį. Kažkam teks už visa tai sumokėt. 


Kristianshaunas, 2014 m. balandis 

— Nemiegi? — pasigirdo aukštas balsas. 

Raunas atsimerkė. Virš jo bolavo neryškus veidas. Nebuvo ti- 
kras, ar tikrai pabudo, ar sapnavo. Išryškėjo veidą uždengusi ranka, 
beldžianti į purviną liuko stiklą virš lovos. Tik dabar dingtelėjo, kad į jį 
žemyn žvelgė ant denio stovinti Luizė. 

— Labas rytas. Atnešiau kavos, —- pasirodė dviejų kavos puodelių 
dugnai ir kepyklos maišelis. 

Palinksėjęs Raunas atsisėdo lovoje. 

— Dvi minutės, ir ateinu. 

Atsikėlė, ankštoje vonioje per 60 sekundžių susitvarkė: išsivalė 
dantis, nusiprausė veidą ir suglostė plaukus, pasikeitė marškinėlius. 
Treningus, kuriais apsivilkęs miegojo, jai teks pakęst. 

Pakilo į denį pas Luizę - atsisėdusi ant vienos iš baltų plastikinių 
kėdžių ji šėrė Miofę kruasanu. Jau buvo tapusi nauja geriausia šuns 
drauge. 

— Labas rytas, - nusišypsojo. 

— Ar vis dar ne naktis? - atsisėdo ant kėdės priešais. 

— Pusė devynių, - ištiesė jam vieną kavos puodelį. 

— Kas tave čia taip anksti atvijo? 

— Aš pakeliui į mokyklą, pagalvojau, užsuksiu su kava, padėko- 
siu už pagalbą. 

— Man pasirodė, lyg jau padėkojai? — šyptelėjo abu. 

Raunas išėmė iš maišelio kruasanus. Nuėmęs nuo kavos puode- 
lio dangtelį pamirkė raguolį į šiltą latę. 

— Kodėl tavo toks veidas, atrodai visas sumuštas? - susirūpinusi 
pasiteiravo Luizė. 

— Atsitrenkiau į stalą. 

- Stalą? Kaip... 

- Ilga ir nuobodi istorija, - Raunas atsikando kruasano. - Parašei 
broliui? 

Linktelėjusi nudelbė akis į puodelį. 

— Keletą kartų, bet neatsakė. 

— Gal jis tik nori būt su savo... Berlyniete. 

— Todėl parašiau ir jai. 

— Rimtai? — Raunas pritariamai linktelėjo. - Ar ji atsakė? 

Luizė papurtė galvą. 

— Ne. 

— Gal pabandyk dar kartą. 

— Parašiau jai keturis kartus, — prieš tęsdama sunkiai atsiduso. — 
Kiekvienąkart prašydama papasakot, kada paskutinįkart rašė Moensui, 
ar gal jį kada nors sutiko. Paskutiniame laiške paklausiau, ar negalėtų 
paprašyt Moenso man parašyt, jei jis ten. Bet tas laiškas taip ir nenuėjo. 

— Kodėl? 

— Nes pašto paskyra staiga buvo uždaryta. 

Raunas patraukė pečiais. 

— Visokių gali būt priežasčių. 

- Žinau, bet atrodo, lyg ji sąmoningai bando sunaikinti savo ryšį 
su Moensu. Jei jis išvyko pas ją, ji turbūt yra paskutinė, jį mačiusi. 

Raunas suvalgė kruasano likutį. 

— Kodėl šios informacijos neperduodi policijai? Net jei tai ir ne 
svarbiausia pasaulyje byla, gal jie galėtų kreiptis į Vokietijos policiją, 
susekti elektroninio pašto adresą? 

Luizė suglamžė tuščią kartoninį puodelį. 

— Nenoriu painiot į tai policijos. Noriu tik sužinot, ar Moensui 
viskas gerai. Dėl to paieškojau tos moters ir radau, kad Berlyne jos var- 
du yra tik keturi asmenys. 

— Kokiu vardu? Berlynietė? - nusišypsojo. 

- Ne, elektroninio pašto adresas buvo „Šuman“ ir keli skaičiai. 
Kitame laiške Moensui ji prisistatė Renata. Berlyniete ją pavadino 
Moensas, taip ji vėliau ir pasirašinėdavo. 

- Renata Šuman. Tai manai, Moensas pas ją? 

— Tik spėju. Bet kokiu atveju pasiimsiu kelias laisvas dienas ir 
važiuosiu į Berlyną aplankyt tų trijų žmonių. 

Raunas iš nuostabos vos nenukrito nuo kėdės. 

— Ar gerai apgalvojai tokį sumanymą? 

— Privalau sužinot, kas jam nutiko. 

— Ar negali jiems tiesiog parašyt ar paskambint? 

— Pats sakei, kad reikia nenuvertint nuostabos galios. 

— Tas tai taip, bet už Moenso dingimo gali slypėti nusikaltimas. 
Nė neįsivaizduoji, su kuo ten gali susidurti. Po tuo vardu gali slėptis 
bet kas. 

Luizė linktelėjo. 

— Puikiai suprantu, dėl to dar norėjau paklaust, ar nevažiuotum 
kartu? 

— Luize... 

— Sumokėsiu už bilietą, už viską... 

— Deja, - nuoširdžiai atsakė. - Nieko nebus. 

— Okei, — vos girdimai tarė, liūdnai nusišypsojusi. - Dar liko stalų 
galvai padaužyt? 

Pakėlė akis. 

— Kažkas panašaus. 

Luizė paėmė tuščią puodelį jam iš rankos, įmetė į tuščią kepyklos 
maišelį kartu su savuoju, tada, patapšnojusi Miofę per galvą, pakilo. 

— Luize, tikrai nepatarčiau tau važiuot vienai. Geriau paskam- 
bink arba parašyk. 

— Kartais esi tiesiog priverstas veikti, net jei sveikas protas ir lie- 
pia priešingai, nejau nesi taip jautęsis? - linktelėjusi nužingsniavo prie- 
plaukos pusėn. 


Prenclauer Bergas, Berlynas, 1989 m. lapkričio 8 d. 

Šviesa pro gimnastikos salės stoglangį krito ant liesų gimnasčių. 
Vadovaujamos mokytojos frau Herc jos bėginėjo nuo tramplino atlikti 
salto. Salės gale, ant aukšto buomo Renata repetavo savo pasirodymą. 
Nepriekaištingai atsistojo ant rankų ir atliko du atbulus mirties salto, 
bet per baigiamąjį atbulinį persivertimą kreivai nusileidusi ant buomo 
nukrito. Su ašaromis akyse liko gulėti ant Žemės, tačiau nepratarė nė 
žodžio. Frau Herc suplojo rankomis liepdama pradėti iš naujo. Renata 
atsargiai atsistojo, vėl užsilipo. 

Hauseris mergaites stebėjo pro apskritą durų langelį. Durys pri- 
minė dėžės laivo duris, bet pro jas atsiveriantis vaizdas toli gražu ne- 
panėšėjo į tuos iš Hochenšionhauzeno. Jam patiko mergaičių atliekamų 
pratimų preciziškumas. Žavėjosi išugdyta jų valia, vertino grakštumą. 
Bet kas, išdrįsiantis nuskriausti šias mergaites, yra šėtonas. Iškart tai 
pripažino. Tačiau gyvenimas negailestingas. 


Po valandos per gimnastikos salę mergaitės iš persirengimo kambarių 
ėjo išėjimo link. Renata šlubčiojo būreliui iš paskos. 

— Renata, - nuskambėjo per salę. 

Sustojusi pažvelgė į kitoje salės pusėje tarp sukrautos įrangos 
stovinčią aukštą figūrą. 

— Eikš, turiu tau kai ką pasakyt. 

Sudvejojusi paliko drauges, nuėjo ton pusėn. 

Hauseris stovėjo pasirėmęs į buomą, lengvindamas krūvį suža- 
lotajai kojai. Tvarsčius buvo nusiėmęs, bet sutalžytas veidas panėšėjo į 
paskutiniame raunde pralaimėjusio boksininko. 

Renatą toks vaizdas, panašu, išgąsdino. 

— Atrodo blogiau, nei yra iš tikrųjų, - kimiu balsu atsakė į jos 
išsprogdintas akis. 

- Žinutę nuo ko? 

— Na, gal nelabai žinutę, bet man reikia su tavim pakalbėt. 

— Lauke mama laukia. 

Nors smulkutė atrodė bebaimė, Hauseris negalėjo nesišypsoti. 

— Žinau. Užtruksim tik akimirką. Ar žinai, kas aš? 

— Mūsų komendantas, - nusuko akis. - Tai ką man nori papasakot? 

— Prisėsk, — parodė į sukrautų čiužinių krūvą. 

Papurtė galvą. 

— Man reik eit. 

— Nėra ko nerimaut, Renata. Sėskis. 

Nenoriai prisėdo ant kraštinio čiužinio. 

— Turbūt Žinai, kad aš ne tik jūsų komendantas? Esu tikras, mama 
ar tėtis papasakojo ką nors daugiau. Ką nors apie mane. 

Nudelbė akis. 

— Gali nesijaudint. Tik pasakyk, ką jie tau pasakojo. 

— Nieko. Man tikrai reik eit, - jau ketino stotis, bet Hauseris ištie- 
nybos herbą. - Dirbi valstybei, žvalgybos tarnybai, - susigėdusi atsakė. 

— Turiu pulkininko laipsnį, - pabaksnojo į titulą, įrašytą kortelėje 
priešais vardą. 

— Bet tėtis sakė, kad tu šnipas. Šnipinėjai mus. 

Hauseris pakraipė galvą. 

— Sekiau jus, tiesa, bet tik tam, kad apsaugočiau, apsaugočiau 
tave. 

Ji įtariai prisimerkė. 

— Tėtis ne taip sakė. Man atrodo, tu meluoji. 

— Kokia griežta, bet bent jau nuoširdi, - įsikišo pažymėjimą į ki- 
šenę. - Bet sakyk, Renata, ar tavo tėtis visada teisus? 

Renata skubiai palinksėjo. 

- Šit kaip. Tai kai jis sako, kad gimnastika tėra žaidimas, o tu per 
daug užsiimi tom nesąmonė, jis irgi teisus? 

Ji neatsakė. 

— Ar kai grasina uždrausiąs lankyti gimnastiką, jei nepagerės 
tavo pažymiai, jis irgi teisus? Ar jis tuomet elgias teisingai? 

- Iš kur tu Žinai, ką jis sakė? 

— Nes aš viską Žinau. Ar pameni, kas, tėčio nuomone, yra svar- 
biausia? 

— Gaut išsilavinimą, kad gautum gerą darbą ir uždirbtum pinigų. 

— Bet tai juk visai ne tavo svajonė, ar ne, Renata? - pamėgino su- 
gauti jos žvilgsnį. - Nagi, gali man papasakot. Nors aš ir pats puikiai 
žinau. Kažkaip susiję su gimnastika, ar ne? 

Mergaitė linktelėjo. 

— Papasakok man, apie ką svajoji. 

— Noriu laimėt VDR olimpinį aukso medalį. 

— Būtent. O žinai, ką? Kad ir ką tavo tėtis sakytų, svajonė labai 
graži. 

— Nevykėlės svajonė. Net ant buomo neišstoviu, - pasitrynė su- 
muštą blauzdikaulį. - Frau Herc sako, kad aš paika kvailutė. 

Hauseris palinko artyn. 

— Ne. Tu esi drąsiausia mano pažįstama devynmetė mergaitė. 
Dėl to privalau tau parodyt kai ką ypatingo. 

— Man devyni su puse. Ką nori man parodyt? 

— Eime su manim, jei nori pamatyt. 

— Mama laukia... jai nepatiks, kad aš... 

— „eini kažkur su nepažįstamais. Mama teisi, niekad negalima 
niekur eit su nepažįstamais. Bet mes juk pažįstam vienas kitą, mes - 
kaimynai. Be to, aš gi pulkininkas, tad esu tavo vadas, - nusišypsojęs 
atsargiai timptelėjo raudoną pionierišką kaklaraištį ant jos kaklo. — 
Užtruksim tik akimirką, Renata. Tai kažkas labai labai ypatingo. 


Prie mokyklos įėjimo stovinti Lena rūkė laukdama, kol išeis Renata. 
Prisiglaudusi po stogeliu drebėdama slėpėsi nuo vėjo. Dauguma gim- 
nasčių iš Renatos grupės jau praėjo pro šalį, ji dairėsi į pastatą dukters. 
Tą akimirką pasirodė frau Herc. Gimnastikos trenerei ėmus rakinti du- 
ris, Lena nuskubėjo laiptais prie jos. 

— Frau Herc! 

Stambi moteris atsigręžė, pasisveikino. 

— Ar matėt Renatą? 

- Ji jau seniausiai išėjusi su kitomis mergaitėmis. 

— Ne, jos dar nemačiau. 

— Turėjo išeit, viduje daugiau nieko nėra. 

— Būkit gera, atidarykit duris. 

Trenerė susierzinusi pažvelgė į Leną. 

— Aš prieš išeidama patikrinau. 

— Atidaryk. Mano duktė ten! 

Frau Herc vėl ištraukė raktų ryšulį, atrakino duris. Atplėšusi jas 
Lena prasispraudė pro trenerę. Tamsioje laiptinėje nuaidėjo jos žings- 
niai bėgant į gimnastikos salę. 

Pasiekusi salės duris, bemat jas stumtelėjo. 

— Renata! - tik įžengusi vidun sušuko. Ant sienos radusi jungiklį 
įjungė šviesą. Sumirkčioję neoniniai vamzdeliai blyškiai apšvietė tuščią 
salę. 

— Renata! - suriko ir nuskubėjo į persirengimo kambarį. Bet tuš- 
čia buvo ir ten. 


Hauseris padėjo Renatai įveikti kelis paskutinius avarinių kopėčių laip- 
telius ant plokščio mokyklos pastato stogo. Atrodė lyg čia, penktame 
aukšte, vėjas pūtė dar stipriau. 

— Dviem sužeistiems kariams čia užsikart užduotis nelengva, — 
nusijuokė Hauseris. 

— Ką man norėjai parodyt? 

— Kantrybės, mano drauge. Eikš čia, - nuvedė ją per stogą pro 
šviesos šachtas, didelius ventiliatorius. - Ar kada esi girdėjusi pasaką 
„Žiurkių gaudytojas iš Hamelno“? 

— Nemanau. Apie ką ji? 

— Apie vieną kaimelį, kurį beviltiškai užplūdo žiurkės. Kartą pro 
šalį keliavo žiurkių gaudytojas ir kaimo gyventojai bandė įkalbėti jį iš- 
gaudyti žiurkes. Žadėjo atiduosią jam visą savo turtą. Žiurkių gaudyto- 
jas, būdamas doras socialistas, atsakė, jog jam užteks tik tiek, kad neitų 
alkanas miegot. Ar Žinai, ką jis tada padarė? 

— Ne, juk nežinau šitos pasakos. 

— Pasiėmęs gluosnio dūdelę užgrojo, - prie lūpų pridėjęs ran- 
kas ir judindamas pirštus tarsi grotų dūdele Hauseris sušvilpavo 


197 


melodiją. - Neilgai trukus iš visų slėptuvių subėgo žiurkės. Užbūręs 
dūdelės muzika žiurkių gaudytojas išsivedė jas iš miesto. 

— Kur jas nusivedė? 

— Priėjęs nedidelį upelį, pats jį perbrido, o žiurkėms šis buvo per 
gilus ir jos visos nuskendo. 

-— Tai jis padėjo kaimo gyventojams? 

— Būtent. Bet kai sugrįžo savo užmokesčio, kaimiečiai atsisakė 
sumokėt. Teigė, kad jam tiesiog pasisekė, jie ir patys būtų galėję taip 
padaryt. 

— Nelabai gražu iš jų pusės. 

— Tikrai ne, bet tokie jau kapitalistai šiais laikais. Godūs melagiai. 
Dėl to žiurkių gaudytojas pasirūpino, kad išdavystės jie niekad nepa- 
mirštų. Ir vėl užgrojo dūdele. 

— Bet juk žiurkių daugiau neliko? 

— Ne, šįkart paskui jį nusekė visi kaimo vaikai. 

Renata išpūtė akis. 

— Ir juos paskandino? 
vaikus į gražią socialistinę šalį, kur išsipildė visos jų svajonės. Kur nie- 
kas nieko neapgaudinėjo, - Hauseris patapšnojo jai per galvą. - Ar ma- 
tai tuos bokštus tolumoje? - parodė į naktiniame danguje boluojančius 
didžiųjų prožektorių siluetus. 

— Čia iš Frydricho Liudviko Jano sporto parko. 

— Būtent, - pašnairavo į rankinį laikrodį. - Gerai įsižiūrėk, — 
tą akimirką prožektoriai keturiuose bokštuose įsijungė. Vis stiprė- 
janti šviesa sujungė juos į žibantį žiedą, o stebint nuo stogo atrodė, 
lyg ant tos miesto dalies būtų nusileidusi švytinti aureolė. - Ar ne 
gražu? 

Ji linktelėjo. 

- Šviesus mūsų valstybės didybės simbolis. Pavadintas Jano, šlo- 
vingo vokiečių gimnastikos judėjimo tėvo, garbei. 

— Frisch, Fromm, Frėhlich, Frei“, - tarė. - Čia mūsų devizas. Frau 
Herc sakė, kad šitą jis sugalvojo. 


+ 


Žvalūs, pamaldūs, linksmi, laisvi. (Vok.) 

— Žaviuosi tavo žiniomis, Renata. Stadione esu stebėjęs didingų 
mūsų šalies didvyrių pasiekimų. Kartą mačiau, kaip Uvė Honas page- 
rino ieties metimo pasaulio rekordą. Buvo pirmasis atletas, numetęs 
ietį toliau nei 100 metrų. 

Jos akys nušvito, Renata nusišypsojo. 

— Renata?.. Renata? — tamsoje iš apačios šūkavo mama. 

Hauseris ir Renata priėjo prie krašto, pažvelgė į mokyklos kie- 
mą, kur jos ieškodamos blaškėsi Lena ir frau Herc. 

— Verčiau atsiliepk, — patarė Hauseris, prisigretindamas visai 
šalia Renatos. 

— Mama... mama, aš čia, viršuje, — iš visų jėgų suriko Renata. 

Lena apsisuko aplink. Renata ir vėl suriko, Lena ir frau Herc už- 
vertė galvas - iškart ją pastebėjo. Frau Herc persigandusi susiėmė už 
burnos. Lena sustojo kaip įbesta. Nenuleido akių nuo Renatos ir už jos 
tarsi tamsus šešėlis stūksančio Hauserio. 

Žiūrėdamas stadiono pusėn Hauseris glostė Renatos plaukus. 
Tik nestiprus stumtelėjimas švytinčios aureolės link ir ji užgestų tiesiai 
po savo išdavikės motinos kojomis. Tokios tragedijos Lenai neatstotų 
jokie sukaupti turtai. 

— Hauseri, maldauju! 

Jis nusišypsojo. 

— Šalinu akmenukus iš aparato krumpliaračių. Ar supranti pa- 
galiau? 

Neatsakė. Tik spoksojo į jį bedvasiu žvilgsniu, bejėgiškai praver- 
ta burna. 

Švelniai pažvelgęs į ją pasuko akis į Renatą. 

— Verčiau bėk Žemyn pas mamą. 

Nusigręžusi nuo bedugnės mergaitė nuskubėjo stogo plokš- 
tuma. 

— Renata, - sušukojai pavymui, ji sustojusi atsigręžė. - Papasakok 
dar kartą apie savo svajonę. 

— Atstovauti VDR olimpinėse žaidynėse ir laimėti mums visiems 
aukso medalį, - sušuko. 

Jis atidavė jai pagarbą. 

73. 


Per monitorių Hauseris žvelgė į laiptų aikštelėje apsikabinusius Leną ir 
Kristofą. Spaudė ją prie savęs, bet tai verksmo nenumalšino. 

— Turim bėgt iš čia... Šiąnakt. 

— Lena, negalim. Tai būtų savižudybė. 

— Savižudybė čia likti. Kodėl, po velnių, jo tiesiog neužmušei? 

-— Taip ir buvo suplanuota. Visi manėm, kad jis miręs. Atrodė miręs. 

— Kristofai, reikėjo įsitikint. 

— Žinau, - glostė jai plaukus, pabučiavo į kaktą. - Lena, reikia 
palaukt. Per vakaro žinias pranešė apie artėjančias reformas. Daugiau 
laisvės. Esu tikras, viskas pasisuks mūsų labui. 

— Bet kada? 

— Daugiausia per keletą savaičių. 

Išsilaisvinusi iš jo glėbio atsistojo. 

— Savaičių? Tas psichopatas mus gali vėl užpult po kelių valan- 
dų. Jei nieko nedarysi, rytoj bėgu su Renata viena. 

— Bet, Lena... 

Ji nuėjo virtuvės durų link. 

— Aš rimtai, ir daugiau niekad mūsų nebepamatysi. 

Kristofas atsikėlė, priėjęs ją apkabino. 

— Liebchen, bėgsim kartu. Tikrai ką nors sugalvosiu. 

— Ar pažadi? 

— Taip. 

— Ar gali susisiekt su savo... pažįstamais? 

— Kokiais dar pažįstamais? Visi jie arba pabėgo, arba slepiasi... 

— Tai kas tada? 

Susimąstęs įsispoksojo į tuštumą. 

— Braunas kartą minėjo tokį planą. Pavadino jį „atsarginių durų 
strategija“. Ne toks genialus, kaip Šrioderio su ambasados automobi- 
liais, bet visai įmanomas. 

Hauseris atsilošė kėdėje. Po šitiek mėnesių ir savaičių. Po tiek 
nusivylimų, skausmo, galiausiai pasieks tikslą. 


Kristianshaunas, 2014 m. balandis 

Pasiskolintą kroviklį Raunas padėjo ant stalo Viktorijai, sėdinčiai su ant 
lupų kampučio nukarusia cigarete. Antikvariate, be jų, daugiau nieko 
nebuvo, šaltas jos žvilgsnis per pilką dūmų debesį bylojo, kad draugi- 
jos ji netroško. 

— Maniau, apsidžiaugsi atgavusi, - linktelėjo į kroviklį. 

— Pagaliau palikau visą tą bylą ramybėj. Dabar jau tikrai viskas 
baigta, — išsitiesęs kėdėje nusišypsojo. 

Ji tik tuščiai dėbtelėjo. 

— Kas? - nebepakentęs tylos galiausiai paklausė. - Užuot sėdėjusi 
ir Murmėjusi, geriau padarytum kavos. 

— Nenoriu kavos, - peleninėje užgesino susisuktą cigaretę. 

Raunas patraukė pečiais. 

— Kas tave, po velnių, šiandien įsiutino? 

— Tu, ir ne tik šiandien. Labai mane nuvylei, Raunai. 

— Ką padariau? - skėstelėjo rankomis. 

— Kai gėrei iki žemės graibymo, jau nemaniau, ar galėtum že- 
miau pult. 

— Na, užtat dabar didžiąją laiko dalį esu blaivus. 

— Taip, pastebėjau, tokia būklė tau jau beveik nebetinka, - lieme- 
nės kišenėje susirado tabako pakelį. 

— Tikrai nesuprantu, ką tokio padariau, kad taip tave supyk- 
džiau? 

Viktorija pakraipė galvą. 

— Negali tiesiog svaidytis kumščiais į kairę ir į dešinę. 

— A, tai tik dėl to? - prisimerkė, įtariai ją nužvelgęs. - Mikelis dar 
ir daugiau nusipelno už tai, ką padarė. Neįtikėtinai lengvai atsipirko. 

— Tikrai? — papylusi šiek tiek tabako ant „Rizla“ popierėlio, 
susisuko cigaretę. — Kitaip tariant, smurtu spręstum visas pasaulio 
bėdas? 

— Niekada neteigiau galintis išspręst visas pasaulio bėdas — 
su smurtu ar be jo. Apskritai manęs į pasaulio problemas nepai- 
niok, man ir savų per akis, - nusišypsojo stengdamasis sušvelninti 
situaciją. 

Prisidegusi cigaretę išpūtė dūmų debesį jo pusėn: 

— Patariau palikt tą mobilųjį ramybėje. Bet negalėjai atsispirt. 
Žemę su dangum sumaišei, kad išsiaiškintum, kas juos siuntė. Ir kas 
tau iš to? 

— Sužinojau tiesą, - gūžtelėjo. 

— Šit kaip. O aš nieko daugiau čia nematau, tik mėlynes ant gal- 
vos žmogui, ką tik praradusiam dar vieną draugą. 

— Skamba kaip citata iš tų saviugdos knygų, - linktelėjo į lūžtan- 
čias lentynas. - Pamiršti, kad ne aš buvau neištikimas. Ne aš melavau, 
apgaudinėjau, išdaviau. 

— Bet mušei tu, - pakilo nuo prekystalio. - Ar Žinai, kad praradai 
nemažai karmos taškų? — parodė į jį rūkstančia cigarete. 

— Pažįstu labai daug žmonių, kuriuos karma dar turėtų aplankyt. 
Ar man padaryt tos kavos, ar ką? 

— Ne šiandien... - papurtė galvą. - Eduardo man pasakojo, kad 
su kažkuo susitikinėji. Tai kam tos nesąmonės? 

Raunas sukryžiavo rankas. 

— Eduardo turi ilgą liežuvį. Su niekuo aš nesusitikinėju. 

— Bet jis sakė... 

— Tik padedu jai ieškot dingusio brolio, okei? 

Viktorija pasitaisė ant nosies galiuko nuslydusius akinius. 
Pagaliau šiek tiek atsileido. 

— Tai vis dėlto kažkuo padoriu užsiimi. 

Raunas papurtė galvą: 

— Ir taip, ir ne. Ne kažką tegaliu padaryt. 

— Tai ar rado jį? 

— Brolį? Ne, panašu, jis bus išvykęs į Berlyną, - šyptelėjo. - Kvietė 
mane vykt kartu jo ieškot... 

- Ir? 

— Ir? Ir ką? Niekur aš nevažiuosiu. 

Papurtė galvą. 

— Ne, Žinoma, ne, - ironija persmelktu tonu atsakė. —- Tačiau 
Berlynas kaip tik tau ir sukurtas. Nėra šioje žemėje egocentriškesnio 
miesto su arogantiškesniais gyventojais. Puikiai ten tiktum. 

- Ačiū. Maniau, tavo neapykanta nukreipta į Švediją ir 
Stokholmą. 

Neatsakė. Apėjusi prekystalį sustojo prie pirmosios lentynos su 
kelionių literatūra. Vedė pirštu per knygų nugarėles. Galiausiai radusi, 
ko ieškojo, ištraukė knygą ir švystelėjo Raunui. 

Šis nustebęs sugriebė ją. 

— Ką čia darai? - atsuko knygos viršelį - nudrengtas Berlyno ke- 
lionių vadovas. — Gal negirdėjai? Niekur nevažiuosiu. 

- Ir čia nesėdėsi, - paėmė knygą nuo prekystalio, metė jam ant kelių. 

Pažvelgė į ją, paskui pakėlė akis į Viktoriją. 

— Rimtai manai, kad turėčiau važiuot? 

Ji linktelėjo. 

— Bet beveik jos nepažįstu. Net nežinau, kur gyvena, nieko. 

— Važiuok tik, Raunai. Jei ne į Berlyną, tai kur nors kitur, tik 
dink iš čia. 

— Veji mane lauk? 

Linktelėjo. 

— Taip, nebegaliu į tave žiūrėt. 

— Tik todėl, kad keliskart užvožiau Mikeliui? 

— Taip, ir dėl daug kitų dalykų. Skiriu tau savaitės karantiną. 

— Karantiną? Ką čia paistai? - netekęs žado spoksojo jos pusėn. — 
Lyg čia būtų kokia užeiga. 

— Čia bent jau mano valdos ir čia sprendžiu aš. 

Niurzgėdamas Raunas palei kanalą nukiūtino „Bjankos“ link. 
Miofė kliuvinėdamas vos spėjo iš paskos. Niekaip nesuprato, kodėl ji 
taip dėl visko pasiuto. Karantinas? Pakraipė galvą. Bet pasakė taip, lyg 
tikrai norėtų daugiau nei tiesiog išsiųst jį pro duris. Lyg vis dar tebe- 
būtų trisdešimtmetį išdirbusi Kristianshauno gimnazijos mokytoja, kol 
viską metusi nusipirko antikvariatą. Jei šitaip rūpinasi moraline jo ge- 
rove, labai jau keistai tai parodė. 

Susikišęs rankas į kišenes užčiuopė kelionės vadovą, kurį iš nuos- 
tabos, kad išspiriamas lauk, netyčia pasiėmė. Labiausiai troško tiesiog 
kiek ir „Nokia“, bet susilaikęs prisėdo prieplaukoje. Pasigailėjo metęs 
rūkyti ir neturėjęs draugiją jam galinčio palaikyt alaus. Miofė prisi- 
glaudė šalia, paglostė šuns kailį. Pagalvojo apie Luizę, jos draugija jam 
patiko vis labiau ir labiau. Tuo pat metu jos brolio dingimas pažadino 
seną medžioklės instinktą. Tiek pat, kiek nekentė etatinio taisyklėmis 
ir griežtais nurodymais apipinto darbo, tiek pat ir ilgėjosi policininko 
darbo. Buvo geras tyrėjas. Rasdavo pėdsakų ten, kur jų neaptikdavo 
net technikai. Išviliodavo užkietėjusių banditų prisipažinimus. Ilgėjosi 
pirmas atvykti į nusikaltimo vietą. Jausti neperšaunamos liemenės 
svorį, šaltą „Glock“ pistoleto rankeną delne. Metalu atsiduodantį adre- 
nalino skonį burnoje, sutelkti dėmesį į auką tarsi plėšrus paukštis. Su 
ženkleliu, ar be jo, giliai viduje buvo Mentas. Susimąstė apie „Berly- 
nietę“. Geras vardas, beveik girdėjo Marleną Dytrich dainuojant „Lili 
Marlen“. Gal užsukus Luizei tai ir buvo ženklas, kad turi jai padėt. 
Padėt rasti paslaptingąją Moenso draugę. 


Prenclauer Bergas, Berlynas, 1989 m. lapkričio 9 d. 

Gdansko gatve lėtai slinko rytinis eismas. Iš automobilių srauto išni- 
rusi kelkraštyje sustojo didelė lada, ant šaligatvio ten laukė Hauseris. 
Atidaręs dureles įsėdo vidun. Dėl sulaužytų šonkaulių visą kūną nu- 
diegė skausmas, bet vis tiek nusišypsojo prie vairo sėdinčiam Miuleriui. 

— Nusiskutai ūsus, - pastebėjo Miuleris. 

Hauseris linktelėjo, pasitrynė pliką panosę. 

— Iškart palengvėjo. 

— Šįryt atrodai pakylėtas. Tad spėju, paskutines naujienas jau 
girdėjai. 

— Nusišikt man ant tų naujienų. Pats sau darausi naujienas. 

— Ką tik pakeitė Policijos biuro valdžią. 

— Tegu keičia ką tik nori. 

Miuleris kilstelėjo antakius, akivaizdžiai apstulbęs dėl tokios 
tiesmukos reakcijos. 

— Bet tai reiškia, kad prasideda visai nauji laikai. Ir mums. 

— Tai vis tiek nekeičia fakto, kad operacija „Midas“ artėja prie pa- 
baigos. Radau jų Achilo kulną. Raktas visuomet buvo duktė. Tėvystės 
instinktus turi net išdavikai. Privalom tai atsimint, Miuleri, kad ir kiek 
niekintumėm tuos parazitus, jie myli savo atžalas. 

Miuleris tik linktelėjo. 

— Midas sprunka, po velnių, - draugiškai patapšnojo Miuleriui 
per petį. - Manau, jau šįvakar arba šiąnakt. Dabar viską planuoja, tad 
negaištam, - davė Miuleriui ženklą važiuoti, bet šis nejudėjo. - Ko lauki? 

Miuleris išsitraukė cigaretę, prisidegė. 

— Dabar jau nebesvarbu, bėgs jie, ar ne. 

— Gal iš proto išsikraustei? Aišku, kad svarbu. 

— Įsigaliojus naujiesiems įstatymams dėl amnestijos - ne. 
Galimybės juos po to paduoti į teismą — minimalios. 

— Mielas Miuleri, dievaži, tikrai negalvoju jo areštuoti. Tik noriu 
pateisinamos priežasties kertantį sieną jį nušaut. 

Miuleris tuščiai žvelgė pro priekinį stiklą. 

— Abejoju, ar pavyks. Puikiai suprantu, kaip nori jį sučiupt, bet 
bijau, kad jau per vėlu. 

— Nejaugi nesiklausei? Sakiau, jis bėgs šiąnakt! 

Miuleris peleninėje užgesino pusiau surūkytą cigaretę: 

- Tai gal geriau jį tiesiog partrenkt ar įmest į Šprė, kaip kad susi- 
tvarkėm su Braunu? Pasirūpinam, kad patektų į kokį nors nelaimingą 
atsitikimą ir ramiai sau miegam? 

— Tikrai ne, po velnių. Noriu jį nušaut prie sienos. Kad jo mirtis 
būtų oficiali ir visi sužinotų apie jo nusikaltimus valstybei. Teisingumas 
turi būt įvykdytas iki galo. 

— Man atrodo tu vienintelis, trokštantis tokio teisingumo. 
Hauseri, tuoj visą tarnybą uždarys, ištrins mūsų pėdsakus. Dokumentų 
naikikliai dirba visą parą, o tu kalbi apie viešą egzekuciją? Beprotybė. 

— Mes esam purvini tiesos, Valstybės įrankiai, - jo akys liepsno- 
jo. - Mūsų politikai gal ir nuolaidūs, bet dėl to mes, Miuleri, turim būt 
tik dar stipresni. Nes dėl vieno dalyko gali neabejot. Siena niekam neat- 
leidžia! - nusišypsojo ištaręs tokius svarius žodžius. - Reikėtų tai užra- 
šyt ant jos didelėmis raidėmis, kad paskutiniai bėgliai atsigręžtų į savo 
prakeiktus gyvenimus. 

- Jau numaniau, kad nebūsi girdėjęs paskutinių gandų. 

Hauseris patraukė pečiais. 

— Gandai sklando nuolat. Kodėl turėčiau jais domėtis? 

— Nes jie sklinda tiesiai iš pagrindinės SED būstinės, iš paties 
Egono Krenco kabineto. 

— Nusispjaut man ant to šūdvežio. Dėl manęs jį nors ir pakart 
gali. 

— Nieks jo nekars. Anot mano šaltinių, šiuo metu turbūt jie rašo 
kalbą vakaro spaudos konferencijai. 

— Kalbą? Kokią kalbą? Jo atsisveikinimo kalbą? 

— Ne. Pranešimą, informuojantį, kad ateityje visi bus laisvi keliauti. 

— Po velnių, negali būt! 

Miuleris gūžtelėjo. 

- Iš to, ką man pasakojo, Šabovskis vakare praneš tai pasaulio 
spaudai. 

Netekęs amo Hauseris tik tuščiai spoksojo priešais save. 

— Ar įsivaizduoji, kas nutiks? Visos gatvės, visi pasienio punktai 
prisipildys sieną kirsti norinčių žmonių. Puolimas. Jie ją nuvers... 

— Ką nuvers? 

— Sieną, Hauseri. 

Hauseris papurtė galvą. Pamažu suprato Miulerio žodžius. 

— Pamiršk Midą. Pamiršk visa tai. Po šio vakaro galbūt ims me- 
džioti mus. Pulkininke, laikas atsitraukt. 

— Niekada. Lauk iš mašinos, - sušnypštė. 

— Ką? 

Miuleriui greit nesureagavus, pastūmė jį prie durelių. Pasilenkęs 
sugriebė rankeną ketindamas pats jas atidaryti. 

— Lauk iš čia... 

Miuleris išlipo, Hauseris pasislinko ant priekinės sėdynės, užve- 
dė ladą. Staigiai įsuko į važiuojamąją dalį, kur jį pasitiko cypiantys auto- 
mobilių stabdžiai ir pypsėjimas. Tada apsisukęs nukūrė Greifenhageno 
gatvės link. 


Kristianshaunas, 2014 m. balandis 

Raunas įžengė pro auditorijos duris Architektūros mokykloje, įsikūru- 
sioje viename buvusių Holmeno jūrininkystės sandėlių. Patalpa buvo 
sausakimša studentų, susėdusių ant kėdžių ir palei sienas. Prie stalo 
stovėjo Luizė ir užsidėjusi laisvųjų rankų įrangą skaitė pranešimą. Jai 
už nugaros ant drobės perskaitė temą — „Miestų atmintis“, nors nė ne- 
nutuokė, ką tai reiškia, žavėjosi, kaip paprastai ji valdo klausytojus. 
Ramus, valdingas jos balsas, apgalvoti judesiai buvo bemaž stoiški. 
Priminė, kaip kartą atvyko pasiimti Evos iš miesto teismo ir stebėjo ją 
bylinėjantis. Tąkart neatsiminė, apie ką buvo byla, turinio net nepaste- 
stiprybe ir profesionalumu, didžiavosi, kad jo mergina stovi ten visus 
užbūrusi. Niekad to Evai nepapasakojo, dėl to dabar, nepaisant tų pra- 
keiktų SMS žinučių, gailėjosi, tačiau tikėjo, kad tąkart ji tą pajuto. Kaip 
jis ją brangino. 

Po keturiasdešimties minučių Luizės paskaita pasibaigė, ji nu- 
lipo nuo pakylos. Paskui ją per auditoriją nusekė būrys studentų, tad 
Raunas niekaip negalėjo prieiti, todėl tik pamatė, kaip ji patraukė į kie- 
mo viduryje, tarp žemų pastatų įsikūrusią valgyklą. 

Pailgoje patalpoje kvepėjo sumuštiniais ir aliejumi. Susėdę prie 
ilgų stalų triukšmavo studentai. Kaip tik ten atsukusi jam nugarą sto- 
vėjo Luizė. Patraukęs už pavadėlio Miofę nuėjo prie jos. 

— Luize! 

Ji atsigręžė, buvo maloniai nustebinta: 

— Labas... Iš kur Žinojai, kad aš... — staiga prisiminusi pakraipė 
galvą. - Juk daviau kortelę... 

Raunas linktelėjo. 

— Puiki paskaita. 

— Buvai? - nusišypsojusi patraukė jį nuo smalsių studentų, aki- 
vaizdžiai besistebinčių, ką elegantiškoji jų dėstytoja veikia su šituo odi- 
ne striuke vilkinčiu nepažįstamuoju ir jo storu šunėku pašonėj. 

— Nežinojau, kad domiesi architektūra. 

— O kaipgi, „Miestų atmintis“ ir panašiai... kaip tik man, - vėl 
privertė ją nusišypsoti. —- Gal yra kas nors naujo apie brolį? 

Ji papurtė galvą. 

— Vis dar jokio atsako. Taip pat mėginau vėl parašyt Renatai 
Šuman, nors ir žinau, kad jos pašto paskyra uždaryta. 

— Tai vis dar svarstai ten važiuot? 

— Važiuoju po trijų dienų, pasibaigus mūsų simpoziumui, o ką? 

Raunas patraukė prie savęs Miofę, pernelyg susidomėjusį šiukš- 
liadėže netoliese. 

— Jei vis dar nori, kad važiuočiau kartu, tai... 

Ji suspaudė jo dilbį: 

— Rimtai? 

Raunas linktelėjo. Jos veidą nušvietė plati šypsena, spinduliuo- 
janti iš nekantrumo net paraudo. 

— Tuoj pat užsakysiu dar vieną lėktuvo bilietą ir kambarį tau 
viešbutyje; gyvensim Aleksandro aikštės vidury, pagalvojau, būtų pui- 
ki vieta pradėt... 

— Luize, - Raunas nutraukė tiradą. - Jei nori važiuoti su manim, 
turėtume susitart dėl keleto dalykų. 

— Žinoma, - paleido jo ranką. 

— Už viską mokėsiu pats. Be kalbų. 

Linktelėjo. 

— Okei. Kas dar? 

Giliai atsidusęs nuleido balsą. 

— Puikiai Žinau, kaip tau rūpi brolis, bet tai nekeičia fakto, kad jis 
padarė nusikaltimą. 

Luizė nudelbė akis. 

- Jei rasim Moensą ir jis atsisakys pasiduot, būsiu priverstas pra- 
nešt teisėsaugai apie jo buvimo vietą. 

- Puikiai suprantu, - sumirksėjusi nervingai linktelėjo. - Dar 
kas nors? 

— Taip. Dėl tų pavogtų pinigų: jie nepriklauso nei Moensui, nei 
Lauricenui. Jie keliaus tiesiai į valstybės iždą. Kas gali reikšti griežtesnę 
bausmę Moensui ir, žinoma, kaltinimus Lauricenui dėl mokesčių vengimo. 


209 


- Jei taip reikia, - gūžtelėjo. — Aš tik noriu įsitikint, kad Moensui 
viskas gerai. Visa kita - tebūnie, kaip turi būti. 

— Tai reik suprast, vis dar nori su manim kartu? 

— Tik dantų šepetuko nepamiršk, - nusišypsojo. 

Apsisukusi grįžo prie būrelio studentų, visą tą laiką nenuleidu- 
sių nuo jųdviejų akių. 


Prenclauer Bergas, Berlynas, 1989 m. lapkričio 9 d. 

Sėdėdamas juodoje ladoje Greifenhageno gatvėje Hauseris nenuleido 
akių nuo spindinčio Šumano BMW. Atidaręs daiktinę ištraukė giliai 
užkištą pistoletą. 9 milimetrų makarovą su aštuonių šovinių dėtuve. 
Rusiškas šlamštas, turėdavai prieit neįprastai arti, kad pataikytum. 
Užtaisė ginklą — šis spragtelėjo įstūmus šovinį į lizdą. Gailėjosi prieš 
išgrūsdamas Miulerį iš automobilio nepaklausęs, kada iš tikrųjų įsiga- 
lioja naujieji įstatymai dėl išvykimo iš šalies. Jeigu Kristofas spės iš- 
girsti kalbą, be abejo, atitinkamai susiplanuos pabėgimą. Tokiu atve- 
ju Hauseris, nepaisydamas galimų pasekmių, tiesiog užlips į viršų ir 
suvarys kulką tiesiai jam į kaktą. Pasirausęs kišenėje rado buteliuką 
su nuskausminamaisiais. Dantimis sutrupino kelias tabletes, atsilošė. 
Automobilio radijuje buvo įjungta spaudos konferenciją transliuosian- 
ti VDR 1 stotis, o iki konferencijos skambėjo Prokofjevas. Senas, geras 
Sergejus. 


Galiausiai, atsėlinus tamsai, atsidarė 9-0jo namo durys. Hauseris išsi- 
tiesė, stengdamasis geriau matyti kelią. Kristofas išvilko du sportinius 
krepšius, jam įkandin nusekė Renata su pionieriška kuprine ant pečių. 
Po kurio laiko pro vartus Lena su Klara ištempė Lenos lagaminą, kurį 
drauge nugabeno per gatvę iki automobilio. Kristofas atrodė nepaten- 
kintas, kad Lena pasiėmė tiek daug daiktų, bardamasis sugrūdo laga- 
miną į bagažinę. 


Po akimirkos BMW jau riedėjo gatve, Klara mojavo taip, lyg šeima ne 
bėgtų iš respublikos, o būtų išsiruošusi atostogų. Perėjusi gatvę Klara 
pasuko prie vartų. Hauseris tuoj pat įjungė pavarą, prilėkė prie jos. 
Nuspaudus stabdžius sucypė padangos, Klara išsigandusi atsigręžė. 

— Kur? - pro atvirą langą sušnypštė Hauseris. 

Klara tik spoksojo išsižiojusi. 

— Kurjie išvažiavo, po velnių?.. 

— Pas... Pas Lenos šeimą... į Dresdeną... Mama susirgo. 

— Ar neuždraudžiau tau su jais bendraut, ką, Klara? Mes dar toli 
gražu nebaigėm. 

Klara persigandusi pažvelgė į jį. Iki dugno nuspaudęs akcelera- 
torių pasileido gatve paskui ką tik už kampo dingusį BMW. Kristofas 
ir Lena sugalvojo Klarai puikią istoriją, ji tikrai paskleis naujieną kai- 
mynams, jei šie pradės teirautis, kodėl taip netikėtai išvyko. Dar nė 
nenumanė, kur jie sugalvos kirsti sieną. Kur tos Brauno „atsarginės 
durys“. Dingtelėjo, kad Kristofas galbūt turėjo nebegaliojančius išvyki- 
mo dokumentus ar suklastotą vizą, kurią jam tam tikru laiku parūpino 
Braunas, bet toks planas nelabai įtikimas. Pasienio pareigūnai lengvai 
tokią atpažintų. 

BMW pasivijo Šionhauzerio alėjoje, dabar važiavo iš paskos. Pro 
galinį mašinos stiklą švytėjo raudonas Renatos pionieriškas kaklaraiš- 
tis, kurį visuomet ryšėdavo. Ištikimoji partijos karė. Kankinosi turėsiąs 
ją priverst visa tai iškęst. Ji nekalta dėl to, kad jos tėvai išdavikai. Iš 
tikrųjų įstabu, kaip jos nepaveikė jų sugedimas, savo nekaltoje sielo- 
je ji išlaikė socialistinę ideologiją. Dėl to dar liūdniau, kad jos likimas 
jau nulemtas. Svajonė dalyvauti olimpinėse žaidynėse pasmerkta dar 
nespėjusi išleisti daigų. Vakaruose, kaip ir Rytuose, jausis nelaiminga. 
Sutepta, nešvari. 

Per radiją prasidėjo VDR 1 žinios. Centrinio komiteto spaudos 
pranešimą skaitė Giunteris Šabovskis, jis drebančiu balsu paskelbė, 
kad visi gali nevaržomai keliauti į Vakarus. Žurnalistui iš salės paklau- 
sus, ar įstatymas įsigalioja tuoj pat, jis akimirką sudvejojęs atsakė: 

— Taip... 

Hauseris trenkė kumščiu per vairą. Beliko tikėtis, kad Šumanas 
klausėsi „Geriausiųjų dainų topo“ arba apskritai išsijungė radiją. Bet 
kokiu atveju tik laiko klausimas, kol naujienos pasieks pasienio parei- 
gūnus. Jei Šumanas važiavo prie vienos iš šiaurinių, mažiau apkrautų 
pasienio perėjų, pavyzdžiui, Bornholmo gatvėje, tuomet turėtų ją pa- 
siekt visai netrukus. Kažkokia beprotybė, nė nenumanė, kaip teks tam 
užkirst kelią. 

Po dešimties minučių pravažiavo Bornholmo gatvę, per Pankovą 
ir pasuko iš Berlyno. Panikuojantį Hauserį toks maršrutas nustebino. 

Kelias nevedė nei pasienio, nei netgi Lenos tėvų Dresdene pusėn. 
Pamažu eismas kelyje nuslūgo. Be sunkių rusvąją anglį vežančių sun- 
kvežimių, liko vos keli automobiliai. BMW padidino greitį, Hauseriui 
sunkiai sekėsi spėti iš paskos. Pašnairavęs į skydelį pastebėjo, jog suge- 
dęs benzino matuoklis. Nė neįsivaizdavo, kiek dar likę degalų. 

Po pusvalandžio pasuko į Noirupiną, Vitštoko link. Pamažu 
maršrutas ėmė aiškėti. Brauno minėtos „atsarginės durys“ buvo ne 
Berlyne. Priešingai. Dabar prisiminė, kad Braunas kilęs iš Zalcvėde- 
lio — miestelio, įsikūrusio dviejų valstybių sienų sandūroje, toliausiai 
nuo Berlyno, bet arti Vakarų. Jis neabejotinai gerai žinojo šias apylin- 
kes, tą informaciją perdavęs Kristofui. Čia ir bandys prasmukti. Čia jie 
ir suklys. 

Hauseris sekė juos tamsiais kaimo keliukais į vakarus jau ilgiau nei dvi 
valandas. Beveik vienuoliktą pravažiavo nedidelį, visiškai apmirusį 
Altmarko miestelį. Priešais - Zalcvėdelis, o iškart už jo ir siena. Abejojo, 
ar Kristofas kirs sieną pačiame centre, greičiausiai ieškos Brauno nuro- 
dytos vietos, kur silpnesnė apsauga. 

Išvažiavus iš Altmarko Kristofas staiga padidino greitį. Hauseris 
nuspaudė akceleratorių iki dugno, tačiau teliko stebėti, kaip raudonos 
užpakalinės šviesos vis mažėjo ir mažėjo, kol galiausiai visiškai prany- 
ko. Už kelių kilometrų privažiavęs sankryžą pasirinko kelią, vedantį 
toliau nuo Zalcvėdelio. 

Penkiolika minučių vairavo nesutikdamas kitų automobilių. 
Iš visų pusių į šonus driekėsi nedideli link miško ir sienos vedan- 
tys lauko keliukai. Neįmanoma nuspėt, ar Kristofas pasirinko vieną 
iš jų, tad Hauseris važiavo toliau, iki pat kontrolės posto su užkar- 
da ir sargybos būdelėje sėdinčiais dviem pasieniečiais. Čia prasidėjo 
„Die Sperrzone“'. Zona driekėsi penkis kilometrus iki pat sienų san- 
dūros. 


Draudžiamoji zona. (Vok.) 

Vienas iš pareigūnų būdelėje tingiai išsitraukė SKS karabiną. 
Hauseris, nuleidęs langą, parodė pažymėjimą. Jaunas, apie dvidešim- 
ties metų sargybinis atidavė pagarbą. 

— Ar kas nors pastaruoju metu pravažiavo? 

— Tik 21 valandą keitėsi sargyba, pone pulkininke, - parodė į ke- 
lią sienos link. 

— Daugiau niekas? 

— Ne, pone pulkininke. 

Hauseris linktelėjęs jau ketino uždaryti langą. 

— Ar girdėjot, pone pulkininke? Siena atidaryta. Neseniai per ra- 
diją pranešė, - nusišypsojo. 

Hauseris sumurmėjęs tik jį prakeikė, pasienietis pribėgęs pakėlė 
užkardą. 


Nuvažiavo siauru žvyrkeliu sienos link. Savaime aišku, kad Kristofas, 
pasukęs vienu iš lauko keliukų, paliko automobilį miške. Viena iš pa- 
skutinių atkarpų, norint patekti kuo arčiau sienos, kad nereikėtų per 
ilgai eiti. Spėjo, Lena nelabai mėgo vaikščiot, galbūt Renata, bet tik ne 
Lena. 

Privažiavo kito sargybos posto vartus prie pirmosios tvoros. 
Priešais tarp medžių driekėsi plika šimto metrų pločio mirties zona. 
Tolėliau galėjo įžiūrėti trijų metrų aukščio tvorą, žyminčią tikrąją vals- 
tybių sienų sandūrą. Sargybinio būdelė stovėjo tuščia, tad ladą pasta- 
tė prie Fūhrungosstellet. Šešių metrų aukščio šarvuoto betono kontrolės 
postas. Pro langą viršuje pasieniečiai matė viską aplinkui, nuo stogo į 
nakties dangų šakojosi antenų raizgalynė. Išlipęs iš automobilio nuėjo 
į pastatą, iš kurio sklido radijo triukšmas. Atidarius duris keturi aplink 
stalą su arbatos puodeliais sėdintys jauni kariai nustebę pakėlė į jį akis. 
Hauseris skubiai prisistatė. Kareiviai iš Grenzbezirkskommando Zwei 
neatrodė itin sužavėti ir jo rangu, ir priklausymu žvalgybos tarnybai. 
Vietiniai berniūkščiai su tokia pat vietine pasaulėžiūra. 

— Turiu informacijos apie šiose apylinkėse esantį pabėgėlį, - pra- 
nešė Hauseris. 


Antroji pasienio rajono komanda. (Vok.) 

— Tebūnie sveikas atvykęs, - sumurmėjo vienas. 

— Ką pasakei? 

Šalia sėdintis draugas nusišypsojo. 

— Pulkininke, siena atidaryta. Prieš kelias valandas. Pranešė per 
radiją. Žmonės Berlyne šėlsta, pirmieji ten jau perėjo pasienio postus. 
Sako, eilėje laukia tūkstančiai, - nusijuokęs pakraipė galvą. 

- Ir kas taip juokinga, po velnių? 

Kareivis gūžtelėjo, toliau juokėsi. 

— Jūs teisus, pulkininke, nėr čia ko juoktis. Visi liksim be darbo, 
o Man tai reiks keliauti namo melžt motinos karvių, - atsakė stambiau- 
siasis iš visų ir taip pat pratrūko juokais. 

— Ar yra kas nors viršuj? - Hauseris parodė į laiptus. 

Papurtę galvas jie tęsė savo pašnekesį. Pralėkęs pro stalą Hauseris 
užšlubčiojo į viršų. Užlipo ant aukščiausios platformos, kur galėjo ne- 
varžomas apsižvalgyti į visas puses. Mirties zona plytėjo tuščia. Už ke- 
lių šimtų metrų stovėjo kitas bokštas. BT-9 - plonesnis ir keliais metrais 
sėn — be sargybos. Spėjo, du iš apačioje sėdinčių kareivių turėjo re- 
guliariai ten budėti. Dėl valstybės saugumo tikėjosi, kad kiti pasienio 
pareigūnai atsakingiau vykdė įsakymus. Tą akimirką skydelyje su- 
mirksėjo geltona lemputė. Čia buvo pavaizduota pirmojo mirties zonos 
užtvaro diagrama. Užsidegusi lemputė rodė, kur įsijungė signalizacija, 
pagal diagramą - vos už kelių šimtų metrų. Nukreipė žiūronus ton pu- 
sėn - tamsoje dar nieko nesimatė. Pasvarstė, ar reiktų įspėti apačioje 
sėdinčius sargybinius, bet tai tik labiau viską komplikuotų. Iš tamsos 
išbėgo Kristofas su Renata už rankos ir dviem krepšiais per petį. Lena 
tuščiomis sekė iš paskos. Lagaminą jai turbūt teko palikt. Tada paste- 
bėjo skardos kirpimo žirkles Kristofo rankose, jis ėjo tiesiai prie aukšto- 
sios tvoros. Apskaičiavo, kad atstumas iki jo apie 200 metrų, žinojo, su 
jo pistoletu šansai pataikyt menki. Midas, slysta iš rankų, dingtelėjo, ėmė 
mušti šaltas prakaitas. Pasisuko į vieną nedidelių staliukų, kur karei- 
viai laikė kalašnikovą. Gremėzdiškas, aprūdijęs AK 47 atrodė lyg palik- 
tas Raudonosios armijos Antrojo pasaulinio karo metu. Dievaži, buvo 
tiksliau šaunančių automatinių ginklų už 47-ąjį, bet nė vienas nebuvo 
toks mirtinas. Griebęs jį užtaisė pistoletą-kulkosvaidį. Mirties zonoje 

Kristofas stovėjo vos per kelis metrus nuo tvoros, už jo tarsi šydas drie- 
kėsi jo iškvepiamų garų debesis. Priglaudė kalašnikovą prie skruosto. 
Pagavo Midą taikiklio viduryje. Nuspaudė gaiduką. 

Per bokštą pragariškai nugriaudėjo ginklas. Apačioje sėdintys 
kareiviai išsigandę susimetė į krūvą. Viršuje Hauseris laikė iki du- 
gno nuspaustą gaiduką. Kūnas drebėjo nuo nuolatinės atatrankos, iš 
lizdo tarsi auksinis meteoritų lietus į naktį lėkė kulkos, į šoną pylėsi 
tuščios gilzės. Tą akimirką pasijuto tarsi keršijantis dievas. It tikrasis 
Respublikos saugotojas. 

Ištuštinęs ginklo būgną į tuščią lizdą dunkstelėjo skiltuvas. 
Hauseris atleido gaiduką. Vamzdis rūko, jis nuleido įkaitusį kalašniko- 
vą. Iš mirties zonos pasigirdo graudūs riksmai. Šovinių išpliektos smė- 
Neaišku, kas išgyveno, o kas žuvo. 

— Mein Gott“, - Hauseriui už nugaros pasigirdo prislopintas į 
bokštą pakilusio kareivio balsas. 


Dieve mano. (Vok.) 


Berlynas, 2013 m. rugsėjo 20 d. 

Moensas iškėlė galvą virš vandens. Jį laikančios grandinės vėl subarš- 
kėjo į vonios šonus. Vandens lygis nuslūgo, leisdamas jam įkvėpti. 
Užsikosėjęs ėmė Žiaukčioti, tuo pat metu mėgindamas įtraukti oro. Pro 
nutekamąjį vamzdį išbėgus visam vandeniui kūkčiodamas atsigulė 
aklinoje tamsoje drebėdamas iš šalčio. Prarado laiko nuojautą, nė nenu- 
tuokė, kiek kartų mėginta jį nuskandinti. Lediniam vandeniui kaskart 
užpildant vonią iki pat kraštų šaukė pasigailėti. Visiškai nesuprato, kas 
dėjosi. Nebuvo jokių užuominų, kodėl kažkas jį taip prirakino. Po tiek 
laiko troško tik mirties. 

Dėmesį patraukė nepažįstamas garsas — ne jo verksmas, ne 
grandinių braškėjimas. Skambėjo tarsi muzika. Ne tokia, kurią prieš 
dingdamas girdėjo festivalyje, ne, labiau panėšėjo į maršą su būgnais ir 
fleita. Netrukus įstojo vaikų choras. Dainavo vokiškai, mėgino suprasti 
žodžius, bet kolonėlės traškėjo, ne ką tegalėjo išgirsti. 

— Wir tragen... Wir tragen... die blaue Fahne. 

Mėlynoji vėliava. Turbūt sena skautų dainelė. Dainavo greičiau- 
siai jaunųjų pionierių choras. Bet kodėl kažkas nusprendė paleisti jam 
muziką? Ėmė šauktis pagalbos, bet muzika pagarsėjo, užgoždama riks- 
mus. Sėdint nuogam, surakintam linksma vaikų daina skambėjo tarsi 
pasityčiojimas. Po kurio laiko muzikai nutilus vėl teliko tamsa. Laukė, 
kol iš čiaupo virš galvos eilinį kartą pasipils vanduo, lyg skautų daina 
būtų įspėjusi apie dar vieną mėginimą paskandinti. Tačiau vanduo ne- 
pasirodė. Tik pro tas pačias traškančias kolonėles kažką vokiškai prabi- 
lo aukštas balsas. Čia tokia akustika — rodės, lyg žodžiai sklistų iš visų 
pusių: 

— KUR... PINIGAI?.. PASAKOJAI... APIE... PINIGUS. 

Pamėgino ištiesti kaklą. 

— Renata? Renata? Ar čia tu? ...ar čia tu? - klausinėjo laužyta vo- 
kiečių kalba. 


+ 


Nešame... Nešame... mėlynąją vėliavą. (Vok.) 

Praėjo nemažai laiko, kol balsas atsakė. 

— TAIP... AŠ... ČIA... ČIA PAT... PAŽADĖJAI... MAN... PINIGUS? 

— Kodėl su manim taip elgies? — pravirko. - Kodėl? 

— TAVIM... NEGALIMA.... PASITIKĖT... KUR... PINIGAI? 

— Renata, paleisk mane. Maldauju. 

— „„PINIGAI... KUR JIE? 

— Nieko negausi! - bejėgiškai suriko, — ničnieko, kol manęs nepa- 
leisi! - balsas užlūžo. - Būk gera, paleisk mane, Renata. 

— KVAILYS... SILPNAS... KVAILYS... 

Tuoj pat ant galvos pasipylė ledinis vanduo. Šaukėsi Renatos, 
maldavo jos pasigailėjimo, vandens lygis vis kilo. Ir vėl suskambo jau- 
nųjų pionierių daina, kol vanduo pamažu apsėmė jį visą, galiausiai 
džiaugsmingas jų švilpavimas virš vandens virto tolimu, maniakišku 
kauksmu. 


Berlynas, 2014 m. gegužės 4 d. 


60. 


Užsiregistravę „Park Inn“ viešbutyje Raunas ir Luizė sėdėjo jo resto- 
rane „Sparcos Lounge“. Prie baro triukšmavo vokiečių verslininkai. 
Dauguma nusimetę švarkus, atsilaisvinę kaklaraiščius, rėkalojo kartu 
su vokiška popmuzika, plyšaujančia per garsiakalbius. 

Šiek tiek po vienuolikos teko susitaikyti su skurdoku patiekalų 
pasirinkimu valgiaraštyje. Luizė vis dar nė neprisilietė prie savo sala- 
de nicoise', kiek gurkštelėjusi vandens tik nervingai vartė segtuvą su 
skirtukais. Valgydamas mėsainį Raunas pašnairavo į jį. Jau anksčiau 
pastebėjo ten sudėtas visas Moenso ir Renatos elektroninių laiškų ko- 
pijas, surašytus keturių moterų vardu ir pavarde Renata Šuman adre- 
sus, - jas abu ruošėsi aplankyt rytoj. Be to, visus juos pažymėjo miesto 
žemėlapyje. Kiti skirtukai žymėjo priedus, viešbučio ir lėktuvo bilietų 
rezervaciją. 

— Na, tu ir tvarkinga. 

Luizė linktelėjo. 

— Susitariau su vairuotoju, kad pasiimtų mus rytoj 8.30 ryto. 
Pamaniau, pakankamai anksti pradėt. Vis dėlto sekmadienis. 

Raunas vos nepaspringo mėsainiu, užgėrė alumi. 

— Užsakei vairuotoją? 

Linktelėjo. 

— Pagalvojau, bus paprasčiausia, jei visą dieną turėsime auto- 
mobilį. 

— Aukščiausios klasės tyrimas, - nusišypsojo. - Skamba gerai, 
bent jau nereiks naudotis metro. 

Luizė užvertė segtuvą. 

— Tikiuos, bent viena iš tų moterų žinos, kur Moensas. 

— Esu tikras, viskas išsispręs. Moensas greičiausiai šiuo metu val- 
go Renatos Šuman gamybos štrudelį užsigerdamas kava. 

Grąžydama rankas Luizė nusuko akis. 


Nicos salotos. (Pranc.) 

— Moensas negeria kavos... Jam surast turim tris dienas, paskui 
nė neįsivaizduoju, ką reikės daryt... 

Padėjęs į šalį stalo įrankius sugavo jos žvilgsnį. 

— Kol kas tiesiog aplankykime mieląsias ponias. Jei iš to nieko 
nepešim, tuomet ir nuspręsim. 

Ji įsidėjo segtuvą į rankinę. 

— Norėčiau būt tokia pat rami kaip tu. 

— Visai nieko nevalgysi? — parodė į nepaliestą valgį. 

Papurčiusi galvą pakilo nuo stalo. 

— Man užteks. Einu, parašysiu Moensui, kad atvykom, gal tai pa- 
skatins jį su manim susisiekt. 

Jis patraukė pečiais. 

— Manai, negera mintis? 

— Ne, ne, tiesiog mąstau, jei jis iki šiol neatsakė, turbūt neverta 
tikėtis, kad atsakys dabar. 

Susierzinusi ji nusuko akis. 

— Iki rytojaus, susitinkam čia kokią aštuntą, kad spėtume papus- 
ryčiaut? 

Jis linktelėjo. 

— Labanakt, Luize. 

Iš tamsaus restorano ji išėjo į vestibiulį, kur buvo liftai. Raunas 
nusišluostė lūpas, numetė servetėlę ant stalo. Nežinojo, ko iš šitos ke- 
lionės tikėtis, nors ir puikiai suprato Luizės nerimą, vis tiek atrodė keis- 
ta, jog beveik visą kelią jie nesikalbėjo. Visaip stengėsi pradėti pokalbį, 
bet ji tiesiog atsakydavo vienskiemeniu žodžiu. Lyg mėgindama nuo 
jo atitolti, jis nelabai suvokė kodėl. Kaip ir tie du vienviečiai kambariai, 
kuriuos skyrė 12 aukštų. 

Už nugaros verslininkai užtraukė užstalės dainas. Raunas iš- 
tuštino bokalą. Silpnas alus, baisi daina - užplūdo šioks toks „Uosto 
ūdros“ ilgesys. Troško gaivaus oro ir kiek gardesnio alaus. 


Viktorijos jam pavymui sviestas kelionės vadovas nuvedė Rauną per 
Aleksandro aikštę, Mitę, aplink Hakės turgų aukštyn Oranienburgo 

gatve. Vakaras buvo šiltas, gatvės pilnos Žmonių. Dauguma - turis- 
tai. Nemažai jų - flirtuojantys užsienio studentai, geriantys alų tiesiai 
iš puslitrinių butelių, kurie, atsidūrę toli nuo namų, atleido vadžias. 
Ieškojo baro, kol galiausiai rado kiek padoriau atrodantį Augusto ir 
Oranienburgo gatvių sankryžoje, o tai reiškė prieblandą, ramius lan- 
kytojus bei gerą alaus ir burbono pasirinkimą. Užsiėmęs vietą prie 
ilgo raudonmedžio stalo gavo, ko atėjęs. Mėgaudamasis tamsiu alumi 
svarstė, ar čia kada lankėsi Moensas, ir pagalvojo, jog ši vieta turbūt 
nelabai jo skonio. Iš menkų savo žinių apie šį vyrą nusprendė, kad 
didmiestis turėjo kelti jam baimę. Palyginti su ramiu Kristianshaunu, 
prie kurio buvo pripratęs, šis turėjo atrodyt milžiniškas. Žinoma, galėjo 
glaustis prie Renatos. 

Per didelį panoraminį langą baro gale stebėjo į stulpą atsirėmusią 
jauną merginą. Raudoni lakiniai kelius siekiantys batai, atviri, aptempti 
drabužiai aiškiai bylojo apie jos profesiją. Prisiminė tarp Moenso ko- 
respondencijos rastus laiškus iš Nigerijos, į kuriuos jis protingai nieko 
neatsakė. Tačiau vis tiek išliko rizika, kad jį į Berlyną atviliojo kokia 
nors rafinuotesnė apgavystė. Tokiu atveju beliko tikėtis, kad jam dar 
nesibaigė pinigai. Tokio pobūdžio bylose paprastai tik tai gelbėjo žmo- 
nėms gyvybę, o po to... Neužbaigęs minties ištuštino taurelę. Geriau 
velnio nežadinti. 

Po kelių valandų ir dvigubai tiek gėrimų pasuko atgal į viešbutį, 
bet pasiklydo gatvėse netoli Rozos Liuksemburg aikštės, kol galiausiai 
atsidūrė priešais „B minor“. Pianino ir išderinto saksofono garsai įvilio- 
jo į džiazo klubą. Rado laisvą staliuką patalpos gale, susmuko kėdėje. 
Tamsiaplaukė garbanota padavėja tuoj pat atnešė viskio kokteilį. Buvo 
per girtas, kad prisimintų, ar tokį užsisakė, bet prie atmosferos puikiai 
tiko. Klausėsi muzikos ir gėrė, klausėsi, gėrė. Troško, kad Luizė nebūtų 
išėjusi į savo kambarį, o sėdėtų kartu. Tuomet tikrai būtų įvertinęs „B 
minor“ ir šią magišką akimirką. 

Užsisakė dar išgert, į sceną užlipo nauji muzikantai. Mėgavosi 
neįpareigojančia nuotaika, kol pajuto giliai iš jo roplio smegenų be- 
sismelkiančio nerimo, iš ten visuomet skambėdavo pavojaus varpai. 
Siurbčiodamas burboną apžvelgė patalpą. Aplinkui tik linksmi žmo- 
nės, visi atrodė draugiškai nusiteikę. Tačiau mento siela neklydo. 


221 


Kažkas nenuleido nuo jo akių. Jį stebėjo. Kažkas, linkintis jam bloga. 
Bet kad ir kas jis būtų, dabar pradingo, tiek tebylojo roplio smegenys 
trimitininkui užgrojus puikią „Summertime“ versiją. 


Berlynas, 2014 m. gegužės 5 d. 

Tamsoje kažkas sugriaudėjo. Pro triukšmą girdėjo tiek Luizės, tiek Evos 
balsus. Taip pat juto ten buvus Mikelį, Miofė ant visų lojo. Triukšmas 
sustiprėjo, greičiausiai į prieplauką liūdnai daužėsi „Bjanka“. Raunas 
jautėsi bejėgis, bet privalėjo atsikelt nuo gulto gelbėt savo laivo, kol dar 
nevėlu. Atsimerkus į jį spoksojo didelė metalinė akis. Galiausiai atsi- 
peikėjęs suprato, kad švytinti akis tėra pro viešbučio langą matomas 
televizijos bokšto rutulys, o griausmą skleidė beldimas į duris. 

— Minutėlę... bitte'“, - kimiai atsakė. 

Apsigaubęs plona antklode nuslinko prie durų. Tik atidarius 
smogė pagirios. 

Koridoriuje stovėjo Luizė. Iš jos žvilgsnio iškart buvo aiški jos 
nuomonė apie išvystą vaizdą. 

— Labas rytas. Skambinau tau kelis kartus. Tarėmės susitikt res- 
torane aštuntą. 

— Žinau, - atsikrenkštė. - Kiek dabar valandų? 

— Penkiolika po devynių. 

— Duok man penkias minutes. Užeisi? 

Ir vėl jos žvilgsnis, iškalbingesnis už žodžius. 

— Palauksiu vestibiulyje. 


Po dešimties minučių leidosi liftu iš dvidešimt ketvirto aukšto. 
Dešimties minučių užteko praryti keturias „Ibuprofeno“ tabletes, iš- 
gerti pusę litro vandens, o svarbiausia — pasisekė rasti juodus „Ray- 
Ban“ saulės akinius, apsaugosiančius nuo dienos šviesos ir piktų 
Luizės žvilgsnių. Jau antras kartas per jų pažinties laiką, kai jam teko 
susiruošti rekordišku greičiu. Vylėsi, jog tai netaps įpročiu, nepaprastai 
mėgo rytais pasivolioti lovoje. 

Atsidarius lifto durims įžengė į vestibiulį, Luizė pakilo nuo so- 
fos. Mostelėjo link išėjimo, kartu patraukė į stovėjimo aikštelę. 


k Prašau. (Vok.) 


213 


Luizė nužingsniavo tiesiai prie juodo S klasės mersedeso, jai du- 
reles atidarė jaunas vairuotojas juodu kostiumu. 

- Šitą išsinuomojai? — kimiai paklausė Raunas. 

Luizė neatsakė, atsisėdo ant ilgos kaip šarvuotis galinės sėdynės. 
Raunas prisėdo šalia. Po akimirkos prie vairo atsisėdo vairuotojas, vo- 
kiškai paklausė, kur važiuoti. Atsivertusi segtuvą Luizė rado pirmosios 
moters adresą. 

— Dieffen-bach-stras-se... bitte. 

Vairuotojas atsisuko, akivaizdžiai nieko nesupratęs. Luizė pa- 
mėgino dar kartą, šįkart lėčiau, raiškiau, bet ir tai nepadėjo. Galiausiai 
Raunas paėmė segtuvą jai iš rankų. Atsivertė miesto žemėlapį, kuriame 
Luizė buvo pažymėjusi adresus, parodė pirmąjį vairuotojui. 

— Aa, Dieffenbachstrasse! Žinau, - užvedė didįjį automobilį, įsuko 
į Karlo Markso alėją. 

Raunas atsilošė, iš kišenės duryse paėmė strategiškai ten įkiš- 
tą nedidelį buteliuką vandens. Tylėdami pervažiavo upę Kroicbergo 
link, — pas pirmąją Renatą Šuman. 


Didysis mersedesas sustojo po aukštomis guobomis, augusiomis abie- 
jose Dyfenbacho gatvės pusėse. Luizė ir Raunas išlipo iš automobilio, 
be kelių paukščių čiulbesio, gatvėje tvyrojo tyla. Pasuko prie raudono 
34 numeriu pažymėto pastato. Luizė ėmė žvalgytis Renatos vardo tele- 
fonspynėje, akimirką sudvejojusi atsisuko į Rauną. 

— Neįsivaizduoju, ką jai sakyt... 

— Gal tiesą, paprastai taip lengviausia. Pasakyk, kad ieškai brolio, 
o visa kita jau kaip nors. 

Jau norėjo skambint, bet atsidarius durims iš laiptinės išbėgo du 
berniukai, virš galvų mosuodami plastikiniais kardais. Luizė išsigan- 
dusi žengė kelis žingsnius atatupsta, Raunas sugavo duris šioms ne- 
spėjus užsidaryti. 

- Eini? — paklausė žengdamas vidun. 

— Antras aukštas, - tarė Luizė. 

Netrukus pasibeldė į Renatos Šuman duris. Atidarė jauna, apie 
dvidešimt penkerių metų moteris. Iš buto gilumos sklido vaikų verks- 
mas ir tranki muzika. Atrodė lyg ką tik pabudusi. Raunas ir Luizė at- 

kreipė dėmesį į apvalų tarsi rutulys, stangriai marškinėlių ir treningo 
kelnių aptemptą pilvą. Sprendžiant iš dydžio, turėjo greit gimdyti. 
Moteris nustebusi įsmeigė į juos akis. 

— Taip? 

- Arjūs - Renata Šuman? - paklausė Luizė. 

— Taip. Kuo galiu padėt? 

Luizė pristatė juos abu, kaip įmanydama geriau vokiškai paaiš- 
kino, kad ieško prieš pusę metų dingusio brolio, Moenso Slotsholmo, ir 
kad vienintelis jo paliktas pėdsakas - Berlyne gyvenanti moteris, vardu 
Renata Šuman. 

— Deja, tokiu vardu nieko nepažįstu. 

Išsitraukusi savo „iPhone“ Luizė parodė Moenso nuotrauką. 

- Ir jo taip pat nesi mačiusi? 

Tą akimirką koridoriuje už moters nugaros pasirodė marškinė- 
liais vilkintis jaunas vaikinas su mažu berniuku rankose. 

— Kas čia vyksta? - nusišypsojo. 

— Ieško jos brolio, - sumurmėjo Renata, pakraipė galvą. - Deja, 
nesu jo mačiusi, o tu? - atsisuko į vyrą. Pažvelgęs į ekraną jis papurtė 
galvą. 

— Apgailestauju, - Renata patraukė pečiais. - Sėkmės. Tikiuos, 
rasit jį. 

Išėjus į gatvę vairuotojas jau stovėjo atidaręs dureles. Luizė atsi- 
suko į Rauną. 

- Jie juk nemelavo, ar ne? 

Raunas linktelėjo. 

— Manau, gali ramiai išbraukt ją iš sąrašo. 

Įsėdę į automobilį per Kroicbergą pasuko atgal. Raunas parodė 
kitą adresą vairuotojui, nuvešiančiam juos per Mitę į Šarlotenburgą, 
kur turėjo gyventi antroji Renata Šuman. 

Sekmadienio rytą miestas kėlėsi nenoriai, net dizainerių parduo- 
tuvių gausa besipuikuojantis Kurfiurstendamas atrodė tuščias, beveik 
be eismo. Dėl to senasis šampano spalvos BMW nesunkiai juos sekė 
nuo pat „Park Inn“. 

Sename, prabangiame, Prūsijos laikų statybos Šarlotenburgo rajone 
stūksojo prabangūs namai, slepiami parkus primenančių medžių su 
žaliomis, milimetro tikslumu nupjautomis vejomis. Juodasis S klasės 
mersedesas puikiai prie jų tiko, tad nei pėsčiomis vilų takeliais patru- 
liuojantys policininkai, nei prie vartų gulintys sarginiai šunys neatkrei- 
pė į ji jokio dėmesio. Privažiavęs Bismarko alėjos ir Delbriuko gatvės 
kampą vairuotojas sustojo, parodė į žemą, baltą pastatą, pusiau pri- 
dengtą aukštų ąžuolų. 

- Štai ir atvykom, Delbriuko gatvė 4. 

Raunas pašnairavo į instituciją primenantį pastatą. 

— Keistokas, - tarė Luizei. Pasilenkė prie vairuotojo. — Ar Žinai, 
kokia čia vieta? — vokiškai pasiteiravo. 

Vairuotojas linktelėjo, mostaguodamas rankomis ieškojo tinka- 
mų žodžių. 

— Was sagt man... Place for old Mensch before dead. 

— Ką sako? - Luizė pažvelgė į Rauną. 

— Manau, turi galvoje senelių namus. 

Vairuotojas parodė į tolėliau matomą iškabą. Įmantriu šriftu 
virš tekančią saulę primenančio piešinio buvo parašyta: „Herthasee 
Seniorenzentrum““. 

— Manau, galim išbraukti ir antrąją Renatą Šuman, - tarė Raunas. 

Luizė apsidairė įėjimo, kur slaugytojas baltu chalatu neįgaliojo 
vežimėlyje stūmė senyvą vyrą. 

— Nepakenks paklaust, kad jau atvažiavom, - atidariusi dureles 
išlipo. 

Raunas giliai atsiduso. 

— Arjie apskritai turi internetą? - sumurmėjo. 

Įžengė į šviesų „Herthasee“ priimamąjį. Kvepėjo kava, kepiniais, 
sintetiniais valikliais. Pastaruoju dėl ką tik išplautų švytinčių plytelių 
grindų, bet nuo to Raunui maloniau čia nė kiek nepasidarė. Patraukė 


Kaip ten sakoma... Vieta seniems žmonėms prieš mirtį. (Vok., angl.) 
Hertos ežero senjorų centras. (Vok.) 

prie registratūros, kur pusryčiaudamos šnekučiavosi trys slaugytojos. 
Vyriausioji vilkėjo baltu chalatu, o kitos dvi jaunesnės asistentės — vie- 
nodomis raudonomis palaidinėmis. 

— Bitte, - tarė vyriausioji. 

Luizė glaustai vokiškai paaiškino jų situaciją, kad norėtų pasi- 
kalbėti su Renata Šuman dėl Moenso dingimo. 

Moteris šaltai nusišypsojo. 

- Ar esate Renatos Šuman artimieji? 

— Ne, bet galbūt ji pažįsta mano brolį, Moensą. 

— Apgailestauju, jei nesate jos artimieji, nepriklausote bendruo- 
menei ar neatliekat oficialios užduoties, jokiu būdu negalime Jums leis- 
ti susitikti su mūsų gyventojais. 

Aukštai susegti jos plaukai, papilkėję dantys Raunui priminė se- 
selę iš filmo „Skrydis virš gegutės lizdo“. 

— Ar visai nieko negalite padaryti, mes tokį kelią sukorėm? — 
Raunas plačiai nusišypsojo nurse Ratched. 

— Net jei ir iš mėnulio, pone, nieko negalėtume padaryti, - mer- 
ginos jai už nugaros suprunkštė. —- Mes atsakingi už gyventojus bei jų 
šeimas. Taisyklių laikytis privaloma, - suskambo jos telefonas. - Geros 
dienos, - atsisveikino, sutelkusi dėmesį į skambutį. 

Raunas su Luize išėjo pro pagrindines duris, atsistojo priešais pastatą. 

- Idiotė, - sumurmėjo Luizė. 

Raunas linktelėjęs apsidairė aplinkui. 

— Galėtume vis tiek pasivaikščiot, paklausinėt gyventojų apie 
Renatą, jei manai, kad ką nors pešim. 

Luizė gužtelėjo. Tą akimirką iš priimamojo išėjo viena asistentė. 
Prisidegė iš burnos styrančią cigaretę. Praeidama išpūtė dūmus, nusi- 
šypsojo Raunui. 

— Griežta ta tavo šefė, - tarė jai pavymui. 

Mergina atsisėdo šiek tiek tolėliau, ant žemo turėklo, nukratė pe- 
lenus nuo cigaretės. 

— Nieko baisaus, jei tik darysi, kaip ji liepia. Vis tiek nieko nepeš- 
tumėt iš pokalbio su Renata Šuman. 


. Seseriai Račed. (Angl.) 

— Tu įsitikinus? - Raunas nusišypsojęs prisigretino. 

Mergina vėl išsišiepė. 

- Tikrų tikriausiai. Jai 98, gyvena savo pasaulyje. Žinai, silpna- 
protystė, bet ji labai miela. Baisiai mėgsta obuolių sultis, - mergina ir 
vėl nukratė cigaretę, lyg iš nervingo įpročio. 

— O šeima? Kas nors ją lanko? Kokie nors pažįstami? 

Mergina nusijuokė. 

— Niekas jos nelanko. Dėl to mes čia ir esam, kad kitiems nereik- 
tų, - prisimerkė, išskleidė flirtuojančią šypseną. - O tu koks nors priva- 
tus detektyvas? 

— Mio... - staiga pasijuto pamalonintas. - Kažkas panašaus. 

— Galjau einam? - įsiterpė Luizė. Nesulaukusi atsakymo pasilei- 
do laiptais žemyn. 

Raunas atsisveikindamas linktelėjo merginai ir nusekė Luizei iš 
paskos. 


Trečioji Renata sėdėjo namo su terasa kieme, Adlershofe, kur gyveno 
jau beveik 25 metus. Ją, jau našlę, tuo metu lankė du apie kojas laks- 
tantys anūkai. Renatai buvo apie 60. Atrodė taip, lyg visą gyvenimą 
būtų labai sunkiai dirbusi, tačiau tai šypsenos iš jos akių nepradangi- 
no. Neparaginta papasakojo, kaip padeda savo dukrai, gydytojai, ir 
šiaurę nuo Pankovo. Akivaizdžiai labai jais didžiavosi. Raunui ir Luizei 
galiausiai sugebėjus pasukti pokalbį Moenso linkme, trečiajai Renatai, 
deja, teko prisipažinti, kad jo nepažįsta. 

— Puikiai Žinau, kaip jautiesi, - nuliūdusi pažvelgė į Luizę. — 
Senajame Berlyne, prieš nugriaunant tą prakeiktą sieną, dažnai visam 
laikui pradingdavo jauni vyrai, kartais ir visos šeimos. Pranykdavo be 
jokio pėdsako, diena iš dienos. Režimas visur turėjo slaptų kalėjimų. 
Pavojingi buvo laikai, - daugiau nesiplėtė, bet atrodė, kalbėjo iš asme- 
ninės patirties. 

— Ačiū už pagalbą, - padėkojo Luizė. 

Trečioji Renata prieš išsiskiriant ją nuoširdžiai apkabino. 

— Tikiuosi, jam nieko blogo nenutiko ir jis greitai atsiras, šeima — 
visų svarbiausia. 

Šiek tiek po vidurdienio jie jau važiavo link Noikiolno, kur gyveno ke- 
tvirtoji Renata. Rauno pagirias pakeitė žvėriškas apetitas. 

— Alkana? 

Tuščiai žiūrėdama pro langą Luizė papurtė galvą. Jos išraiška 
bylojo, jog ji puikiai žinojo - tai paskutinis šansas gauti bet kokios vil- 
ties rasti svarbių Moenso pėdsakų. Raunas jau buvo apgalvojęs keletą 
alternatyvų, jei jų apsilankymai pasirodytų bevaisiai, bet nė viena ne- 
atrodė daug žadanti. Dauguma jų įtraukė vokiečių policiją, o buvo be- 
veik įsitikinęs, kad Luizė kaip tik bandė tokio veiksmų plano išvengti. 

Senas pilkas gyvenamasis namas, kur gyveno paskutinė Renata, 
stovėjo priešais Treptovo parką. Pastatas atrodė kažkoks nepasiekia- 
mas - gilūs mūro įtrūkimai, turbūt kadaise dailus buvęs apsilupęs fa- 
sadas. Raunas su Luize stovėjo prie durų ieškodami iškabos su Renatos 
vardu, bet pro storą ant telefonspynės ir įėjimo dalies užpurkšto grafi- 
čio sluoksnį teįskaitė kelias pavardes. 

— Pas ką jūs? - kažkas iškošė pro nosį iš pirmojo aukšto balkono 
kairėje. 

Žengę žingsnį arčiau Raunas ir Luizė užvertė aukštyn galvas. 
Prietemoje, po nušiurusiu baldakimu stovėjo stambi vidutinio amžiaus 
moteris žaliais marškinėliais. Jos rankoje stiklinėje tyliai dzingsėjo le- 
dukai. 

- Ieškom Renatos Šuman, ji turėtų čia gyvent, — tarė Raunas. — 
Kennst du sie? 

- Čia jūsų mašina? — moteris linktelėjo į mersedesą. — Atrodo 
brangi. Ar tai kaip nors susiję su pastatu? Jūs gal advokatai? 

— Ne, nieko bendra su pastatu neturim, - Raunas giliai atsidu- 
so. - Tai ar gyvena čia Renata Šuman? 

- Tai kaip tik ir norėjau sakyt, nes aš Renata Šuman. Jūs advoka- 
tai? Ji tai taip, ar ne, o tu ne? Ar aš neteisi? 

Raunas skėstelėjo rankomis. 

— Tu teisi. Ar dabar įleisi? 

Po kurio laiko jie stovėjo skalbiniais, molbertais, įvairiausių 
dydžių drobėmis, dailininko reikmenimis užgriozdintoje svetainėje. 


. Arją pažįsti? (Vok.) 

Pakeliui Raunas apsižvalgė po prieškambarį, įkišo galvą į vonią, ieško- 
damas vyriškos lyties gyventojo pėdsakų, bet atrodė, moteris čia gyve- 
no viena. 

— Ką nors paveldėjau ar kviečiat į teismą? - gurkštelėjusi gėrimo 
paklausė Renata. 

— Nei tas, nei tas, ieškom šio asmens, - Raunas parodė jai nuo- 
trauką Luizės telefone. 

Palinkusi Renata prisimerkė, susvirduliavo. 

— Nepažįstu, bet gražuoliukas. 

- Jo vardas Moensas. Jūs nesusirašinėjot? - mėgino Raunas. 

— Susirašinėjom? Tu gal tyčiojies? Visiškai nemoku skaityt ar ra- 
šyt. Net nežinočiau, kaip mano vardas rašos. 

— Rimtai? Net kompiuterio neturi? — apsidairė svetainėje. 

— Kam jis man reikalingas? — vėl atsigėrė. - Gal nupirksit pa- 
veikslą? Čia yra neblogų, - taure parodė į krūvą darbų ant sofos. - Kai 
kurie tiktų ir advokatų kontorai. 


Luizė atsisėdo ant galinės mersedeso sėdynės, Raunas jau norėjo sekt 
iš paskos, bet ir vėl pasijuto stebimas. Taip pat, kaip akimirką jautėsi 
vakar vakare „B minore“. Pažvelgė per mersedeso stogą į gatvę, į eilę 
sustatytų automobilių. Už 20 ar 25 metrų, tarp dviejų furgonų stovėjo 
senokas šampano spalvos BMW. Pasirodė, kad prie vairo kažkas sė- 
dėjo, bet priekiniame stikle atsispindėjo susivijusios pakelėje augančių 
medžių šakos, tad buvo sunku ką nors įžiūrėti. 

— Ar nelipsi? — pasigirdo Luizės balsas. 

Įsėdo, užtrenkė dureles. 

Tylėdami grįžo į Aleksandro aikštę. Saulę pakeitęs tylus lietus 
barbeno į tamsintą stoglangį. Raunas pašnairavo į Luizę, nudelbusią 
akis į batus. Iš pakitusio jos kvėpavimo suprato, kaip stengėsi sulaikyti 
ašaras. Atsargiai paglostė jos ranką. 

- Šansai ją rasti buvo labai menki. Turėtum didžiuotis bent pa- 
bandžiusi. 

Ji patraukė ranką. 

— Jaučiuos kaip prakeikta kvailė. Nežinau, ką sau galvojau. 
Niekad nereikėjo čia važiuot... 


230 


63. 


Juodasis mersedesas įriedėjo į „Park Inn“ stovėjimo aikštelę. Lietus su- 
stiprėjo, valytuvai pralaiminėjo nelygią kovą su ant stiklo besipilančio- 
mis vandens kaskadomis. Vairuotojas atsiprašė nepasirūpinęs lietsar- 
gių, bet ryte oras atrodė toks gražus, manė nesant būtina. Privažiavo 
prie pat įėjimo, kad išlipę per daug nesušlaptų. Luizė telefone pasitikri- 
no elektroninį paštą. 

Raunas pažvelgė į ją. 

— Ar yra kokių Žinių iš Moenso? 

Papurtė galvą. 

— Gal dar spės grįžti. 

— Ar nesupranti? Jau viskas, - jos balsą beveik užgožė į stogą 
griaudžiantis lietus. Kitą akimirką atidarė dureles ir iššokusi į lietų pa- 
sileido įėjimo link. 
tuvą. Atsisveikinęs su vairuotoju nuskubėjo per lietų. 

— Palauk truputį, - pasivijo Luizę vestibiulyje. - Nėra ko tuoj pat 
pasiduoti. 

— Nežinau, ką dar galime padaryt. 

— Galim susisiekt su vokiečių policija, paskelbt jo paiešką. 

Luizė sustojo, įbedė į jį akis: 

— Savo brolio neįduosiu, jei tai turi galvoje. 

— Suprantu. Taip pat galim pabandyt paieškot nakvynės namuose. 

— Nakvynės namuose? - papurtė galvą. - Kaip suprast? 

— Tik pasiūlymas. Jei jis prarado pinigus, jį kas apmovė, tai gal- 
būt paskutinė išeitis jam buvo eiti ten. 

— Visų pirma, niekas Moenso neapmovė, antra, jis per daug išdi- 
dus ieškot pagalbos tokioj vietoj. Kalbam apie mano brolį... 

— Luize, aš tik bandau padėt. 

— Tikrai? O kai prisigeri iki žemės graibymo ir kitą dieną pasiro- 
dai pagiringas ir flirtuoji su slaugytojom, užuot... - nusigręžusi nubėgo 
link liftų. 

— Luize, nagi, palauk. 

Nusekė iš paskos, bet priėjus liftą durys užsidarė tiesiai prieš 
nosį. Pasvarstė, ar nereikėtų pakilt kartu, bet galiausiai nusprendė, jog 
reikia duot jai šiek tiek ramybės. 


Sėdėdamas vienas prie aukšto baro valgė sumuštinį užsigerdamas 
kvietiniu alumi. Nepatiko nė vienas. Pro didelius panoraminius lan- 
gus stebėjo, kaip lietus plovė Aleksandro gatvę, miestas atrodė dar 
niūresnis. Vaizdas perkėlė jį į Sienos griuvimo laikus, prisiminė tre- 
čiosios Renatos žodžius apie anuomet dingusias šeimas. Atsigėrė jau 
išsivadėjusio alaus. Puikiai suprato Luizės susierzinimą, gailėjosi ryte 
atsikėlęs pagiringas. Šitas bokalas kelionėje bus paskutinis. Pavartęs 
Luizės segtuvą ėmė skaitinėti pavienius Moenso ir Renatos susirašinė- 
jimo laiškus. Jų santykiai atrodė pakankamai realūs. Mintys, kuriomis 
dalijosi, domėjimasis istorija, klasikine muzika, vienas kitam dalijami 
komplimentai, svajonės apie ateitį, viskas atrodė tikra. Puikiai suprato, 
kaip Moensas galėjo susivilioti gyvenimu su Renata. Matė, kaip sulig 
kiekvienu laišku Moensas stengėsi prilygti nepriekaištingai jos kalbai — 
tiek atsakinėdamas angliškai, tiek mėgindamas kažką parašyti vokiš- 
kai. Bet ar tai galėjo priverst jį padaryt nusikaltimą, nuo visko pabėgt, — 
iš laiškų į šį klausimą atsakymo negavo. Tačiau Raunas pastebėjo vi- 
sai ką kita. Į pėdsaką susidedančius fragmentus. Paprašęs barmeno ra- 
šiklio pasibraukė įvairias ištraukas iš Renatos Žinučių. Po kurio laiko 
užsisakė dar vieną alaus, nors ką tik buvo sau prisižadėjęs, jog ką tik 
išgertas bus paskutinis. Bėda ta, kad galvoti sekėsi geriau su šiek tiek 
apynių kraujyje, o kaip tik dabar smegenims reikėjo veikti visu pajė- 
gumu. 


Luizė gulėjo lovoje savo viešbučio kambaryje. Lauke Aleksandro aikštę 
apgaubė tamsa, tik apšviestas virš jos žvelgė televizijos bokšto rutulys. 
Kažkas pasibeldė į duris, ji atsisėdo. 

— Kas ten? 

— Kambarių tarnyba, - tarė pažįstamas balsas. 

Luizė atidarė duris. Koridoriuje stovėjo Raunas, glėbyje mėgin- 
damas išlaikyti didelį padėklą. Ant jo sudėjęs arbatinuką, šiek tiek vai- 
sių, kelis sumuštinius, butelį „Perrier“. 

— Pagalvojau, tu gal alkana. 

— Ačiū, labai miela. 

Įžengęs į kambarį padėjo padėklą ant nedidelio staliuko prie lan- 
go su vaizdu į Aleksandro aikštę ir rutulį. 

— Nuo šito išsivysto šiokia tokia paranoja, - linktelėjo į televizijos 
bokštą. 

Ji nusišypsojo. 

- Atleisk, kad išliejau ant tavęs savo susierzinimą, visai to nenu- 
sipelnei. Ar priimsi atsiprašymą? 

— Pamiršk. Puikiai suprantu, - pripylė jai arbatos, prisėdo prie 
stalo. Luizė prisidėjo. — Iš tiesų radau kai ką, kas galbūt padės mums 
rasti Moensą. 

— Tikrai? 

— Ar skaitei jų laiškus? — iš striukės kišenės ištraukė segtuvą ir 
padėjo jį ant stalo. 

— Taip, Žinoma. Jie labai asmeniški. 

— Būtent, —- Raunas atvertė katalogą. - Ypač Renatos laiškai, pa- 
rašyti gan pompastiška kalba. Nė kiek neperdedant - ji tikra roman- 
tikė. 

— Bet kaip tai padės rasti Moensą? 

— Pamėginau sutelkt dėmesį į faktus, ne poeziją, - pasuko kata- 
logą, kad ir Luizė matytų. - Pavyzdžiui, čia ji rašo: Pro virtuvės langą 
žiūriu į vienuolyno sode žiemai susiglaudusius medžius ir krūmus. Tai bent 
jau aprašo savo gyvenamąją vietą. 

— Bet Berlyne bažnyčių turbūt tūkstančiai. 

— Čia ji vėl mini Monastery Garden'. Bet tai ne vienintelis mano 
rastas dalykas, — atvertė naują laišką, kur buvo pabraukęs kitą eilutę. — 
Šviečiant saulei geriu kavą Helmholco aikštėje... svarstau, kad tai turėtų tapti 
įpročiu, mano rytiniu ritualu, - Raunas pažvelgė į Luizę. - Vadinasi, ji gy- 
vena kažkur netoli tos aikštės. Čia, Prenclauer Bergo rajone, - raudonu 
tušinuku apvedęs miesto dalį žemėlapyje parodė Luizei. 

— Vis tiek labai didelė teritorija ieškant asmens, kurio nežinom 
net adreso. 

Jis linktelėjo. 

- Iš tikrųjų manau, galim apsiriboti viena vienintele gatve, - at- 
vertė paskutinį laišką. - Čia Renata rašo ką tik nusipirkusi gardenijų 
savo mėgstamiausioje gėlių parduotuvėje netoliese. Kompiuteryje 
vestibiulyje patikrinau „Interfloros“ interneto svetainę. Anot jos, vi- 
same Prenclauer Berge yra tik trys parduotuvės, o artimiausioji nuo 
Helmholco aikštės įsikūrusi Greifenhageno gatvėje. Nesugebėjau išsi- 
aiškint, ar ten yra vienuolynas, bet kokiu atveju bažnyčia yra. 

Luizė pažvelgė į žemėlapį. 

— Stebiuosi, kad ji niekada neparašė Moensui savo adreso. 

— Galbūt tai padarė vėliau, laiškuose, kurių jis neišsaugojo, arba 
gal jie susiskambino ir pasikeitė adresais. 

— Tai manai, Moensas kažkur ten? 

— To gal tikėtis per daug, bet, manau, ten gyvenanti Renata 
Šuman žino, kas jis toks. 

— Tai kodėl jos vardo ir adreso nerado paieška? 

Raunas patraukė pečiais. 

— Nes kai kurie žmonės stengiasi išlikt už radaro ribų. 

— Tik ne už tavo radaro, - nusišypsojo. — Tai kas toliau? 

— Nuvažiuosim ten rytoj, apžiūrėsim teritoriją. Ieškosim tol, kol 
rasim arba Renatą, arba tavo brolį. 

Jau norėjo kilti, bet ji palinko artyn, uždėjusi ranką jam ant 
šlaunies: 

— Jau eini? 

— Nenoriu daugiau tavęs trukdyt. 

— Netrukdai. Gal truputį, bet gerąja prasme. 

Pakilusi nuo kėdės apsižergė jį. Prigludo arti, juto nuo jos sklindan- 
čią šilumą. Prikišo galvą artyn. Surado jo lūpas, pabučiavo. Jis apkabino 
ją, prispaudė prie savęs. Bučiavosi ilgai, svaiginamai, kol jis atsistojo ir 
nunešė ją ant lovos. Padėjo vienas kitam nusirengti, apsikabinę paniro po 
antklode. Raunas pajuto, kaip jos trokšta. Žiūrėdamas jai į akis įsiskverbė 
vidun. Pagriebęs jos rankas sudėjo virš galvos. Juto, kaip ji švelniai kan- 
džioja jo kaklą, petį. Jos atodūsiai dar labiau jį įaistrino ir jie susijungė. 


Prieš septynis mėnesius, 


Berlynas, 2013 m. rugsėjo 23 d. 


64. 


Moensas pabudo aklinoje tamsoje. Vonia tuščia, grandinės rėžė kūną 
aplink kulkšnis, riešus, kaklą. Nežinojo, kiek laiko išbuvo be sąmonės, 
tik kad jį dar kartą prarijo vonią užliejęs vanduo skambant Jaunųjų 
pionierių maršui, Renatai pareikalavus pasakyt, kur paslėpė savo 
grobį. 

Kiekvienąkart mėginant nuryti seiles suskausdavo gerklę - iro- 
niška, kad būdamas prakeiktai ištroškęs tuo pat metu bijojo paskęsti. 
Įrėmęs kojas į vonią pamėgino pasistiebti iki virš galvos esančio čiau- 
po. Bet grandinės stipriai laikė prie dugno, tyliai sukūkčiojęs susmuko. 
Viena ranka trenkęs į vonios šoną pajuto, kaip kažkoks tarp žiedų įstri- 
gęs daiktas braižė sienelę. Dingtelėjo, jog tai turbūt nedidelė grandinę 
apie riešą surakinusi spyna. Užsimojus suduoti spynai dar vieną kirtį 
grandinė iškart suveržė kaklą. Užuot panikavęs pamėgino atsipalai- 
duoti - dusinantys gniaužtai pamažu atsileido. Nuolat skendėdamas 
tamsoje neturėjo galimybės pamatyti, kaip iš tiesų buvo prikaustytas 
prie vonios, tik spėjo, jog kiekvienai galūnei skirta atskira grandinė. O 
dabar paaiškėjo, kad jį telaiko viena, pervesta per vonios įtvirtinimus. 
Sugalvota gudriai - kaskart pajudėjus grandinės susiverždavo. Bet to- 
kia sistema turėjo vieną silpną vietą - grandinę laikė tik viena spyna. O 
tai reiškė, kad, ją atrakinęs, išsilaisvintų. 


Patraukė už jos, norėdamas apskaičiuoti reikiamą smūgio stiprumą. Su 
triukšmu vožė ranką į vonios šoną. Garsas išgąsdino, gulėdamas tyloje 
kurį laiką klausėsi, ar Renata nieko neišgirdo. Bet tamsa aplinkui tylėjo. 
Nurimęs pabandė iš naujo. Daužė išsijuosęs, bet spyna liko kaip buvu- 
si. Bandė vėl ir vėl. Kiekvienąkart tempdavo vis smarkiau, grandinė 
rėžėsi vis giliau į kaklą, kad tik galėtų stipriau trenkti. Galiausiai jėgos 
apleido, išvargęs sudavė spynai paskutinį neryžtingą smūgį. Ranka 
dunkstelėjo tarsi ištinusi, pagalvojo, kad bus lūžusi. Tą akimirką kažkas 

dzingtelėjo į vonios dugną. Patraukus už grandinės ši atlaisvino riešą. 
Karštligiškai timptelėjo už staiga atsilaisvinusio krašto, žiedai nuvilnijo 
link kulkšnių, atlaisvino kojas. Netrukus išpainiojo kairįjį riešą ir kaklą. 
Pasiremdamas į vonios šonus šiek tiek pakilo. Kojos vos laikė, beveik 
išvirto per kraštą ant šaltų cementinių grindų. Kelias minutes gulėjo 
kaupdamas jėgas, vien jau išsigaut iš vonios reiškė pergalę, bet taip pat 
žinojo, jog jei dabar pat neatsikels ir neras išėjimo iš tamsos, tik laiko 
klausimas, kol grįžusi Renata jį vėl prirakins. Atsistojęs apgraibomis iš- 
tiesė rankas. Sverdėdamas klydinėjo po tamsią patalpą. Ketino pasiekti 
vieną sieną, o tada palei ją ieškoti išėjimo. Pėda užkliuvo už kažko kie- 
to, prarado pusiausvyrą. Pašėlusiai mostaguodamas rankomis kažką 
su trenksmu nuvertė ant grindų. Įsijungė senas juostinis magnetofonas. 
Pro tamsą prasiskverbė šviesūs jaunųjų pionierių choro balsai. Moensas 
norėjo išjungti įrašą, tačiau tik paniškai toliau ieškojo sienos. Netrukus 
delnais pajutęs šaltą, drėgną mūrą bemat ėmė ropoti pašone. Visą laiką 
vylėsi tuoj užčiuopsiąs išėjimą. Pro muziką išgirdo girgždant vyrius, 
atsigręžė. Tarpduryje priešais šmėstelėjo aukšta figūra ilgais plaukais, 
durys užsidarė. Vėl apsupo tamsa. 

— Renata... maldauju... daugiau nebegaliu... viską tau papasako- 
jau... paleisk mane... 

Muzika nutilo, girdėjo desperatišką savo kvėpavimą. Kiek įma- 
nydamas tyliau nuslinko palei sieną. Nugara, sėdmenimis spaudėsi 
prie šalto mūro. 

— „pažadu, niekam nieko nesakysiu... pasigailėk, prašau. 

Niekas neatsakė, jis sustojo pasiklausyti, ar neišgirs ką judant 
tamsoje. Užuodė saldžius jos kvepalus. Turėjo būt netoliese. Taip nu- 
silpęs abejojo, ar galėtų ją nugalėti, bet pamėgins, puls. Pasmaugs 
ją. Sugniaužė sveikosios kairės rankos kumštį, keliskart smogė į orą. 
Kažkoks garsas čia pat privertė pasukti galvą, netrukus prie kaklo 
pajuto kažką šalta. Melsva elektrošoko kibirkštis apšvietė šviesius jos 
plaukus, raudonas it kraujas lūpas, kol kažkoks sunkus daiktas, suva- 
rytas jam į smilkinį, vėl panardino tamson. 


Ant veido pasipylęs ledinis vanduo atgaivino. Paragavęs lašelį šiek tiek 
atsigėrė rūdžių persisunkusio skysčio. Srovė sustiprėjo, pamėgino pa- 

traukt galvą, bet ši nejudėjo iš vietos. Vėl buvo įkištas į vonią, prirakin- 
tas prie dugno, kurį ir vėl sėmė vanduo. 

— PINIGAI... PRAKEIKTAS IŠDAVIKE.... KUR JIE? ...APLEIDAI... 
MANE... AR SUVOKI? - tamsoje pro šniokščiantį vandenį pasigirdo 
šaižus Renatos balsas. 


Prenclauer Bergas, Berlynas, 2014 m. gegužės 6 d. 


65. 


Iš pat ryto Raunas ir Luizė jau žingsniavo Plačiąja gatve, palei 
Helmholco aikštės parką. Buvo šilta, žaidimų aikštelėje parko viduryje 
šūkavo vaikai. Abu pabudo anksti, viešbučio restorane pavalgė pusry- 
čius. Luizė, rodos, dėl praėjusios nakties nesigailėjo, bet, kita vertus, 
nerodė jokių ženklų, ar tai galėtų būti ko nors pradžia, ar naktį galima 
būtų pakartoti. Raunui labiausiai palengvėjo, kad nepabudo graužian- 
čia sąžine, kankinamas moralinių pagirių dėl Evos atminimo. 

Eidami pro lauko kavines - prie staliukų saulės išviliotus žmo- 
nes, negalėjo susilaikyt nesidairydami Moenso. 

— Būtų pernelyg pasisekę, - praėjus paskutinį staliuką tarė Luizė. 

Raunas linktelėjo. 

Po penkiolikos minučių pagaliau atsidūrė tuščioje, guobų šešė- 
lyje skendinčioje Greifenhageno gatvėje. Idilišku taku patraukė link 
Getsemano bažnyčios, nevalingai žvalgydamiesi aplinkui, lyg tikėda- 
miesi, jog bet kurią akimirką prieš akis išdygs Moensas. 

Po kurio laiko pasiekė nedideliame parke žemaūgių medelių 
ir krumokšnių apsuptą bažnyčią. Vienoje iš lysvių priekyje darbiniais 
drabužiais vilkintis senyvas vyras ravėjo piktžoles. 

— Ar tai galėtų būti Renatos minima vieta? —- Luizė pažvelgė į 
Rauną. 

Jis papurtė galvą. 

— Nemanau, kad ta pati, apie kurią rašė. 

Ryški saulės šviesa atsispindėjo virš jų stūksančio pastato lan- 
guose, todėl nesimatė, ar viename iš butų jų kas nestebėjo. Tačiau 
Rauną kaip ir anksčiau vis kankino tas pats paranojiškas jausmas. 

— Kas tau? - pasiteiravo Luizė. 

Jis papurtė galvą, nuėjo prie senuko. 

— Koks mielas sodas, - vokiškai tarė jam. 

Neatsitraukdamas nuo darbo vyras linktelėjo. 

— Ieškom čia netoliese esančio vienuolyno. 

— Vienuolyno? - sumurmėjęs purtė galvą jos nė nepakeldamas. 

— Taip, arba tikriau, vienuolyno sodo. 

— Klostergarten? — senis dar smarkiau papurtė galvą. - Nejįsi- 
vaizduoju. 

Palinkėjęs jam geros dienos Raunas sugrįžo pas Luizę. 

— Gal čia ir yra tas Renatos aprašytas sodas? 

Luizė patraukė pečiais, atrodė, dabar ji tuo nebetikėjo. 

— Šv. Juozapo! - tarsi keiksmas staiga išsprūdo senukui. 

Tiedu atsigręžė jo pusėn. 

— Šv. Juozapo senelių namai, jiems vadovauja vienuolės. Betjie Tuopų 
alėjoje, nors jų sodas driekiasi iki pat Greifenhageno gatvės. Turėjot praeit 
sodą juosiančią raudono mūro sieną, - pats sau pakraipė galvą. - Žinoma, 
seni, geri Šv. Juozapo senelių namai, - sumurmėjęs grįžo prie darbo. 


Jie nuskubėjo atgal Greifenhageno gatve, kol pastebėjo grafičiais api- 
pieštą raudoną mūrą. 

— Eikš, - atsirėmęs į sieną Raunas pritūpė, sunėrė rankas ant kelių. 

Luizė nustebusi pažvelgė į jį. 

— Ką čia darai? 

Kiek pasispyriojusi įkišo bato nosį į sunertas rankas, atsispyrusi 
pasistiebė. Iškišo galvą kaip tik virš sienos. 

— Arjis ten? 

— Taip, - išstenėjo. 

— Tu tikra? Ką matai? 

— Vienuoles, gali jau nuleist. 

Padėjo jai nulipti ant Žemės, ji vieną į kitą nusivalė delnus. 

— Atrodo būtent taip... kaip Renata ir aprašė, viduryje nedidukas 
tvenkinys, neaukštos gėlių lysvės. 

Išėjęs į gatvę Raunas apsidairė artimiausių pastatų. Vaizdas į 
sodą atsivertų tik iš pastato dešinėje, tad jie pasuko link 9-uoju nume- 
riu pažymėtų vartų. 

Raunas patraukė vartų duris, užrakintos. Šalia ant sienos įtaisyta 
telefonspynė su kiekvieno pastato gyventojo vardu beveik iki keturias- 
dešimtojo. 

Luizė papurtė galvą. 

Tuo metu atsidarė vartų durys, pro jas išėjo jauna moteris su veži- 
mėliu, vilkinti elegantišku švarkeliu, apsimovusi dailia megzta kepuraite. 
Raunas suskubo palaikyti jai duris, apsukdama vežimėlį moteris padėkojo. 

— Eintschuldigung, gal galėtumėte mums pagelbėt, - nusišyp- 
sojo. - Ieškom Renatos Šuman, ji turėtų čia gyventi, ar ją pažįstat? 

Moteris papurtė galvą. 

— Deja, mes ką tik įsikraustėm, nedaug ką pažįstam, - jau norėjo 
eiti, bet Luizė iškėlė jai prieš akis savo „iPhone“ su Moenso nuotrauka. 

- Gal jį atpažįstate? Čia mano brolis. Dingęs daugiau nei pusę 
metų. 

Moteris papurtė galvą. 

— Deja, ne. 

Dviračiu privažiavo barzdotas jaunuolis aksominiu švarku. Prie 
vartų sustojęs nulipo. Pasisveikino su moterimi. 

— Gal tu galėsi jiems padėt, - tarė ji. - Ar čia gyvena Renata... 
Šuman? 

— Vardas man nieko nesako, - pasikrapštė barzdą. - Žmonės atsi- 
krausto ir išsikrausto nė nespėjus su jais pasisveikint. O likusiems ir sa- 
vęs užtenka, - nusijuokė. - Mes - paviršutiniška karta, - mostelėjo ranka, 
įsivedė dviratį pro atviras duris. Sustojęs pusiaukelėje atsigręžė. - Bet 
kodėl jums nepasiteiravus frau Graf iš antro aukšto? - parodė pro vartų 
skliautus į laiptinę. - Ji čia seniai gyvena, visus pažįsta. 

Luizė ir Raunas įžengė pro vartus. 

— Koks ten, sakei, jos vardas? 

— Frau Graf... Frau Klara Graf. 


66. 


Pro siaurą durų plyšį bailiai išlindo Klaros Graf galva. Spoksojo į 
juos pro porą didelių akinių. Kreivai užmaukšlintas pažo šukuosenos 


+ 


Atsiprašau. (Vok.) 

perukas, turbūt užsidėtas tik išgirdus beldimą į duris. Raunas atsiprašė 
už sutrukdymą, trumpai pristatė save ir Luizę. Paaiškino, kad ją ap- 
lankyti patarė kaimynas, nes, jo nuomone, ji vienintelė, pažįstanti vi- 
sus pastato gyventojus. Klarai skirtas komplimentas išprovokavo įtarų 
žvilgsnį. 

— Sakote, kaimynas? — kalbėjo sunkiai suprantamu dialektu, o 
šaižus jos balsas dėl to skambėjo dar žemiau. - Kas, leiskit paklausti? 

— Nepasiteiravau jo vardo, su didele barzda, apie keturiasdešim- 
ties metų. 

— Nepažįstu nieko panašaus, - jau norėjo uždaryti duris, bet į 
priekį žengė Luizė. 

— Frau Graf, mes iš pat Danijos atvykom ieškoti Berlyne dingusio 
mano brolio. 

Klara pravėrė duris. 

— Jūsų brolio? Dingusio? Jūs iš... Dūnemark? 

Luizė linktelėjo, parodė Moenso nuotrauką telefone. 

— Koks storas. Niekad nemačiau. Viskas? 

— Ar pažįstat Renatą Šuman? - įsiterpė Raunas. 

— Renatą? - nustebo Klara. - Taip, žinoma, pažįstu. Kodėl klausiat? 

Luizė nusišypsojo. 

— Mums labai reikia su ja pasikalbėt. 

— Bet tai neįmanoma... niekaip. 

Raunas sunkiai atsiduso. 

-— Arji vis dar čia gyvena? 

— Renata? Tikrai ne. 

— Ar žinot, kur ji išsikraustė? 

— Jau beveik 25 metai, kaip Renata mirusi. 


Pakvietė juos vidun į mažytį, pridegusiais kopūstais smirdintį butą. 
Įžengus į svetainę atrodė, kad laikas čia sustojęs senojoje VDR. Stambių 


* Danijos. (Vok.) 

raštų tapetai ant sienų, PVC aptrauktos kėdės, fanerinė sekcija palei 
sieną. Lentynos lūžo nuo nuotraukų ir suvenyrų iš buvusių sovietinių 
valstybių. Vietos atsirado net alaus bokalui su Leonido Brežnevo at- 
vaizdu. 

— Renata su tėvais gyveno antrajame name, penktam aukšte, — 
stovėdama prie svetainės lango parodė kieme paskutinį antrojo namo 
aukštą. 
dą. Iš penktojo pastato aukšto į jį atsivertų puikus vaizdas, lygiai taip, 
kaip aprašyta laiškuose Moensui. 

— O kas ten dabar gyvena? 

— Gabi, Volfgangas ir jų naujagimis. Gabi turi tiek daug įvairių 
nuostabių kepuraičių. Man atrodo, pati jas mezga. 

Raunui pasirodė, jog apibūdinimas atitinka tarpuvartėje sutiktą 
moterį. 

— Kiek laiko čia yra vienuolyno sodas? 

— Buvojjau tada, kai čia įsikrausčiau, beveik prieš 40 metų. 

— O kiek laiko čia gyveno Renata? 

— Jai buvo devyneri, o gal dešimt — amžiaus tiksliai nepame- 
nu. Vargšas vaikelis, - Klara papurtė galvą, vėl užtraukė storą užuo- 
laidą, lyg bijodama, kad kas pažvelgs vidun. - Tokia miela, romi. 
pasibjaurėjimu užvertė akis. 

— Jums nepatiko Renatos tėvai? 

- Nein. Klasiniai išdavikai, nieko daugiau. Šis posakis, savaime 
suprantama, dabar jau nieko nebereiškia, šiais laikais visi galvoja tik 
apie save, pamiršta silpnus ir senus, bet anuomet, - senutė ryžtingai 
linksėjo. - Visai kiti laikai buvo. 

— Turbūt geresni, - Raunas supratingai nusišypsojo, mėginda- 
mas užsitarnaut jos palankumą. - Bet dėl ko būtent Renatos tėvai buvo 
išdavikai? 

- Išsišokėliai, jautėsi geresni už kitus. Tėvas dirbo Valstybės ban- 
ke, ėjo svarbias pareigas, o ji... Lena, buvusi manekenė. Abu švaistėsi 
pinigais, žinoma, užsienietiškais, - patrynė pirštus vieną į kitą. - Geld! 
Visi susigrobti pinigai. Turėjo blogai baigtis. 

— Kas nutiko? 

— STASI nutiko. Šnipinėjo visą pastatą. Tardė net mane, ištiki- 
mą partijos narę. Nors nieko negalėjau papasakot, nemėgstu kištis ne į 
savo reikalus. 

— Tai visą šeimą suėmė? 

— Neee, ne, jie spėjo pabėgt, bet netoli. Kai kurie sako, kad juos 
nušovęs sienos patrulis, kiti - kad nuo žemės nušlavė mina, bet kokiu 
atveju - žuvo. Vargšė Renatėlė, - Klarai akyse sublizgėjo ašaros. 

- Ir Jūs tuo visiškai įsitikinus? Kad Renata mirusi? 

Ji skėstelėjo rankomis. 

— Taip girdėjau. Nuo to laiko nei jos, nei tėvų daugiau nemačiau. 
Praėjus mėnesiui po suvienijimo ištuštino jų butą. Visus prabangius 
jų baldus, brangius daiktus sugrūdo į konteinerį šalikelėje. Nežinau, 
ar už tai atsakinga nauja valdžia, ar pastato administratorius. Šiaip ar 
taip, žmonės puolė kaip maitėdos, konteineris ištuštėjo dienai dar ne- 
sibaigus, — nudelbusi akis ant valgomojo stalo ištiesino oranžinę stal- 
tiesę. - Aš paėmiau tik kelis daiktus, tenorėdama turėt kokį nors pri- 
siminimą apie Renatą. Moment, bitte, — išėjo iš svetainės. Grįžo nešina 
pageltusia nuotrauka pigiuose rėmeliuose ir plastikiniu aukso spalvos 
medaliu. - Renata parsivežė iš varžybų Leipcige. Jai taip puikiai sekė- 
išblukusią fotografiją - trys mergaitės gimnasčių apranga su medaliais 
ant kaklo. Klara pabaksnojo į vidurinę. - Didžiausia jos svajonė buvo 
patekti į olimpiadą ir laimėti auksą. Auksą VDR, - Klara pakėlė akis. — 
Apgailestauju dėl brolio, bet jo dingimas niekaip negali būti susijęs su 
Renata. 

— Ar dar kas nors iš gyventojų pažinojo Renatą? — pasiteiravo 
Raunas. 

Klara papurtė galvą. 

— Aš vienintelė, likusi iš anų laikų. Dabar čia vien jaunimas. 
Pinigingi žmonės, bet nevisuomeniški. Nė nenutuokiantys apie savo 
pačių praeitį. 

Bejėgiškai papurtė galvą, į taktą judėjo jos nušiuręs perukas. 

67. 


Raunas ir Luizė sėdėjo prie „Anna Blume“ kavinės lauko staliu- 
ko Kolvic aikštėje. Luizė nustūmė į šalį nė nepaliestą sumuštinį su 
kumpiu. Visą amžinybę bandė apsispręst, dabar galiausiai nutarė 
pasigailėjusi savo sprendimo. Raunas puikiai suprato, jog ji vis dar 
sukrėsta dėl to, ką papasakojo Klara. Servetėle nusišluostė lūpas, 
savo sumuštinį beveik suvalgė, išgėrė didžiąją dalį „Berliner“ pil- 
zeno. 

— Luize, visa tai juk šiek tiek keičia situaciją. 

- Žinau. 

— Kad ir kas rašė tuos laiškus Moensui, turėjo kažkokį paslėptą 
motyvą. 

Ji nužvelgė aikštę. 

— Kas, po velnių, sugalvotų pasinaudot mirusios mergaitės tapa- 
tybe ir rašinėt Moensui lyg ji vis dar būtų gyva? 

— Arba ligonis, arba... 

Ji pažvelgė į Rauną. 

— Arba kas? 

— Arba Renata vis dėlto gyva. Iš tikrųjų turim tik Klaros tvirti- 
nimą dėl tariamos Renatos mirties, o pati Klara apie tai išgirdo iš kitų. 

— Bet jei Moensui iš tiesų rašė Renata, kodėl ji apsimetė vis dar 
gyvenanti savo vaikystės namuose? Kodėl tiesiog nepapasakojo apie 
tikruosius savo namus? 

— Galbūt dėl to, kad jos dabartinis gyvenimas nevertas aprašy- 
mo? - gurkštelėjo alaus. - Kad ir kas tuos laiškus rašė, Moensą čia atvi- 
liojo per melagystę. 

— Ir net įkalbėjo įvykdyt vagystę? 

— Galbūt. Tokiu atveju tas asmuo turėjo jam gan didelės įtakos. 
Svarbiausias klausimas turbūt - kas nutiko jiems galiausiai susitikus? 

— Gąsdini mane. 

- Šioje situacijoje gal ir sveika šiek tiek išsigąst. Siūlyčiau susi- 
siekt su Vokietijos policija. 

— O kaip tai padės? 

Nenorėjo prisipažint, apie ką iš tikrųjų galvojo, bet iš dalies 
ketino aplankyt vietinį morgą pažiūrėt, ar Moenso kūnas neguli šaldy- 
tuve tarp neatpažintų lavonų. Bet tepasakė: 

— Galbūt užteks tik pasibelst į duris. Esu tikras, šiuo metu 
Moensui net byla neiškelta. Greičiausiai jie apie tyrimą žino tik iš 
Europolo svetainėje paskelbtos dingusių ir ieškomų asmenų paieškos. 

— Ojjie jų šiaip neieško? 

— Tik jei kas prispiria. Policininkai iš prigimties tinginiai, - pa- 
baksnojęs į save ištuštino bokalą. 

Luizė ištraukė telefoną: 

— Prieš susisiekdama su jais pamėginsiu paskutinįkart parašyt 
Moensui. Galbūt atsakys, jei papasakosiu, jog Žinau apie Renatą ir kad 
neturėtų gėdytis, jei jį kas apgavo. 

— Dar pridurk, kad, jeigu ir šįkart neatsakys, būsi priversta susi- 
siekt su vokiečių teisėsauga. 

Pažvelgusi į jį linktelėjo. 

Saulė ir vėl pasislėpė už milžiniško debesų apkloto, pamažu ėmė 
lašnoti. Po akimirkos prapliupo kaip iš kibiro, Raunas ir Luizė per lietų 
tarsi vejami pasileido taksi stovėjimo aikštelės link. Puolė į pirmą laisvą 
automobilį, paprašė nuvežt atgal į viešbutį. 


Nakties dangų skrodė žaibai, atrodė, lyg Berlynas ir vėl būtų bombar- 
duojamas. Aukštas „Park Inn“ viešbučio pastatas lingavo nuo audros, 
ilguose jo koridoriuose šiurpiai kaukė vėjas. 3429 kambaryje prie pano- 
raminio lango su vaizdu į Aleksandro aikštę stovėjo susiglaudę nuogi 
Raunas ir Luizė. Spausdamas prieš šalto stiklo paėmė ją smarkiais, gi- 
liais judesiais. 

— Pažadėk, kad jį rasim, - šnabždėjo jam į ausį. 

— Pažadu. 


Beveik pusę dviejų nakties virš miesto vis dar nevaldomai siautė au- 
dra. Nepaisant to interneto kavinėje „Rozentalerio aikštė“ prie stalų sė- 
dėjo nemažai Žmonių. Tamsioje patalpoje rūgščiai dvokė vakuuminiu 

aparatu išvirta kava, sūrio traškučiais, šlapiais lankytojų drabužiais. 
Dauguma buvo užsienio studentai, naršantys „Facebook“, „YouTube“ 
ar kalbantys su draugais ir šeimos nariais per „Skype“. Niekas nekrei- 
pė dėmesio į plačiu lietpalčiu su ant galvos užtrauktu gobtuvu vilkin- 
tį Žmogų prie paskutinio kompiuterio. Jis prisijungė prie elektroninio 
pašto paskyros MOGENSDK69. Ekrane atsidarė gautųjų laiškų dėžutė, 
pažymėtas neskaitytas paskutinis Luizės laiškas. Iš po gobtuvo sklido 
švelnus niūniavimas. Melodija priminė Jaunųjų pionierių maršą. 
Vienu spragtelėjimu atvėrė laišką. 


Berlynas, 2014 m. gegužės 7 d. 


68. 


Pro panoraminį viešbučio kambario langą įsiskverbė ryškūs ryto saulės 
spinduliai. Pasisukusi ant šono Luizė išslydo iš Rauno glėbio. Tingiai pasi- 
rąžė, Ojis švelniai paglostė ją išorine delno puse, jos kūnu nuėjo pagaugai. 

— Labas rytas, - tarė ji. 

Užuot atsakęs pabučiavo jos kaklą, prispaudė prie savęs. 
Kirkšnimis pajuto jos sėdmenis, vėl jos užsinorėjo. Tą akimirką su- 
skambo Luizės žadintuvas, ištiesusi ranką nuo naktinio staliuko paėmė 
telefoną. Apgraibomis mėgindama išjungti žadintuvą galiausiai jį nu- 
tildė, tada ekrane pamatė, kad per naktį atėjo laiškas. 

Atsisėdusi lovoje atidarė gautųjų laiškų dėžutę. 

— Kas yra? 

— Moensas... atrašė. 

Raunas atsirėmė į lovos atlošą. 

— Ką rašo? 

Neatsakė, tik spoksojo į ekraną. Tada iš akių pabiro ašaros. 

— Kad viskas gerai... pradėjo naują gyvenimą, kad jo neieškočiau.... 

— Bet gerai, kad pagaliau atsiliepė, ar ne? 

Telefonas išslydo jai iš rankų, nukrito tarp jų ant lovos. 

— Taip... - išsigandusi pakėlė akis. - Jei laišką parašė Moensas. 

Raunas paėmė telefoną, perskaitė. Žinutė buvo labai trumpa, pa- 
rašyta beveik tokiu pat stakato, kaip Luizė ir nupasakojo. 


Labas, sese. Ačiū laišką. Neieškok daugiau, gyvenu gerai. 
Nepainiok policijos, ačiū. Nenoriu atsirasti. Ačiū už dėmesį. 
Gero gyvenimo. 

Tavo brolis Moensas 


— Laišką rašęs asmuo versdamas tekstą greičiausiai naudojosi 


automatine vertimo programa. Po paskutinio tavo laiško aiškiai pajuto 
spaudimą kuo greičiau atsakyt, - Raunas padėjo telefoną ant čiužinio. 

— Manai, Moensas nebegyvas? 

— Nežinau, bet privalom tuoj pat pranešt policijai. 

Linktelėjusi atsikėlė iš lovos. 

— Ką rašei savo laiškuose Moensui? Ką juos perskaitęs Žmogus 
sužinojo apie mus? 

— Parašiau tik tiek, kad dėl jo nerimauju, atvykau čia jo ieškot. 
Tavęs neminėjau. Daugiausia baimindamasi, jog, jis išsigąs sužinojęs, 
kad čia ir kiti įsipainioję. Bet rašiau daniškai, juk neaišku, ar tas asmuo 
viską suprato. 

— Ta pati vertimo programa turbūt padėjo išversti ir kitus laiškus. 
Nepaisant vertimo kokybės esu įsitikinęs, kad jis ar ji esmę suprato. Ar 
parašei, kokiam viešbuty gyveni? Kambario numerį? 

Luizė nervingai linksėjo. 

— Prieš kalbantis su policija galbūt reiktų perkelt tavo daiktus 
pas mane? 

Kol ji krovėsi lagaminą Raunas paskambino į registratūrą ir pa- 
prašė artimiausios policijos nuovados numerio ir adreso. 

Po pusvalandžio abu sėdėjo taksi pakeliui į Keito gatvę 30, kur 
buvo įsikūrusi Mordkommission des Landeskriminalamtes'. 


69. 


Policijos nuovados vestibiulyje Raunui ir Luizei liepė prisėsti ant suoliu- 
ko prie masyvių akmeninių laiptų, vedančių į skyrius viršuje. Aukštais 
skliautais, granito kolonomis nuovada priminė kičinę barokinio stiliaus 
pilį. Jau laukė beveik pusantros valandos, aplinkui priimamajame dau- 
giau nieko nebuvo, neaišku, kodėl viskas užtruko taip ilgai. 
— Hallo... kommen Sie bitte hier“, - pasigirdo balsas viršuje. 
Raunas pakilo nuo suoliuko, pažvelgė į liesą vienmarškinį vyrą, 
stovintį ant laiptų. Po pažastimi užsikišęs aplanką pamojo jiems lais- 
vąja ranka. Raunas parodė į save ir Luizę, vyras nekantriai palinksėjo. 
Užlipę pasisveikino. Jis į pasisveikinimą neatsakė. 
Valstybinė kriminalinė policija. (Vok.) 
Sveiki... prašom užeiti. (Vok.) 

— Paskui mane, - nuvedė laiptais į viršų. 

Užlipus į trečią aukštą pasikvietė juos į nedidelį kabinetą korido- 
riaus gale. Vietos užteko tik rašomajam stalui ir dviem kėdėms priešais. 
Pro langą matėsi vidinio kiemo mūras. 

— Tai norit pranešt apie dingusį asmenį, taip? — dėl kriminalisti- 
nių tyrimų asistento balso registro jo vokiečių kalba skambėjo šaižokai. 

Raunas linktelėjo. 

- Ir jūs abu iš Danijos? — prisėdo prie stalo. 

— Taip pat tiesa, - Raunas pastūmė kėdę Luizei, tada pats atsisė- 
do šalia. 

Žvilgtelėjo į iš priimamojo gautus užrašus su Rauno ir Luizės 
pateiktais duomenimis. 

— Ir kiek jau laiko jūsų brolis dingęs? Daugiau nei 24 valandas? 
Nes jei mažiau, negalim imtis jokių veiksmų, - sukryžiavo rankas. 

— Luizės brolis dingęs jau daugiau nei pusę metų, - kantriai pa- 
aiškino Raunas. 

Ir anksčiau jis buvo sutikęs tokių pareigūnų - kietakakčių, nesu- 
pratingų, nenuovokių. Paprastai tokius keldavo į viršų, kol šie tapdavo 
komisaro pavaduotojais. 

Asistentas atsilošė. 

— Nelabai suprantu, tai jūsų brolis dingo čia, Berlyne, ar Danijoj? 

Luizė papasakojo apie Moenso vagystę, kaip ją įvykdęs pabėgo į 
Berlyną. Jai teko kalbėt ypač lėtai, nes kriminalistinių tyrimų asistentas 
ne itin suprato jos vokišką tarimą. 

— Dėl to manom, jog jo gyvybei gresia pavojus. Jo Leben, - įsiterpė 
Raunas. 

Nužvelgė juos abu: 

— Atsiprašau, norit pasakyt, kad jūsų brolis ieškomas? 

Luize linktelėjo. 

— Gali patikrint duomenis apie jį Europolo interneto svetai- 
nėje, — tarė Raunas. 

Asistentas ištiesė ranką, pirštai kaip tik pasiekė pelę ir klavia- 
tūrą. Prisijungęs prie interneto svetainės keliais spragtelėjimais rado 
ieškomų Danijos piliečių sąrašą. Per įmonės šventę daryta Moenso 
nuotrauka pasirodė tarp krūvos ieškomų mokesčių vengėjų ir kelių 

atšiauriai atrodančių narkotikų kontrabandininkų. Kriminalistinių ty- 
rimų asistentas surimtėjęs pakėlė akis nuo ekrano. 

— Prašau parodyti pasus. 

Luizė ėmė rankinėje raustis paso. Raunas sudvejojo. 

- Juk supranti, kad atėjom čia pranešt apie dingusį asmenį, ar ne? 
Apie vyrą, kurio gyvybei, mūsų manymu, neišvengiamai gresia pavojus. 

— Prašau parodyti pasus, ačiū. 

Atsisegęs striukę Raunas išsiėmė pasą, švystelėjo pareigūnui ant 
stalo. 

— Prašau čia palaukt, išsiaiškinsiu detaliau. 

— Ką išsiaiškinsi? Atėjom pranešt apie dingusį asmenį. 

— Šios asmuo nedingęs, jo ieško policija. Du labai skirtingi daly- 
kai. Pastarasis dar ir labai rimtas. 

— Bet kaip tai susiję su mumis? Kodėl tau reikia mūsų pasų? 

— Nieko nežinau apie jūsų vaidmenį šioje byloje. Galite būti net 
jo bendrininkai, - kilstelėjo antakį, akivaizdžiai mėgindamas parodyti 
esąs už juos viršesnis, bet tik pasirodė komiškai. 

Raunas pakilo. 

— Palauk. Pats dirbau pareigūnu Kopenhagos policijoje, idio- 
tiškesnio poelgio už tavąjį dar neteko matyt. Abiejose sienos pu- 
sėse. 

— Prašau atsisėsti. 

Luizė pakėlė į Rauną akis. 

— Verčiau jau daryk, kaip jis sako. 

Pasiduodamas iškėlė rankas, atsisėdo. Po akimirkos kriminalisti- 
nių tyrimų asistentas dingo iš kabineto. 

Raunas giliai atsiduso, pažvelgė į Luizę. 

— Apgailestauju, suklydau. Nereikėjo į tai painiot policijos. 

— Kitos išeities kaip ir neturėjom. 


Pralaukus pusvalandį koridoriuje pasigirdo balsai. Atsivėrė durys, kri- 
minalistinių tyrimų asistentas įžengė lydimas nediduko putlaus vyru- 
ko. Apie keturiasdešimties, vilkinčio nudrengtą odinę striukę, kaklą 
apsivyniojusio Berlyno „Hertha“ futbolo klubo šaliku. 

— Apgailestauju, kad tiek teko laukt, — prabilo angliškai ryškiu 
vokišku akcentu, padavė Luizei ranką. - Esu Arnoldas Kurcas, krimi- 
nalistinių tyrimų komisaras, — tada pasisveikino su Raunu. — Matijus 
kaip tik mane sugavo beišeinantį pro duris, — linktelėjo į asistentą. — 
Šiandien svarbi diena, - pamosavo mėlynai ir baltai dryžuoto „Hertha“ 
šaliko krašteliu. - Taurės finalas, — prisėdęs ant stalo krašto pasiėmė 
asistento atspausdintus sistemos duomenis. Komisaras Kurcas paseili- 
no pirštą, pervertė popierius. - Tomai Raunsholtai, kaip suprantu, mes — 
kolegos. 

— Vargiai, aš nebedirbu, - angliškai atsakė. 

— Bet iki tol buvai, kaip ten sako? Einsatzgruppe, specialiosiose 
pajėgose, spėju, vienas iš tų kietų vyrukų? 

Raunas papurtė galvą. 

— Visad tyliai laikiausi atokiau. 

Kurcas nusikvatojo. 

— Kažkas man kužda, kad kuklinies. Aš pats patenkintas sėdžiu 
užsikasęs prie stalo, - pažvelgė į Luizę. - Kaip suprantu, brolis pabėgo 
iš Danijos įvykdęs vagystę ir, jūsų manymu, jis Berlyne? 

— Esam beveik įsitikinę, kad jis dingęs apsigyveno čia, taip. 

— Tau turėtų būt nelengva, - Kurcas liūdnai nusišypsojo. 

Luizė linktelėjo. 

— Bet kokiu atveju galim surašyt protokolą, pasirūpint, kad vie- 
šoji policija gautų jo aprašymą. Gatvėse turim daug gabių, atidžių pa- 
reigūnų, — vėl nusišypsojo Luizei. - Esu tikras, netruksim tavo brolį 
surast. 

Kurcas pakilo nuo stalo, ištraukęs iš asistento popierių krūvos 
grąžino jų pasus. 

— Darkart apgailestauju, kad teko tiek laukt, - padavė jiems 
abiem rankas. Susiveržė „Hertha“ šaliką. - Ką gi, mažasis laukia na- 
mie, taip pat pamišęs dėl futbolo kaip ir tėtis. Matijus pasirūpins visais 
formalumais, — apsisukęs atidarė duris. 

— Herr Kommissar? — prabilo Raunas. 

Kurcas atsigręžė. 


Pone komisare? (Vok.) 

— Kad ir kokia gabi būtų viešoji policija, abejoju, ar jiems pavyks 
rasti Moensą turistų lankomose miesto vietose. Luizės brolis tapo nu- 
sikaltimo auka. 

Kurcas sustojo tarpduryje. 

— Mano supratimu, tai jis atliko nusikaltimą ir pabėgo? 

- Taip, bet, mūsų manymu, turėjo bendrininką ar asmenį, kuriuo 
čia pasitikėjo. Bet kokiu atveju taip jį čia atsiviliojo. 

- Šit kaip. Kiek pavogta? 

— Eurais maždaug 150 000. 

— Oho, - Kurcas pakėlė antakius. - Ar nutuokiat, kas tas bendri- 
ninkas galėtų būti? 

- Žinom tik, kad brolis atsakė į melagingo profilio pažinčių skel- 
bimą. 

- Į jau seniai mirusios merginos profilio, už jo besislepiantis as- 
muo gerai ją pažinojo, - pridūrė Raunas. 

Šelmiška Kurco šypsena pranyko, jis uždarė duris. 

— Į pažinčių skelbimą? 

— Taip. Bet to asmens elektroninio pašto paskyra buvo uždary- 
ta, — atsakė Raunas. — O šiąnakt kažkas gavo prieigą prie Moenso elek- 
troninio pašto ir, bandydamas juo apsimesti, paprašė mūsų nesikreipti 
į policiją. 

— Kas dar? 

Luizė papasakojo komisarui Kurcui, ką iki šiol pavyko sužino- 
ti. Iš rankinės išsitraukusi segtuvą su laiškais padavė juos komisarui, 
kad šis pats pamatytų Moenso susirašinėjimą su nežinomuoju. Kurcas 
pervertė popierius, klausydamasis apie paiešką Berlyne, galiausiai at- 
vedusią iki Greifenhageno gatvės ir Klaros Graf. 

- Ota Klara... Graf pažinojo Renatą Šuman jai tebesant gyvai? 
riamai Žuvo. 

Kurcas atsisuko į Luizę. 

— Ar tas asmuo siuntė tavo broliui kokių nuotraukų, portretą ar 
ką nors panašaus? 

— Ne, bent jau nieko neradom tarp jo daiktų Danijoje ar šiuose 
laiškuose. Bet Klara... Frau Graf turėjo Renatos vaikystės nuotrauką. 

Nusivyniojo šaliką nuo kaklo, atsisėdo prie Matijaus kompiute- 
rio, puolė tarškinti klavišais. Neįmanoma buvo susekti, ko ieškojo, po 
akimirkos vėl stovėjo ant kojų. 

— Paprašysiu sekt paskui mane. 

— Turbūt ne futbolo žiūrėt? —- paklausė Raunas. 

— Deja, ne. Ką tik buvau prisijungęs prie „Charitė“ ligoninės duo- 
menų bazės. 

— Ar Moensas ligoninėj? — išsprūdo Luizei. 

Kurcas papurtė galvą: 

— Ne. „Charitė“ įsikūręs teismo medicinos institutas. Nuo sausio 
ten guli neatpažintas vyras. Norėčiau, kad pabandytum jį atpažint. Ar 
sugebėsi? 

Luizė nurijo seiles: 

— Ar pagal aprašymą panašus į Moensą? 

Pakraipęs galvą Kurcas patraukė pečiais. 

— Toli gražu neaišku, ar tai jis. 


70. 


Po 45 minučių, lydimi jaunos patologės, jie žingsniavo ilgu šaltu 
Bokšto gatvėje įsikūrusio „Charitė“ teismo medicinos skyriaus kori- 
doriumi. Raunas pagalvojo, jog; čia atsidavė tuo pačiu valikliu kaip ir 
Šarlotenburgo senelių namuose, bet galbūt taip tik pasirodė. Luizė at- 
rodė susijaudinusi, įžengus į morgą Raunas ją apkabino. 

— Ar Žinomos mirties aplinkybės? - pasiteiravo Raunas. 

Patologė pašnairavo į Kurcą, norėdama įsitikinti, ar gali atsakyti. 
Kurcas linktelėjo. 

— Greičiausiai paskendo. 

— Ar yra kokių smurto Žymių? 

— Žymės ant riešų, kulkšnių ir kaklo, panašu, galėjo būti prira- 
kintas. 


Sustojo prieš nišą, kurioje buvo keturiais aukštais sudėtos 12 šaldymo 
saugyklų. Patologė pastūmė sunkų keltuvą prie priešpaskutinės eilės, 

nuspaudė mygtuką, neštuvai pakilo. Kai pasiekė reikiamą šaldiklį, kel- 
tuvą sustabdė, pasistiebusi atidarė saugyklą. Iš balto plastiko gabalo, į 
kurį buvo įvyniotas lavonas, kyšojo pora vaškinių pėdų. Prie dešiniojo 
didžiojo kojos piršto virvele buvo pririštas geltonas lapelis. Patologė 
patraukė stalčių, šis išlindo visu ilgiu, tada nukėlė lavoną ant neštuvų. 
Tada paspaudė nedidelį pedalą keltuvo gale, neštuvai su suvyniotu la- 
vonu pamažu nusileido. 

— Kiek laiko jau jis čia? - paklausė Raunas. 

Patologė atvertė geltonąjį lapelį: 

— Nuo sausio 12 dienos... Tai šešis mėnesius. 

Kurcas pažvelgė į Luizę. 

— Luize, ar pasirengus? 

Ji nurijo seiles, linktelėjo. Patologė nutraukė baltą plastiką, tarp 
plikų plytelėmis išklotų sienų nuaidėjo girgždesys. Gelsvai alyvinė 
lavono oda priminė pergamentą. Didelis, išilgai liemens nusidrie- 
kęs Y formos skrodimo pjūvis, atmestinai susiūtas storu juodu siūlu. 
Mirusiajam trūko vienos ausies ir gabalo nosies - juos greičiausiai nu- 
graužė Šprė žuvys. 

— Atpažįsti? - paklausė Kurcas. 

Atsigręžusi į Rauną panardino galvą į jo krūtinę. Apkabino ją, 
saugiai suspausdamas glėbyje. 

— Ar šis vyras tavo brolis? 

— Ne. Čia ne Moensas, - su palengvėjimu atsakė. - Nežinau, kas 
jis toks. 

Kurcas susikišo rankas į kišenes, linktelėjo patologei įdėti lavoną 
atgal. 

— Juk greitai ir vėl pasimatysim, Kurcai, - užtraukė girgždantį 
plastiką ant lavono. 

Komisaras linktelėjo. 

Luizė ir Raunas nusekė paskui jį ilguoju koridoriumi. 

— Džiaugiuos, kad tai ne tavo brolis, vadinasi, vilties dar yra. 

Raunas stebėjo jį akies krašteliu. Nepaisant džiugių žodžių, Kur- 
co veide šmėstelėjo nusivylimo šešėlis. 

— Tai ką dabar darysit? —- paklausė Luizė. 

— Ieškosim. Galbūt reikės atidžiau išnagrinėti asmens ar asmenų, 
bendravusių su tavo broliu, naudotus IP adresus. 

— Nieko iš to nepešit, - pasakė Raunas. - Adresai tikriausiai tik 
vedžios jus po interneto kavines, bibliotekas, viešąsias įstaigas ir pana- 
šias vietas, kuriose galima laisvai naudotis kompiuteriais. 

— Ir nesakau, kad bus lengva, bet žingsnis po Žingsnio galbūt jį 
rasime, Luize, išsiaiškinsime, kas jam nutiko. 

Jau norėjo atidaryti duris, bet Raunas suskubo jį sustabdyt. 

— Kurcai, kažką slepi? 

Kurcas apstulbęs atleido rankeną. 

— Nagi, - Raunas familiariai nusišypsojo. - Kažką nuo mūsų sle- 
pi. Žinau. 

- Visai ne. Eikim jau, - vėl siekė rankenos. 

— Čia jau ne pirmas toks atvejis, ar ne? Dingę ir kiti? 

Sumišęs tik išsprogino akis. Vėl griebęs rankeną patraukė link 
šviesaus instituto priimamojo. Čia zujo žmonės, Kurcas beveik prany- 
ko minioje. 

— Nemanai, kad bent jau turėtum pranešt, koks mums gresia pa- 
vojus? — sušuko Raunas jam pavymui. 

Sustojo, sugrįžo pas juos. 

— Nepasakyčiau, kad jums grėstų pavojus, ir nebuvo jokių kitų 
atvejų, - nusuko akis. - Bent jau oficialiai. 

— Bet tau kitaip atrodo? 

— Kas man atrodo, neturi didelės reikšmės. 

— Tik ne mums, - tarė Luizė. 

Pažvelgė jos pusėn. 

— Jei norit gero patarimo, siūlyčiau važiuot atgal į Daniją ir leist 
mums ieškot tavo brolio. Kai tik jį rasim, pranešiu tau asmeniškai. 
Pažadu. 

Raunas papurtė galvą: 

— Kurcai, to nepakanka. Atvažiavom čia rast Moensą gyvą, o ne 
morge. Ko mums negali pasakot? Kokią tiri bylą? 

Jis nervingai persibraukė lūpas. 

— Akivaizdžiai negaliu su jumis to aptarinėti. 

Raunas patraukė pečiais. 

— Tai teks grįžt į nuovadą, gal ten kas tiesiai šviesiai mums viską 
paaiškins. 
paprastai reiškiantį, kad nepajudės iš vietos net kankinamas. Galiausiai 
Kurcas giliai atsiduso, skubiai apsižvalgė, lyg bijodamas, kad sienos 
turi ausis. 

— Tik ne čia, eime. 


Nr. 


Perėję Bokšto gatvę Raunas, Luizė ir Kurcas pasuko į Mažąjį Tyrgarteno 
parką priešais „Charitė“ pastatą. Plačia alėja pro teniso žaidėjus prie 
betoninių stalų patraukė gilyn į parką. 

— Tokia ten ir byla, labiau nuojauta, - pagaliau prabilo Kurcas. — 
Su jom reik labai atsargiai. 

— Kodėl? 

Pakėlė į Rauną akis. 

— Nežinau, kaip Danijos policijoje, bet čia gresia iš darbo išlėkt, 
jei neklausai viršininko nurodymų atsikratyt savo nuojautų. Aš pasku- 
tinį įspėjimą jau gavau, daugiau nebus. 

— Ir ten panašiai, - atsakė Raunas. - Tai kokios tos nuojautos? 

— Kad pastaruosius penkerius metus, gal net ilgiau, Berlyne siau- 
čia nežinomas žudikas, jau nužudęs bent dešimt Žmonių. 

Luizė neteko žado. 

— Tai... tai manai, Moensas gali būt paskutinė jo auka? 

Kurcas papurtė galvą. 

- Po mūsų apsilankymo teismo medicinos institute ir vėl suabe- 
jojau, ar toks nusikaltėlis apskritai egzistuoja. 

— Nes paaiškėjo, jog ten ne Moensas? 

— Ne tik dėl to. Dar labai daug galų negaliu suvest. 

— Bet jei toks žudikas ir yra, kaip jis veikia? 

Patraukė pečiais. 

- Net to nesugebu išsiaiškint. Žinau tik tiek, kad nežinia kaip, 
Šprė rasta neįprastai daug panašių lavonų. 

— Kokių? 

— Visi baltaodžiai, vidutinio amžiaus užsieniečiai, atvykę į mies- 
tą pirmą kartą ir dingę. Išskyrus vieną, ką tik atleistą iš darbo, visi pa- 
liko puikius, gerai mokamus darbus. Taip pat visi beveik nebendravo 
su šeimomis, o kaimynai ir kolegos juos apibūdino kaip vienišius. Tai 
galbūt paaiškina, kodėl jie taip staiga išėjo iš darbo ir čia atvyko, bet ne 
ką čia planavo veikt. Vienintelė informacija, kurią turiu apie jų apsisto- 
jimą Berlyne, yra tik ta, kad gyveno jie pigiai, dviejų ar trijų Žvaigždu- 
čių viešbučiuose arba pas privačius nuomotojus, o iš jų banko sąskaitų 
buvo nuimtos labai didelės pinigų sumos. 

— Kiek? 

— Nuo 20, 30 iki 50 tūkstančių eurų. Vienas Didžiosios Britanijos 
pilietis, pardavęs namą, išsigrynino visus pinigus sandorio dieną. 
Pinigai taip ir nerasti. 

— Turėjai nemažai užtrukt, kol visa tai išsiaiškinai. 

Kurcas pavartė akis. 

— Nė neįsivaizduojat, kiek. Ypač todėl, kad visi lavonai rasti nuo- 
gi, nė vienas vyras nebuvo anksčiau teistas ar patekęs į policijos akiratį. 
Prireikė mėnesių vien sužinot, kas jie tokie. 

— Moensas bent jau išsiskiria atsidūręs Europolo interneto sve- 
tainėje. 

— Taip... Tikėkimės, kad tai - geras ženklas. 

— Neatrodai dėl to tikras. 

— Dėl nieko nesu tikras. Moenso atveju kelia nerimą jo turėta di- 
delė pinigų suma ir, žinoma, kad jis dingęs jau taip ilgai. 

— Ar yra kokių bendrų nužudymo metodo požymių? 

— Taip. Tik neįmanoma vienareikšmiškai įrodyt, jog vyrai iš tiesų 
nužudyti. 

— Kodėl ne? 

- Kaip jau sakiau, visi rasti nuogi, paskendę Šprė. Bet nesugebėjom 
išsiaiškint, ar tokia būtent mirties priežastis, ar jie įmesti upėn jau mirę. 

— Nėra jokių išorinių smurto požymių? 

— O, sužalojimų pakanka. Dauguma jų mėnesius išgulėjo van- 
denyje, apėsti žuvų, paukščių, žiurkių. Dar kelis užkabino turistinės 
valties laivasraigtis, nurėžė rankas ir kojas. 

Luizė nurijo seiles. 

Raunas pažvelgė į ją: 

— Kaip tu? 

Ji linktelėjo. 

— Tiesiog šiek tiek visko per daug. O Moenso vis dar neradom. 

Suradę suoliuką prisėdo. Luizė iš rankinės išsiėmė nedidelį bu- 
teliuką vandens iš viešbučio mini baro. Parke tvyrojo tyla, tik tolumoje 
į betoną dunksėjo stalo teniso kamuoliukai. 

— Ar kitose policijos apskrityse buvę panašių atvejų? 

— Ne, tačiau buvau taip užsiėmęs tirdamas šias bylas, kad nega- 
liu visiškai to atmest. 

— Kai klausiau apie žudiko veiksmus, sakei, kad sunku tai nusta- 
tyti, bet kažką juk turėjai išsiaiškint? 

— Ir taip, ir ne, — palinkęs į priekį Kurcas sunėrė rankas. — 
Sukūriau teoriją, kad žudikas susirasdavo aukas mieste - atsitiktinius 
turistus, tada nusiviliodavo juos pas save, išsireikalaudavo pinigų ir 
nužudęs įmesdavo į upę, bet jai pagrįst neužtenka įrodymų. Todėl jūsų 
kreipimasis taip pat sudomino. Nes atsirado tikimybė, jog aukos paži- 
nojo žudiką dar prieš čia atvykdamos, o jas priviliodavo melagingas 
pažinčių svetainės skelbimas. Tai puikiai paaiškina, kodėl visos au- 
kos - vieniši vyrai. 

— Ar radot kokių elektroninių ar įprastų laiškų, įrodančių, kad tai 
galėtų būt susiję? 

Jis papurtė galvą. 

— Visos mirtys laikytos nelaimingais atsitikimais, kaip tik todėl 
ne kažin ką pavyko gauti iš tų šalių policijos, - apgailestaudamas skės- 
telėjo rankomis. — Iš esmės tik skundus mano viršininkui už atkaklu- 
mą, - paplekšnojo sau per kelius. - Bet bent jau Žinau nusikaltėlio mo- 
tyvą. 

— Ojis yra?.. 

Kurcas apstulbęs pažvelgė į Rauną. 

— Noras praturtėt, žinoma. 

Raunas papurtė galvą. 

— Deja, Kurcai, man atrodo, tai toli gražu visko nepaaiškina. 

— O kas daugiau? 

— Nežinau, bet iš to, ką papasakojai, tai negali būt dėl pinigų, — 
Raunas pakilo nuo suoliuko. 

— Nelabai suprantu. 

- Jei esi teisus sakydamas, kad žudikas tas pats, tuomet pamė- 
gink pagalvot taip, kaip jis. Pirmąkart kažką nužudęs ir įmetęs į upę 
įvykdė ilgai kurptą planą. Antrąkart, nes gerus sumanymus galima ir 
pakartot. Trečiąkart, be abejo, jaučiasi nepažeidžiamas. Pasirodo jo ego. 
Suvokia valdąs situaciją. Kad niekas jo nesučiups. Ketvirtas ir penktas 
kartas tik patvirtina tokią prielaidą. Bet tavasis žudikas, Kurcai, pada- 
ro tai daugiau nei dešimtkart iš eilės, — iškėlė pirštus prieš Kurcą. — 
Pamiršk pinigus, pamiršk suvešėjusį ego, čia kažkas visai kita... 

— Pavyzdžiui? —- Kurcas trumpam prarado amą. 

— Žudikas juos skandina, nes jį traukia vanduo, smaugimas, ga- 
lia, kurią mirties akimirką turi savo aukai, toks metodas jam toli gražu 
nėra nesvarbus. Jei būtų kalbama vien apie patikimą būdą atsikratyti 
lavono, pasirinktų daug efektyvesnius metodus. Šis žmogus nori, kad 
jo aukas rastų upėje. Nuskendusias. Tas pats galioja ir jam pasirenkant 
aukas. Pagrobimas iš anksto suplanuotas ne tik todėl, kad taip praktiš- 
ka ar malonu, bet ir dėl to, jog būtent toks būdas jam atrodo prasmin- 
gas. Tai vienas ilgas ritualas. 

— Kaip ir naudoti melagingą prieš 25 metus mirusios merginos 
paskyrą pažinčių portale? - sumurmėjo Kurcas. 

— Galbūt. Tačiau šiuo metu nė nenutuokiam, ar Moenso dingi- 
mas kaip nors susijęs su tavo bylomis, ar už viską tikrai atsakingas tas 
pats nusikaltėlis, taip pat nedaug žinom ir apie tai, kas iš tiesų nutiko 
Renatai Šuman. Tai tik spėlionės. 

— Tačiau gan įžvalgios, - Kurcas pritariamai linktelėjo. - Stebiuosi, 
kad nedirbai Žmogžudysčių skyriuje. 

Raunas gūžtelėjo. 

— Visuomet geriausiai jaučiausi gatvėje. 

— Kodėl viršininkams nepatiko tavo tyrimai? - pasiteiravo Luizė. 

Kurcas pasisuko į ją. 

— Nes policija ir miesto valdžia nekenčia žodžio SERIJINIS 
ŽUDIKAS, ojį taip mėgsta spauda. O savivaldybėje niekas nenori skleis- 
ti gando apie turistus žudantį psichopatą, tik ne jubiliejiniais metais. 

— Kokio jubiliejaus? 

— Šiemet sukanka 25 metai, kaip nugriauta Siena. 

— Rimtai, jau? 

Kurcas linktelėjo. 

- Taip, nors atrodo dar vakar, Hofui dainuojant „Looking for free- 
dom“, visi atsidėję daužėm mūrą. 

Raunas nusišypsojo. 

— Senas, geras Haselhofas. 

Kurcas pakilo nuo suoliuko. 

— Kokį įspūdį jums paliko Klara Graf? 

— Atrodė šviesaus proto, - atsakė Raunas. - Nors ir gyvena savo 
pasaulėlyje. 

— Ji pažinojo tiek Renatą, tiek jos šeimą ir kaimynus, - pridūrė 
Luizė. 

Kurcas nužvelgė parką. 

— Užsuksiu pas ją rytoj šnektelėt. Galbūt ką nors daugiau pavyks 
išpešt. Kas žino, gal ji, nė pati to nenutuokdama, pažįsta tavo broliui 
rašiusį asmenį. 


Prieš aštuonis mėnesius, 


2013 m. spalio 9 d., Berlynas 

Išlaisilaisvinęs iš grandinių Moensas gulėjo susirietęs vonios dugne. 
Po tiek savaičių mirkimo vandenyje oda susigarankščiavo, tapo beveik 
permatoma. Nejudant, nevalgant suglebo raumenys. Alsuodamas jau- 
tėsi tarsi negyvos mėsos gabalas, niekaip nenusiplaunantis purvo gu- 
mulas. 

— NUOLAT... MAN MELUOJI. KODĖL? - tamsoje tarė Renata. 

— Aš nemeluoju, - sumurmėjo Moensas. - Viską papasakojau. 

- Ieškojau, kur sakei... jokių pinigų ten nėra. 

— Aš... tada nežinau, kur jie... Kažkas juos paėmė. 

- TYČIA... IŠDAVEL. 

— Viską papasakojau... Jei ne... trečioje patalpoje į kairę... prieš 
įėjimą... į fortą... kažkas juos paėmė. 

— MELAGIS. 

— Moensai, išnaršiau visą Velnio kalną. Pinigų nėra, o tai reiškia, 
kad tu prakeiktas, mirties nusipelnęs melagis. 

— TAIP... MIRT"... SAPNUOT... IR MIRT... 

Moensas užsimerkė. Nors šioje prakeiktoje tamsoje tai nieko ne- 
reiškė. Vaizdavosi girdėjęs ne vien šaižų Renatos balsą. Kad kambaryje 
buvo dar vienas balsas. Švelnesnis, gilesnis. Galbūt vyro balsas? Bet 
greičiausiai tik tamsa jį kvailino. Pasigirdo muzika. Ir vėl jaunieji pio- 
nieriai. Tolstantys žingsniai. Žinojo, greitai mirs. Ar ji nuskandins jį, ar 
numarins badu, vis tiek teks mirt. Nusilpo, pasakė jai visus duomenis. 
PIN kodus. Interneto slaptažodžius. Net kur paslėpė grobį. Daugiau 
nebeliko, ką duoti. Nieko daugiau jai nepavyks iš jo išpešti. Ilgėjosi se- 
sers. Guodė mintis, kad Luizė nuolat juo rūpindavosi. Vienintelė pa- 
saulyje jį mėgo. Niekad neteisė. Visuomet besišypsanti, nuolat jį padrą- 
sindavo. Jis ir Luizė eina susikibę už rankų per amžiną vasarą. Vasarą 
be tamsos. Kaip jos pasiilgo. Kaip visgi mylėjo. Tik dabar pripažino, 
kad ji visuomet buvo jo gyvenimo moteris. 

2014 m. gegužės 7 d., Berlynas 

Gaisro raudonumo „Monsieur Vuong“ vietnamiečių restorane garsiai 
skambėjo elektroninė popmuzika, čia knibždėjo lankytojų, valgančių 
egzotišką maistą ir geriančių spalvotus kokteilius. Raunas ir Luizė sė- 
dėjo įspausti prie staliuko dviem. Staliukas lūžo nuo nedidelių dube- 
nėlių su šviežiais prieskoniais kvepiančiais patiekalais. Jei ne Moenso 
dingimas, būtų buvusi puiki vakaro pradžia. Tačiau dabar abu valgė 
šurmuliuojančioje tyloje. 

— Atleisk, reikėjo susirast tylesnę vietelę, - prabilo Raunas. 

— Viskas gerai, - Luizė lazdelėmis visaip mėgino sugauti koldūną. 

— Teismo medicinos institute pasirodei puikiai. 

— Ačiū, -sumurmėjo. - Tikiuos, greitai išsiaiškinsim, kas Moensui 
nutiko. 

— Būtinai jį rasim, - žodžiai nuskambėjo tuščiai, Raunas suskubo 
atsigert alaus. 

— Manau, jis nebegyvas, jaučiu, - Luizė pažvelgė į jį. - Nejau iš 
tiesų galvoji, kad jis tapo... serijinio žudiko auka? 

— Ne, — beveik nuoširdžiai atsakė. — Nežinia, kiek patikimas 
Kurco tyrimas, ir ar apskritai jis bent kiek susijęs su Moenso dingimu. 
Bet tikėkimės, jo pokalbis su Klara duos kokių nors vaisių, taip būsim 
žengę dar vieną žingsnį. 

— Ojei neduos? Važiuosim rytoj namo nieko nesužinoję? 

— Dėl manęs kelionę namo galim ir atidėt, bet turi suprast, kad ir 
kas atsitiktų, tyrimas užtruks. 

Luizė toliau bergždžiai mėgino sučiupt koldūną. Galiausiai pasi- 
davė, gurkštelėjo vandens. 

- Ar negalėtume atrašyti tam Moensu apsimetančiam Žmogui? 

— O kas iš to? 

— Parašytume, kad žinom, jog tą laišką parašė ne Moensas ir kad 
pinigus jis gali pasilaikyt, jei tik pasakys mums, kur Moensas. Kitaip 
kreipsimės į policiją. 

— Tikrai negalime niekuo grasint, - Raunas padėjo lazdeles į 
šalį. - Taip pat neįsivaizduojam, kiek tas žmogus žino apie Moenso pi- 
nigus ar apskritai apie jo buvimo vietą. Šiuo metu tik rizikuotumėm 
pablogint situaciją. 

— Gal tuomet galėtume apsimest, kad tikime, jog mums rašo 
Moensas ir taip pamėgint išgaut iš jo kokios informacijos? 

Raunas papurtė galvą. 

— Geriausia tylėt, kad jo neišgąsdintume. Moenso elektroninio 
pašto paskyra dar neuždaryta. Tai teigiamas dalykas, galbūt ateityje 
pasirodysiantis naudingas. 

- Atleisk, aš akivaizdžiai neturiu tiek kantrybės, - dar kartą nesėk- 
mingai pamėginusi sučiupt koldūną numetė lazdeles į šalį. 

— Ei? — padrąsinamai šūktelėjo Raunas. — Vis dar esu pasiruošęs 
apieškot nakvynės namus, taip pat galim pasiteiraut butus atostogoms 
nuomojančių žmonių. Galbūt rasime tą, kuris Moensui išnuomojo butą. 

— Visa tai užtruks. 

Raunas linktelėjo. 

— Taip, taip. Bet prieš kreipdamasi į mane tik žinojai, kad Moensas 
dingęs pusę metų, o dabar pažiūrėk, kaip toli nuėjom. 

— Tu teisus, - linktelėjo. - Atleisk, aš... taip silpnai laikaus, - pa- 
mėgino nusišypsot. 

— Laikaisi puikiai. Nori, išduosiu paslaptį, kaip valgyt tuos kol- 
dūnus? 

Nelaukęs atsakymo čiupo lazdelę nuo jos lėkštės ir vieną per- 
smeigė. Tada ištiesė pervertą koldūną - ji paėmė lazdelę jam iš rankų. 

— Visada randi sprendimą, ką? 

— Beveik, - ironiškai atsakė. 


74. 


Sėdėdama ant sofos Klara klausėsi vėlyvųjų NDR žinių, mėgaudama- 
Si parejas cigaru ir paskutiniu lašeliu kavos iš termoso. Iš tiesų kavos 
visai nesinorėjo, vėliau tik negalės užmigti, bet, kita vertus, nenorė- 
jo nieko švaistyt. Palinkusi į priekį perbraukė delnu kavos staliuko 

plyteles. Rytoj nušluostys dulkes, gal reikės ir pasiurbt. Jei bus ūpo, 
gal dar ir išskalbs visus krepšyje susikaupusius purvinus drabužius. 
Kažkas pasibeldė į duris, Klara pašoko. Nė neįsivaizdavo, kas galėtų 
taip vėlai jos ieškot, nusprendė neatidaryt. Bet beldimui pasikartojus 
užgesino cigarą peleninėje, nuslinko į prieškambarį. Atsistojusi sau- 
giu atstumu nuo durų pasigailėjo duryse neturinti akutės, kad galė- 
tų pažiūrėt, kas už jų. Vėl beldimas. Šikart smarkesnis, įsakmesnis. 
Smalsumo ir savotiško pareigos jausmo vedama atrakino ir atidarė 
duris. 

Pažvelgė į priešais stovintį nepažįstamąjį: 

— Kuo galiu padėt? - nepažįstamasis nieko neatsakė, tik stovėjo 
kaip įbestas. Klara pasitaisė akinius, prisimerkė. Vyras pasirodė kažkur 
matytas. - Ar esam susitikę anksčiau? 

— Na, taip, Klara. 

Po tiek metų ji atpažino balsą. 

— Čia tikrai Jūs? Maniau, Jūs miręs, taip girdėjau. 

- Šiek tiek perdėta - gyvenu, nors laikų būta ir geresnių, ar ne? 

Klara linktelėjo. 

— Betgi užeikit, bent jau puodeliui kavos? 

- Jei tik pati ruošiatės išgert vakarinį puodelį, neatsisakysiu. 

Plačiai atvėrusi duris pamojo jam užeiti. 


— Atsiprašau už netvarką, - pastačiusi virdulį ant viryklės tarė. 
Vyras stovėjo nusisukęs į lentyną, apžiūrinėdamas visus senus nieku- 
čius. Parodė jam vietą ant sofos, pati įsitaisė fotelyje. Skubiai paslėpė 
mezginius apdriskusio fotelio ranktūrio ertmėje. - Na ir staigmena Jus 
pamatyt po šitiek metų, - su baime pažvelgė į jį. 

Erhartas Hauseris tyliai nusišypsojo. Nors ir įkopęs į septintą de- 
šimtį, nušiurusiais plaukais, raukšlių išvagotu veidu, atrodė sveikas ir 
stiprus. Juodos tarsi anglis akys dar giliau įsirėžusios akiduobėse, kaip 
visada budrios. 

— Gerai išsilaikėt. Vis dar stiprus, kupinas jėgų. 

- Ačiū, Klara... tu taip pat, - vien iš mandagumo skubiai pridūrė, 
nors ant kėdės ji sėdėjo suglebusi, sulinkusi. 

— Ką veikėte visus tuos metus, jei galiu paklausti? 

— Šį bei tą. Stengiausi išgyvent naujojoje Vokietijoje. Nors nuo 
suvienijimo jau praėjo 25 metai, vis dar sakau naujoji, manau, niekad 
prie to nepriprasiu. 

Klara supratingai papurtė galvą. 

— Ne, tas suvienijimas nieko gero neatnešė. Politikai tąkart tiek 
prižadėjo, o žiūrėkit, kas atsitiko: bedarbystė, smurtas, nusikalstamu- 
mas. Aš asmeniškai nedrįstu išeit į lauką tamsiu paros metu, - apsi- 
laižiusi lūpas pakėlė akis, lyg kaupdama drąsą užduot kitą klausi- 
mą. — Jums šis laikas greičiausiai buvo ypač sunkus, jūsų darbas žval- 
gybos tarnyboje. Turbūt ne visi įvertino jūsų indėlį? 

Tyliai papurtė galvą. 

— Manau, tai vadinama pergalės kaina. Po teismo proceso sau- 
gumiečius persekiojo labiau nei nacistus. Stigma, be galimybės gaut 
padorų darbą. Dėl to teko kovot dėl niekingiausių, prasčiausiai moka- 
mų darbų. O čia suplūdus lenkams ir juodžiams netekome ir to, teliko 
socialinė parama. 

- Tai neteisinga, labai neteisinga. 

— Ne, toli gražu, todėl, Klara, reikia pačiam rūpintis savo likimu. 
Kapitalistiniame pasaulyje taip jau yra. Tyliai, kantriai, kaip vanduo 
pamažu gludina akmenis upelyje, - Hauseris atsilošė, sunkiai atsiduso. 

— Senojoje respublikoje visai kitokie laikai buvo, - tęsė jis. - Mes 
žvalgybos tarnyboje bent jau stengėmės palaikyt ramybę ir tvarką. 
Blogiausia, kad dabar nebeliko jokios pagarbos. Nė lašelio solida- 
rumo. 

Ji linktelėjo. 

— Šiais laikais visi galvoja vien apie save. 

— Kapitalizmas mus užvaldė. Pavogė mūsų sielas, - Hauseris 
niūriai nudelbė akis į grindis. 

Klara pamėgino sugaut jo žvilgsnį. 

— Tik ne jūsų sielą, herr Hauseri. Niekas nepalauš jūsų ištikimy- 
bės senajai valstybei. Jūs - paskutinis mūsų gynėjas. 

— Najau, Klara, nereikia. 

— Visus tuos metus apie jus vis pagalvodavau. Ar vedėt? 

Papurtė galvą: 

— Ne, taip ir nesusiklostė. 

Tą akimirką virtuvėje sušvilpė virdulys. Klara pakilo. Plačiai nu- 
sišypsojo parodydama pilkus dantis. 

— Turiu ir sausainių prie kavos. 

Hauseris pakilo. 

— Sėdėkit, sėdėkit, juk Jūs - svečias. 

— Kaip tik dėl to ir galiu pagelbėt, - nusekė iš paskos. 


Atsargiai užpylė maltas pupeles verdančiu vandeniu, Hauseris stebėjo 
ją tarpduryje. Skaniai kvepėjo iš piltuvėlio į termosą kliuksinčia kava. 
Atsigręžusi į spintelę Klara ištraukė permatomą plastikinę dėžutę su 
sausainiais, padėjo juos ant lėkštutės. 

— Klara, esi puiki šeimininkė, lepini savo svečius. 

— Ačiu. Juk vis rečiau ir rečiau kas nors aplanko. 

— Bet juk visai neseniai turėjai svečių? 

Apstulbusi atsigręžė. 

— Kad ne... 

— Taip, Klara, žinau, buvo užsukusi jauna pora, užsieniečiai, danai. 

Klara tik išsprogdino akis pro stiprius akinius. 

— Na, taip... tie. Iš kur Žinot... 

— Kojie klausinėjo, Klara? 

Pastatė virdulį į šalį. 

— Kažkas dėl dingusio moters brolio, jie sakė, kad jis buvo susi- 
tikęs... Renatą, atsimenat ją? — pasiteiravo Klara, lyg ir taip gerai žino- 
dama atsakymą. 

— Ir ką jiems atsakei? 

— Kad negali būt, nes Renata jau tiek metų negyva. 

- Ir ką jie? 

— Kad nieko. 

— Nepamiršk kavos, — parodė į ištuštėjusį filtrą. Klara užpylė iš 
naujo. - Ar sakei ką apie mane? 

- Ne, visai ne. Papasakojau, kad Šumanų šeimą stebėjo, nes jie 
buvo nusikaltėliai ir dėl to pabėgo. 

— Dar ką nors? 

Klara nurijo seiles. 

— Tik tiek, kad jie taip ir negrįžo. Ir gandus, jog juos greičiausiai 
nušovė pasienio policija. Daugiau aš ir pati apie tai nežinau. Tiek metų 
praėjo. 

— Būtent, - atsakė. - Ar galėčiau nusiplauti rankas? - nuėjo prie 
čiaupo Klarai nė nespėjus atsakyti. 

Atsuko vandenį, užkimšo nutekamąją angą. Paėmė šalia kriauk- 
lės gulintį mažytį gabalėlį muilo. 

— Ar žinot, kas iš tikrųjų nutiko? — atsargiai paklausė Klara. 

— Nutiko? - grįžtelėjo atgal muilindamasis rankas. 

— Pamenu, tai buvo Jūsų tyrimas. Jūsų dėka demaskavo tą 
Šumaną, - šyptelėjo. - Atsimenu, kai jis su šeima pabėgo, klausėt ma- 
nęs, kur jie išvažiavo. Ir kad Jūs nusekėt iš paskos. Ar ten viskas ir nu- 
tiko? Ar tądien juos ir... nušovė? 

— Klara, turi gerą atmintį, - pasisuko į kriauklę, beveik prisipil- 
džiusią vandens. Panardino rankas į ledinį vandenį. - Atrodo, kriauklė 
bus užsikimšusi. 

— Negali būt, - susierzinusi priėjo artyn. - Ar tikrai? 

— Tikrų tikriausiai, - Hauseris pasitraukė į šalį, leisdamas ją 
arčiau. 

Klara palinko virš kriauklės, šnairuodama į drumzliną muiluotą 
vandenį. Hauseris, sugriebęs ją už sprando, tuoj pat panardino galvą į 
vandenį. Mostaguodama rankomis ji mėgino išsilaisvinti. Hauseris su- 
spaudė stipriau, užgulė jos nugarą, prispausdamas prie stalo ir kriauk- 
lės. Laisvąja ranka atsuko čiaupą, vėl pripildydamas kriauklę. 

— Ramiai, Klarute, jau tuoj viskas baigsis. 

Ji smarkiai spardėsi kojom, bet Hauseris neatleido. Iš burnos pasi- 
leido burbulai. Po kurio laiko kūną apėmė traukuliai. Ramino ją. 

— Nieko, nieko, pasiduok jau. 

Kūnui suglebus, rankoms nusvirus į šalis, užsuko čiaupą. Aki- 
paviršiuje tarsi išrautos jūržolės. 

Paskenduoliai atrodė ypač taikūs. Lyg į plaučius prasiskverbęs 
vanduo būtų išvalęs irjų sielą. Taip galvojo nuo pat Hochenšionhauzeno 
dėžės laikų, ir dabar, stovėdamas virš negyvo, bet švaraus Klaros 
kūno. 

Hauseris nunešė lavoną į vonią, kur jį nurengė. Suknelę, nešvarius apa- 
tinius, rudas pėdkelnes sudėjo ant grindų, šalia vonios. Nužvelgė vo- 
nioje gulintį nuogą, aptukusį kūną. Nei gyva, nei mirusi graži nebuvo. 
Klara, iš prigimties sutverta sunkiam fiziniam darbui, žemdirbystei, 
puikiai pasitarnavo valstybei. Atsuko abu čiaupus, ant pliko lavono 
stipria srove plūstelėjo vanduo. Staiga suvokė pamiršęs jos peruką, 
tad grįžo į virtuvę jo paimti. Kliokiant vandeniui apsitvarkęs netrukus 
užtrenkė buto duris. Pro tamsius vartus išėjo į tuščią Greifenhageno 
gatvę. Skubiai apsidairė, įsitikinęs, kad aplinkui daugiau nieko nėra, 
nuėjo prie senyvo šampano spalvos BMW, atsisėdo į vairuotojo kėdę. 
Labai mėgo šitą senutį 735. Kadaise tokio automobilio pavydėjo jo sa- 
vininkui, vyrui, kurį prieš daugelį metų nušovė. Užvedus variklį vairas 
lengvai sudrebėjo. Įjungęs pavarą, išvažiavo į tamsą mėgaudamasis va- 
riklio ūžesiu. 


Berlynas, 2014 m. gegužės 8 d. 

Tik stikline siena nuo viešbučio kambario atskirtoje vonioje apsiren- 
gusi Luizė dažėsi. Raunas stebėjo ją gulėdamas lovoje ir valgydamas 
kruasaną. Šią akimirką juto ramybę, harmoniją, kurios taip buvo išsi- 
ilgęs. Mylėtis iki vidurdienio, gerti kavą lovoje. Su Luize prie to galėjo 
ir priprasti. Greičiausiai vakare skris namo tuščiomis, tačiau bent jau 
pamėgino rasti Moensą, užvedė Kurcą ant teisingo kelio. Iš tiesų bai- 
minosi dėl Moenso likimo, kažkas jam kuždėjo, kad šansai, jog jis vis 
dar gyvas, vis labiau menko. Jei jis nužudytas, tikėjosi, kad policija bent 
jau suras žudiką - Luizei vien dėl to palengvės ir ji nepateks į tokią pat 
situaciją, kaip jis dėl neišaiškinto Evos nužudymo. Pažvelgė pro langą 
į miestą, iš galvos vis neišėjo, kiek bausmės išvengusių žudikų vaikšto 
laisvėje. Buvo puikus rytas. Dabar užėjo tamsa, o su ja kažkas pasibeldė 
į duris. Numetė kruasaną ant lėkštės. 

Luizė. 

— Pakabinau, - pakilęs iš lovos apsimovė apatinius. Vėl beldi- 
mas. — Tuoj tuoj, - šūktelėjo. 

— Negi ruošies atidaryt? — išpūtusi akis, laikydama tušą rankoje 
tarsi ietį paklausė. 

— Ruošiuos, - nušiureno prie durų. 

— O kas, jei... - už nugaros pasigirdo Luizės balsas. Raunas atra- 
kino duris. 

Koridoriuje stovėjo komisaras Kurcas. 

— Labas rytas. Atsiprašau už sutrukdymą. 

Raunas pakvietė jį vidun. Ir komisaro akys atrodė šiek tiek apsi- 
blaususios. Vilkėjo ta pačia nunešiota odine striuke, tik „Hertha Berlin“ 
šaliką paliko namie. Raunui tai pasirodė ženklas, jog jis čia - darbo rei- 
kalais. 

Užsitempė ant stalo rastus marškinėlius. 

— Deja, daugiau kavos nebeturime. 

Kurcas pasisveikino su Luize, išėjusia iš vonios. 

— Turiu blogų naujienų, - nužvelgė abu. 

— Moensas? Radot jį? - paklausė. 

Papurtė galvą. 

— Ne, dar ne. Aš dėl Klaros Graf, - giliai atsiduso. - Anksti ryte 
apačioje gyvenantis jos kaimynas susisiekė su pastato komendantu, nes 
iš Graf buto pylėsi vanduo. Nepavykus nieko prisišaukti iš vidaus, ko- 
mendantas atrakino butą ir rado Klarą Graf vonioje be gyvybės ženklų. 
Tada paskambino į pagalbos centrą, kurie savo ruožtu atsiuntė medi- 
kus ir policiją. Aš sužinojau tik ją išvežus į „Charitė“. 

— Kokia mirties priežastis? 

— Budinčio gydytojo nuomone, ji prastai pasijuto besimaudyda- 
ma vonioje ir paskendo. Jau žinoma, kad jokių smurto žymių nėra. Bet 
aš užsakiau skrodimą. 

— O butas? Apieškotas? 

- Iškviesti pareigūnai nerado jokių įsilaužimo ar grumtynių Žy- 
mių. Klara Graf turbūt tiesiog nuskendo. Nelaimingas atsitikimas? — 
skeptiškai pridūrė. 

— Kas, be mūsų, žinojo, kad ketini ją aplankyt? 

— Niekas. Kaip jau minėjau, esu priverstas veikti be valdžios ži- 
nios. Šiandien man laisvadienis. Kodėl klausi? 

— Kažkas turėjo užvest žudiką ant kelio. 

— Ką turi omeny? 

— Mus kažkas sekė nuo pat tada, kai įkėlėm koją į Berlyną. 

Kurcas ir Luizė nustebę sužiuro į jį. 

— Rimtai? 

— Taip, aš įsitikinęs. Jei Klarą paskandino tas pats už turistų mir- 
tis ir Moenso dingimą atsakingas žudikas, jis smarkiai rizikavo aplan- 
kydamas Klarą ir ją nužudydamas. Išviliojom jį iš slėptuvės. 

— Ką siūlai? 

— Apieškot Klaros butą. Ar būtų įmanoma? 


Po valandos trise žengė pro Greifenhageno gatvės 9-ojo namo vartus. 


Laiptinėje du butus vis dar jungė storos žarnos, kuriomis iš Klaros ir 
jos kaimyno buto išsiurbtas vanduo. Durys į svetainę buvo atviros, 

prieškambaryje stovėjo jaunas vyras guminiais batais, į šiukšlių maišą 
kraunantis vandens sugadintas knygas. Kurcui įžengus vidun ir paro- 
džius policininko pažymėjimą vyras pakėlė akis. 

— Žalos nemažai. 

— Užpiltas visas mano kabinetas ir vaikų kambarys, - karčiai at- 
šovė vyras. 

— Ar jūs apie tai pranešėt? 

Vyras linktelėjo. 

— Ryte pabudus vanduo kriokliais virto iš viršaus. 

— Kelinta buvo valanda? 

— Ketvirta ar pusė penkių. Gaila frau Graf, nors ir sena buvo. 

— Pažinojot ją? 

Patraukė pečiais. 

— Pasisveikindavom, nors retai tesusidurdavome. Jai labiausiai 
patiko būt vienai. 

— O vakar vakare ką nors matėt ar girdėjot? 

— Ne, kodėl klausiat? — vyras smalsiai pažvelgė į Kurcą, šis tik 
papurtė galvą. 

— Įprasti policijos klausimai. Tai nieko negirdėjot, nematėt, ar tu- 
rėjo kokių svečių? 

Papurtė galvą. 

— Ne, ne. Esu įsitikinęs, nes nesu jos matęs kitų Žmonių draugijo- 
je. Ji buvo, kaip sakoma, santūri moteriškė. 

Raunas ir Luizė nusekė paskui Kurcą į antrą aukštą. Durys į 
Klaros butą buvo praviros, pro plyšį žarna driekėsi vidun. Kurcas 
dviem pirštais jas stumtelėjo. 

— Kai tiek Žmonių vaikščiojo pirmyn atgal, jau turbūt nebereikia 
jaudintis dėl pirštų atspaudų, nieko nebeliko, - tarė Raunas. Tada pasi- 
žudikas arba turėjo raktą, arba Klara pati atidarė duris ir pakvietė jį 
vidun. 

Įžengę į prieškambarį nusekė ant grindų gulinčia žarna iki vo- 
nios kitame buto gale. Čia ant grindų vis dar telkšojo vanduo, ant nu- 
leisto tualeto dangčio buvo sudėti šlapi Klaros drabužiai su peruku ant 
viršaus. 

— Stebiuos, kaip žudikui pavyko įviliot ją į vonią, - tarė Raunas. 

— Geras klausimas, - pritarė Kurcas. 

— Gal jie artimai bendravo? Kartu maudėsi? — spėjo Luizė. 

Raunas papurtė galvą. 

— Anot žemiau gyvenančio kaimyno, ji buvo vienišė, - Raunas 
atsisuko į Kurcą. - Gal jis ją iš pradžių pasmaugė, o tada atitempė čia? 

— Ne, nebuvo jokių išorinių smurto žymių. 

Grįžę į prieškambarį nuėjo į svetainę. Ši atrodė lygiai taip pat, kai 
Raunas ir Luizė čia buvo užsukę paskutinį kartą. Išskyrus ant ranktūrio 
atsiradusius mezginius ir prie pilnos peleninės ant kavos staliuko sto- 
vintį vienišą kavos puodelį, niekas nepasikeitę. Raunas tuščiai spoksojo 
prieš save, smegenys veikė visu pajėgumu. 

— Tai žudikas nustebina užsukdamas per pavakarius, - sumur- 
mėjo. - Jį įleidžia vidun, galbūt paklausia, ar gali užeit į vonią, tada iš 
ten ją pasišaukia, kad nuskandintų. Palieka jos kūną taip gulėti, kad 
atrodytų, lyg ji buvo bute viena, maždaug taip viskas galėjo įvykt? 

— Per daug sudėtinga, - atsakė Kurcas. - Kodėl ji būtų leidusis 
įviliojama? 

Linktelėjo. 

— Tu teisus, per daug sudėtinga, per daug intymu, tai kas tada? 

- Jei ją paskandino, lieka tik virtuvės kriauklė, - nedrąsiai pasiū- 
lė Luizė. 

Tada ėmė apžiūrinėti mažytę tamsią virtuvėlę. Priėjęs prie kriau- 
klės, Raunas atidarė spintelės dureles. Pasilenkė, Luizė padavė jam 
savo „iPhone“, kuriuo pasišvietė po kriaukle. Ant lentynos buvo pilna 
vandens, permirkęs sienos tapetas. 

— Arba prieš mirtį Klara darė generalinę tvarką, arba čia ir buvo 
paskandinta. Balsuoju už pastarąją versiją. 

Pakilęs žvilgtelėjo į vidinėje durelių pusėje pritvirtintą šiukšlia- 
dėžę. Ant viršaus gulėjo du panaudoti kavos filtrai, po jais - permato- 
mas plastikinis indelis su keliais sausainiais. 

— Gal savo žudiką taip gerai pažinojo, kad net pakvietė kavos? 
Netikėtai užsukęs senas draugas? 

— Tai manai dėl to, kad žudikas matė jus lankantis pas Klarą, grįžo 
pašalinti vienintelio jį atpažinti galinčio žmogaus? - paklausė Kurcas. 

— Galbūt tai dalis paaiškinimo. Bet kas sieja Klarą, žudiką ir 
mūsų apsilankymą? 

— Moensas, nes ieškom mano brolio, - atsakė Luizė. 

Raunas linktelėjo. 

— Bet ir vėl tik iš dalies. Klara Moenso juk nepažinojo. Bent jau 
taip teigė. 

— Tačiau jie visi galėjo pažinot Renatą Šuman, - tarė Kurcas. 

— Būtent. Klara turbūt kažką žinojo apie Renatą, kas galėjo žudi- 
ką identifikuot. Ir tai jį kKompromitavo. 

— Bet kas jis galėtų būt? Jei taip jau jį kompromitavo, kodėl jis 
apskritai nusprendė pasinaudot Renatos tapatybe, kad čia prisiviliotų 
Moensą ir galbūt net kitus? 

Raunas papurtė galvą. 

— Nė nenutuokiu. Bet jam svarbi būtent Renata, kaip ir svarbu 
skandint savo aukas. Gal iš aistros, pavydo ar keršto. Kas žino? 

— Kad ir koks buvo motyvas, susidūrėm su liguista siela, - su- 
niurnėjo Kurcas. 


76. 


Einant pro 9-ojo Greifenhageno gatvės namo vartus suskambo Kurco 
telefonas. Į skambutį atsakė trumpomis frazėmis, greitai padėjo ragelį. 

— Skambino iš informacinių technologijų skyriaus. Susekė pa- 
skutinio laiško iš Moenso paskyros siuntėjo IP adresą. 

— Ir? 

— Siųstas iš interneto kavinės, tad nėra už ko užsikabint. Tačiau 
pavyko atidaryt tavo brolio elektroninio pašto paskyrą. 

— Tai galiu perskaityt jo laiškus? - nušvito Luizė. 

Kurcas papurtė galvą. 

— Likęs vienintelis neištrintas laiškas — tik tas iš kavinės, šiaip 
paskyra tuščia. Apgailestauju, - Kurcas skėstelėjo rankomis. 

Tylėdami patraukė gatve, kol Luizė sustojusi išsitraukė iš ranki- 
nės savo „iPhone“. Atsidariusi elektroninio pašto programą susirado 
Moenso adresą ir puolė rašyti. 

Raunas pastebėjo, ką ji veikia. 

— Nekokia mintis jam rašyt, juolab tokiais žodžiais. 

— Nusišikt man. Tas kiaulė jau nužudė mano brolį. 

— Luize, tai dar neaišku. 

Pažvelgė į jį ašarų pilnomis akimis: 

— Nejau tu toks aklas? Pirmiausia uždaro Renatos paskyrą, tada 
nužudo Klarą, o dabar ištrynė visus Moenso laiškus. 

— Luize, maldauju nieko nesiųst. Taip neteksim tos kruopelytės 
vilties surast tavo brolį. 

Papurtė galvą. 

— Tas išmata negali laimėt. Negali taip lengvai išsisukt. 

— Dėl to visi sutinkam. 

Raunas pažvelgė į Kurcą, nesupratusį, ką jie kalbėjosi daniškai, 
tačiau jis puikiai matė Luizės susierzinimą. 

— Ar yra koks laikinai turistams būstą nuomojančių asmenų re- 
gistras? — pasiteiravo Raunas. 

— Manai, Moensas prieš atvykdamas išsinuomojo kažką privačiai? 

— Galbūt. Viešbutis bemat atskleistų jo tapatybę, todėl jų vengė. 

Kurcas linktelėjo. 

— Bėda ta, kad tokių registruotų nuomotojų per 3 000 ir turbūt 
dvigubai tiek nuomojančių nelegaliai. Mokesčių slėpimas tapęs nacio- 
naline sporto šaka. 

— Kaip jau sakiau, tai beviltiška. Niekad jo nerasim, - įrašė dar 
kelis keiksmus. 

— Tikrai nederėtų atsakyti, - patarė Kurcas. 

— Tai su kuo susisiekt, kai visi arba mirę, arba dingę? 

Kurcas gūžtelėjo. 

— Bent jau esam mieste, kur mirusieji vienas apie kitą skleidžia 
paskalas. 

— Ką turi omenyje? — nesuprato Raunas. 

— Turiu gerą mokyklos laikų draugą, dirbantį archyve, galim su- 
sisiekt su juo. 

— Kokiam archyve? 

— STASI archyve. 

— Ir kas iš to? 

— Jei STASI stebėjo Renatos tėvus, esu tikras, protokoluose ap- 
rašyta ir duktė. Su kuo susitiko, kalbėjosi - nuo kaimynų, draugų iki 
mokytojų. 

— STASI ir vaikus šnipinėdavo? 

Kraucas linktelėjo. 

— Jie žinojo, jog vaikai — silpnoji grandis, kuriuos galima išnau- 
dot spaudžiant tėvus arba spausti tiesiogiai, kad vaikai juos išduotų. 
Kartais tėvai patys siųsdavo vaikus perduoti informaciją pabėgėliams. 
Kaip tik todėl STASI šnipinėjo visą šeimą. Jei Klarą, Moensą, nužudy- 
tuosius turistus ir žudiką sieja Renata, galbūt užuominų apie jį rasime 
senuosiuose protokoluose. 

— Verta pamėgint, - atsakė Raunas, žvelgdamas į Luizę. 

Ji linktelėjo, padėjo telefoną į šalį. 

Pakeliui į Helmholco aikštę Kurcas paskambino draugui. Kai šis 
galiausiai atsiliepė, kitame laido gale taip garsiai grojo „Rammstein“, 
kad Kurcui teko nuo ausies atitraukt telefoną. 

— Aleksai! — suriko į ragelį. 

Pro kurtinantį sunkųjį roką prasiskverbė balsas: 

— Wie geht's? 

Kurcas trumpai nupasakojo, kad norėtų gaut šiek tiek informa- 
cijos iš archyvo. Užklausa neoficiali, bet už tai švietėsi keli bilietai į 
„Hertha“ rungtynes. Atlygio greičiausiai užteko, po akimirkos Kurcas 
perdavė Aleksui turimus duomenis apie Šumanų šeimą. Tik Renatos 
ir jos mamos Lenos vardus bei namų adresą ir kad visi kartu su tėvu 
Kristofu greičiausiai buvo nužudyti mėgindami kirsti sieną į Vakarų 
Vokietiją. 

— Ar bent įsivaizduoji, kiek tai užtruks? 

— Aleksai, jei kas ir gali įveikt šitą užduotį, tai tik tu, kada man 
užsukt? — kitame gale girdėjosi skundas. - Taip, po velnių, šiandien, — 
nutraukė jį Kurcas. 

Po kurio laiko padėjęs ragelį pažvelgė į juos: 

— Galim užsukt į archyvą vakare, jį uždarius. Tikėkimės, Aleksas 
jau bus ką nors radęs. 


k Kaip sekasi? (Vok.) 

— Bet mes vakare išskrendam, - prisiminė Raunas. 
— Velniop, - tarė Luizė. - Liksiu čia tol, kol jį surasim, net jei teks 
emigruot persikrausčius į „Park Inn“. 


1]. 


Saulė nudažė dangų oranžine spalva — virš buvusios pagrindinės 
STASI būstinės tarsi monolitai aukštyn stiebėsi tamsūs blokiniai pas- 
tatai. Priekinėje taksi sėdynėje sėdintis Kurcas, atsigręžęs į Rauną ir 
Luizę, parodė į pompastiškų kolonų užgožtą 1-ąjį namą. 

- Čia tupėdavo visi banditai, Mielkė ir kiti STASI vadai. 

Vidutinio amžiaus taksistas jūrų vėplio ūsais piktai pašnairavo 
į Kurcą. Neaišku, ar dėl pasakymo, ar dėl vis stiprėjančio garuojančių 
kario dešrelių aromato iš Kurco ant kelių laikomų maišelių. Pagal griež- 
tus Alekso nurodymus telefonu nupirko jam vakarienę „Curry 36“ — 
panašu, tai buvo vienintelė geriausia vieta, kur Aleksas valgydavo cur- 
ry mit pommes rot-weiss. Toks užsakymas Raunui priminė Viktoriją ir 
jos nenumaldomą aistrą „Tortų namų“ cinamoninėms bandelėms, ku- 
rios antikvariate veikė tarsi dabartinė valiuta. Nepaisant paskutinio jų 
ginčo, pasiilgo jos. 

— Čia dirbo devyni tūkstančiai nuolatinių agentų, - pasakojo 
Kurcas. — Ir 270 000 jiems duomenis teikusių slaptųjų informatorių. 
Manoma, kad VDR kas šeštam gyventojui teko vienas agentas. Daugiau 
nei sau galėjo leist Stalinas ar net Hitleris. 

— Kur tu gyvenai vaikystėje? - paklausė Luizė. 

— Pankove, siloso bokštuose. Vis dar ten gyvenu, tik name su te- 
rasa, su žmona ir sūnum. Tapęs ossie" toks liksi visiems laikams. 

Taksi sustojo prie 7-ojo pastato įėjimo, Kurcas sumokėjo vairuo- 
tojui. Aleksas laukė tarpduryje vilkėdamas juodais marškinėliais su 
„Rammstein“ svastiką primenančiu logotipu ant krūtinės. Šviesiais 
ūsais, stambiomis garbanomis, trumpai kirptomis ant kaktos, ilgomis 
ant sprando priminė Rudį Fiolerį jaunystėje. 


Kario dešrelės su bulvytėmis, pomidorų ir majonezo padažu. (Vok.) 
- Rytietis. (Vok.) 

— Kas čia tokie, po velnių, maniau, vienas atvažiuoji? 

Kurcas priėjęs nusišypsojo. 

— Geri draugai, Aleksai. Raunas — mano kolega iš Danijos, o 
Luizė - prisiekusi liudininkė, - sumelavo. - Dingęs jos brolis, todėl mes 
ir čia. 

— Archyvas ne koks prakeiktas turistų pramogų centras, muzie- 
jus kitoj pusėj, - Aleksas ištiesė ploną tarsi degtukas ranką rodydamas 
į 1-ąjį namą, kur buvo įsikūręs STASI muziejus. - O jos brolio archyve 
nėra. Čia tuščia kaip dykumoj. Visa laimė, nes, sužinoję, kad ką nors 
įsileidau, mane atleistų, po paraliais, - pamėginęs išsitiesti visu ūgiu 
atsistojo tarpduryje sukryžiavęs rankas, kurios priminė kaspinėliu su- 
rištus batraiščius. 

— Aleksai, keiksmus pasitaupyk. Atnešiau tau Currywurst iš „36“, 
kaip ir mėgsti. Be to, pdikiai žinau, jog nekantrauji mums parodyt, ką 
radai. Nagi. Liaukis branginęsis. 

Aleksas griebė Kurcui iš rankų visas tris Currywurst dėžutes. 

— O „Hertha“ bilietai? 

— Bus. Gal jau įleisi? 

— Ganz klar,- užpakaliu pastūmė duris. 


Nusekė paskui Aleksą tamsia sale iki laiptų, vedančių į rūsį, iš kur skli- 
do sunki muzika. 

- Žinau, kad išvaizda apgaulinga, bet Aleksas vienas iš geriausių 
Šaltojo karo tyrinėtojų šalyje, — tarė Kurcas. - Net jei ir bando nuslėpt 
savo drovumą daug keikdamasis. 

— Geriausias, - jį nugirdęs sušuko Aleksas. — Nė velnio aš nesle- 
piu, suknistai gerai žinau, kad aš - karalius. 

Nusileido į archyvo vestibiulį, kur vitrinose išdėliotos gulėjo pa- 
geltusios rodyklės kortelės. 

— O čia mano karalystė, - mostelėjo Currywurst dėžutėmis ranko- 
se. - 50 kilometrų lentynų, 18 milijonų rodyklės kortelių, palaikančių 
viso šito šlamšto tvarką, - nusekė paskui Aleksą į milžinišką archyvo 
patalpą su lentynomis, iki lubų prikrautomis maišų, dėžių ir pageltusių 


. Tai aišku. (Vok.) 

aplankų su bylų dokumentais. Pro garsiakalbius viršuje driokstelėjo 
„Rammstein“ gabalas „America“. 

— Štai senosios VDR smegenų atminties centras. Nors prakeik- 
ti STASI kiaulės ir mėgino viską sunaikint, beveik viską sudėliojom į 
vietas. Mes suknisti smegenų chirurgai, - ėmė linguot monotonišku ri- 
tmu, primindamas paauglį, pirmąkart paliktą vieną namuose. Aleksas 
suriko kartu su dainininku. — We're all living in America... wunderbar... 
Coca-Cola, sometimes WAR... We're all living in America... 

Priėjo nedidelę nišą, kurioje aplink ilgą stalą buvo sustatytos kė- 
dės. Aleksas atsigręžęs gestikuliuodamas mėgino juos priverst įstot į 
priedainį, bet Kurcas priėjęs išjungė kampe stovinčią aparatūrą. Rūsyje 
stojo spengianti tyla. 

— Fašistas, - suniurzgėjo Aleksas. 

— Spėju, nori mums kažką parodyt. 

Aleksas nusviedė dėžutes su Currywurst ant stalo. 

— Tai aišku, ko kito tu, po velnių, tikėjais? 

- Ar sunkiai radai? 

— Taip, bet tik dėl šūdinų tavo suteiktų duomenų. Galėjai tiesiog 
pasakyt, kad kalbama apie operaciją „Midas“. 

Įsmukęs į eilę tarp dviejų lentynų, Aleksas atstūmė ratukinį sta- 
liuką, lūžtantį nuo dėžių su bylos aktais ir vaizdo kasetėmis. 

— Visa tai - apie Renatą? 

— Ne, apie jos tėvą - Kristofą Šumaną, slapyvardžiu Midas. Bet, 
žinoma, Renata minima keliuose stebėjimo protokoluose, taip pat 
yra vaizdo įrašų iš jos kambario, —- Aleksas iškėlė viršutinę kasetę. — 
Suknistas STASI apkaišiojo visą jų butą miniatiūrinėmis kameromis ir 
mikrofonais. 

Raunas priėjo prie staliuko, nužvelgė krūvą medžiagos. 

— Skamba taip, lyg apie šią bylą žinojai ir anksčiau. 

— Bet kas, turintis bent šiek tiek pagrindų, apie ją žino. O pras- 
čiokams tai, savaime suprantama, iš galvos išgaravę. Kaip ir visos ki- 
tos nesensacingos naujienos. Šumanų šeima buvo paskutinė dviejų 
Vokietijų padalijimo auka. Jie žuvo Sienos griuvimo dieną, bet ne prie 


> Visi gyvenam Amerikoj... nuostabu... „Coca-Cola“, kartais KARAS... Visi gyve- 
nam Amerikoj... (Angl.) 

Brandenburgo vartų, o nuošaliam miške, todėl jų niekas ir nebeprisi- 
mena. 

— Medžiagos nemažai, - Kurcas pabarbeno per viršutinius aplan- 
kus, lyg perskaitęs Rauno mintis. 

- Čia dar nieko. Deja, didžioji operacijos „Midas“ medžiagos da- 
lis sunaikinta, kaip, beje, ir kitos Z skyriaus bylos. 

— Kas tas Z skyrius? — pasiteiravo Raunas. 

— Slaptasis slaptosios tarnybos skyrius, - suprunkštė Aleksas. — 
Apie jį žinojo tik STASI vadai. Z skyriuje buvo nagrinėjamos aukšto 
rango bylos, susijusios su partija, STASI arba finansų sektoriumi, pas- 
tarajam, dirbdamas Valstybės banke, ir priklausė Šumanas. Z bylos pa- 
prastai užsibaigdavo įtariamojo mirtimi Hochenšionhauzeno kalėjime, 
— jis pirštu perbraukė gerklę. 

Raunas pasidėjo ant ilgojo stalo viršutinę bylos aktų krūvą. 

— Reikia viską pasidalyt ir atrinkt su Renata susijusius dalykus. 
Turėtų būt tik mažuma viso šito. 

Paėmę po krūvą Kurcas ir Luizė prisijungė prie jo. 

— Tuomet išsiaiškinsim, su kuo ir kiek ji bendravo. Aleksai, jei 
tu tuo metu pažiūrėtum, ar tiems asmenims buvo iškeltos kokios kitos 
bylos ir gal dar patikrintum, ar jie vis dar gyvi... 

— Aš rūpinuos tik praeitim, Herr Dūnemark, jeigu tik jie nežuvo griu- 
vus Sienai, teks tau kreiptis į šitą komisarą Krudą, - linktelėjo Kurco pusėn. 

— Sėsk tik ir valgyk, - kantriai paliepė Kurcas. - O paskui galė- 
tum sutvarkyt televizorių, kad peržiūrėtumėm kelias juostas. 

— Jawohl, mein Fūhrer. 


78. 

Ėmęsi darbo su Renata susijusius dokumentus dėjo į krūvelę stalo vi- 
duryje. Skaitant medžiagą po kelių valandų susidarė kraupus Šumanų 
šnipinėjimo paveikslas. Nors Šumano aferos paaiškėjo iškart, invazija į 


šeimos namus visiems atrodė peržengusi visas ribas. 


Klausau, fiureri. (Vok.) 

Stalo gale įrengtame televizoriaus ekrane Aleksas peržiūrinėjo 
senuosius stebėjimo įrašus. Raunas ir kiti retkarčiais žvilgtelėdavo į 
ekraną, skaitant bylos aktus šie atrodė tarsi vaizdo įrašams skirti filmų 
scenarijai. Vienoje kasetėje buvo užfiksuotas Kristofo susitikimas su ke- 
letu asmenų, su kuriais ketino pabėgti, tada jo pasimatymas su Braunu, 
kai pabėgimo planai, panašu, buvo atšaukti. 

— Graži buvo Renatos mama, - ekrane pasirodžius Lenai tarė 
Luizė. 

— Buvusi manekenė, taip pat dirbo „Intershop“ parduotuvėje 
„Madlena“, kol ją atleido dėl su valstybės saugumu susijusių priežasčių, — 
perskaitė Kurcas žurnale, kurį tuo metu laikė rankose. 

— Atleidinėt žmones, kai darbo šiaip užteko kiekvienam, buvo 
vienas paveikiausių STASI metodų daryti jų tiriamiems subjektams 
spaudimą, - pridūrė Aleksas. 

Po vidurnakčio dauguma aplankų buvo peržiūrėti. Per vidurį 
stalo gulėjo nedidelė su Renata susijusių dokumentų krūvelė. Aleksas 
uždėjo jos kambaryje nufilmuotą įrašą. Renata nusirengia jaunosios 
pionierės uniformą, apsivelka naktinius... Visi stebėjo įrašą nejaukio- 
je tyloje, net Aleksas nesugalvojo jokio gudraus komentaro. Mergaitei 
atsigulus į kambarį įeina Kristofas, prisėda ant lovos krašto. Šalia 
stambios jo figūros ji atrodo beveik nematoma. Aleksas paleido įrašą 
visu garsu, pro statinį triukšmą pokalbis vos girdisi. Kristofas pasa- 
koja Renatai, kaip jie ketina važiuot ilgesnių atostogų kitapus sienos, į 
Vakarų Vokietiją. Bet jei kas klaustų, turinti atsakyt, kad važiuoja ap- 
lankyti močiutės. 

— Meluoti negalima, - sako Renata. 

— Šiuo atveju padarysim išimtį. 

— Kada išvažiuojam? 

— Rytoj vakare. 

— Bet, tėti, man varžybos. 

— Deja, teks jas praleist. 

Renata nuliūsta, Kristofas bergždžiai stengiasi ją nuraminti. 
Mergaitė pyksta vis labiau, galiausiai jie ginčijasi garsiai, kol įrašas nu- 
trusta. 

Visi kurį laiką sėdėjo nepratardami nė žodžio. Keista buvo pa- 
galvot, jog praėjus mažiau nei 24 valandoms po šio įrašo Renata ir jos 
tėvas bus negyvi. 


Atidžiai perskaitę visus protokolus, kur minimas Renatos vardas, 
vo keli tėvų draugai, kai kurie kaimynai, įskaitant ir Klarą. Be to, 
protokoluose minimi keli klasės draugai, gimnastikos mokytoja. 
Pasidomėjęs susijusiais asmenimis Aleksas sužinojo, jog likus kelioms 
savaitėms iki Šumano pabėgimo nuskendo Braunas, o tiek Klara Graf, 
tiek Renatos gimnastikos mokytoja, Irena Herc, buvo STASI informa- 
torės. 

Raunas pakilo nuo stalo ir nusižiovavo. Pažvelgė į rankinį laikro- 
dį, penkiolika po trijų. Kurcas sėdėdamas knapsėjo. Tik Luizė žvaliai 
skaitinėjo paskutinius protokolus. 

— Renata turėjo tiek potencialo, - tarė. - Visi gyrė jos gabumus, 
net protokolus surašęs žvalgybos karininkas. 

Kurcas pasirąžęs pasisuko kėdėje. 

— Be mirusios Klaros, su Renata artimai bendravo tik ta gimnas- 
tikos mokytoja, gal reiktų ją patikrint? Jei dar gyva? 

— Vargu, ar ji čia kaip nors susijusi, —- retoriškai samprotavo 
Raunas. - Kas ją nušovė? Kas nušovė Renatą? 

Visi sužiuro į garsiai nusižiovavusį Aleksą. 

— Niekas. 

— Kaip tai niekas? Nejaugi juos nužudžiusiems pasieniečiams ne- 
buvo iškelta byla? - nustebo Kurcas. 

— Byla, žinoma, buvo, bet nieko nenuteisė, - Aleksas prisėdo prie 
kompiuterio. — Čia, beje, nuteista mažiausiai pasienio pareigūnų. Tik 
todėl, kad šioje šalyje visi teisinasi tik vykdę nurodymus, o vėliau mal- 
dauja visuomenės atleidimo. Apie tai kita mano knyga. 

— Labai jau ilgai ta knyga rašoma, - sumurmėjo Kurcas. 

Akivaizdžiai jo neišgirdęs Aleksas atsigręžė į ekraną: 

— Tačiau Mido atveju viskas vyko šiek tiek kitaip, - rado penkiais 
„S“ ženklais pažymėtą aplanką. Aplanke - dar kelis katalogus, kol ga- 
liausiai rado daugiau nei prieš 20 metų darytus teismo išrašus. - Anot 

penkių pasienio pareigūnų parodymų, tikriau keturių pareigūnų ir vie- 
no žvalgybos karininko, Šumanų šeima nužudyta dviem SM-70. 

— Kas tas SM-70? - pasiteiravo Raunas. 

— Mirties mašina. Palei dvi Vokietijas skiriančią sieną Rytų reži- 
mas įrengė šias automatines minas, sujungtas požeminiais laidais. Kam 
nors Mėginant perlipti tvorą suaktyvinta mina iššaudavo šimtus plie- 
ninių sviedinių. Šumanų šeima žuvo vietoje. 

— Ar atliktas skrodimas? 

Aleksas peržvelgė užrašus. 

— Vienas SM-70 užtaisų uždegė aplinkinius medžius, visi lavonai 
suanglėjo. 

— Tai nėra jokios abejonės, kad žuvo visi trys? 

— Anot teismo protokolo ir liudytojų parodymų, taip. O ką? 

Raunas pasikasė barzdos šerius. 

— Jei išgyveno bent vienas šeimos narys, motyvas galėtų būt kerš- 
tas. Kerštas visuomenei ar apskritai vyrams. 

— Kalbi apie tą mažą mergaitę, Renatą? - pasitikslino Kurcas. 

Raunas skėstelėjo rankomis. 

— Kodėl ne? Jai dabar būtų apie trisdešimt. Puikiai sugebėtų rašyt 
Moensui tuos laiškus. Kas žino, kas iš tikrųjų nutiko tam miške prieš 25 
metus? Ar patikimi tie liudytojai? Jie juk patys buvo kaltinamieji. 

Aleksas kreivai nusišypsojo. 

— Gerų konspiracijos teorijų nesibaidau, bet nesuprantu, kam pa- 
sienio pareigūnams meluoti. 

— Galbūt visi sutarė pasekt tą pačią juos išteisinančią pasaką. 
Galbūt jiems tik pasirodė, jog žuvo visa šeima. Arba dar kas nors. 
Motyvų gali būt begalybė. Minėjai, kad dalyvavo ir STASI tarnautojas, 
ar vien dėl to situacija neatrodo neįprasta? 

— STASI Žmonių buvo prikaišiojusi visur, net į pasienio apsaugą. 
Režimas niekuo nepasitikėjo. 

— Bet karininkas? Koks jo rangas? 

— Pulkininkas. Pulkininkas Erhartas Hauseris. 

Raunas žvilgtelėjo į archyvų spintas. 

— Ar galima peržiūrėt kitas jo bylas? 

— Kaip tris pirštus apsimyžt, nebent visas tas mėšlas sunaikin- 
tas, — užsirašęs Hauserio numerį Aleksas pranyko vestibiulyje, kur 
buvo sudėtos rodyklės kortelės. 

— Rimtai manai, kad Renata vis dar galėtų būt gyva? - pavargu- 
siu balsu paklausė Kurcas. 

— Negalim atmest nė vienos galimybės, — Raunas prisėdo prie 
stalo šalia Luizės. 

Abu spoksojo į ekrane sustabdytą nespalvotą Renatos nuotrau- 
ką. Maža, naktinius vilkinti įpykusi mergaitė. 

— Nepaisant visko, man jos gaila, - tarė Luizė. 


Nežinia, kiek praėjo laiko, kol išgirdo atbėgantį Aleksą. Po akimirkos 
ant stalo jis numetė kelis aplankus: 

— Hauseris dirbo Z skyriuj, po velniais. Buvo atsakingas už 
Šumanų šeimos šnipinėjimą ir vadovavo operacijai „Midas“. 

— Tai jis sekė juos visą kelią iki mirties miške? 

Aleksas linktelėjo. 

Raunas paėmė ant viršaus gulintį aplanką, pervertė. 

— Kas čia? 

- Radau kelias ankstesnes jo bylas. Ši - buvus kaip tik prieš ope- 
raciją „Midas“. Hauseris infiltravo žmonių kontrabandininkų tinklą. Leo 
Dancigas buvo jų vadas. Esu susidūręs su jo pavarde ir kitose bylose, 
spalvinga asmenybė, baigęs savo dienas Hochenšionhauzeno kalėjime. 

— Kaip jis mirė? 

— Oficialiai — plaučių uždegimas, kaip ir daugelis tenykščių 
įnamių. Dauguma buvo kalinami vienutėse rūsyje, kol pakankamai 
smarkiai susirgę mirdavo izoliatoriuje. Taip pat sklando gandai apie 
Hochenšionhauzene naudotą waterboardinę metodą, labai creepy vieta. 

— Pulkininkas Hauseris kankindavo su vandeniu? — išsprūdo 
Raunui. 

Aleksas gūžtelėjo. 

— Kaip jau sakiau, čia tik gandai, net nežinom, ar Hauseris tiesio- 
giai susijęs su ten vykusiais tardymais. 


+ 


Šiurpi. (Angl.) 

Raunas per stalą pažvelgė į Kurcą, kuriam išsilakstė visi miegai. 

— Paskandinti dešimt vyriškosios lyties turistų, taip pat nusken- 
do Klara Graf, Kristofo Šumano bendrininkas Braunas, o štai dabar 
sužinom, jog pulkininko Hauserio kaliniai taip pat galėjo būt panėrę 
galvą po vandeniu. Ar aš čia vienintelis matau sąsają? 

— Gal būtų nebloga mintis sužinot, ar Erhartas Hauseris vis dar 
gyvas, ojei taip, kur šiuo metu gyvena? - Kurcas atsistojo. 


Berlynas, 2014 m. gegužės 9 d. 

Ryto saulė nušvietė senais sandėliais ir aukštais blokiniais gyvenamai- 
siais namais apstatytą Genslerio gatvę. Juodą Kurco audi lydėjo poli- 
cijos automobilių kortežas — du greitojo reagavimo būrio furgonai ir 
dvi patrulių mašinos. Raunas sėdėjo šalia pabalusiais krumpliais vairą 
gniaužiančio Kurco. Jis atsisuko į Luizę. 

— Kaip tu? 

Sukandusi dantis linktelėjo, atrodė susikaupusi kaip niekada. 
Nė vienas iš jų nemiegojo, jėgas palaikė adrenalinas. 

— Sveiki atvykę į Štazilendą, — sumurmėjęs Kurcas niekinamai 
nužvelgė sandėlius dešinėje. - Visa ši miesto dalis priklausė žvalgy- 
bos tarnybai, iki Sienos griuvimo ji nebuvo pažymėta jokiame Žemė- 
lapyje. 

— Buvusiam pulkininkui kaip tik. 

Kurcas linktelėjo. 

Paryčiais, po apsilankymo STASI archyve, Kurcui pavyko gaut 
teismo leidimą mobilizuoti policijos greitojo reagavimo būrį. Raunas 
ir Luizė girdėjo, kaip jis eilinį kartą nuo viršininko nuslėpė įtarimus, 
jog Erhartas Hauseris įtariamas 10 mieste įvykdytų žmogžudysčių. Tik 
apibūdino Hauserį kaip pabėgusį karo nusikaltėlį, galimai susijusį su 
nemažai mirčių, įskaitant ir Danijos piliečio dingimu. Tačiau niekas 
iš policijos vadų nežinojo, kad operacijoje dalyvaus Raunas ir Luizė, 
greitojo reagavimo būrio vadui ir kitiems pareigūnams paaiškinta, jog 
jiedu „tarptautiniai stebėtojai“. 

Privažiavęs Šleizerio gatvę kortežas pasuko į tuščią keliuką ne- 
didelio pilko namelio link. Jo prieigose stovėjo senokas šampano spal- 
vos BMW. Kurcas sustojo kitoje kelio pusėje, visi trys išlipo. Virš namų 
stogų netoliese bolavo buvusio Hochenšionhauzeno kalėjimo sargybos 
bokštai, dabar jame buvo muziejus. 

— Turbūt visus tuos metus mėgavosi vaizdeliu, — sausai tarė 
Kurcas. 

Pakėlęs ranką davė ženklą furgone buvusiam būrio vadui pra- 
dėti operaciją. Po akimirkos namo link pajudėjo pistoletais-kulkosvai- 
džiais apsiginklavę pareigūnai. Nubėgo siauru takeliu namo link, iš ten 
penki vyrai laikydami taraną sustojo prieš laukujes duris, kiti patraukė 
į vidinį kiemą. Apsupus pastatą būrio vadas pareigūnui davė ženklą 
laužti duris. Šis nusitaikęs trenkė, durys iškart atsidarė. Vyrai jau keti- 
no bėgt vidun, bet kelią pastojo išsiveržę balti dūmų kamuoliai. 

— Trauktis! Trauktis! Trauktis! - suriko būrio vadas, pareigūnai 
suskubo keliuku atgal. 

Raunas ir Luizė, žvilgčiodami per kapotą, saugiai slėpėsi už pir- 
mojo automobilio. Dūmai veržėsi vis smarkiau, stambiais gumulais 
virsdami pro duris. Iš vieno patrulių automobilių atskubėjo miltelių 
gesintuvu nešinas pareigūnas. Pribėgęs ėmė gesinti prieškambaryje ki- 
lusį gaisrą. Po akimirkos greitojo reagavimo būrys įsibrovė vidun. 

— Eime, - išsitraukęs tarnybinį ginklą paragino Kurcas. 

Raunas ir Luizė nusekė paskui jį į kiemą ir ten laukė ženklo, kad 
galės saugiai įeit į namą. Po kelių minučių tarpduryje pasirodė būrio 
vadas, mostelėjo Kurcui prieiti. Prisiartinę iškart pajuto iš vidaus sklin- 
dantį aštrų benzino tvaiką. 

— Apieškojom, tuščias, — pranešė. 

Prieškambaryje kilimas buvo permirkęs benzinu, atremti į sieną 
stovėjo keli kanistrai. 

- Išjungėm elektros tiekimą, kad sumažintume sprogimo pavojų. 

- Iš kur tie dūmai? - paklausė Kurcas. 

— Abejos durys buvo užminuotos savadarbiais sprogstamaisiais 
užtaisais. Laimei, pirmojo kovinė galvutė nesuveikė, o antrąjį jau iš- 
montavom. 

— Kokio galingumo? 

- Sprogus iš namo nieko nebūtų likę. Visa laimė, panaudotos tik 
dvi senos rusiškos prieštankinės minos. 

— Hauseris puikiai žinojo, jog tik laiko klausimas, kada jį sura- 
sim, tad norėjo sunaikint visus pėdsakus, - tarė Raunas. 

— O kartu su jais ir mus, - pridūrė Kurcas. 

Užėjo į du sujungtus, niekuo neišsiskiriančius kambarius. Eilinis 
priemiesčio namas, taip pat sustatytomis odinėmis sofomis, jaukūs fo- 


286 


teliai priešais televizorių su taburete kojoms pasidėti bei pustuštė kny- 
gų lentyna per visą sieną. Joje, be kelių knygų, buvo eile sustatytos por- 
celianinės figūrėlės —- žaidžiantys vaikai bei garbingą vietą ant paties 
krašto užėmęs baltausis fleitininkas. 

Miegamajame kruopščiai paklota didelė dvigulė lova su dviem 
naktiniais staliukais šonuose. Tačiau ant grindų mėtėsi drabužiai, pra- 
viros visos spintų durys, lyg kas būtų paskubomis susikrovęs daiktus. 
Raunas įkišo galvą į artimiausią spintą. 

— Ar šiuo adresu, be Erharto Hauserio, dar registruoti kiti gyven- 
tojai? 

— Ne, kodėl klausi? - nustebo Kurcas. 

Raunas pasitraukė į šoną, Kurcui ir Luizei atidengdamas spin- 
tos turinį. Ant pakabų buvo sukabinta nemažai suknelių, švarkelių, 
sijonų, šilkinių palaidinių. Apatinėje lentynoje sustatyti aukšta- 
kulniai. 

— Bet kokiu atveju atrodo, Hauseris gyveno ne vienas. 

Kurcas nurijo seiles. 

— Gal Renata tą naktį liko gyva, tada buvo nugabenta čia ir sle- 
piama visus tuos metus? 

Raunas linktelėjo. 

— Laikas parodys, ar šioje istorijoje ji vis dar auka. 

— Manai, jie vykdė nusikaltimus kartu? 

Iš prieškambario pašaukė būrio vadas, jie nuskubėjo atgal. 

— Pone komisare, verčiau pats apžiūrėkit rūsį, — sunerimusiu 
žvilgsniu linktelėjo į tamsoje skendinčius laiptus. 


Apačioje stovėjo du policininkai su galvos žibintais ir laikydami ke- 
lis „Maglite“ žibintuvėlius apšvietė žemų lubų patalpą. Kaip ir visame 
name čia smarkiai trenkė benzinu. Palei vieną sieną eile sustatytos do- 
kumentų spintos. Priėjęs prie artimiausios Raunas atidarė vieną stalčių, 
ištraukė kelis pageltusius aplankus. 

— Bėgdamas iš būstinės Hauseris, panašu, pasiėmė pusę STASI 
archyvo. 

Kurcas pats pervertė kelis aplankus. Visi iš Z skyriaus paimti 
bylos aktai greičiausiai kompromitavo Hauserį. Neaišku, ar pagro- 
bė dokumentus mėgindamas nuslėpt savo nusikaltimus, ar papras- 
čiausiai iš nostalgijos. Bet kokiu atveju Aleksui suknistai pasisekė juos 
atgaut. 

Viduryje stovėjo dokumentais, vaizdo kasetėmis ir nuotrauko- 
mis nukrautas ilgas darbo stalas. Kurcas pašvietė ton pusėn. Krūvos 
viršuje gulėjo vidutinio amžiaus vyrų nuotraukos. Akivaizdžiai dary- 
tos slapta, vyrams nežinant, jog juos fotografuoja. 

— Ar atpažįsti ką nors? - pasiteiravo Raunas. 

Kurcas linktelėjo. 

— Keli mano paskenduoliai, - stumtelėjęs fotografijų krūvą iš- 
skleidė visas ant stalo. Iškėlė vieną Raunui. - Hauseris ne tik vyrus 
fotografuodavo. 

Nuotraukoje Raunas ir Luizė žengė pro vartus pas Klarą Graf. 

Tuo metu Luizė, pastebėjusi kažką tolėliau kampe, čiupo vieną 
žibintuvėlį ir pašvietė ton pusėn. Palei vieną sieną buvo tvarkingai su- 
statyti lagaminai. Priėjusi griebė vieną jų, ėmė vartyti ieškodama lipdu- 
ko su vardu. Rado jį viršuje, šalia rankenos. Ant lipduko buvo užrašy- 
tas Moenso vardas ir adresas. Paguldžiusi lagaminą ant šono, atidarė. 
Jo rūbai, batai, kosmetinė. Braukdama pirštais drabužius tyliai pravir- 
ko. Priėjęs Raunas pritūpė šalia, viena ranka apkabino ją per pečius. 

— Labai užjaučiu, Luize. 

Panardino galvą jo krūtinėje. 

— Kodėl jis pasiliko Moenso daiktus? Kodėl laikė visų jų laga- 
minus? 

— Nežinau, gal slėpdamas įrodymus, gal... - norėjo pasakyt, kaip 
trofėjų, bet daugiau spėlioti nedrįso. 

- Žiūrėkit, čia jums bus įdomu, - Kurcas pakvietė prie stalo. 

Raunas padėjo Luizei atsistot, grįžo pas Kurcą, vartantį aplan- 
ką su dokumentais. Viduje, be kita ko, buvo sudėti Moenso laiškai ir 
Renatos atsakymai. Gale pridėtos nespalvotos Moenso nuotraukos - 
visos jos darytos jo viešnagės Berlyne metu nuo pat tada, kai centrinėje 
traukinių stotyje išlipo iš traukinio iki klaidžiojimo Frydrichsaino ga- 
tvėmis bei kelios kažkokiam miške. 

Raunas peržvelgė nuotraukas. 

— Ar numanai, kur čia galėtų būt? 

Nuotraukose sutrikęs Moensas stovėjo apsuptas būrio priešais 
sceną šokančių jaunuolių. Kurcas atidžiai įsižiūrėjo. Fone už scenos 
matėsi neryškus radaro kupolo kontūras. 

— Galėtų būt Velnio kalnas. 

— Kokia tai vieta? 

- Apleistas amerikiečių pasiklausymo stoties kompleksas iš Šal- 
tojo karo laikų. Kiekvienais metais ten vyksta muzikos festivalis. 
„Velnio vakarėlis“ ar „Velnio šventė“, kažkas panašaus, prieš kelerius 
metus narkotikų skyrius ten surengė didelį reidą. 

— O dabar? Jis dar naudojamas? 

— Ne. Didžiąją laiko dalį pastatas Griunvaldo miške stovi 
apleistas. 

— Jei Moensą įviliojo į tokią vietą, turbūt grįžt jam nebuvo lem- 
ta, — atsakė Raunas. — Gal net pats Hauseris ir Renata ten slepiasi. 

Kurcas padėjo nuotrauką ant stalo. Grįžęs pas greitojo reagavi- 
mo būrio vadą paprašė surinkti žmones ir susisiekt su paieškos ir gel- 
bėjimo tarnyba. 

Tamsūs debesys apgaubė Velnio kalną ir buvusią karinę stovyklą, virš 
tamsaus miško stūksojo radarų kupolai. Pasigirdo griaustinis, atneš- 
damas lietų, sunkiais lašais pasipylusį ant klausymosi stotį apsupusių 
policijos automobilių. Raunas ir Luizė sekė Kurcą ir pagrindines pajė- 
gas asfaltuotu keliu pagrindinio įėjimo link, o mažesni daliniai pasiųsti 
per tankius krūmynus vedančiais siaurais takeliais iš visų kalno pusių. 

Pasiekęs pagrindinį įėjimą būrys patraukė prie tamsių pliau- 
piančiame lietuje vos matomų pastatų. Būrio vadas nuolat siuntinėjo 
nedideles pareigūnų grupes su paieškos ir gelbėjimo tarnybos šunimis 
ir jų vedliais į visus aplinkui esančius griuvėsius, o likęs būrys pasu- 
ko į pagrindinį pastatą. Priešais stovėjo Moenso nuotraukoje maty- 
tos laikinos scenos likučiai. Visur mėtėsi butelių šukės, nuo festivalio 

likusios šiukšlės. Raunas ir Luizė sekė įkandin Kurco ir pareigūnų laip- 
tais į viršų. Pamažu kildami vis aukščiau ir aukščiau apieškojo kiekvie- 
ną aukštą. Galiausiai pasiekė stogą, kur buvo įrengti trys didžiuliai ra- 
darų kupolai. Vėjo plakamų suplyšusių drobių, dengiančių metalinius 
kupolų griaučius, plazdėjimas kūrė pragarišką skambesį. Trise pasislė- 
pę nuo lietaus už didžiausio bokšto dairėsi aplinkui. Apačioje pėdsekių 
šunų vedami daliniai šukavo pastatą po pastato. 

Po keturiasdešimties minučių prisistatė būrio vadas. 

— Komisare, viską išieškojom, jokių rezultatų. 

Kurcas linktelėjo, atsigręžė į Rauną: 

— Pabandyt buvo verta. 

Raunas pažvelgė Žemyn į nedidelę pareigūnų grupelę, stovinčią 
kartu su šunų vedliais. Šunys lojo tarsi pasiutę, vedliai juos vos nulaikė. 

— Tai kodėl šunys vis dar loja, elgias taip, lyg kažką justų? — pa- 
siteiravo būrio vado. 

Šis patraukė pečiais. 

— Neįsivaizduoju, gal dėl griaustinio, gal kur netoliese užuodžia 
kokį nugaišusį gyvūną. 

— Aha, arba po žeme kažkas yra... - prabilo vidutinio amžiaus 
vyras, vilkįs pernelyg dideliu kamutfliažiniu kostiumu. 

Šis vyras buvo iškviestas kaip greitojo reagavimo būrio skautas, 
devintame dešimtmetyje jis dirbo pasiklausymo stotyje. Tą uniformą, be 
abejonės, nusipirko senų prekių sandėlyje dėl Šaltuoju karu besidomin- 
čių turistų, kuriuos kasdien turėdavo vedžiot po Berlyno monumentus. 

Kurcas šaltai į jį dėbtelėjo. 

— Ką nori pasakyt? 

Vyras treptelėjo koja. 

— Po Antrojo pasaulinio karo, kai buvo tvarkomas iki pamatų 
subombarduotas Berlynas, baudžiamuosius darbus dirbę nacių karo 
nusikaltėliai čia atgabeno 75 milijonus kubinių metrų pelenų. 

- Istorijos užteks, prašom prie reikalo. 

— Reikalas toks, kad stovim ant didžiausio bunkerių komplekso 
Berlyno istorijoje. Pasiklausymo stotis tik... kalno viršūnė tiesiogine to 
žodžio prasme, - nusijuokė iš savo pastabos. 

— Kaip ten patekt? 

— Neįmanoma. Prieš pabėgdamas iš čia dėdė Semas užbetonavo 
visas šachtas ir užplombavo įėjimus. Tokį sluoksnį išgriaut užtruktų 
mėnesius. 

— Hauseriui, manau, kantrybės netrūksta, - tarė Raunas Kurcui. 

Šis linktelėjo, atsigręžė į būrio vadą. 

— Dar kartą patikrinkit visus įėjimus. 

Tą akimirką pasigirdo paieškos ir gelbėjimo tarnybos vedlio, 
esančio už didžiojo pastato, švilpukas. Būrio vadas mėgino per raciją 
susisiekt su daliniu, bet nesulaukė atsakymo. 


Pro galines duris išėjęs Raunas ir kiti bemat pastebėjo grupelę 
pareigūnų prie siauros nišos. Šalia stovintis vedlys laikė nerimstantį 
šunį, 0 pareigūnai mėgino atlenkti sunkias, plienines grotas. 

— Kas ten? - sušuko Kurcas. 

Vedlys atsigręžė į Kurcą. 

- Šuo kažką užuodė plyšyje už grotų, - parodė į tamsą. 

Galiausiai atlenkus sunkias grotas atsivėrė betone išgremžta pu- 
santro metro aukščio anga. Įjungęs žibintuvėlį Kurcas prasispraudė pro 
siaurą metro storio betono sluoksnyje išgręžtą landą. Žibintuvėlio švie- 
sa apšvietė vieną sieną, šachta driekėsi neįprastai toli. Iš gilumos sklido 
aštrus pelėsių ir vėmalų tvaikas, kurį užuodęs šuo garsiai sukaukė. 

— Galjūs geriau likit viršuje? - Kurcas atsigręžė į Rauną su Luize. 

— Nėuž ką, - dėbtelėjo į jį Luizė. 

— Na, gerai, - Kurcas pamojo sekti iš paskos. 

Ant sienų ir stačių plieninių laiptelių šokinėjo žibintų šviesos. 
Laiptai penkiasdešimt metrų leidosi iki bunkerio, kuris baigėsi siauru 
koridoriumi. Stipri pelėsių ir puvėsių smarvė klaustrofobiškame gy- 
lyje gniaužė kvapą. Aidėjo tarsi pasiutusio šuns lojimas, kuris traukė 
pavadį eiti koridoriumi tolyn. Būrio vadas davė ženklą pareigūnams 
apsupti pirmąsias duris, tuoj pat apieškojo artimiausias dvi patalpas. 
Greitojo reagavimo būrys patraukė prie kitų durų koridoriaus gale. 
Raunas pašvietė į pirmąją patalpą, bet čia, be kelių nuverstų biuro kė- 
džių ir nukrypusios baltos lentos ant sienos, nieko daugiau nebuvo. 
Kartu su Luize patraukė į kitą patalpą, taip pat tuščią. Luizė užsikosėjo 
nuo priplėkusio oro ir deguonies trūkumo. 

— Tikrai nenori grįžt viršun? - susirūpino Raunas. 

Luizė papurtė galvą, mėgindama suvaldyti kvėpavimą. Tą 
akimirką į koridorių juos sugrąžino bunkeryje nuskambėjęs maršas. 
Tolimiausios patalpos tarpduryje Kurcui mojo būrio vadas. 

— Komisare... — mėgino perrėkti jaunųjų pionierių chorą. — 
Radom jį... 

Tuo pat metu jo akys užkliuvo už Luizės. 

— Tik ne jai... laikykit ją atokiau nuo čia. 

— Luize, - jai pasitraukus į šoną sušuko Raunas, po akimirkos ji 
jau aplenkė Kurcą. 

Būrio vadas pamėgino užstoti jai kelią. 

— Praleisk! - suriko, jam dar nespėjus jos paliesti. 

Luizę sustabdė žodžiais neapsakoma iš patalpos sklindanti smar- 
vė. Mirkčiojantys pareigūnų žibintuvėliai tolėliau apšvietė surūdijusios 
vonios kontūrus. Virš jos kabėjo didelė vandens cisterna su tvirtai prie 
sienelės prisukta pompa. Iš jos išvestos dvi žarnos - viena sujungta su 
čiaupu, įrengtu virš vonios, o kita primontuota prie nutekamojo vamz- 
džio apačioje. Vanduo uždaru ratu galėjo būti nuolat pumpuojamas į 
vonią ir išjos. Priešais ant nedidelio sudedamo staliuko stovėjo kaseti- 
nis grotuvas, sunkiantis paskutinę energiją iš eilės ant grindų padėtų 12 
voltų baterijų. Jaunųjų pionierių daina per garsiakalbius skambėjo tarsi 
gedulingas pro nosį košiamas veblenimas. 

— Išjunkit tą magnetofoną, - suriko būrio vadas. 

Bet įsakymas liko neišgirstas. Visų žvilgsniai nukrypo į vonią. 
Pro duris su Kurcu įžengęs Raunas pasivijo Luizę. Kartu patraukė 
prie vonios, pamažu atveriančios savo turinį. Ant dugno gulėjo pra- 
dėjęs pūti bespalvis lavonas. Drebučius primenantis mėsos gumulas, 
pasidengęs purpuriniu grybų sporų sluoksniu. Nors kūnas buvo smar- 
kiai suiręs, Luizė atpažino išblėsusius Moenso bruožus. Žengusi kelis 
žingsnius atatupsta ji vos nesuklupo, Raunas ją sugavo. 

— Luize, eikš, einam iš čia. 

Jaunųjų pionierių dainą garsiakalbiuose pakeitė rūstus, nosinis 
balsas: 

— MELUOJI... KUR... PINIGAAAATIII... - reikalavo Renatos balsas. 


Berlynas, 2014 m. gegužės 10 d. 


81. 


Du uniformuoti pareigūnai keikė žurnalistus ir fotografus, mėginda- 
mi laikyti juos saugiu atstumu nuo įėjimo į policijos nuovadą. Kaskart 
atsidarius durims būrys subanguodavo ir vėl mėgindavo prasibraut 
prie įėjimo pažiūrėt, kas iš ten išėjo. Paviešinus pirmąsias naujienas 
apie pulkininką Erhartą Hauserį ir dešimtis jo įvykdytų žmogžudysčių 
žiniasklaida ėmė dirbti pašėlusiu tempu. Norėdami atsikratyti smal- 
suolių Kurcas ir policija buvo priversti atitverti tiek Hauserio namą, 
tiek visą Velnio kalną. Naujienų programos lenktyniavo tarpusavyje, 
aršiai kovodamos dėl kuo šiurpesnės informacijos apie ieškomą STASI 
pulkininką ir jo aukas. Tiek apie pastaruosius nusikaltimus, kuriais jį 
kaltino policija, tiek apie jo niūrią praeitį Z skyriuje. 

Išlipusius iš taksi Luizę ir Rauną nedelsdami apsupo Žurnalistai. 
Fotografų blykstės žybčiojo taip pat smarkiai kaip ir vakarykščiai Žai- 
bai ant Velnio kalno. Iš visų pusių pasipylė klausimai vokiečių, anglų, 
danų kalbomis. Apkabinęs Luizę Raunas prasibrovė pro žiniasklaidos 
sieną prie įėjimo. Budintys policininkai padėjo atsikratyti atkakliausių- 
jų ir atidarė duris, kad tiedu galėtų įsmukti vidun. Kitaip nei paskuti- 
nio apsilankymo metu, šįkart neteko laukt nė sekundės. Priimamajame 
juos pasitikęs kriminalistinių tyrimų asistentas tuoj pat nusivedė laip- 
tais aukštyn į komisaro Kurco kabinetą. 

— Kaip tu? - pasiteiravo Raunas Luizės. 

Ji linktelėjo, Raunas apkabino ją per pečius. Abu iš nuovargio 
vos laikėsi ant kojų. Nė vienas visą naktį nesudėjo nė bluosto. Luizė 
didžiąją laiko dalį praverkė, nepadėjo nurimti ir Rauno suveiktos dvi 
migdomųjų tabletės. Galiausiai atsigulė jam ant kelių, jis glostė plau- 
kus, kol lauke prašvito. Ryte įsijungė televizorių, per naujienas pra- 
nešė apie mažiau nei prieš pusę paros jų patirtą siaubą. Labiausiai 
guodė tik tai, kad policija pradėjo didžiausią asmens paiešką istorijo- 
je ne tik Vokietijoje, bet ir visoje Europoje. Vargu, ar jam pavyktų la- 
bai ilgai slėptis. Spaudos pranešimo metu Kurcas policijos komisaro 

draugijoje, - turbūt ir susigrąžinęs viršininkų palankumą, - pateikė ži- 
niasklaidai oficialų pranešimą. Net pavadinus Hauserį serijiniu žudiku 
jo šefo kaktoje nepasirodė nė viena raukšlelė. Turbūt dėl to, kad išaiš- 
kinta nužudytų turistų byla, tad, užuot buvusi opi politinė problema, 
byla parodė vokiečių policijos veiklumą. 

— Apgailestauju dėl tokio sujudimo. Reikėjo pasirūpint jus įleist 
pro atsarginį įėjimą, - tarė Kurcas. 

Pakvietė užeit į savo kabinetą, - ne didesnį nei asistento Matijaus, 
bet su geresniu vaizdu į gatvę. Pasiūlė prisėst ant kėdžių priešais rašo- 
mąjį stalą. Iš juodų paakių atrodė, kad ir jis dar nemiegojęs, o energijos 
sėmėsi iš adrenalino svaigulio ir kavos iš ant stalo stovinčio termoso. 
Pasiūlė po puodelį Raunui ir Luizei, bet tiedu atsisakė. Kurcas sunkiai 
klestelėjo kėdėn, pakėlė į juos akis: 

— Luize, labai tave užjaučiu, suknistai liūdna, kad laiku neradom 
tavo brolio. 

— Esu tikra, padarėt ką galėjot, - Luizė nudelbė akis. 

— Hauseriui išduotas tarptautinis arešto orderis. 

— Girdėjom per žinias. Tikėkimės, greitai jį rasit. 

Kurcas linktelėjo. 

— Taip, tikėkimės. 

— Iš kur tas pesimizmas? - paklausė Raunas. 

Kurcas sunėrė rankas: 

— Ne, su laiku tikrai jį sučiupsim, bet jis turėjo tiek daug progų 
pasislėpti, turbūt pasirūpino ir priemonių. Hauseris greičiausiai pasi- 
glemžė tavo brolio grobį. Be to, dar tie pinigai, kuriuos pavogė iš kitų 
aukų. 

Luizė pakėlė akis. 

— Kaip galit Žinot, ar jis gavo Moenso pavogtus pinigus? 

Kurcas sunkiai atsiduso. 

— Nežinau, kaip tau ir paaiškint. 

— Tiesiog sakykit tiesą. Privalau sužinot, kas nutiko broliui. 

— Gerai, - pasislinko į priekį. - Hauseris laikė Moensą prirakinęs 
prie vonios, kurioje jį radom. Įrengė sistemą, su kuria galėjo kada pano- 
rėjęs pripildyti ir išleist iš jos vandenį. 

— Waterboardinę? - prisiminė Raunas. 

— Panašu į tai. Patalpoje rasti įrašai liudija, jog Hauseris Moensą 
ir kitas aukas tardydavo. Dauguma įrašų suirę nuo drėgmės, sugadinti, 
tačiau vienoje kasetėje Moensas atskleidžia slėptuvę. Papasakoja, kad 
padėjo pinigus trečioje forto patalpoje. 

- Ir jūs tikri, kad Hauseris juos rado? 

— Išnaršėm visą Velnio kalną bei dalį požemio, kur buvo įsikūręs 
Hauseris, nieko neradom. Dėl to spėjam, jog pabėgo su pinigais ir kur 
nors pasislėpė, greičiausiai užsienyje. 

— O Renata? Ar jos balsą girdėjom tam įraše? 

Kurcas linktelėjo. 

— Arjos taip pat ieško policija? —- paklausė Raunas. 

— Mes beveik tikri, kad Renata Šuman žuvo prieš 25 metus kartu 
su tėvais tam miške. Šiuo metu ieškom anuomet teismo procese dalyva- 
vusių pasienio pareigūnų, kad iš naujo juos apklaustume ir išsiaiškin- 
tume, kas iš tikrųjų tąkart įvyko. 

Raunas papurtė galvą: 

— Nelabai suprantu. Jei Renata tada žuvo, iš kur tie garso įrašai 
su jos balsu, visi tie moteriški drabužiai Hauserio namuose? 

Kurcas skėstelėjo rankomis. 

— Pas Hauserį rūsyje radom nemažai juostų su Renatos balsu. 
Visos jos įrašytos 1989 metais, kai šeimą šnipinėjo. Greičiausiai jas su- 
montavo tik norėdamas tardyt Moensą ir uždavinėt klausimus. 

— Prakeiktas ligonis, - pasibaisėjo Luizė. - Bet kodėl? 

— Jūsų spėjimas toks pat teisingas, kaip ir mano. Aišku tik tiek, 
kad Hauseriui rūpėjo išlaikyt iliuziją, jog ji vis dar gyva. Ir ne tik dėl to, 
kad taip būdavo lengviau apmaut aukas. Name radom daugiau vaizdo 
įrašų su ja, pilnus aplankus jos nuotraukų. Viename naktinio stalelio 
stalčių — įdėtą seną gimnastikos kostiumėlį ir pionierišką uniformą, 
greičiausiai jos. 

— Tai tuos laiškus mano broliui rašė Hauseris? 

— Tikriausiai taip. 

— Atrodo labai jau Renatos apsėstas, - sumurmėjo Raunas. 

Kurcas linktelėjo. 

— Kada leisite man paimti Moenso kūną? - pasiteiravo Luizė. 

— Kai tik bus atliktas skrodimas. Vėliausiai po poros dienų. Kada 
rengiatės išvykti? 

— Norėčiau pati pargabenti Moensą namo. 

— Taip, aš taip pat pasiliksiu, - pridūrė Raunas. 

— Puiku, pamėginsiu pagreitint procesą, — Kurcas paėmė šalia 
stalo gulintį polietileno maišelį. - Technikai tiria Moenso drabužius ir 
lagaminą, kurį, žinoma, atgausite, kai tik jie baigs, tačiau kai kuriuos 
asmeninius daiktus jau galite pasiimt, - ištiesė maišelį Luizei. 

Žvilgtelėjusi vidun padėkojo. Kurcas palydėjo juos iki durų, atsi- 
sveikino, darkart apgailestaudamas dėl nepavykusio brolio gelbėjimo. 
Nusišypsojo Raunui, tvirtai suspaudė ranką atsisveikindamas. 

— Turiu pripažint, esi vienas geriausių mano sutiktų detektyvų. 

— Ačiū, tik policijoj jau nebedirbu, o ir Luizė tiek pat prisidėjo, — 
kuklinosi Raunas. 

— Gaila, švaistai savo talentą. Esu tikras, Danijos policijai tavęs 
vis dar reikia. 

— Klausimas tik, ar aš noriu jai priklausyt. Tikiuos, greit rasi lai- 
ko nusivest sūnų į futbolo rungtynes, - linktelėjo į ant stalinės lempos 
pakabintą „Hertha-Berlin“ šaliką. 

— Gott sei Dank', jam nelabai pasisekė. Pastaruoju metu komanda 
žaidžia sumautai, - paplekšnojo Raunui per petį. 

Raunas ir Luizė išlipo iš civilinės policijos mašinos prie Žandarmerijos 
turgaus, atsisėdo prie nuolatinių pietautojų — turistų, verslininkų, ži- 
niasklaidos personų, sėdinčių po žaliomis markizėmis priešais „Lutter 
6 Wegner“ restoraną. Atnešus gėrimus Luizė gurkštelėjo baltojo vyno, 
pro saulės akinius apžvelgusi daugybę šiugždančiomis baltomis me- 
džiaginėmis staltiesėmis apdengtų staliukų pareiškė, jog jos primena 
drobules. 
— Tik pasakyk, jei norėsi grįžt į viešbutį, - atsakė Raunas. 


. Ačiū Dievui. (Vok.) 

Luizė papurtė galvą. 

— Ne, po visų vakarykščių įvykių visai ramina ir vėl būnant tarp 
žmonių. 

Jis linktelėjo. 

— Gal Kurcui ir greitojo reagavimo būriui vertėjo aplenkt Velnio 
kalną. 

— Galbut. Kita vertus, atrodė svarbu surast vietą, kur Moensą ka- 
lino ir nužudė, - susiradusi Kurco įduotą maišelį su brolio daiktais, 
išpylė juos ant stalo. 

Be nudriskusios juodos piniginės, čia buvo raktų ryšulys, ne- 
didelis „Mayland“ kalendoriukas, Berlyno žemėlapis ir kelios 1 euro 
monetos. Pavarčiusi kalendorių pastebėjo pažymėtą savo gimtadienį, 
visos kitos dienos, atrodo, buvo tuščios. 

— Ar galima? - Raunas parodė į žemėlapį. 

Luizė linktelėjo, jis šį išskleidė. Greitai permetė akimis ieškoda- 
mas, ar Moensas jame ką nors pasižymėjo, bet nieko neradęs sulankstė 
ir vėl padėjo ant stalo. 

Luizė atidarė pinginę. Ten vis dar buvo socialinio draudimo kor- 
telė. Banknotų skyriuje - keli čekiai iš parduotuvės centrinėje traukinių 
stotyje, vienas - kepyklos Frydrichsaine. Be to, vienas metro bilietėlis ir 
bilietas į ekskursiją turistine valtimi Kopenhagos kanalu. 

— Ja plaukiodavom dar vaikystėje, — iškėlė bilietą, kad Raunas 
pamatytų. — Moensą nuolat kankindavo jūrligė, bet ekskursija jam vis 
tiek patikdavo. 

Įdėjo jį atgal - kitame skyrelyje akys užkliuvo už nedidelės išblu- 
kusios nuotraukos. Moensas ir ji, maždaug tuzinu metų jaunesni. 

— Daryta fotobūdelėje centrinėje traukinių stotyje. Buvau ką tik 
įstojus į universitetą. Nesuvokiama, kaip jis ją tiek metų išsaugojo. 

— Luize, jis tave turbūt labai mylėjo. 

Linktelėjo, visaip stengdamasi sulaikyti ašaras. 

— Po velnių, viskas galėjo būt visai kitaip, jei tik... - papurtė gal- 
vą, nusišluostė skruostais riedančias ašaras. - Jei tik būčiau labiau juo 
rūpinusis, dažniau aplankiusi, paskambinusi. 

— Negali dabar savęs dėl to kaltint. 

Ji papurtė galvą. 

— Moensas nusipelnė geresnio gyvenimo. Nusipelnė geresnės 
sesers. 

— Mano manymu, buvai geriausia, kas jam nutiko gyvenime. 

- Jei tai iš tikrųjų tiesa, tik dar graudžiau. 

Raunas per staliuką pasiekė jos ranką. 

— Puikiai suprantu, ką turi galvoje. 

Ji atitraukė ranką, tyliai papurtė galvą. 

— Tu nekalta dėl Moenso mirties. 

— Tai kodėl jaučiuos, lyg būčiau? 

Raunas gurkštelėjo alaus, giliai atsiduso. 

— Kai mirė Eva ir negalėjau rasti jos žudiko, pasiekiau visišką 
dugną. Nekenčiau savęs dėl to, kad nebuvau namie ir ja nesirūpinau, 
nekenčiau savęs dėl visko, ko jai nespėjau pasakyt, visko, ko nespėjau 
dėl jos padaryt, ko nespėjom kartu nuveikt. Galiausiai nekenčiau visų 
aplinkui: draugų, kaimynų, bendradarbių. Neapykanta išvešėjo taip, 
jog nebesinorėjo gyvent, bandžiau nuo visko pabėgt girtaudamas. 

— Kas privertė liautis? 

— Nežinau, laikas, ramybės nedavę draugai, o galbūt supratau, 
kad nusižudyt alkoholiu užtruks per ilgai, tiesiog sustojau pusiaukelė- 
je. Bet kokiu atveju atsikračiau neapykantos, viso to kartėlio. Tačiau su- 
žinojus apie Evos neištikimybę viskas ir vėl prasidėjo iš naujo. Kartėlis 
grįžo su nauja galia. 

— Nori pasakyt, tai niekad ir nesibaigs? 

— Ne. Manau, reikia sutelkti dėmesį į gerus dalykus, kartu išgy- 
ventas akimirkas, pasiektus tikslus. Išmest velniop visus kaltinimus, vi- 
sus apgailestavimus, - patraukė pečiais. — Iš tikrųjų nė nežinau. Žinau 
tik tiek — jeigu nesisaugosi, liksi graužtis visą gyvenimą. 

Luizė linktelėjo, šluostydama skruostus išsitepė nubėgusiu tušu. 
Tai pamačiusi atsiprašė ir nuėjo į restorano gilumą, prie tualetų. 

Ją akimis nulydėjęs Raunas ištuštino alaus bokalą. Buvo jos gai- 
la, abejojo, ar jo žodžiai bent kiek paguodė. Pats negalėdavo pakęst, kai 
kas nors, ypač Džonsonas, pradėdavo kraut jam savo išmintį. 

Luizė įžengė į tuščią moterų tualetą - palei vieną sieną šešios kabi- 
nos, palei kitą priešais — tiek pat praustuvių. Sienos ilgumo veidrodis 
virš jų atspindėjo visą patalpą. Atsistojusi prie paskutinės praustuvės 
iš dalytuvo ištraukė servetėlę. Atsargiai ėmė šluostytis tušą nuo vieno 
skruosto. Kitame gale atsidarė durys, akies krašteliu Luizė pastebėjo 
moterį. Nemėgo gražintis kitiems matant, tad rankinėje greitai susira- 
do kosmetinę, suskubo pasipudruoti. Tolėliau atsistojusi moteris dėl 
to greičiausiai nė kiek nesijaudino, ėmė dažytis ryškiai raudonu lūp- 
dažiu. 

je nusprendė apsitvarkiusi. Tada pasuko prie durų, prisiartinus prie 
moters ilgais šviesiais plaukais ši staiga atsigręžė ir užtvėrė jai duris. 
Moters veido bruožai buvo šiurkštūs, makiažas vulgarus, užteptas at- 
mestinai. Ant galvos testyrojo kiek kreivai užmautas, pigiai atrodantis 
perukas. Moteris spoksojo į Luizę juodomis, giliai įdubusiomis akimis. 

— Kur skubi, Luize? — pasigirdo žemas, vyriškas balsas. — 
Mudviem reikia apie daug ką pasikalbėt... 

— Hau... Hauseris... - išmikčiojo ji. 

— Gali mane vadint Renata, - nusikvatojo. 

Jos kaklą sugniaužė šiurkšti Hauserio ranka lakuotais nagais. 
Pakėlęs ją nustūmė atbulomis iki pirmosios kabinos. Luizė pamėgino 
šauktis pagalbos, bet gerklę suspaudę gniaužtai neleido išsprūsti nė 
garseliui. Uždaręs kabinos duris prisispaudė prie pat jos. Šleikščiai at- 
sidavė saldžių kvepalų ir rūgštaus prakaito mišiniu. 

Pažvelgė į ją, laisvąja ranka glostydamas plaukus. 

— Liebchen, o tu graži. Nepaprastai graži. Sunku patikėt, kad tas 
paliegėlis — tavo brolis. Nė neįsivaizduoji, kiek su juo privargau, - už- 
vertė akis. - Kiekvienąkart jį užpylus, šaukdavo iš visos gerklės. Ar vai- 
kystėj irgi taip bijodavo vandens? 

— Prakeikta... kiaulė... 


— Sa ša, Luize. Labai jau negražūs žodeliai iš tavo cukrinės bur- 

užaugusi būtų buvus tokia pat graži ir dora kaip tu? Ne kaip ši apgailė- 
tina parodija, - parodė į save. - Taigi, paskelbus mano paiešką, Žinias- 
klaidoje pasirodžius nuotraukoms, buvau priverstas dar kartą prikelt 
vargšę Renatą iš mirusiųjų. 

— Tu nesveikas... 

— Visai ne, gal tik šiek tiek puolęs į neviltį. Bet reik pripažint, 
mano apranga Velnio kalno prietemoj atrodo geriau nei dienos švie- 
soje. Neįtikėtina, ką surakinti vyrai prie mirties slenksčio prisipažįsta 
švelniai moteriai, - sukikeno, stipriau suspaudė Luizės kaklą. - O da- 
bar klok, kur tavo brolio pinigai, žinau, kad čia atvažiavai jų ieškot... 

— Tu beprotis. Atvykau čia ieškot brolio. Pats juos pasiėmei, kan- 
kindamas ištraukei iš jo. 

— Paskutinį kartą klausiu, Luize, kur pinigai? 

— Neįsivaizduoju, bet džiaugiuos, kad jų negavai. Jie netruks 
tave sučiupt. 

Sugniaužė dar smarkiau, ji ėmė Žiopčioti oro. 

— Sakyk tuoj pat, kitaip... 

— Kitaip ką? Tai nužudyk mane, kaip ir kitus... kaip ir Renatą. 

Hauseris papurtė galvą. 

— Renatos aš nežudžiau. Kuo tu mane laikai? Vyrus - taip, tuos 
gobšus kiaules, maniusius, kad galės nusipirkt meilę. Pasinaudoję savo 
padėtimi nusipirkt nesuteptą širdį. Visi jie apgailėtini, ypač tavo brolis, 
— suriko, net seilių purslai ištiško jai ant veido. 

— Tu ne ką geresnis... prakeiktas psichopatas. 

Jis nustebo, lyg nesitikėjęs tokio nepaklusnumo. 

— Netiesa... Tik mėginau prisitaikyti prie naujųjų laikų. 

Luizė sudavė jam į krūtinę, jis žengtelėjo atatupstas. Pakėlusi 
kelį varė į tarpkojį. Sukriokęs Hauseris sukniubo. Luizė atplėšė du- 
ris. Jis dar pamėgino ją sugriebt, tačiau ji greit išsilaisvino. Ištrūkusi 
į restoraną puolė šauktis pagalbos. Prie jos tuoj pat suvirto padavėjai. 
Apstulbę tik spoksojo, nesuprasdami, ko turėtų imtis. 

Raunas atbėgo iš lauko. 

— Kas atsitiko? 

— Hauseris... užpuolė mane... apsirengęs moterimi... tualete, - 
uždususi išmikčiojo. 

Raunas prasispraudė pro du padavėjus, nubėgo į moterų tualetą. 
Ant grindų rado tik paliktus raudonus aukštakulnius. Patikrinęs visas 
kabinas suprato, kad Hauseris ir vėl dingo. Grįžo pas Luizę, kuri, su- 
siradusi vadybininką, prašė jo skambint policijai. Manieringas senukas 
dvejojo, kol Luizė jį įtikino, kad restorane ką tik lankėsi ieškomiausias 
šalies nusikaltėlis. 

Raunas išbėgo laukan, judriose gatvėse apsidairė Hauserio. 
Netrukus prisijungė ir Luizė. 

— Jie skambina policijai, bet gal reiktų pranešt Kurcui tiesiogiai? 

Raunas linktelėjo, vis dar stebėdamas gatvę įsikišo ranką į kiše- 
nę, ištraukęs Kurco vizitinę kortelę padavė Luizei. 

Tuo metu supypseno automobilių signalai, Raunas atsigręžė ton 
pusėn. Kitoje Šarlotės gatvės pusėje dėl vidury gatvės kilusių peštynių 
si. Akys užkliuvo už muštynių įkarštyje peruką pametusio Hauserio, 
mėginančio ištraukt iš automobilio moterį. Į pagalbą puolęs senyvas 
vyriškis tempė Hauserį už suknelės rankovės. 

— Lauk čia, - liepė Luizei, o pats nubėgo gatve. 

Tą akimirką Hauseris trenkė kakta senukui į veidą, šis pargriu- 
vo ant žemės. Vėl pamėgino įsėst į automobilį, bet moteris nepasida- 
vė, ėmusi iš visų jėgų trankyt jį rankine. Pastebėjęs atlekiantį Rauną 
Hauseris nustojo galynėtis ir dėjo į kojas. 

Raunas pribėgo prie moters, ant asfalto gulintis senukas 
buvo paplūdęs kraujais. Nemažai praeivių suskubo jam į pagalbą. 
Prasispraudęs pro minią pasileido paskui Hauserį. 


Hauseris išsiveržė į priekį, bet dėl keistos išvaizdos jį buvo sunku pa- 
mesti iš akių. Raunas padidino greitį, kojose išsiskyrusios pieno rūgš- 
tys tarsi cemento ant raumenų užpylė. Jau seniai taip ką nors vijosi, o 
per tuos metus tik pylė į save alų, dabar tai niekaip nepadėjo. Tačiau 
pamažu artinosi. Senojo štazio fizinis pasirengimas turbūt buvo toks 
pat prastas, o bėgti trukdė ir aptempta suknelė. 

— Stabdykit jį, - uždusęs šaukė Raunas. - Stabdykit, — bet praei- 
viai nereagavo. 

Hauseris perbėgo Mauerio gatvės sankryžą. Raunui iki jo buvo 
likę mažiau nei dešimt metrų. Girdėjo jo pūkšavimą, užuodė iš paskos 
besidriekiantį salsvų kvepalų šleifą. Kelios sekundės ir jį sučiups. Jau 
džiaugėsi jį paguldęs. Staiga išgirdo ratų cypimą, kojos kažkur pranyko. 
Sekundės dalį laisvai skrido oru, tada trenkėsi į priekinį stiklą - išdaužė. 
Nusiridenęs kapotu paslikas krito ant asfalto. Plaučiuose nebeliko oro, 
lėtai stodamasis mėgino įkvėpti. Viskas aplinkui sukosi, teko pasiremt 
į žemą jį nunešusio „Porsche Boxster“ kapotą. Po smarkaus susidūrimo 
patyręs šoką kūnas vos klausė. Žinojo, jog reikia eit toliau, prisiverst pa- 
judėt iš vietos, išnaudot svaiginantį adrenaliną, kol skausmas dar neuž- 
valdė. Iš automobilio apžiūrėti žalos išlipo senyvas vyras rožiniais polo 
marškinėliais. Ėmė rėkti ant Rauno, kuris jau leidosi gatve. 

Maždaug už penkiasdešimtiems metrų abiejose kelio pusėse 
stovėjo turistiniai autobusai. Kol Hauseris pranyko už pirmųjų auto- 
busų, Raunas tik spėjo pamatyt jį įsimaišantį į turistų minią. Pasiekęs 
juos prasispraudė pro turistų antplūdį, autobusų link. Trumpam su- 
stojęs aikštėje priešais apžvelgė milžinišką monumentą holokaustui. 
Keli tūkstančiai skirtingų aukščių tamsių cementinių kolonų, sujungtų 
į siaurą, sunkiai aprėpiamą labirintą. Tarp kelių metrų aukščio kolonų 
klaidžiojo fotografuojantys turistai. Apsidairė Hauserio, bet jo niekur 
nebesimatė. Nenorėjo leistis į labirintą nė nenutuokdamas, kur jis pa- 
bėgo. Pajuto į vieną šoną besismelkiantį skausmą. Privalėjo veikt tuojau 
pat. Hauseris, žinoma, mėgins kuo greičiau ištrūkt iš labirinto, tik ne- 
aišku, ar bėgs į Tyrgarteno parką kitapus gatvės, ar į priešingą pusę — 
Liepų alėją, kur pranyktų turistų minioje. 

Netoliese pastebėjo seną kemperį. Jo užpakalyje siauros kopė- 
čios kilo iki pat stogo bortelio. Pribėgęs sunkiai užsiropštė kopėčiomis 
ant viršaus. Nuo kemperio matėsi visa aikštė, kiekvienas siauras takelis 
tarp kolonų. Tolimiausiame kampe akys užkliuvo už Hauserio, nusitai- 
kiusio į Brandenburgo vartus ir Liepų alėją. 

Greitai nulipęs nuo kemperio pasileido bėgt sekdamas monu- 
mentą palei Koros Berliner gatvę. Maudė visą kūną, ištinusi dešinė 
kulkšnis vis labiau tempė žemyn. 

Šiek tiek tolėliau iš už kolonų išniro Hauseris. Sustojęs mėgino 
atgauti kvapą. Nusišluostė nuo veido prakaitą, išteptas makiažu veidas 

virto groteskiška kauke. Tuo pat metu pastebėjo Rauną. Nustebo vis 
dar nuo jo nepabėgęs ir vėl pasileido tolyn. 


Liepų alėjoje prasidėjo piko valanda, eismo dalyviai malėsi pirmyn 
atgal visomis keturiomis eismo juostomis. Hauseris blaškėsi tarp mė- 
ginančių jį apvažiuoti pypsinčių automobilių. Už penkiolikos ar dvi- 
dešimties metrų vilkosi Raunas. Mašinos negailestingai skriejo pro 
šalį. Nuo jų sukeltų gūsių tarp dviejų eismo juostų jis vos neprarado 
pusiausvyros. Hauseris užšoko ant skiriamosios juostos, vėl puolė į 
gatvę. Raunui teko palaukt, kol vidurine juosta pravažiuos automobi- 
liai. Toliau sankryžoje užsidegė raudona, eismas akimirksniui susto- 
jo. Perbėgęs kelią puolė Vilhelmo gatvėn. Hauseris stovėjo prie tiltelio 
per Šprė. Nuleidęs rankas tiesė kaklą, lyg desperatiškai stengdamasis 
į plaučius įtraukti oro. Tada atsigręžė į Rauną, bejėgiškai papurtė gal- 
vą. Šis nepabūgęs vis artėjo. Nušlubčiojo nė nesusimąstęs, ar apskritai 
turės jėgų nugalėt Hauserį. Staiga Hauseris žengė Žingsnį prie tilto tu- 
rėklų. Permetęs vieną koją užšliaužė ant nedidelės atbrailos. Akimirką 

Raunas paspartino žingsnį, pasiekęs tiltą atsirėmė į turėklus. 
Pažvelgė į upę, tuo metu kaip tik plaukė turistinė valtis. Ant atviro de- 
nio apsuptas grupelės išsižiojusių kinų turistų oranžinėmis pūkinėmis 
striukėmis, atsirėmęs į planšyrą gaudė orą Hauseris. 

Ant tilto susmukęs Raunas išsitraukė telefoną. Neliko nieko kito, 
kaip tik paskambinus policijai pranešt, kur paskutinįkart matė Hauserį. 
Tačiau Žinojo, jiems nė nespėjus išsiųsti dalinių Hauserio pėdsakai grei- 
čiausiai bus ataušę. 


84. 


Po 20 minučių taksi grįžus į „Lutter 6 Wegner“, restoraną buvo ap- 
supę uniformuoti pareigūnai, o Luizė ir Kurcas sėdėjo prie staliuko 
viduje. 

Raunas linktelėdamas pasisveikino su abiem, sunkiai klestelėda- 
mas į kėdę. 

— Ar kas naujo? 

— Susimušei? 

— Partrenkė „Porsche“. Tik laimei, mažesnis modelis. 

Išpūtė akis. 

— Tave partrenkė mašina? Tai gal reiktų važiuot į ligoninę? 

— Nieko tokio, - pažvelgė į Kurcą. - Kas dėl Hauserio? 

- Išlipo jūrų policijai nespėjus sustabdyt valties, nors susisuko jie 
tikrai greitai. Taip pat išsiųsti patruliai į valties praplauktas apylinkes. 

— Bent jau Žinot, kad jis vis dar šalyje, be Moenso pinigų. 

Kurcas palinksėjo. 

-— Tikrai gerai. Persirengęs ar ne, Hauseris nuo mūsų nepaspruks. 

— Maniau, Moensas papasakojo, kur paslėpė grobį, — įsiterpė 
Luizė. 

Kurcas patraukė pečiais. 

- Jį turbūt kažkas aplenkė, arba Moensas nepapasakojo visos tie- 
sos. Bet neradom jokių pinigų pėdsakų nei Velnio kalne, nei Hauserio 
namuose, nei tam bute Frydrichsaine, kurį nustatėm, kad Moensas 
nuomojosi. 

- Jis čia atvyko traukiniu. Gal centrinės traukinių stoties bagažo 
saugyklose? - spėjo Raunas. 

— Ir tas patikrinom, nė viena saugykla neišnuomota tokiam il- 
gam laikotarpiui. Bet jis, savaime suprantama, galėjo juos padėt į kokį 
banką ar net kur nors užkast. 

— Tai turbūt ir išliks neišaiškinta, - atsakė Raunas. 

Kurcas atsistojo. 

— Spėju, Hauserį neblogai nuvarei nuo kojų ir jis daugiau jūsų 
neaplankys. Šiaip ar taip, kol esat Berlyne, pasirūpinau jūsų apsauga. 

- Ačiū, - padėkojo Luizė. - Šiuo metu labiausiai tik noriu grįžt 
namo. 

— Aš irgi, - pritarė Raunas, susiėmęs ištinusią kulkšnį. 

Skaudėjo. Nors Raunas ir atsisakė gydytojo apžiūros, barmeno 
pagalba jam būtų labai pravertusi. 


Kristianshaunas, 2014 m. gegužės 19 d. 

Kristianshauno Išganytojo bažnyčioje vargonais grojo Vagnerį. „Tris- 
tano ir Izoldos“ preliudo ištrauka - atminti Moensui, kurio Žemiš- 
kieji likučiai gulėjo tamsiame karste priešais altorių. Raunas stovėjo 
milžiniškos bažnyčios gale, stebėdamas pirmoje eilėje, prie didžiulių 
marmurinių angelų, su artimaisiais sėdinčią Luizę. Po Evos laidotu- 
vių pirmąkart čia atėjo. Tąkart vargonininkas skambino Kimo Larseno 
„Netrukus čia įsivyraus tyla“, o bažnyčioje grūdosi visi tie, kurie per 
žinias išgirdę apie tragediją atėjo pagerbti Evos atminimo. Lyg su ja 
būtų norėjęs atsisveikinti visas Kristianshaunas. Moensui pustuštėje 
bažnyčioje tokia garbė neteko. 

Nuo to laiko, kai pargabeno jo palaikus į Daniją, praėjo savaitė. 
Lavono gavimas, gabenimas namo pavyko sklandžiai. Laidotuvės ati- 
dėtos tik dėl Luizės noro surengti ceremoniją būtent Išganytojo bažny- 
čioje. 

Stebėjo juodai apsirengusią Luizę. -Nors ir gedinti, atrodė vel- 
niškai graži. Po grįžimo namo pamatė ją pirmąkart. Abu pernakvojo 
„Bjankoje“, mylėjosi, kartu paniro į gilų miegą, o ryte pabudęs jos ša- 
lia neberado. Paskui dienų dienas jai skambinėjo, siuntinėjo Žinutes, 
bet negaudavo jokio atsakymo. Susirupinęs galiausiai paskambino į 
Architektūros mokyklą pasiteirauti, ar ji atvyko į darbą, mokykla tai 
patvirtino. Paliko Žinutę sekretorei, bet ji neatskambino. 

Svarstė, jog tylos priežastis greičiausiai buvo pirmoje eilėje sėdin- 
tys žmonės. Šalia, jei neklydo, ją apglėbęs sėdėjo buvęs vyras. Turbūt 
kokiais 10 ar 15 metų vyresnis, vilkintis brangiais drabužiais, įdegęs, 
pilkšvais plaukais. Iš kitos pusės - ilgais šviesiais plaukais paauglys sū- 
nus suglamžytu smokingo švarku. Pagerbti dėdės atminimo jį, matyt, 
iškvietė namo iš internatinės mokyklos. Sielvarto akimirką juos visus 
vėl sujungė šeimos ryšys. Raunas nebematė priežasties likti iki ceremo- 
nijos pabaigos, tad nušlubčiojo durų link. 

Pripylęs Miofei vandens ir įdėjęs ėdalo pastatė vairinėje. Anglų buldo- 
gas rūsčiai dėbsojo iš savo vietos kampe, nė neketindamas pajudėti. 
Bado streikas — tik vienas būdų, kuriais Miofė parodydavo nepasiten- 
kinimą dėl namie praleistų vienišų dienų. Sučiaumoti keli Rauno marš- 
kinėliai, šuo taip pat nusprendė pridaryt į batus. 

— Miofe, jau užteks, - sušuko Raunas. - Kol buvau išvykęs, pui- 
kiai sugyvenai su Eduardo. Nėra ko nutaisinėt grimasų. 

Miofė suurzgė, garsiai sučepsėjęs. 

- Ilgesio niekas taip nereiškia, - Raunas užlipo ant kapitono tilte- 
lio. - Galėtum pagaliau elgtis padoriai. 

Atsisėdęs į kapitono kėdę užsikėlė kojas ant suoliuko. Nors ir 
pūtė žvarbus vėjas, saulė šildė, iš striukės kišenės išsitraukė laikraštį. 
Pervertęs keletą puslapių pastebėjo kelias skiltis apie Berlyno bylą. Prie 
straipsnio pridėta niūri Velnio kalno nuotrauka ir Hauserio portretas. 
Vokiečių policijai niekaip nesisekė jo rasti, vis didėjo spaudimas komi- 
sarui Kurcui. Ypač dėl to, kad galimų aukų skaičius išaugo iki devy- 
niolikos. Žurnalistai taip pat suuodė, jog nerasta greičiausiai kažkur 
Velnio kalne paslėpta didelė pinigų suma, todėl šimtai berlyniečių 
plūstelėjo į tikro lobio paieškas. 

Raunas nuo laikraščio pakėlė akis į didelį gyvenamąjį bloką ki- 
toje kanalo pusėje, Apelbiu aikštėje, kur gyveno Moensas. Keista buvo 
pagalvot, kad visus tuos metus jis pro šalį eidavo į darbą. Kartais kupi- 
nas vilčių, sulaukęs atsakymo iš „Renatos“. Čia suplanavo perversmą, 
kūrė ateities planus. Rauno mintis nutraukė iš vairinės atsklidęs čepsė- 
jimas. Atsistojęs nuėjo į kitą kapitono tiltelio galą. 

— Tai ir vėl draugai? 

Baigęs kramtyti Miofė pažvelgė į jį amžinai sielvartingomis aki- 
mis. Tada nusičiaudėjęs suurzgė —- Raunas nusprendė, kad ledai pra- 
laužti. 


Naktį sapnavo besimylįs su Luize. Smarkiau, labiau pašėlusiai, nei 
kada nors. Gyvuliškiau, kriokdamas, dusdamas. Rankomis sugniaužęs 
jos gerklę suspaudė ir pajuto, lyg pats būtų smaugiamas. Atrodė, tarsi 
abu būtų panirę po vandeniu, negalėdami iškilt į paviršių dulkinosi 
skęsdami. 

Staiga pašoko iš miegų, atrėmė galvą į žemas kajutės lubas. 
Mėnulio spinduliai apšvietė laivo virtuvę. Prie durų vairinės pusėn 
plaukoje nuaidinčius skubius žingsnius. Pašaukė šunį, kuris netrukus 
nurimęs grįžo ant savo kilimėlio netoli valdymo pulto. Raunas atsi- 
gulė, klausėsi švelniai į korpusą besiplakančio vandens kliuksėjimo. 
Užsimerkė, mėgindamas vėl užmigti. Nereikėjo prasidėt su ta byla ir 
Luize. 


Kristianshaunas, 2014 m. gegužės 20 d. 

Kitą dieną, pamažu vydama šalin rūką, kanalą nušvietė saulė. Atrodė, 
lyg pavasaris pagaliau įsikibo tvirtai ir ketina pasilikti mieste. Į prie- 
plauką, kaip įprasta tokiu laiku, suplūdo picomis, latėmis, suktinėmis 
ar alumi nešini žmonės. „Bjankoje“ Raunas šlifavo medinę pirmosios 
kajutės liuko dalį. Meteorologams pažadėjus kelias saulėtas dienas iš 
eilės ketino nulakuoti denį. Akys užkliuvo už Eduardo - krantinėje pri- 
rakinęs dviratį nuo bagažinės nuėmė odinį portfelį. Pamojo juo Raunui, 
šis pasisveikino. 

— Redakcijoj daug darbo? 

— Tylus metas, — nulipo ant savo kečo, atvira kabina atsukto į 
„Bjankos“ laivapriekį, denio. - Norėčiau išgirst ką nors daugiau apie tą 
Berlyno bylą, tavęs pažadu neminėt. 

— Neturiu ką daugiau pasakot. 

Iš tiesų Raunas jam apskritai nieko nepapasakojo, tik nukreipė 
klausti komisaro Kurco. 

Sprendžiant iš skurdžių duomenų apie bylą „Informacijoje“, 
buvo beveik įsitikinęs, kad Eduardo dar nepasinaudojo proga paskam- 
bint komisarui. Serijinių žudikų dalykai nelabai derėjo prie laikraščio te- 
matikos. 

Eduardo nusviedė portfelį ant sėdimosios dėžės. 

Per galvą nusitraukęs marškinėlius apnuogino neįtikėtinai liesą, 
išbalusį kūną. 

— Tai bent papasakok, kas vyksta tarp tavęs ir Luizės. Pažadu į 
pirmus puslapius nedėt, - ironiškai pridūrė. 

— Laisvai. Nieko nevyksta. 

— O aš maniau... 

Raunas papurtė galvą. 

— Ne, ne, mes tik geri draugai. 

Pažvelgė į šviežią medieną, dar kartą brūžtelėjo švitriniu po- 
pieriumi. 

— Kartais neturi besimėtančio A4 formato voko? 

Eduardo linktelėjęs pradingo kajutėje. Po akimirkos grįžo neši- 
nas dideliu geltonu abakos voku. 

- Šitas tiks? 

Raunas linktelėjęs padėkojo. 

— Beje, ar šiąnakt girdėjai ką nors? 

— Kaip suprast? 

— Pabudau nuo Miofės lojimo. Jis taip niekad nesielgia. 

Eduardo papurtė galvą. 

— Nee, miegojau kaip užmuštas. Manai, kažkas norėjo įsilaužt? 

— Ne pirmas kartas, - Raunas patraukė pečiais. - Bet gal tik koks 
girtuoklis lėbaudamas atklydo į denį. 

— Gal ir man reiktų sarginio šuns. Tik linksmesnio už tavąjį, - pri- 
gulė ant dėžės, mėgaudamasis šiluma. 


Vakarėjant Raunas sėdėjo kajutėje prie stalo. Priešais pasidėjęs maišelį 
su Moenso daiktais, Luizės segtuvą su atspausdintais laiškais ir kelio- 
nės planais. Kadangi išeidama pamiršo juos pasiimti, o grįžti, panašu, 
neketino, nusprendė viską jai nusiųst. Keisčiausia, kad nė nenutuokė, 
kur ji gyvena, žinojo tik, jog kažkur prie Rytinio tilto, matyt, kokiuose 
apartamentuose. Sudės viską į voką ir kurjeriu nusiųs į Architektūros 
mokyklą. Vis dar kankinosi kurpdamas raštelį. Nenorėjo pasirodyt įsi- 
žeidęs, nes toks ir nesijautė, gal tiesiog nustebintas netikėtos tylos. Kita 
vertus, suprato jos norą palikt viską praeity. Galiausiai parašė, jog tiki- 
si, kad jai viskas gerai ir jie kada nors, progai pasitaikius, galės kartu iš- 
gert kavos. Perskaitė, nusprendė, kad skamba gerai, tik raštas kraupus. 
Iki šiol nė nebuvo susimąstęs apie savo rašyseną. 

Į voką sudėjo segtuvą, Moenso daiktus išpylė ant stalo. Įdėjo pi- 
niginę, dar svarstė, ar nereikėtų išmest žemėlapio ir Moenso bilietų. Iš 
kitos pusės, nežinojo, gal jie Luizei turėjo kokios sentimentalios vertės, 
pats metų metus saugojo Evos segtuką. Dėl to nusprendė nusiųst viską, 
tegu pati sprendžia, ką nori išsaugot. 

Pro šalį plaukiant turistinei valčiai paėmė nuo stalo Moenso bilie- 
tą. Jau norėjo kišt jį į voką, bet pastebėjo apačioje išspausdintą datą ir lai- 
ką. Pagal bilietą Moensas įlipo į valtį 12.52. Beveik iškart po vagystės iš 

Lauriceno per pietų pertrauką. Pasidėjo bilietą ant stalo. Kad ir kaip 
jam patiko turistiniai pasiplaukiojimai kanalu, labai jau keista iškylau- 
ti pabėgimo metu. Pirma, pasiplaukiojimas atims brangaus pabėgimui 
skirto laiko, o antra, kad ir kurį maršrutą pasirinktų, vis tiek būtų tekę 
praplaukt tiesiai pro darbovietę, kurią ką tik apvogė. Kam taip rizikuo- 
ti? Nebent norėjo paskutinį kartą pažvelgt į savo nusikaltimo vietą, — 
visai kaip ir piromanai stebi savo sukeltus gaisrus. Bet dėl to labai abejojo. 

Pakilęs nuo stalo nuėjo į vairinę. Visi Moenso veiksmai buvo 
suplanuoti iki menkiausios detalės, tad turistinis pasiplaukiojamas ne- 
galėjo būt vien atsitiktinis nukrypimas. Kodėl tiesiog neįsėdus į taksi, 
vežantį tiesiai į traukinių stotį? Deniu vaikštinėdamas pirmyn atgal 
mėgino išnagrinėt visą Moenso vagystę ir pabėgimą. Arba paliko la- 
gaminą stotyje iš anksto, arba grįžo į butą po vagystės. Kažkas kuž- 
dėjo, kad pirmoji versija labiau tikėtina, nes taip galėjo nedelsdamas 
pasprukti. Ryte pakeliui į darbą Moensas turėjo praeit pro „Bjanką“. 
Turbūt dėdamas į kelnes iš baimės, bet ir kupinas jaudulio. Pirmąkart 
jautėsi gyvas, įtikėjęs, jog pagaliau gyvenimas turi kažkokį tikslą. Darbe 
visus apmovė. Visus iki vieno jį atstūmusius, metų metus jį niekinu- 
sius. O kai šefas gretimame kabinete dalyvavo susitikime, šaltakrau- 
jiškai ištuštino seifą. Greičiausiai atrodė neįtikėtina pergalė. Niekam 
neprilygstantis kerštas. Raunas krypavo deniu šnekučiuodamasis pats 
su savim, nekreipdamas jokio dėmesio į smalsius prieplaukos praeivių 
žvilgsnius. 

Moensas jaučias it keršijantis dievas. Tarsi Višna viesulu išsiver- 
žia iš „Lauritzen Enterprises“ su beveik milijonu kronų grynaisiais. 
Pasileidžia į naują gyvenimą, už tai gaudamas Renatą... tik tam, kad 
pasiplaukiotų turistine valtim? Raunas papurtė galvą. Moensai, kodėl? 
Laimėjai, atsikeršijai, nėra ko plaukiot pro šalį, tad ko dvejoji? 

Pasitrynė barzdos šerius. Ar toks ir tėra atsakymas? Moensas 
sudvejojo. Nenorėjo tiesiog pult į traukinį ir keliaut į šviesią ateitį su 
Renata. Galbūt Raunas puikiai jį suprato. Moensas juk su ja tik susiraši- 
nėjo. Nebuvo niekad susitikęs. Nė nuotraukos nematė, nebent Hauseris 
nusiuntė jam kokią apsimestinę, bet vargu. Susirašinėjo taip intymiai. 
To turbut pakako jam palaužt, bet ar pakako ja pasitikėt? Galbūt ap- 
skaičiavo riziką, jei kartais Berlyne ne viskas susiklostytų. Kaip tik dėl 

to pasiplaukiojimas buvo suplanuotas, kaip ir visi kiti veiksmai tądien. 
Raunas palinko per planšyrą, pažvelgė į švytintį tarsi veidrodis kanalo 
vandenį. Kodėl nei Hauseris, nei Kurcas, nei pusė Berlyno gyventojų 
nesugebėjo Velnio kalne rast Moenso pinigų? Gal tik dėl to, kad jis jų 
nė neatsivežė. Kas, jei prieš išvykdamas paslėpė juos čia? Tokiai teori- 
jai prieštaravo faktas, kad Moensas atskleidė slaptavietę Hauseriui. O 
kankinamas jis tikrai negalėtų ilgai ištverti. Todėl atskleidė tiesą. Todėl 
aišku, kodėl pasakė, kad grobis paslėptas forte... 

Grįžęs į kajutę nuo stalo paėmė bilietą. Kiek Žinojo, tokius duo- 
davo „Canal tours“, plukdžiusi pro „Trijų karūnų“ fortą prie įplaukos 
į Kopenhagos uostą. Gal atsakymas gan paprastas - grobio ieškota ne 
tame forte. 


87. 


Iškart įsijungė Luizės telefono autoatsakiklis, Raunas paliko žinu- 
tę. Glaustai papasakojo turbūt nustatęs, kur Moensas paslėpė grobį: 
tikriausiai kur nors aplink „Trijų karūnų“ fortą, o ne Velnio kalną. 
Paprašė kuo greičiau atskambint, kad galėtų nutart, ką daryt. Padėjęs 
telefoną ant stalo įsmeigė į jį akis, trokšdamas, kad suskambėtų tuoj 
pat. Teko pripažint, vėl pabudo jo medžioklės instinktas. Jei tik veik- 
tų „Bjankos“ motoras, pasukęs raktelį tuoj pat išplauktų forto link. 
Žinoma, galėtų tiesiog paskambint į centrinę nuovadą pateikdamas 
bylą ant sidabrinio padėklo, bet ją turbūt perduotų Mikeliui, o to jis 
tikrai neleis. Juodąją buhalteriją įrodantis apskaitos žurnalas greičiau- 
siai taip pat ten paslėptas, jis padėtų Moensui iš kapo suduot paskutinį 
smūgį savo buvusiam kankintojui, tad būtų įvykdytas dieviškasis tei- 
singumas. Bet kokiu atveju Pondusui Lauricenui ne pro šalį bus porą 
mėnesių patupėt už grotų. 

Palaukė valandą, tikriau tik 45 minutes, kol kantrybė laukiant 
Luizės skambučio išseko. Susiradęs seną kuprinę susikrovė megzti- 
nį, gertuvę, kišeninį žibintuvėlį ir laužtuvą. Į kišenę įsidėjo 14 įrankių 
rinkinį „Leatherman“. Raunui išlipus į vairinę vizgindamas uodegą jį 
smalsiai apžiūrinėjo Miofė. 

— Lieki čia, - paliepė šuniui, šis tik suprunkštė. 

Pagaliau namie įsivyravusiai taikai vėl grėsė pavojus. Užlipęs ant 
pirmagalio pašaukė Eduardo. Šiam neatsakius, nušoko į kabiną, pati- 
krino kajutę, bet valtis atrodė tuščia. Išsitraukęs mobilųjį paskambino. 

Eduardo akimirksniu atsiliepė, fone girdėjosi triukšmas. 

— Kur tu? 

— Sėdžiu „Kanalo“ restorane, gurkšnoju rožinį su... su mieliausia 
senorita. 

— Nuostabu, net vardo neatsimeni. Noriu pasiskolint tavo gumi- 
nę valtį. 

— Žinoma, kur plauksi? 

— Į „Tris karūnas“. 

Eduardo nusikvatojo, lyg nepatikėjęs. 

— Kiekvienam savo. Gali imt. 

Netrukus Raunas nuo Eduardo kečo atšvartavo mažytę guminę 
valtelę. Prisėdęs ant suolelio suėmė užvedamąjį kabelį ir išmėgino va- 
riklį. 

Tamsioje tarpuvartėje kitoje kanalo pusėje sujudėjo siluetas. Iš tamsios 
priedangos jis kantriai stebėjo „Bjanką“ visiškoje tyloje ilgiau nei parą. 
Nevalgė, negėrė, beveik nemiegojo. Tiek laiko būt nepastebėtam - ti- 
kras menas, kurį įvaldę tik gabiausi tyrėjai. Amžius apdovanojo ne tik 
kantrybe, bet ir jautria šlapimo pūsle. Nusilengvino, vis žvilgčiodamas, 
kaip Rauno guminė valtelė išnyksta po tiltu netoli Kristianshauno aikš- 
tės. Užbaigęs reikalą Hauseris išėjo iš tarpuvartės. Tiek dienų slapstę- 
sis atrodė nusivaręs, tačiau tarsi alkano žvėries akyse žibėjo ugnelė. 
Užtruko 36 valandas, kol čia vogčiomis atkeliavo krovininiais trauki- 
niais. Iš ausies išsitraukė baltą kištuką ir jo laidą apvyniojo apie ne- 
didelį radijo imtuvą. Pasiklausymo aparatas nebe pirmos jaunystės, 
turėjo savų trūkumų, bet pokalbių jachtoj vis tiek pavyko pasiklausyti. 
Siųstuvu, kurį aną naktį padėjo prie kajutės durų. Jei ne laive buvęs 
sargis, būtų įkišęs jį vidun, kur garsas daug geresnis, tačiau išgirdo už- 

tektinai. Pakako suprasti žodžius Moensas, grobis, Velnio kalnas ir Trys 
karūnos. Kaip ir kiekvienas brošiūrą paskaitęs turistas žinojo, kur fortas. 
Tie danai taip didžiavos savo istorija. Pilna pralaimėjimų. Bet ši tauta 
ir neplaukė pasroviui - keista tauta, priimanti keistus sprendimus. Tas 
Raunas - gyvas to pavyzdys. Nė nenutuokė, kaip danui pavyko jį su- 
sekt, bet Žinojo, tik jis, o ne vokiečių policija kaltas dėl to, kad jam dabar 
tenka bėgti. Kai su tokiu įkarščiu vijosi jį Berlyno gatvėmis, pasirodė 
nesustabdomas. Kaip ir jis pats, turėjo žudiko instinktą, įgimtą kraujo 
troškimą, nors pastarąjį ir slopino. Jei kas ir galėtų rast grobį, tai jis, der 
Ravn Mensch. Hauseris puikiai suvokė - kirsdamas sieną ir čia atvykda- 
mas smarkiai rizikavo, bet visgi, atrodė, ne veltui. Jei iš tikrųjų pavyktų 
gaut Moenso grobį, sudėjus iš kitų Renatos garbintojų pagrobtus pini- 
gus užsitikrintų padorią pensiją. Nė neįsivaizdavo, kur ją išleistų. Gal 
Kuboje? Ar tik ne ją kažkada jam ir siūlė Štrausas? Nuo tokios absurdiš- 
kos minties šyptelėjo. Tačiau, nepaisant visko, davęs kyšį reikiamiems 
žmonėms galbūt patektų į kokį krovininį ten plaukiantį laivą ir išliptų 
Havanoj, kur jį priimtų kaip vieną paskutinių tikrų socializmo herojų. 
O ar ne toks jis ir buvo? 

Tvirtai įsikibęs į virvę guminės valties priekyje Raunas atsilošė, kad 
mažytis „Zodiakas“ išvengtų bangų. Praplaukęs kruizinius laivus 
„Ilgosios linijos“ prieplaukoje laivo kursą pasuko link senojo jūrų forto 
kitoje uosto pusėje. Dėl plačios įplaukos ir smarkaus nuo Zundo pu- 
čiančio vėjo uosto baseinas buvo tarsi atviras vandenynas, siaučianti 
jūra siūbavo net daug didesnes turistines valtis. Raunas neramiai žvilg- 
telėjo į trūkčiojantį variklį. Pamiršo patikrinti, kiek bakelyje benzino. Jei 
užgestų dabar, nesuvaldęs valties tikrai apvirstų. Atleido akceleratorių, 
motoras atgavo apsukas. Paplaukus dar kelias minutes atsivėrė įplauka 
į senąjį įtvirtinimo kompleksą, Raunas leido „Zodiakui“ įslysti į vidinę 
forto prieplauką, kur vanduo akimirksniu nurimo. Prie didžiojo kaze- 
mato pastato priplaukė turistinė valtis, keliautojai pakilo nuo staliukų. 
Raunas nuplukdė valtį prie pietinio forto sparno, prišvartavo „Zodiaką“ 

prie buvusio kapitonų barako, kur dabar buvo atidaryta kavinė. Nuėjęs 
pažvelgė pro atviras jos duris. Stalus valantis padavėjas pakėlė akis: 

— Užsidarom po dešimties minučių. 

Raunas linktelėjo. 

— Kada išplaukia paskutinė valtis? 

— Po dvidešimties. 


Užkopė šlaitu į apžėlusio šaudmenų sandėlio viršūnę, čia atsivėrė 
vaizdas į visą salą. Pilki betoniniai pastatai su baltu švyturiu jam vi- 
sad primindavo Alkatrasą. Fortą atsiminė daug mažesnį, tad vietų, kur 
Moensas galėjo paslėpt grobį, galėjo būt tūkstančiai, staiga jo planas 
pasirodė kiek neapgalvotas. Į prieplauką įplaukė dar viena turistinė 
valtis. Nušokę nuo denio pustuzinis žmonių suplūdo tiesiai į kazema- 
to pastatą. Jei gerai atsiminė, kažkurioje patalpoje buvo eksponuojama 
paroda apie forto istoriją, kita įtvirtinimo dalis stovėjo tuščia. 

Dingtelėjo, kad Moensas saloje turėjo labai mažai laiko, juk rei- 
kėjo spėt į Berlyno traukinį. Greičiausiai pasuko tiesiai prie iš anksto 
turistai. Dauguma tikrai patrauks į kazematą, aišku, atsiras ir norin- 
čių pasivaikščiot skardžiais tarp šaudmenų sandėlių, senųjų artilerijos 
baterijų. Tad liko tik nuošalesnė šiaurinė įtvirtinimo dalis, labiausiai 
nutolusi nuo kazemato ir kavinės, arba rado slėptuvę pagrindiniame 
pastate. Palei šlaitą nužingsniavo link kazemato. 


Antrame aukšte atsidavė pelėsiais, beveik taip pat kaip Velnio kalno 
bunkeryje, tik be salsvo yrančio lavono tvaiko. Tolumoje girdėjosi tarp 
betoninių sienų vaikštinėjančių turistų balsai. Su sandėliais ir pusci- 
lindriais skliautais sujungtomis patalpomis aukštas priminė labirintą. 
Visos patalpos sujungtos, dauguma - visiškai plikomis betono sieno- 
mis, čia nieko negalėjai paslėpti. Užlipo į kitą aukštą. Turistų balsai 
išnyko, juos pakeitė lauke klykaujantys kirai. Identiškas pirmajam, 
nė vienas sandėlis neatrodė pakankamai nuošalus grobiui paslėp- 
ti. Nusigavęs į kitą galą pakilo laiptais ant pastato stogo plynės, kur 
tarp senosios artilerijos baterijos buvo įrengti valdymo taškai. Pačios 
artilerijos nebebuvo, liko tik įduba ir platforma. Nužvelgė prieplau- 


314 


ką, į turistinę valtį lipo paskutiniai turistai. Tolėliau skubėjo kavinės 
padavėjas. Paskutinis reisas šiandien, jai išplaukus Raunas liks saloje 
vienas. 


Grįžęs į sandėlius nusileido į apatinius kazematus. Koridorius gaubė 
tamsa, išsitraukė žibintuvėlį. Klausėsi į pastatą atsimušančių bangų, 
sandėliuose ŽZundo pusėje tarsi stalaktitai kabojo druskos nuosėdų 
varvekliai. Šis aukštas buvo smarkiai apgriuvęs, užblokuoti keli toli- 
mesni kazematai. Raunas apšvietė griuvėsius, vieta atrodė neįveikia- 
ma. Prisiminę Moenso sudėjimą abejojo, ar jis apskritai čia būtų galėjęs 
apsisukt. 

Po pusvalandžio ir vėl stovėjo viršuje, prie vidinės prieplau- 
kos. Atsigaivinęs vandeniu iš gertuvės patraukė į šiaurinę salos pusę, 
sandėlius, tačiau pats minų sandėlis buvo užrakintas, žvilgtelėjęs pro 
langelį pamatė, kad kavinė ten laiko savo atsargas. Tęsiant paiešką pa- 
krante į Zundą jo vos neparvertė pakilęs vėjas, baiminosi kelionės at- 
gal sutemus. Po kurio laiko, neradęs jokių Moenso slėptuvės pėdsakų, 
grįžo prie kazemato, nukabinęs nosį žingsniavo vidinės prieplaukos 
link. Pusiaukelėje akys užkliuvo už nedidelio įėjimo su dviem siauro- 
mis praviromis durimis. Priėjęs jas stumtelėjo, pažvelgė į siaurą kori- 
dorių, vedantį į šaudmenų sandėlį. Įjungęs žibintuvėlį perėjo tuščias 
tris pirmąsias patalpas. Koridoriaus gale - griuvėsiais užversta akla- 
vietė. Raunas apšvietė krūvą. Išsitraukęs laužtuvą padaužė akmenis — 
ką nors čia užkast atimtų per daug laiko. Sustojęs gurkštelėjo van- 
dens. Moensas sakė, kad grobis paslėptas trečioje patalpoje. Jei turėjo 
omeny šį sandėlį, vadinasi, pinigai paslėpti patalpoje jam už nugaros. 
Apsisukęs apšvietė tuščią šaudmenų sandėlį. Atkreipė dėmesį, kaip 
čia tylu. Visuose kituose sandėliuose girdėjosi vandens kliuksėjimas, 
kirų klyksmai, o čia buvo neįprastai tylu. Pašvietęs palubėje paste- 
bėjo maždaug 20 centimetrų skersmens surūdijusį ventiliacijos liuką. 
Atsistojęs šalia ištiesė ranką prie grotelių, jokios traukos. Orą galė- 
jo sulaikyt bet kas, vis tik iš savo „Leatherman“ ištraukė didžiausią 
peilį. Ašmenis atsargiai įkišo tarp mūro ir liuko. Tik kartą pasukus 
liukas nukrito ant žemės. Pašvietęs vidun gilumoje pastebėjo juodą 

polietileną. Įkišęs ranką patraukė į save, angoje pamažu pasirodė į ri- 
tinį susuktas maišelis. Traukiamas vis ilgėjo ir ilgėjo. Pro atvirą jo galą 
pabiro banknotai. 


90. 


Raunas nužvelgė pinigų kalną. Skaičiuot nė neketino, bet spėjo, čia tu- 
rėjo būt didžioji Moenso grobio dalis. Šalia apvyniotas gumyte gulė- 
jo apskaitos Žurnalas. Sugrūdęs pinigus ir žurnalą į polietileno ritinį 
viską sudėjo į kuprinę. Išėjęs pro vartus prie uosto prieplaukos paste- 
bėjo, kaip smarkiai per tą laiką sutemo. Užsimetęs kuprinę ant peties, 
su laužtuvu kitoje rankoje nubėgo palei prieplauką. Pasiekęs pieti- 
nį sparną ir „Zodiaką“ pasilenkė, atlaisvino pririšamąjį lyną. Ir tada 
smarkus smūgis į sprandą paguldė veidu į žemę. Ausyse spengė, kūnas 
tarsi virto drebučiais. Kažkas tempė kuprinę, mėgindamas ją nutraukt. 
Tada pajuto vis dar rankoje gniaužiantis laužtuvą. Smogdamas į orą 
virto atgal. Tuoj pat į krūtinę įremtas batas jį vėl priplojo prie žemės. 
Spaudimas užgniaužė kvėpavimą, paleidęs laužtuvą abiem rankom 
mėgino nustumt į jį įsmeigtą koją, bet niekaip nepavyko. 

— Tobula, puikiai padirbėjai, - virš jo pasigirdo balsas ryškiu vo- 
kišku akcentu. Į jį žvelgė Hauseris. Iškėlęs rankoje laikė seną, turbūt 
dar iš tarnybos laikų likusią guminę lazdą. - Patinki man. Tavo instink- 
tai, kraujo troškimas. Tikras medžiotojas, plėšrūnas - kaip ir aš. 

- Su moteriškais drabužiais geriau atrodei, - juto, kaip nuo spau- 
dimo tuoj sutrupės šonkauliai. - Bet mes... jokiu būdu... nepanašūs. 

Hauseris tik stipriau įrėmė batą Raunui į krūtinę. 

- Žinoma, ne. Aš - nugalėtojas, o tu tuoj įkvėpsi paskutinįkart. 

— Pabučiuok man į subinę, Hauseri. 

— Tik nereikia to kartėlio. Man lemta iškilt tarp silpniausių. 

— Tai dėl to... ir nužudei Renatą?.. 

Hauseris smarkiau sugniaužė lazdą. 

— Neturiu nieko bendra su jos mirtim. 

— Nėra ko meluot, vaikžudy. 

Hauseriui palinkus į priekį spaudimas krūtinėje dar padidėjo. 

— Nutraukiau jos tėvui galvą, prakiurdžiau motiną Kalašnikovo 
kulkų lietumi. Nė neįsivaizduoji, kokį jovalą palieka tokios bukos kul- 
kos. Bet Renatos niekad neliečiau. Gink Dieve. Ji vienintelė buvo tyra. 

Kęsdamas skausmus Raunas pašaipiai išsiviepė. 

— Prakeiktas melagis. Vaikžudį užuodžiu iš toli, dabar kaip tik 
toks stovi virš manęs. 

Lazda kirto jam per smilkinį, atrodė, lyg galva būtų susprogusi. 

— Tylėk! - suriko. - Neliečiau jos. 

Raunas nusijuokė, pro dantis iškošdamas kraują. 

— Mušk mane, kiek tik nori... vis tiek liksi vaikžudys. Skaičiau 
protokolą. Padegėt mišką, kad paslėptumėt pėdsakus... tai nieko nekei- 
čia, kiaule. 

Hauseris atsilošė, spaudimas krūtinėje šiek tiek atlėgo. 

— Tu teisus, mišką padegėm norėdami paslėpti lavonus, tačiau 
prieš tai Renatą mėginau išgelbėt. Tai tiesa. Niekad nė pirštu nebūčiau 
palietęs to angelėlio, - nužvelgė beveik tamsoje paskendusią prieplau- 
ką. - Šiandien ji galėjo būt gyva. Turėjo būt gyva. Bet ji manęs bijojo, — 
atsigręžė į Rauną. - Jei taip jau nori žinot, bėgau per mirties zoną, kur ji 
sėdėjo ant žemės prie tėvų. Vilkėjo pionierės uniforma, balti jos marški- 
nėliai buvo nusidažę tėvų krauju. Tokie pat raudoni, kaip kaklaraištis, 
kurį nuolat ryšėjo. Ji buvo Vokietijos ateitis. Svajojo atstovauti respubli- 
kai olimpiadoje. 

— Tai kokio velnio ją nužudei? - išstenėjo Raunas. 

Jis papurtė galvą, akimirką beveik panėšėjo į žmogų. 

— Nežudžiau. Mane pamačiusi išsigando. Nors daugsyk kartojau, 
kad viskas bus gerai. Maniau, ji supras, kodėl mano veiksmai neišven- 
giami. Išdavikai lieka išdavikais, tai nepriklauso nuo giminystės ryšių. 
Būdamas vaikas išdaviau korumpuotus tėvus, paaukojau juos, tad tikė- 
jaus, ir ji supras - auka būtina. Kulkos ir kraujas ją išgąsdino, ji pasileido 
bėgti... tiesiai į tvorą už nugaros, - Hauseris patraukė pečiais. - Aš būčiau 
pasigailėjęs, tik ne automatinės minos. Suaktyvintos dvi iškart. Siaubingas 
vaizdas, - nusišluostė burną. - Lyg stebėtum per mėsmalę perleistą vai- 
ką. Jos mirtis — vienintelis mane iki šiol skaudinantis dalykas. Negalėjau 
nieko padaryt, nieko kito, kaip tik paslėpt pėdsakus. Dabar, kai susivie- 
nijusi Vokietija išsikraustė iš proto, niekas to nesuprastų. 

— Ko nesuprastų? Kad išžudei visą šeimą? 

— Niekas nesuprastų, kad privalėjau taip pasielgti. 

Atleidęs koją užsimojo lazda lemiamam smūgiui. Sutelkęs 
paskutines jėgas Raunas šiek tiek patraukė jo pėdą, kad nusiritęs į 
šoną galėtų išsilaisvint. Griebęs ant žemės gulintį laužtuvą atsistojo. 
Hauseris bemat prišoko pašėlusiai mosuodamas lazda, Raunas atrėmė 
smūgius laužtuvu. Akis uždengė plūstantis kraujas. Hauseris suvarė 
lazdą į šonkaulius, šiems įsirėžus į pilvą sudrebėjo kojos. Metėsi į priekį 
kakta suduodamas Hauseriui netikslų smūgį į veidą, net pačiam aky- 
se pajuodavo. Apsvaigęs nusvirduliavo atatupstas ir atsirėmė į aukš- 
tą sparną. Griebęs kuprinę Hauseris atšvartavo „Zodiaką“. Beviltiškai 
stengdamasis jį sustabdyti Raunas jam pavymui metė laužtuvą, patai- 
kė į nugarą, tačiau Hauseris nė nestabtelėjęs prieplaukos takeliu leidosi 
prie valties. Raunas vėl pakilo ant kojų, vos išlaikydamas pusiausvyrą 
nuklibinkščiavo prieplaukos link. Tą akimirką sucypė užvestas variklis. 
Įjungęs pavarą Hauseris valtį smarkiai stumtelėjo į priekį. Mėgindamas 
ją suvaldyti užsiropštė ant sėdynės - nukreipė įplaukos link. Raunas 
nušlubčiojo kiton kavinės pusėn prieplaukoj žvalgydamasis Hauserio. 
Paplaukus maždaug šimtą metrų variklis užsikirto ir garsiai pokštelė- 
jęs užgeso. Timptelėjęs jo virvelę Hauseris pamėgino užvesti iš naujo. 
Neramioje, nuolat grasinančioje apversti valtį jūroje sunkiai sekėsi iš- 
laikyt pusiausvyrą. Raunas pastebėjo, kaip valtį įtraukė smarki srovė. 
Netikėtai pakilusi banga nuskalavo laivapriekį, pripildydama valtį 
vandens. Ši netrukus ėmė skęsti, Hauseris iššoko į vandenį. Užsiropštė 
ant vieno pontono, bet plūstelėjęs vanduo valtį ir sunkų variklį traukė 
į dugną. Mostaguodamas rankomis Hauseris visaip stengėsi išsilaikyt 
virš vandens. Raunas niekaip nesuprato, kodėl jis nemėgina išplaukti 
į krantą, ir tada dingtelėjo, kad žemyn jį tempia kuprinė, kurią bergž- 
džiai mėgino nusitraukt. Galiausiai jėgos apleido. Tarp tamsių bangų 
dar keletą kartų išniro išblyškęs, nevilties apimtas Hauserio veidas, 
bet po akimirksnio pagaliau ištiko galas, pradanginęs jį gilumoje. 


Kristianshaunas, 2014 m. gegužės 26 d. 

Jūra išmetė Hauserio lavoną prie „Ilgosios linijos“ paviljono, visai ne- 
toli Mažosios undinėlės. Jį rado dvi pabėgioti išėjusios moterys, tik 
gelbėtojams iškėlus kūną atsegta kuprinė ir rasti pinigai. Paskui bylą 
puolė žiniasklaida. Į pirmuosius puslapius pateko ir prie nacionalinio 
simbolio jūros išplautas ieškomas serijinis žudikas, ir milžiniška pinigų 
suma. Be tokio dėmesio Akselis Pondusas Lauricenas mielai būtų apsi- 
ėjęs. Juodąją buhalteriją atskleidęs apskaitos Žurnalas atkreipė teisėsau- 
gos dėmesį į jo įmonę. Hauserio mirtis palaikyta nelaimingu atsitikimu, 
tačiau susieta su nužudytuoju Moensu Slotsholmu ir jo pavogtais pi- 
nigais. Tačiau nei Žiniasklaida, nei policija nesugebėjo paaiškint, kaip 
žudikas atsidūrė Kopenhagos uoste. 


Storai tepdamas lako sluoksnį Raunas atsargiai teptuku braukė šviežią 
liuko medieną. Reikėjo dvylikos kartų. Nuo Hauserio suduotų smūgių 
lazda vis dar skaudėjo galvą, pykino nuo menkiausio judesio. Laimei, 
kaulai nelūžo, gydytojas tik susiuvo dvi gilias įpjovas ant sprando ir 
sutvarstė žaizdas, sutvarstyta buvo visa galva. 

Eduardo nepyko už „Zodiako“ paskandinimą, tą vakarą net at- 
šaukė pasimatymą ir paslaugiai su savo keču pasiėmė jį iš „Trijų ka- 
rūnų“. Negalėjo jam atleist tik vieno dalyko - kad Raunas nenorėjo 
papasakot, kas ten nutiko. O atsiradus Hauserio lavonui jo nuotaika 
nepasitaisė, bet Raunas vis tiek nieko neprasitarė. 

— Man reik tokių istorijų, - šūkaliojo. 

— Juk „Informacijoje“ dirbi, po velniais, - gynėsi Raunas. - Tam 
laikraščiui vis dar rūpi Kubos krizė! 

Po šio ginčo iš Eduardo daugiau nieko negirdėjo. Tačiau spėjo, 
kad atvėsus pietietiškam temperamentui jis grįš. Bet kokiu atveju jau 
dairėsi jam naujos guminės valties. 

— Gražiai atrodo, - prieplaukoje pasigirdo pažįstamas balsas. 

Raunas atsigręžė į Luizę. Padėjęs teptuką į šalį nusišypsojo: 

— Užeisi? 

Papurtė galvą. Nuėjęs į pirmagalį nušoko ant prieplaukos. Su- 
maudė galvą, bet jos kvepalų aromatas ir vėl viską sustatė į vietas. 

— Kaip gera tave matyt, - skubiai apkabino. 

— Ačiū, ir tave. Ar ir vėl stalai ramybės neduoda? — parodė į 
tvarsčius. 

Raunas gūžtelėjo pečiais. 

— Gavai Moenso daiktus? 

Linktelėjo. 

— Gražu iš tavo pusės. 

— Pagalvojau, reik grąžint. 

Luizė droviai nusišypsojo. 

— Man labai nesmagu, kad taip dingau. Nelabai gražiai pasiel- 
giau. Apgailestauju. 

— Luize, pamiršk. Nereikia atsiprašinėt. 

— Reikia. Bet tiek visko nutiko, tiek minčių, ir Moenso laidotuves 
reikėjo surengt, - skėstelėjo rankomis. 

— Kaip jau sakiau, teisintis neprivalai. Be to, ceremonija buvo la- 
bai graži. 

— Buvai? - nukaito. 

Raunas linktelėjo. 

— Taip, okei, tai jau turbūt Žinai, - nudelbė akis. — Mes... aš, 
Andrėjas ir aš, mėginsim dar kartą, skamba apgailėtinai? 

— Ne, anaiptol. Kovot reikia, tad... Gerai suprantu. 

Linktelėjo, lūpomis nebyliai ištarė „ačiū“. 

— Tikiuos, ir tu kada nors... 

— Luize, viskas man bus gerai, - paėmė ją už rankų. - Džiaugiuos 
tave sutikęs ir kad galėjau padėt. 

— Nė nežinai, kokia aš dėkinga už viską, ką padarei, - prigludo 
prie jo. 

Pajuto jos kūno šilumą, užsimerkęs uodė plaukų aromatą. Jautėsi 
saugiai, šiek tiek apsvaigęs. Tada šiek tiek atsitraukė, nusišypsojo. 

- Išgeriam kada prieplaukoj kavos? 

Nusišypsojo. 

— Sutarta. 

Išsilaisvinusi iš jo glėbio nužingsniavo prie mažyčio fiato. Abu 
suprato, kad tarp jų nieko nebegali būti, bet apie tai buvo gera svajot, 
kai mojavo viens kitam Luizei išvažiuojant. 

— Su tais tvarsčiais atrodai kaip koks suknistas indas. 

Viktorija stovėjo atsirėmusi į biliardo stalą, rankose laikydama 
lazdą mėgino sutelkti dėmesį į kitą smūgį. Klaida — raudonas rutulys 
praskriejo pro kėglius' juos nuversdamas. 

— Po šimts pypkių. Negaliu susikaupt, kai nenormaliai atrodai. 

Šnairuodamas į Viktoriją Raunas kreida patrynė savąją lazdą: 

— Pagalvok tada, kaip mes jaučiamės, kai tu nuolat trinies su ši- 
tuo apdaru? 
nubraukė kreidos dulkes. 

— Tvidas — aristokratų medžiaga. Tik mėginu aplinkai suteikt 
šiek tiek rafinuotumo. 

Tą akimirką į biliardo kambarį nešinas Rauno gėrimais įžengė 
Džonsonas. 

- Šitą įrašyk į baronienės sąskaitą, - pasakė Raunas. 

— Turbūt tikrai ne kas, jei net negali jo apžaist, - tarė jai Džonsonas. 

— Jo tvarsčiai gadina man regėjimą. 

Raunas sudėjo kėglius į vietą naujam raundui. 

— Girdėjau, nuskandinai Eduardo valtį, - Džonsonas nurinko 
tuščius butelius nuo stalo. - Gal jau laikas užbaigt tuos plaukiojimo 
kursus? 

Pasiruošė smūgiuot. 

— Velnias, kaip greitai ta istorija paplito prieplaukoje. 

Džonsonas prapliupo juoktis, kol pastebėjo tarpduryje stovintį 
vyrą. 

— Tavo karantinas čia tikrai nesibaigė - jis tikrai nebuvo laikinas. 


Danijoje populiari biliardo rūšis, žaidžiama su miniatiūriniais kėgliais. 

— Aišku, - atsakė Mikelis. — Tik norėjau šitą pasigaut. 

Nusitaikė. Pakėlė akis į susigūžusį Mikelį, spoksantį subarto 
šuns žvilgsniu. 

— Gal galim pasikalbėt? 

Abiem rankom sugniaužęs lazdą išsitiesė. 

— Ar yra mums apie ką kalbėt? 

Mikelis linktelėjo. 

— Tik minutę. 

Padėjo lazdą į šalį, apėjo biliardo stalą. 


Abu nužingsniavo link prieplaukos, sustojo po nedideliu medžiu. Ša- 
kose švilpavo vėjas. Kanalu pro šalį nebyliai plaukė keli baidarininkai. 

— Norėjai kalbėt, tai kalbėk, - paragino. 

— Taip blogai jaučiuosi dėl visko, kas nutiko. 

— Teks pačiam ir kapstytis. Nenoriu klausytis tavo verkšlenimų. 

— Žinau. Tik tikiuos, kada nors vėl galėsim būt draugai. 

Raunas pažvelgė į jį, papurtė galvą. 

— Nenoriu nešiotis nuoskaudų, Mikeli, kas buvo, tas buvo, reikia 
gyvent toliau. Bet atnaujinti draugystę... to jau tikrai nebus. Vien dėl to, 
kad niekad nebegalėsiu tavim pasitikėt. 

— Puikiai suprantu, tu teisus. Viliuosi, galėsiu viską ištaisyt, at- 
gaut tavo pasitikėjimą. 

Papurtė galvą. 

— Apgailestauju, nelabai matau kaip, — užtektinai prisiklausęs 
pasuko į „Uosto ūdrą“. 

— Raunai. 

Raunas pažvelgė į sunkiai renkantį žodžius Mikelį. 

— Atėjau, nes norėjau papasakot, kad pradėjom tyrimą prieš 
Kaminskį. Valdžia leido sekt jo klubą Kolbjornseno gatvėj. Technikai 
jau visur prikaišiojo vaizdo kamerų. Seksim visą parą. 

— Kodėl valdžia staiga susidomėjo Kaminskio kortų klubu? 

— Nes iš patikimo šaltinio sužinojom, kad ten toli gražu ne tik 
azartiniai lošimai vyksta. Kaminskio landynė - centrinis šalyje siau- 
čiančių Rytų Europos vagių gaujų kontrolės punktas. Dėl to jis ir pats 
smarkiai įsivėlęs į prekybą prostitutėmis iš Rytų Europos. 

— Ar patikimas tas šaltinis? 

— Informacija iš paties Slauro, jau devintą mėnesį kalėjime lau- 
kiančio teismo. Slauras pastaruosius šešerius metus dirbo su Kaminskiu. 

— Tokie ir draugai, — sausai atšovė. — O kodėl Slaurui staiga lie- 
žuvis atsirišo? 

— Ilgisi namų. Labai norėtų patekt į kalėjimą Švedijoj. Šeima arti, 
galėtų lankyt. 

— O kodėl man visa tai pasakoji? 

— Nes, jei kas ir žino, kas prieš keleriu metus plėšė butus Kris- 
tianshaune ir nužudė Evą, tai Kaminskis. Jo sekimas gali atnešt puikių 
rezultatų, galbūt net rast Evos žudiką. 

— Sveikinu, linkiu sėkmės ieškant. 

Mikelis nurijo seiles. 

— Visai ne tai siūlau. 

— Nežinojau, kad kažką siūlai. 

Apsidairė, lyg norėdamas įsitikint, kad nieko aplink daugiau 
nėra. Prislopino balsą: 

— Kai išsiaiškinsiu, kas žudikas, tu pirmas sužinosi. Ne valdžia, 
ar kas nors kitas. 

Raunas prisimerkė. Vėl pajuto alkį. Tą, kurį ir Hauseris pastebė- 
jo. Apžvelgė kanalą. 

- Jei kada taip nutiks, kad Kaminskis kažką išduos, norėčiau, jog 
liktumėm vieninteliai apie tai žinantys. 

Mikelis linktelėjo: 

— Kaip jau sakiau, tik noriu atgaut tavo pasitikėjimą. 

— O aš norėčiau užuominos, kur to šunsnukio ieškot. 

— Susisieksiu, kai tik ką nors sužinosiu. 

— Tik ne anksčiau, - įspėjo Raunas. 

Susikišęs rankas į striukės kišenes nužingsniavo „Uosto ūdros“ 
link ir pranyko tamsiuose jos nasruose. 

Vandenyje mirksta antkakliu ir odiniais antrankiais sukaustyta žmo- 
gysta, tvirtai prirakinta prie geležinės dėžės dugno. Virš jos paka- 
binta cisterna su siurbliu, nuolat pumpuojančiu vandenį į dėžę ir 
iš jos, skandina auką, tačiau paskęsti neleidžia. Iš greta pastatyto 
kasetinio grotuvo sklinda sena skautų žygio daina... Kas įrengė šį 
kraupų kankinimo mechanizmą? 

Darbą policijoje metęs inspektorius Raunas vienišas dienas 
leidžia senoje jachtoje. Į jį kreipiasi elegantiška moteris vardu Luizė, 
prašydama surasti dingusį brolį. Didelę nelegalių pinigų sumą pasi- 
gviešusio įmonės buhalterio paieškos atveda į Berlyną, į saugumo 
policijos STASI archyvą. Prasideda praeities šešėlių užtemdyta mir- 
tina Rauno ir buvusio STASI agento Hauserio dvikova... 

Tai įprastas žanro ribas peržengiantis psichologinis trileris, 
antroji Danijos rašytojo Michaelio Katzo Krefeldo trilogijos apie 
detektyvą Rauną knyga. Pirmoji, „Paklydęs“ („Kitos knygos“, 2014), 
pasakojo Kopenhagos raudonųjų žibintų kvartale dingusios lietuvai- 
tės istoriją. 

